ली नमक 3... 


स्पलीप हू जे या 
७०२ ६४. 
मर हर 


4 
भर 
प्र 
(॥/| 


जहेक्कर जज 


हे रु 
लह 5 
है 


जय. | यड आज >> हज छऋ,अट 


(58 22०.- 


79000/ . 2४७०.-- 


- <2%9१.4%+%० _ 


_ 965 <प८ _ 


4८८६€४४६०॥. औ०.-- - - - /- 


गद्य-प्रसन 


सम्पादक-- 


केज्नाशनाथ भटनागर एम० ए० 
प्रोफेसर, सनातनधमे कालेज, लाहोर 
लेखक--नास्यसुधा, भीमप्रतिज्ञा, कुणाल, 
सम्पादक-मालविकस्रिमित्रम , 
ऊरुभनज्ञम , आदि 


( 
द्वितीय संस्करगा | ( मूल्य १।5« 


प्रकाशक--औयोगेन्द्र पात्न 
साहित्य-भवन, 
हस्पताल रोड, लाहोर 


सुव॒क-- 
मायाराम लखनपाल 
भारती प्रिंटिंग प्रेस, 

हास्पिटल रोड, लाहोर । 


भूमिका 


हिन्दी साहित्य भी अन्य भाषाओं के समान अब बहुत 
विस्तृत हो गया है। पहले जहाँ रामचरितमानस, सूरसागर, ब्रिहारी - 
सतसई आदि पद्य-प्रन्थों को भरमार थी, अब वहाँ दिन प्रतिदिन 
गद्य-प्रन्थ दृष्टिगोचर द्वोते हैं । इसका तात्पये यह नहीं कि पद्य- 
प्रन्‍्थों का अब अभाव हो गया है, किन्तु यह कि पद्म-्म्रंथों की 
अपेक्षा गद्य-प्रंथ अधिक मात्रा में प्रकाशित होते हैं । हिन्दी पद्म के 
गौरव का यह एक कारण है कि उसमें किसी अन्य भाषा की रचना 
की छाय। नहीं । रामचरितमानस, सूरसागर, बिहारी-सतसई जैसे 
अपूबे अ्थों को टक्कर की कदाचित्‌ अन्य भाषा में कोई पुस्तक ही 
न हो ! परन्तु हिन्दी गद्य की बात ओर है । हिंदी गद्य में जो से 
प्रथम रचनाएँ प्रकाशित हुईं उनका अधिकांश अनुवाद मात्र था। 
अनुवाद से मेरा अभिप्राय यह नहीं कि यह घृणास्पद है, अग्नाह्म 
है । बल्कि यह कि साहित्य में हम उसे मोलिकता का रूप नहीं दे 
सकते । साहित्य को मोलिकता पर साहित्य का गौरब, साहित्य 
का आदर्श आश्रित होता है। अस्तु । प्राचीन काल मे पद्म सब 
विषयों के लिए लेखबद्ध करने का उपयुक्त माध्यम समम्कता जाता 
था | संस्कृत में देखिये, कान्य के अतिरिक्त व्याकरण, शिल्प, 
ज्योतिष आदि सभी विपय पद्य-मय प्रंथों में ही भरे हैं। परन्तु 

शिल्प आदि जैसे जो टेकनिकल ((००८॥729)) विषय हैं,वे पद्ममें 
पनपे ही नहीं । यह बात हिंदी साहित्य में नहीं है । कविता के बाद 
साहित्य में गद्यमय रचनाओं का प्रादुर्भाव होने लगा। आख्या- 
यिक्रा, उपन्यास, निबंध समालोचनात्मक लेख इत्यादि पद्म की 
अपेक्षा ग्म में ही ८ीक लिखे जा सकते हैं। उपरोक्त विषयों के 
लिए अतएब गद्य का आश्रय लिया गया । गद्य को, कई कहते हैं, 
कवियों की कसौटी है । (गद्य कबीनां निक्रपं बदल्ति ) । 


हिन्दी गद्य की एक क्षीण रेग्बा बहुत पहले से दिखाई देती 
है, पर डसका सम्यक्‌ स्पष्टीकरण १७ वीं शताब्दी से होता है। 
गोस्वामी गोकुलनाथ द्वारा रचित वचनाम्रत एक गद्य-प्रंथ मिलता 
है । आप महात्मा सूरदास के समकालीन थे। आपके पहले का 
गद्य बहुत अपश्रष्ट और प्रान्तायता के दोषों से भर रहा है। 
गोस्त्रामी गोकुलनाथ के बाद के उपलब्ध ग्रन्थों में हिंदी भाषा से 
मिलता-जुलता गद्य दिखाई देता है | एक में यदि ब्रजभाषा की 
प्रधानता है तो दूसरे में अवधी की । १६वीं शताब्दी के अन्त में 
हिन्दी गद्य का रूप निश्चित हो जाता है । इस काल में पंडित लल्लू 
लाल, मुंशी संय्यद इन्शा अल्लाह खां और पंडित सदल मिश्र 
हुए । इनके बाद राजा शिवप्रसाद और राजा लक्ष्मणरससिंह हुए | 
राजा शिवप्रसांद ने भापा की नई शैली चलाई । कहीं तो संस्कृत 
मिश्रित हिन्दी थी और कहीं फ़ारसी मिश्रित हिन्दी । परन्तु इस 
शैली का आदर नहीं हुआ । राजा लक्ष्मशसिंह के गद्य में हिन्द 

गद्य का परिमार्जित रूप दिखाई देता है । इनका शकुन्तला नाटक 
का अनुवाद खूब सत्कृत हुआ । परन्तु यह गद्य-पद्म-मय अनुवाद 
होने के कारण केवल गद्य-रचना नहीं कहा ज्ञा सकता । बाबू हरि- 
ख़न्द्र के समय में रही-सही न्‍्यूनता भी पूणे होगई। गद्य में सत्जीवता 
आ गई, सौंदये चमक उठा | तब से इस परिष्क्ृत हिंदी गद्य की 
लेखकगण उत्तरोत्तर संख्या में सेवा कर रहे हैं । भिन्न-भिन्न लेखक 
की रचना-शैली प्रथक्‌ होती है, भाव ओर विचारक्रम में असद्ृश्यता 
रहती है । यहाँ तक कि एक ही लेखक की भिन्न-भिन्न प्रकार की 
रचनाओं में लेखन शैली में विषमता आ जाती है। लेखक यदि 
बीर-रसमय रचना कर रहा है तो शब्द, वाक्य -विन्यास ओर ही 
प्रकार का होगा, शान्त-र भमय रचना में शब्द शैली भिन्न होगी, 
और श्ज्लार-रसमय रचना में शब्द-सौष्ठत और वाक्य-श्वद्धला 
प्रथक होगी । इस प्रकार गद्य के अह्ज में कई विभाजन हो गए हैं । 
किसी को एक शैली रुचिकर है, क्रिसी को दूसरी । इस संग्रह में 
मैंने आधुनिक हिंदी गद्य के उच्च कोटि के लेखकों की रचनाओं का 
समावेश किया है.। इसमें कुछ लेख वद्भला से अनूदित भी संग्रहीत 
हैं। श्री रवीन्द्रनाथ ठाकुर, बाव्‌ वक्लिमचन्द्र चट्रोपाध्याय, बाबू 
द्विजेन्द्र लाल राय, गोबर गगोेश संहिसा के रचयिता बाबू हरिदास 
हालदार के लेख उत्क्रष्ट रचनाएँ हैं। श्री अयोध्या्सिह उपाध्याय 
आचारये महावीर प्रसाद, ओर पद्मरसिह, श्री श्यामसुन्दरदास, को 
रामचन्त्र श॒क्त, तथा अन्य कई उच्च लेखकों क्री शैली का नमूना 
दिया है। इससे विद्यार्थी केबल लेखन-शैली से ही परिच्चित न 


ः्‌ 


होंगे बरंच इन उत्कृष्ट सुलेखों के भाव विचार आदि के अध्ययन 
से उनकी अपनी बुद्धि भी विकसित होगी। एक ही स्थान पर 
कई एक विषयों की सामग्री संग्रहीत मिल जायगी । 

इस संग्रह में मेंने लेख प्रायः साहित्य सम्बन्धी ही रख्वे 
हैं । चार-पाँच लेख चरित्र-पालन, अनुकरण, उत्साह, आशा, 
बीरता पर भी दे दिए हैं । इन लेखों से भी विद्यार्थियों की विचार- 
शक्ति परिपक्क होगी । 

अन्त में में उन सब्र लेखकों को धन्यवाद देता हूँ जिनके 

लेख इस संग्रह में दिए हें । 

गद्य-प्रसून 


रामायण 


( श्री रवीन्द्रनाथ ठाकुर ) 


( श्रीयुत दीनेशचन्द्र सेन की 'रामायणी कथा” की भूमिका ) 

साधारणात: काव्य के दो विभाग किये जा सकते हैं | एक तो 
बह जिसमें केवल कवि की बात होती है और दूसरा बह जिसमें 
किसी बड़े सम्प्रदाय या समाज की बात होती है। 

केवल कवि की वात कहने से यह न समभना चाहिए कि 
वह बात ऐसी है जो औरों की समर में नहीं आ सक्रती; ऐसा 
होने से तो उसे एक प्रकार का प्रलाप ही कहा ज्ञायगा । कवि की 
बात का तात्पये उसकी साभथ्ये से है जिसमें उसके सुःख-दु.ख, 
डसकी कल्पना ओर उसके जीवन की अभिज्ञत। के अन्दर से, 
संसार के सारे मनुष्यों के चिरन्तन दृदयावेग ओर जीवन की 
मार्मिक बातें आप ही आप प्रतिध्वनित हो उठती हैं । 

जैसे ये एक प्रकार के कवि हैं वेसे ही दूसरी श्रेणी के कवि 
वे हैं जिनकी रचना के अन्तस्तल से एक सारा देश, एक सारा युग 
अपने हृदय को ओर अपनी अभिज्ञता को प्रकट करके, उस रचना 
को सदा के लिए समाद्रणीय सामग्री बना देता है । 


५्छ श्री रवीन्द्रनाथ ठाकुर 


इस दूसरी श्रेणी के कबि हो महाक्वि कहे जाते हैं । सारे 
देशों और सारी जातियों की सरस्वती इनका आश्रय लेती है। ये 
ज्ञो रचना करते हैं, वे किसी व्यक्तिविषेश की लिखी मालूम नहीं 
पड़ती । कहने का अभिप्राय यह कि उनकी अक्तियाँ देशमात्र ओर 
जातिमात्र को मान्य द्वोतो हैं । उनक्री रचना उस बड़े ब्ृक्त की सी 
मालूम होती है जो देश फैहेदयरूपी भूतल से उत्पन्न होकर उस 
देश भर को आश्रयरूपी छाया देता हुआ खड़ा हो । शकुन्तला और 
कुमारसम्भव में कालिदास की कलम का कौशल दिखलाई पड़ता 
है किन्तु रामायण और महाभारत, हिमालय और ग॑गा की भाँति 
ही, भारत के मालूम होते हैं--ज्यास ओर वाल्मीकि तो उपलक्ष्य 
मात्र हैं | भावार्थ यह्‌ कि इनके पढ़ने से भारत भलकने लगता है, 
व्यास और वाल्मीकि नहीं । 

बस्‍्तुतः व्यास ओर वाल्मीकि किसी का नाम नहीं था, नाम- 
करणा मात्र ही इनका उद्देश्य है। इतने महान्‌ दो ग्रन्थ समस्त 
भारतब्यापी दा काव्य, अपने रचयिता कवियों के नाम लुप्त कर बेठे 
हैँ । कवि अपने काव्यों के अंदर ही लुप्त हो गये हैं । सारांश यह्‌ 
कि आज समस्त भारतवासी रामायण और महाभारत का नाम लेने 
के सिवा उनके रचयिता वाल्मीकि और व्यास के नाम नहीं लेते । 

हमारे देश में जेसे रामायण ओर महाभारत हैं, वेसे ही 
ग्रीस में इलियड था । वह सारे ग्रीस के हृदय-कमल से उत्पन्न हुआ 
था आर उसी हृदय-कमल में विराजमान था। कवि होमर ने अपने 
देश ओर काल का अपना भापारूपी कंठ दिया था-देशकाल की 

अवस्था को भाषा-निबद्ध किया था। ऐसे महाकवियों के वाक्य 
भरनों के समान अपने अपने देश के अन्तस्तल से मिलकर बहुत 
दिनों से उसे आप्लोवित करते आये हैं । 

किसी आधुनिक काव्य में ऐसी ज्यापकता नहीं देखी जाती । 
मिल्टन के 'पेरेडाईम लाघ्ट” में भाषा का गाम्भीये, छन्दों का 
आओकचित्य रसों का परिपाक कितना ही क्‍यों न हो, पर वह देश का 
धन नहीं है, उससे केवल पुस्तकालय की ही शोभा हो सकती हैं । 

अतणएव कुछ प्राचीण काब्यों को एक श्रेणी में रखकर यदि 
उनका नामकरण किया जाय, तो वह नाम 'महाकान्य, के सिवा 
ओर क्‍या होगा ? यह महाक्राव्य प्राचीनकाल के देवताओं ओर 
दानवों के समान ही विशालकाय थे | अब इनकी जाति लुप्त होगई 
है । सारांश यह्‌ कि अब्र संसार भर में कहीं भी महाकाव्यों का 
अवतार नहीं होता । 

प्राचीन आर्य-समभ्यता की एक थारा यूरोप में ओर दूसरी 
भारत में प्रवाहित हुई हैं। यूरोप की धारा दो महाकाव्यों में ओर 
भारत की धारा भी दो ही महाकाव्यों में अपने अपने देशों के 
बृत्तान्तों और संगीतों को सिद्धित करती आ रही हैं । 

हम लॉग विदेशी हैं, इससे हम निम्चय से नहीं कह सकते 
कि ग्रीस का प्राकृतिक चित्र पूर्णातः उसके कान्यों में उतरा है कि 
नहीं, पर रामायण ओर महाभारत में भारतवप का सवाजह्ञसम्पन्न 
चित्र उतरने में कुछ भी कोर-कसर नहीं रही है । 

अतएव शताब्दियों पर शताब्दियाँ बीतती चली जाती हैं 

किन्तु रामायण ओर महाभारत का ख्रोत भारत में नाम को भी 
शुष्क नहीं होता ! प्रति दिन गाँव गाँव, घर घर, उनका पाठ होना 
रहता है । क्‍या बाजार की दृकानों पर और क्या राजा के द्रवाजों 
पर, सबत्र उनका समान भाव से आदर होता है । वे दोनों मद्ाकति 
धन्य हैं, जिनके नाम तो काल के महा प्रान्तर में लुप्त हो गये हैं, 
किन्तु जिनकी वाणी आज भी करोड़ों नर-नारियों के द्वार द्वार पर 
अपनी निरन्तर प्रवहमान धाराओं से शक्ति और शान्ति पहुँचाती 
फिरती है ओर संकड़ों प्राचीन शताब्दियों की उपजाऊ मिट्टी को 
दिनोंदिन बहा लाकर भारत की चित्त-भूमि को उवैरा बनाये हुए है । 

ऐसी अवस्था में रामायण और महाभारत को केवल महा- 
काव्य कहने से ही काम न चलेगा | वे इतिहास भी हैं,किन्तु घटना- 
वलियों के नहीं । कयोंक्रि वेसे इतिहास किसी विशेष समय की 
विशेष घटना के आधार पर खड़े होते हैँ, पर रामायण वा महाभारत 
भारतवर्ष के पुराने इतिहास हैं, अन्यान्य इतिहास समय पर परि- 
वर्तित हो गये हैं, पर रामायण और महाभारत में परिवर्तन नहीं 
हुआ । भारतवर्ष की जो साधना, जो आराधना और जो संकल्प है 
उन्हीं का इतिहास इन दोनों विशाल-क्राय काव्य-प्रासादों के भीतर 
चिरकालिक भिहासन पर विराजमान है । 

अतएव रामायण ओर महाभारत को आलोचना अन्‍्यान्य 
काव्यों की आलोचना के आदशे से स्वतन्त्र हैं। राम का चरित्र 
उच्च हैं या नीच,लक्षमणा का चरित्र हमें अच्छा मालूम होता है या 
बुरा, इतनी हो आलोचना यथ्रेष्ठ नहीं समझी जायगी। संयत होकर 

श्रद्धा के साथ विचार केरना होगा कि समस्त भारत हजारों वर्ष से 
इन पुरुषों को किस दृष्टि से देखता आ रहा है । 

रामायण में भारतवषे कया कहता है, रामायण में भारतवर्ष 
ने किस आदशे को महान्‌ स्वीकार किया है, इसी विषय का इस 
समय हमें सविनय विचार करना चाहिये । 

सर्वेसाधारण की यह्‌ धारणा है कि वीर-रस-प्रधान काव्य ही 
“एपिक' कहलाते हैँ | इसका कारण यह है कि जिस देश में, जिस 
समय वीररस के गौरब को ही प्रधानता मिली है, उस देश में, उस 
समय, स्वभावत: ही एपिक वीररस-प्रधान हो गया है। रामायण में 
भी युद्ध व्यापार यथेष्ट है; राम का बाहु-बल भी सामान्य नहीं है, 
तथापि रामायण में जो रस सवपिक्षा प्रधान है वह वीर-रस नहीं है । 
उसमें बाहुबल की विजय-दुन्दुभी नहीं बजी है। युद्ध-घटना उसके 
वर्णन का मुख्य वियय नहीं है । 
देवता की अवतार लीला अवलम्बन करके यह काव्य 
बनाया गया हो, सो भो नहीं है । कवि वाल्मीकि के निकट राम 
अवतार नहीं थे, मनुष्य ही थे, इस बात को परिडत-मण्डली 
मणि 3त करेगी । इस भूमिका में पारिडत्य प्रकाश करने का अवकाश 
नहीं है । यहाँ संक्षेप में सिफ़े यद्दी बात कहदी जा सकती है कि कवि 
यदि रामायण में नर-चरित्र का वणेन न करके देव-चरित्र का 
वर्णन करते, तो रामायण के गौरव का हास हो जाता, महत्व 
में न्यूनता आ जाती । इतना ही नहीं. वह काब्यांश में भी क्षतिग्रस्त 
हो जाता । मनुष्य होने से ही राम-चरित्र इतना महत्व-पूर्ण है। : 

बालकाण्ड के प्रथम सर्ग में वाल्मीकि ने अपने काबन्य के 
उपयुक्त नायक के अनुसन्धान में सारे गुणों का उल्लेख करके 
नारद से पूछा-- 
“समप्रा रूपिणी लक्ष्मो: कमेक॑ संश्रिता नरं ।” 
मूत्तिमती समग्र लक्ष्मी ने किस एकमात्र मनुष्य का आश्रय 
लिया है ? तब नारद ने कहा - 
“देवेष्वपि न पश्यामि कश्विदेभिगुणेयुतम्‌ । 
श्रुयतां तु गुगोरेभियाँ युक्‍्तों नरचन्द्रमा: ॥”! 
इन गुगों से युक्त पुरूष तो देवताओं में भी नहीं हैं । हाँ, जो 
नर-चन्द्र इन गुणों से पूर्ण हें. उनकी बात सुनो । 
रामायया में उसी नर-चन्द्र का बृत्तान्त है, देवता का नहीं। 
रामायण में देवता अपने को हीन बनाकर मनुष्य नहीं हुआ है, 
बल्कि मनुष्य हीं अपने गुणों से उच्च होकर देवता हो गया है। 
मनुष्य के चूडान्त आदशे की स्थापना के लिए ही कवि ने 
इस महाकाव्य की रचना की है और उस दिन से आज्ञ तक मनुष्य 
के उस आदशशे-चरित्र-वर्गान का पाठ भारतवासी अ्रत्यन्त आग्रह 
ओर परभ समादर के साथ करते आ रहे हैं । 


रामाययणा का प्रधान विशेषत्व यही है कि उसमें घर को ही 
बातें अत्यन्त विस्त्रत रूप से वर्णित हुई हैं । पिता-पुत्र में, भाई 
भाई में, स्वामी-स्त्री में धम-बन्धन है, जो प्रीति और भक्ति का 
सम्बन्ध है, उसको रामायणा ने इतना महत्‌ बना दिया है कि वह 
बहुत ही सहज में महाकाव्य के उपयुक्त हो गया है । साधारणृतः 

मह्दाकब्यों में देश-विजय, शत्रु-संहार, दो प्रबल प्रतिइन्द्रियों के 
प्रचए्ड घात-प्रतिघात, आदि सारे ब्यापार आन्दोलन, और उद्दीपन 
के सचारक होते हैं । किन्तु रामायण की महिमा राम-रावण के 
युद्ध से नहीं है, यह्‌ युद्ध-घटना राम ओर सीता की दाम्पत्य- 
प्रीति को उज्ज्वल बनाने के लिए उपलक्ष्य मात्र है। पिता के प्रति 
पुत्र की वश्यता. भाई फे लिए भाई का आत्मत्याग, पति-पत्नी में 
परस्पर की निष्ठा और प्रजा के प्रति रजजा का कतवज्य कहाँ तक 
पहुँच सकता है, यही रामायण में दिखलाया गया है। इस प्रकार 
प्रधानत: व्यक्ति विशेष के ग्रह-चरित्र किसी भी देश के महाकाव्य 
में इस प्रकार वणेनीय विषय नहीं समझे गये हैं । 


इससे केवल कवि का ही परिचय नहीं होता भारतवर्ष का 
भी परिचय द्वोता है , भारत में गृह और ग्रह-धर्म का कितना महत्व 
है, यह इसी से समझा जा सकता है । हमारे देश में गाईस्थ्य-धर्म 
सब से ऊँचा था, इस बात को यह कान्य प्रमाणित करता है। 
गृहस्थाअ्रम हमारे निज के सुख ओर सुविधा के लिए नहीं था; वह्‌ 
सारे समाज को धारण किये रहता था ओर मनुष्य को यथाथेत: 
मनुष्य बनाये रखता था। गृह्याश्रम भारतीय आये समाज की भित्ति 
है और रामायण उसी का महाकाज्ष्य । रामायण ने उस गृहाश्रम को 
विसद॒श अवस्था में डालकर बनवास के दु ख़ से गोरवान्वित किया 
है। मन्‍्थरा और केकेयी फे कुटिल कुचक के कठिन आधघान से 
श्रयोध्या का राजयगृह दुर्वस्थापन्न हो गया था, तथापि गृह धर्म 
ज्यों का त्यों दृढ़ बना रद्दा था और इसी ग्रह-धम की दुर्भेद्य दढ़ता 

की घोषणा रामायण कर रही है । रामायण ने बाहुबल का नहीं, 
जिगीषा का नहीं, राष्ट्र-गोरव को नहीं, केवल शान्त-रसास्पद गृह 
धमे को ही, करुणा के अश्रुजल से अभिषिक्त कर, महान्‌ शौय्ये 
के ऊपर प्रतिछ्ित किया है। 

अश्रद्धालु पाठक कह सकते हैं कि ऐसी दशा में चरित्र- वर्णान 
अतिशयो क्ति से परिपूर्ण हो जाता है। यथार्थता की सीमा कहाँ 
तक है ओर कल्पना की कौन सी सीमा है, जिसके लड्ठन से 
काव्य-कला अतिशयोक्ति में परिणत हो जाती है, इसकी मीमाँसा 
हो ही नहीं सकती | विदेशी समालाचकों ने यह जो कहा है कि 
रामायणा में चरिक्र-वर्गान अप्राकृत और अतिरज्ञित हो गया है, 
उनको यह उत्तर दिया ज्ञा सकता है कि प्रकृति-भेद से जो एक्र के 
निकट अप्राकृत है, वही दूसरे के निकट प्राकृत है। भारतवर्ष नहीं 
देखता कि रामायण में आप्राकृत की अधिकता है। 

हाँ का जो आदर्श प्रचलित हैँ, वह यदि अतिर॒ज्लित कर 

दिया जाय, तो वहाँ वालों को वह्‌ अरुचिकर हो जायगा, वे उस 
आदर्श को ग्राह्य ही नहीं कर सकेंगे । हम अपने श्रुतियन्त्रों या 
कानों में शब्द-तरज्ञों के ज़तनि आघात उपलब्ध कर सक्ते हैं, 
उनकी एक सीमा है । उस सीसा के ऊपर के सप्रक में सुर चढ़ाने 
से हमार कान उसे ग्रहणा ही नहीं कर सकते, वह वरदाश्त के बाहर 
हो जाता है । काब्यमें चरित्र ओर भावों को उद्भावना के सम्बन्ध 
में भी यहो बात घटती है । 

ऊपर की बात यदि सत्य है, तो हजारों वर्षो में यह प्रमाणित 

हो चुका है कि रामायण की कथा को भारतवषे किसी भो अंश 
में अतिशयोक्ति पूर्ण नहीं समझता | इस रामायण की कथा से 
भारतवर्ष के जनसाधारण, आवाल-वबृद्धद-बनिता केवल शिक्षा ही 
नहीं पाते, आनन्द भी पाते हैं, केवल इसे शिरोधाय॑ द्वी नहीं करते, 
हृदय में भी रखते हैं, और यह उनका केवल धर्म-शास्त्र ही नहीं 
है, काव्य भी है । 

राम हमारे लिए देवता-प्बरूप हैं, साथ ही मनुष्य-स्वरूप भी 
हैं। यह महाग्रंथ हमारी भक्ति का ओर साथ ही प्रीति का भी पात्र 
हुआ है । ऐसा होना कभी सम्भव नहीं था, यदि रामायण का 
कवित्व भारत के लिए केवल सुदूर कल्पना-लोक की ही सामप्री 
होता, हमारी संसार-सीमा के भीतर न होता । 

ऐसे ग्रंथ को यदि विदेशी समालोचक अपने काव्ध-विचारों 
के आदुर्शानुसार अप्राकृत कहें, तो उनके देश के साथ तुलना करने 
में भारतवर्ष की एक विशेषता और भी प्रस्फुटित होती है। अर्थात्‌ 
ज्ञो भारतवषे चाहता है, रामायण में उसे वही मिला है । 

रामाथण ओर महाभारत को मैं विशेषतः इसी भाव से देखता 
हूँ । इनके सरल छोटे छाटे अनुष्ठुप्‌ छन्‍्दों में हज़ारों वर्षा के 
भारत का हत्पिए्ड स्पन्दित हो रहा है। 

मित्रवर श्रीयुत दीनेश चन्द्र सेन महाशय ने जब स्व॒लिखित 
रामायण-चरित्र की आलोचना के लिये मुझ से भूमिका लिख 
देने का अनुरोध किया, तव अस्वस्थता आर समयाभाव होने पर 
भी मैं उनके अनुरोध को अस्वीकार न कर सका । कवि-कल्पना 

को भक्त की भाषा में दुद्दरा कर के उन्होंने अपनी भक्ति को 
चरिताथे कर लिया है । हमारे विचार से ऐसी भक्ति और पूजा की 
आवेगमिश्चित व्याख्या ही रामायण की यथाथे समालोचना है। 
इसी उपाय से एक छृदय की भक्ति दूसरे हृदय में संचारित होती 
है । हमारी आजकल की समालोचना बाज़ार भाव करना है क्योंकि 
साहित्य अब बाजार की चीज़ द्वो गई है। पीछे से कहीं मुँह 
की न खानी पड़े, इस लिये चत्र जाँचनेवालों-पारखियों का 
आश्रय प्रहण किया जाता हैं, किन्तु तब भी मैं यही कहूँगां कि 
यथाथै समालोचना पूजा ही है और समालोचक-पुज्ञारी या 
पुरोहित है । बहू अपने अथवा स्वेसाधारगा के भक्ति-विगलित 
विस्मय को ही प्रकाशित करता है । 


भक्त दोनेशचन्द्र न उस पूज्ञा-मन्दिर के प्राह्गनण में खड़े होकर 
आरती आरम्भ कर दी है। उन्होंने अचानक ही मुझे घंटा बजाने 
का भार सौंप दिया है | मैं भी एक बगल में खड़ा होकर यह्‌ 
काम कर रहा हूँ | में अधिक आडम्बर करके उनको पूजा को 
प्रच्छन्न करना नहीं चाहता | मैं क्ेघल यही जताना चाहता हूँ कि 
पाठकगण वाल्मीकि के राम-चरित को केवल काव्य समझ कर 
ही न देखें, उसे समस्त भारतवषे का रामायया सनम । ऐसा होने 
से ह्वी वे रामायण के द्वारा भारत को ओर भारत के द्वारा रामायण 
को यथाथेतः ज्ञान सकेंगे । पाठकों को यह खयाल रखना होगा 
कि यह कोई ऐतिहासिक गोरव-कथा नहीं है, भारत ने जिस 
आदश-- (यो मानव-चरित्र को सुनना चाहा था, आज 


रामायण रे 


तक वह उसे ही अविरत आनन्द के साथ सुनता आ रहा है । 
भारत ने यह कभी नहीं माना कि इसमें जो बातें लिखी गई हैं, 
वह बढ़ा-चढ़ा कर लिखी गई हैं, और न उसने कभी उसे केवल 
काव्य-कथा ही कट्दा है। भारतवासियां के लिये घर फे लोग भी 
उतने सचे नहीं, जितने सच्चे राम, लक्ष्मण और सीता हैं । 


परिपूर्णता की ओर भारतवषे की एक प्राणोपम आकांक्षा, 
एक बड़ी गहरी ममता है। भारत ने. वास्तविक सत्य की सीमा 
के परे कह कर. इसका कभी अनादर नहीं किया, अविश्वास नहीं 
किया । इसका भी उसने यथार्थ सत्य माना है ओर इससे उस 
ने आनन्द भी उठाया है | उसी परिपूर्णता की आकांक्षा को ही 
उद्बोधित और तृप्त करक॑ रामायण के कवि ने भारत के भक्त 
हृदयों को सदा के लिए मोल ले लिया है । 

जो ज्ञाति खंड-सत्य को प्रधानता देती है, जो लोग 


वास्तविक सत्य का अनुसरण करने में क्कान्ति का अनुभव नहीं 
करते, जो काउप्र को प्रकृति का दपेण मात्र सममते हैं. वे संसार 
में समय के उपयोगी अनेकों काये करते हैं. वे विशेष धन्यवाद के 
भाजन हैं, मानव-जाति उनके निकट ऋणी है । दूसरो ओर, जिन 
लोगों ने यह कहा है. कि “भूमैव सुख भूमात्वेब विजिज्ञासितब्य:” 
( पू्णता ही सुख्व है, उसी को जानने का प्रयज्ञ करना चाहिए ) 
ओर परिपूर्ण परिणाम में ही समस्त खंडता को सुपमा को, समस्त 
विरोधों की शान्ति को पाने के लिए साथना की है, उनका ऋण 
भी किसी काल में परिशोधित नहीं हो सक्रता। उनका परिचय 

विलुप्त होने से, उनके उपदेश भूल जाने से, मानव-सभ्यता अपने 
“घूलि-धूम-ससाकीर्य-करारखाने के जन-सपूह में, निश्चास-दूषित 
वायु से घिरे हुए शून्य में, पल पल पर पीड़ित ओर कृश होकर 
मरने लगेगी । रामायण उन्हीं अखूंड-अम्गत विप्रासुओं का चिर- 
परिचय धारण किये हैं.) इसमें जो सोश्नात्र, जो सत्यपरता, जो 
पातिब्रत्य, जो प्रभु-भक्ति वर्शित है; उसकी ओर यदि हम सरल 
श्रद्धा और आन्तरिक भक्ति रख सकें, तो हमारे कारखाने को 
खिड़कियों में, महासमुद्र की निर्मेल वायु प्रवेश कर सकती है | 


वात्सल्य रस 


( श्री अयोध्यासिंह उपाध्याय ) 


जया ता 

(बालक परमात्मा का अधिक समीपी कहा ज्ञात। है, उस में 
सांसारिक प्रपन्न नहीं पाया जाता । जितना वह्‌ सरल द्वोता है, 
उतना ही कोमल | छल उसे छूता नहीं, कपट का उस में लेश 
नहीं । उस के मुखड़े पर हँसी खेलती रहती है, कौर उस की 
चमकीली आंखों से आनन्द की धारा बहती जान पड़ती है। उस 
के मुस्कराने में जो माधुय्ये है, वह अन्यत्र दृष्टिगत नहीं होता। 
बह जितना ही भोलाभाला होता है, उतना ही प्यारा | उस की 
तुतली बातें हत्तन्त्री में सज्लीत उत्पन्न करती हैं ओर उसके कलित 
कण्ठ का कलनाद कानों में सुधा बरसाता है । वह दाम्पत्य सुख 
का स्वेस्व है, भाग्यवान्‌ गहस्थ-य्ृह का उज्ज्वल प्रदीप है । ओर है 
स्वर्गीय लीलाओं का ललित निकेतन । परमात्मा का नाम आनंद 
स्वरूप है, बालक इसका प्रत्यक्ष प्रमाण है)| एक उत्फुल्ल बालक को 
देखिये, इस मधुर नाम का सार्थकता उस के प्रत्येक उल्लास सेहो 


२६. वात्सल्य रस 
जावेगी । बालकों की इस आनन्दमयी मूत्ति का चित्रण अनेक 
भावुक कवियों ने बड़ी ही मार्मिकता से किया है। इस रस-समुद्र 
में ज्ञितना हा डूबा, वढ़ उतना ही भावरत्र सक्लय करने में 
समर्थ हुआ | 

बाल भावों का चित्रण करने में, उन के आनन्द और 
उल्लासों के वर्णन में कबिकुल शिरोमणि सूरदास जी की 
सुधावर्षिणी लेखिनी ने बड़ी ही मार्मिकता दिखलाई है-- 
आहा ! देखिये 

सोभितर कर नयनीत लिए। मा स्वत 

घुटुरुन चलत रेनु ननु मंडिन मुख दघि-लेप किए ॥ हत् 

७...“ हि /- अंक 

चारु कपोल लोल लोचन गोरोचन-तिलक दिए | 

लट लटकनि मनोमत्त मधुपगन मादक मदरहिं पिए ॥ 

कठुला कएठ बच्ञ, केहरी-नख, राज़त रचिर हिए। --५' 


चज्य के 


धन्य “सर ! एको पल या सुख का सत कल्प जिए॥ १॥ 
हों बलि जाऊं छत्रो ने लाल की । 
घूसर धूरि घुदुरुवनि रेंगनि, बोलन बचन-रसाल के ॥ 
छिटिक रहीं चहुँदिसि जु लद॒रिया लटकन लटकति भाल की | 
मोतिन सहित नासिका नथुनी कण्ठ कमल-दल-माल की || 
कछुके हाथ कछू मुख माखन चितवनि नैन बिसाल की | 
सूर सु प्रभु के प्रेम मगन भई ढिग न तजनि त्रजबाल की ॥ २॥ 


> ५ >< टर् 

>*, द्विन्दी-साहित्य -गगंन-मयंक गोस्वामी तुललोदास जो का 
कवित्व संबंधी सर्वोच्च सिंहासन बाललोला वर्णन में भी सर्वोच्च दी 
रहा है। कया भावसौन्दये, कया शब्दविन्यास सभी बातों में उनकी 
कीत्तिपताका भगवती वीणापाणि के उच्चतर करकमलों में द्वी 
विद्यमान है | , 
न के नैः 
बालकों में कैसी आकपैणी शक्ति होती है, उनके भाव 
कितने भोले होते हैं उन में कितनी विनोदप्रियता रंज्नकारिता 
ओर स्तरसता होती है, ऊपर की रचनाओं को पढ़कर यहद्द बात 
भली भाँति हृदयंगम हो गई द्वोगी । ऐसे बालक किसके वल्लभ न 
होंगे कौन उन्हें देख कर उत्फुल्ल न होगा, कोन उन्हें प्यार न 
करेगा, और वे किसके उल्लास सरोवर के सरसीरूद्द न बनेंगे ? माँ- 
बाप के तो बालक सत्रेघ्व द्वोते हैं, ऐसी अवस्था में उनको देख कर 
उनके हृदय में अनुराग सम्बन्धी अनेक सुन्दर भावों का उदय द्ोना 
स्वाभाविक है)। माँ-बाप अथवा गुरुजनों करा यह भाव परिपुष्ट हो कर 
विशेष आस्वाद्य द्दोजाता है, वही कुछ सहृदय जनों की सम्मति है्‌ 
कि, वह वात्सल्य रस कहलाता है । अधिकतर अ्चार्यो ने नौ 
रस ही माने हैं, वे वात्सल्यभाव को अलग रस नहीं मानते । इस 
भाव द्वी को नहीं, बड़ों का छोटों के प्रति जो अनुराग होता है, उन 
सत्र को वे वात्सल्य कहते हैं (ओर “रति” स्थायी भाव में उनका 
अन्‍्तर्भाव करते हैं । उन लोगों का विचार है के रस का जितना 
परिपाक श्टद्गार में द्वोठा है, वात्सल्य में नहीं, अतएव इसको वे 
“प्ञाव ? ही मानते हैं, रस नहीं । 


र्८ वात्सल्य. रस 


| वास्तव में विशेष उत्कषे प्राप्त, हृदयप्राही, व्यापक, अनि- 
वेचनीय आनन्दप्रद ओर अधिकतर मनोमुग्धकर भाव ही रस 
कहलाता है दुग्ध की स्वाभाविक सरसता और मधुरता कम नहीं, 
किन्तु अबट जाने पर जब वह्‌ अधिक गाढ़ा हो जाता है, ओर 
सुस्वादु मेवों के साथ जब उस में सिंता भी सम्मिलित हो जाती है 
तो उसका आस्वाद कुछ ओर हो हो जाता है। रसों की भी कुछ 
ऐसी ही अवस्था है । नास्य्प्रणेता कहते हैं जिसका भाव यह है -- 
' रस के बिना भाव नहीं और भाव के बिना रस नहीं होते । 

इन रस और भावों की सिद्धि एक दूसरे पर निर्भर है।” 


न >< नः 
जिस प्रकार यह सत्य है कि अधिक सम्मति नव रस सम्ब- 
न्धिनी है, उसी प्रकार यह भी सत्य है क्रि कुछ मान्य विद्वानों ने 
वात्सल्य रस को भी दशवाँ रस माना है। उनमें मुनीन्द्र ओर 
साहित्यदप॑णकार का नाम विशेष उल्लेखयोग्य है । साहित्यदपैण- 
कार लिखते हैं-- 
“स्फुटं चमत्कारितया वत्सलं च रसं विदुः।” 
अर्थात्‌ स्पष्ट चमत्कारक होने के कारण वत्सल को भो रस 
कहा गया है। 
भोजदेव ने भी अपने “शृद्भारप्रकाश” नामक प्रन्ध में 
वत्धल को रस माना है, ओर रसों की संख्या दश बतलाई है । 
भारतेन्दु बाबू हरिश्वन्द्र ने भी अपने 'नाटक' पग्रन्ध में 
वत्सल को रस माना है । 

“प्रक्ृतिवाद” बंगला का एक प्रसिद्ध कोष है । उसके रच- 
यिता बद्भ-भापा के एक प्रसिद्ध विद्वान्‌ हैं। वे रस शब्द का त्थे 
बतलाते हुए लिखते हैं, जितका आशय यह्‌ है: -- 

“कोई कोई वात्सल्य को भी रस कहते हैं, उनके मत से रस 
दश प्रकार का होता है । 

साहित्यद्पैणकार ने वत्सल को रस मानने का कारण डस 
का स्पष्ट चमत्कारक होना बतलाया है, साथ ही उस को मुनीन्तद्र 
सम्मत भी लिखा है । 


न त़ः नि न्ः 
अब देखना यह है. कि वात्सल्य में रस होने की योग्यता है 
या नहीं । 
रा न न हु 


किसी भाव को रस मानने के लिये यद आवश्य है कि वह 
विभाव, अनुभाव और संचारी भावों द्वारा परिपुष्ट हो । यह बात 
बत्सल रस में पाई जाती हैं । साहित्यदर्पणकार लिखते हैं-- 


“अकट चमत्कारक होने के कारण वत्सल रस भी मानते 
हैं । इसमें वात्सल्य स्नेह स्थाई भाव होता है । पुत्रादि इसके आल- 
म्वन और उसकी चेष्टा तथा विद्या, शूरता, दया आदि उद्दीपन 
विभाव हैं । अंगस्पशे, सिरचूमना, देखना, रोमांच, 
आनन्दाश्रु आदि इसके अनुभाव है। अनिष्ट की आशक्ला, हषे गये 
आदि संचारी भाव माने जाते हैं । 

यदि कहा जावे कि अपने विभाव, अनुभाव आदि के द्वारा 
स्थायी वत्सलता स्नेह उतना परिपुष्ट नहीं द्वोता, जो रसत्व को प्राप्त 
हो तो यह बात €वीकार नहीं की जा सकती । यद्द सच है कि उद्‌- 
बुद्ध मात्र कोई स्थायीभाव तब तक रस नहीं माना जा सकता जब 
तक उसमें स्थायिता और विशेष रसपरिवुष्टि न हो, किन्तु जो रस 
माने जाते हैं उनसे वत्सल रस किसी बात में न्यून नहीं है, उसमें भी 
विशेष स्थ।यिता और रसपरिपुष्टि है। कान्य-प्रकाशकारने रस के 
जो व्यापक और मनोभावद्योतक लक्षण बतलाये हैं उन पर मैं 
वात्सल्य रस को कसता हूँ । आशा है कि उससे प्रस्तुत विषय 
पर यथेष्ठ प्रकाश पड़ेगा। वे लक्षण ये हैं-- 

(१) रसों का आस्वाद पानक रस समान होता है । 

(२) वे स्पष्ट ऋलक जाते हैं । 

(३) हृदय में प्रवेश करते हें । 

(9 सर्वाह्ग को सुधारस-सिंचित बनाते हैं । 

(५) अन्य वेद्य विषयों को ढक लेते हैं। 

(६) त्रह्मानन्द के समान अनुभूत होते हैं । 

(७) अलौकिक चमत्कृति रखते हैं । 

दूध, मिसरी, बादाम आदि पदार्था का बना हुआ .एक 
प्रकार का शबंत पानक रस कहलाता है। अनेक वस्तुओं के सम्मे- 
लन से जो रस बनता है उसका स्वाद जेसे उन भिन्न-भिन्न वस्तुओं 
से भिन्न ओर विलक्षण द्वोता है, उसी प्रकार बिभाव अनुभावादि 
के आधार से बने हुए रस का आस्वाद भो उन सवों से अलग और 

विलक्षण होना चाहिए । वात्सल्य रस में यह्‌ बात पाई जाती है। 
बालकों की बालक्रीड़ा देखकर माता-पिता में जो तन्मयता होती है 
वह अविदित नहीं । उनकी तोतली बातों को सुन कर उनके हृदय 
में जो रस-प्रवाह् होता है, क्या वह्‌ अपूबे ओर विलक्षण आस्वाद- 
मय नहीं होता ? माता-पिता को छोड़ दीजिये कोन मनुष्य है जिसे 
याललीला विमोहित नहीं करती ? देखिये, निम्नलिखित पद्म में इस 
भाव का विकास किस सुन्दरता से हुआ है। 
) बर दंस की पंगति कु दक॒ली अधराधर पलल्‍लव खोलन की। 
५ चपला चमके घन वीच जगै छबि मोतिनमाल अमोलन की । 
'( घुँघुरारी लटें लटकें मुख ऊपर कुडन लोल कपोलन की | 
) निवछावर प्रान करे तुलसी बलिज्ञाऊँ लला इन बोलन की। 
वात्लल्य स्नेह विभाव, घुँघुरारी लटं, बोलन आदि उद्दीपन 
मधुर छवि-अवलोकन आदि अनुभव, और हर संचारी भाव के 
मिलन से जिस रस का आस्वाद आस्वादकारिणी को हुआ है, जो 
पद्म के प्रति पदों में छलक रहा है, क्या पानक रसके आस्वाद्य से 
कहीं विलक्षण नहीं है ? क्या विमुग्धता का स्त्रोत उस में नहीं बह 
रद्दा है ? 
पका सरोवर आदि में लहरें उठती ही रहती हैं किन्तु सब 
न तो स्पष्ट होती हैं न यथातथ्य दृष्टिगों चर होती हैं । यही वात 
मानस-तरंगों अथवा हृदय के भावों के विपय में भी कही जा सकती 
है । अनेक लहरे' हृदय में उठती हैं. और तत्काल विलीन हो 
जाती हैं | किन्तु कुछ भावों की लहरें ऐसी द्वोती हैं,ज्ो स्पष्ट कक 

छाती हैं और उन में स्थायिता भी द्ोती है। रस प्राप्त भाव ऐसे 
होते हैँ । वात्सल्थरस भी ऐसा ही है ४ 
चैन न ने नः 
जिसने कभी बालकों के साथ खेला है, वह जानता है कि 
उस समय कितनी तन्‍्मयता हो जाती है। बालक उस समय जो 
कहता है. वही करना पड़ता है । उस समय वास्तव में अन्य वेय 
विपय तिरोहित होजाते हैं, यदि न हों तो खेल का रंग ही न जमेगा, 
यदि खेल का रंग न जमा तो वाल-विलाध का आनन्द्‌ हो जाता 
रहेगा । प्रसिद्ध राजनोतिज्ञ ग्लाडस्टोन एक दिन अपने पोत्र के 
साथ खेल रहे थे और पौत्र उनकी पीठ पर सवार होकर उन से 
घोड़े का काम ले रहा था । उसी समय उनसे मिलने के लिये एक 
सज्जन आये, ओर उनका यह चरित्र देख कर उनके पास ही कुछ 
दूर पर खड़े हो गये । किन्तु वे अपनी क्रीड़ा में तन्‍्मय थे। 
बहुत देर तक उनका ध्यान ही उधर नहीं गया, खेल समाप्त होने 
पर जब यह बात ज्ञात हुई तो वे हँस पड़े । बोले, आशा है आप के 
यहाँ भो लड़के होंगे । इसी को कहते हैं, वेद्य विषय का तिरोभाव | 
/+रस का परिपाक त्रह्मानन्द समान अनुभूत होता है, इस की 
वास्तवता चिन्तनीय है। वीभत्स रुस एवं भयानक ओर रोद्र 
में इसकी चरिताथेैता केसे होगी क्षं । शांत, ःशज्नार,करुण, अद्भुत 
आर विशेष वृशाओं में हास्य ओर बीर में भी इस लक्षण की साथ्थ- 
कता हो सकती है । भक्ति-रस में तो यह लक्षण पूर्णता को पहुँच 
जाता है, बत्सल रस में भी उसका पर्याप्त विकास दृष्टिगत होता 

है। संसार में जो आनन्द स्वरूप -परमात्मा का कोई मूर्त्तिमान 
आकार है, तो वह्‌ बालक है। ब्रह्म फे संसार से निलिप्त होने का 
भाव जो कहीं मिलता है, तो बालक में मिलता है । दुःख सुख में 
सम बालक ही देखा जाता है, निरीहता उसी में मिलती है । फिर 
वात्सल्य रस ब्रह्मानन्द का सहोदर क्यों न द्वोगा ? गोस्वामी तुलसी 
दास जी का इसी भाव का एक बड़ा सुन्दर पद है, जो अपने रंग 
में अद्वितीय है। 
माता ले उदंग गोविन्द मुख बार बार निरखे । 
पुलक्ित तनु आनन्द घन छन छन मन दहरखे ॥ 
पूछत तोतरात बात मातहि. जदुराई । 
अतिशय सुख जाते तोदि मोहि कहुु समराई ॥ 
देखत तव बदन कमल मन आनन्द होई। 
कहे कौन ९ रसत मौन जाने कोई कोई । 
सुन्दर मुख मोद्दि दिखाउ इच्छा श्रति मोरे। 
सम समान पुन्य पुंज बालक नहीं तोरे॥ 
तुलसी प्रभु प्रेम वस्य मनुजरूप धारी | 
बाल-केलि-लीजा-रस-त्रजजन द्वितकारी ॥। 
चुतलाकर लीलामय ने पूछा, तुमको अपार सुख किस में 
है ९ माता ने कद्दा--तेरा कमल वदन देखकर मन आनन्दित द्ोता 
'है। केसा आनन्द द्योता है इसको कौन कद्दे, रसना तो चुप है, 
इसको कोई कोई जनता है. लीला मय ने कद्दा--वह सुन्दर मुखड़ा 
अआमे दिखला । माता ने कद्दा-मेरे समान तेरा पुण्य पुंज कहाँ ! 

यहाँ पर ब्रह्मानंद को भी निदावर कर देने को जी चाइता है। 
संसार में बालक के मुख अवलोकन के आनन्द का अनुभव माता 
ही को हो सकता है । और कोई संसार में इस अनुभव का पात्र 
नहीं, पिता भी नहीं । बालक कृष्ण भी पिता द्वी के वगे का है. इसी 
लिये माता ने कहा-तेरा पुण्य पुंज ऐसा कहाँ ! फिर जो आनन्द 
ऐसा अलौकिक और अनिवेचनीय है कि जिसको रसना भी नहीं 
कह सकती, जिसको कोई कोई जानता ही भर है, किन्तु कह वह 
नहीं सकता, उसे वे कैसे कहें यही तो त्रह्मानन्द है! जिसकी 
अधिकारिणी कोई कोई यशोदा जेसी भाग्यशालिनी माता ही हैं 
स्वयं अबतारी बालक कृष्ण भी नहीं । अपने मुख को आप कोई 
कैसे देख सकता है जब तक विमल बोध का दर्पण सामने न होवे। 

चमत्कार के विपय में तो वात्सल्य रस बैसा ही चकितकर है; 
जैसा कि स्वयं बालक । जब बालक-समूर्त्ति ही चमत्कारमयी है तो उस 
से सम्बन्ध रखनेतराले भाव चमत्क्रत क्‍यों न होंगे ! बालक का जन्म- 
काल कितना चमत्कारमय है ओर उस समय चारों ओर कैसा रस 
का स्रोत उमड़ पड़ता है, इसका अनुभव प्रत्येक हृदयवान्‌ पुरुष को 
प्राप्त है । उस समय के गीतों के गान में जो भझ्लार मिलती है,सोहरों 
में जो विमुग्धकारी ध्वनि पाई जाती है बह किसी दूसरे अवसर पर 
श्रुति-गोचर नहीं होती । संतान ही-वंशब्र॒द्धि का आधार, पिता का 
आशास्थल माता का जीवन-सवेस्व, ओर संसार-बीज का संरक्षक 
है । उसी में यह चमत्कार है कि जैसी ममता डसकी पशु पक्षी 
कोट पतंश हों होती है, वैसी द्वी देवता मनुष्य और दानवों को 

भी । उसकी लीलाएँ जितनी मनोरंजिनी हैं. ज्ञितनी उसमें स्वाभा- 
विकता और सरसता मिलती है, मानवजीवन की किसो अवस्था में 
उतनी मनोरंजन आदि की सामग्री नहीं पाई ज्ञाती । ये बातें भी 
चमत्कार शून्य नहीं । नीचे मैं वात्सल्य रस का एक पद्य लिखता 
हूँ, आप देखें इसमें कैला स्वभाव-चित्रण ओर कविता-गत चमत्कार 
है। बालक सरल और कोमल होते हैं, वैसे ही उनके भाव और 
बिचार भी कोमल होते हैं । उद्धृत कविता में आपको उनका बड़ा 
ही मनोहर स्वरूप दिखलाई पड़ेगा । 

मैया ! मैं नाहीं दधि खायो । 

ख्याल परे ये ससवा सबे मिलि मेरे मुख लिपटायो ॥ 

देखि तुद्दी छीके पर भाजन ऊँचे घर लटकायों 

तुद्दी निरखि नान्‍्हें कर अपने मैं केसे करि पायों ॥ 

मुख दधि पोंछि कद्दत नैंद नंदन दी ना पीठ दुरायो । 

डारि सांट मुसुकाई तबहिं गहि सुल को कण्ठ लगायो ॥ 

बाल बिनोद मोद मन मोझ्यो भगति प्रताप दिखायो। 

सूरदास प्रभु जसुमति के सुख शिव विरंचि बौरायों ॥ 

शिव विरद्ि बाइले बने द्वों या न बने हों, किन्तु महात्मा 
सूरदास जी का बड़ी द्वी सत्ञीव भाषा में सहज बाल स्वभाव का 
चित्रण अत्यन्त सार्मिक और हृदयम्राही है। एक एक चरणा में 
विमुग्धकारी भाव हैं. और उन को पढ़ कर रसोन्‍्माद सा द्वोने 
लगता है । चमत्कार के लिये इतना द्वी बहुत है | शिव विरग्धि का 
उल्माद्‌ तो बड़ा दी चसत्कारक,है, सम्भव है हमारे दिव्यचक्ु महा- ' 

कवि ने इस को अवलोकन किया हो । बालक कृष्ण की विचित्र 
लीला क्या नहीं कर सकती । 
न न नुः न 

जो कसौटी मैंने वात्सल्यरस को कसने की ग्रहण की थी, 
मेरे विचार से उस पर कस जाने पर वात्सल्य रस पूरा उतरा | इस 
के अतिरिक्त जत्र में विचार करता हूँ तो वात्सल्य रस उन कई 
रसों से अधिक व्यापक और स्पष्ट है ज्ञिन की गणना नवसस में 
होती है । हास्यरस का स्थायीभाव हास है, हास मनुष्य समाज तक 
परिमित है, पशु पक्षी कीट पतह्ढः नहीं हँसते, किन्तु वात्सल्य रस 
से ये जीव जन्तु भी रहित नहीं, चींटी तक अपने अण्डे-बच्चों के 
पालन में लगी रहती हैं, मधु-मक्खियाँ तक्र इस विषय में प्रधान 
उद्योग करती दृष्टिगत होती हैं । यदि वनस्पति सम्बन्धी आधुनिक 
आविष्कार सत्य हैं, और उनमें भी ञ्री पुरुष मौजूद हैं, तो वत्स 
ओर वात्सल्य भाव से वे भी वश््वित नहीं हैं, फिर भी “द्वास्य को 
रस माना गया ओर वात्सल्य इस कृपा से वद्चित रहा । वीभत्स में 
भी न तो वत्सल इतनी रसता है, न व्यापकता, न सम्र्बरणशीलता, 
फिर भी वह नव रस में परिगणित है और “वबत्सल” को वह 
सम्मान नहीं प्राप्त है। बीभत्स रस भी मानव समाज तक द्दी 
परिमित है, इतर प्राणियों में उस के ज्ञान का अभाव देखा जाता 
है । इस रष्टि से भी बत्सल की समानता वह नहीं कर सकता, 
तथापि वह उच्च आसन पर आसीन है । बत्सल रस का साद्दित्य 
नि.संदेह थोड़ा है, इस विषय में वह स्स संज्ञक स्थायी भावों का 

साभना नहीं कर सकता । हिन्दी भाषा के किसी आचाय्ये अथवा 
प्रतिष्ठित विद्वान ने 'वत्सल” को रस नहीं माना, इस लिये उसकी 
कविता साहित्य ग्रन्थों में प्रायः दुष्प्राप्य है। फेवल बाबू हरिश्वन्द्र 
ने उसको रस माना है, किन्तु उनकी इस रस को कोई कविता 
मुझे देखने में नहीं आई । जितने हिन्दी भाषा में रस सम्बन्धी ग्रंथ 
हैं, उन सब में आवश्यक्रतावश नव रस की कविता मिलती है. किंतु 
यह गौरव वत्सल को नहीं मिला। साहित्य से किसी भाव की 
व्यापकता का पता चलता है, क्योंकि इससे जन समुदाय की 
मानसिक स्थिति का भेद मिलता है। अतएव यह्‌ स्वीकार करना 
पड़ता है कि इस विषय में वत्सल रस उतना सोभाग्यशाली नहीं 
है । फिर भी मैं यद्वी कहूँगा कि द्विन्दी संसार पें जितना साहित्य 
वात्सल्य रस का पाया जाता है, वह अदभुत, अपूबे और 
बहुमूल्य है । कबि शिरोमणि सूरदात और कविकुल 
चूड़ामणि गोस्वामी तुलसीदास जी को वत्सल रस सम्बन्धी 
रचनाएँ अल्प नहीं हैं, और इतनी उच्च कोटि की हैं कि उनकी 
समानता करने वाली कविता अन्यत्र दुलेभ दै। वत्सल रस के 
साहित्य फे गौरव और महत्व के लिये मैं उनको यथेष्ट समभता हैं, 
क्योंकि वे जितनी हैं, उतनी ही अलोकिक मणि समान हिन्दी- 
संसार-च्तेत्र को उक्लासित करने वाली हैं। आज कल बाल-साहित्य 
के प्रचार के साथ वत्सल रस की विभिन्न प्रकार की सरस रचनाओं 
का भी प्राचुय्ये है। ज्ञात द्वोता है, कुछ दिलों में श्टद्गार, द्वास्य, घोर 
आदि कतिपय बढ़े बढ़े रसों को छोड़कर इस विषय में भी वात्सल्य 

श्स साधारण रसों से आगे बढ़ जावेगा । यदि इस एक अंग को 
न्यूनता स्वीकार कर लें तो भी अन्य व्यापक लक्षणों पर दृष्टि 
रख कर मेरा विचार है कि वत्सल की रसता सिद्ध है, और 
उसको रस मानना चाहिये । मतभिन्नता के विषय में कुछ वक्तन्य 
नहीं, वह्‌ स्वाभाविक है । 


उपन्यास-रहस्य 
( श्री मद्दावीरप्रसाद द्विवेदी ) 

आजकल हिंदी-साहित्य में उपन्यास-नामधारिणी पुस्तकों 
क्री भरमार हो रही है। इन पुस्तकों में प्रायः ६५ फ़ी सदी पुस्तकें 
उपन्यास कदापि नहीं, और चाहे जो कुछ हों । उपन्यासों ओर 
किस्से-कद्दानी की पुस्तकों की चाह होने के कारण अधिकारी और 
अनधिकारी सभी लेखक ' अब्यापारेषुब्यापार:? करने में व्यस्त हैं । 
ज्ो यह भी नहीं जानते कि मानप-शासत्र भी कोई शास्त्र है, जो 
यह भो नहीं जानता कि चरित्र-चित्रण किस चिड़िया का नाम है, 
जिसे इस बात की रत्ती भर भी परवा नहीं कि उसकी पुस्तक के 
बांठे से पाठक का चरित्र बिगड्ेगा या बनेगा, वह्‌ भी उपन्यास 
लिख-लिंख कर नाम नहीं तो दाम उपाजेत करने की फ़िक्र में हैं । 
इंस तरदद की चेष्टायें कभी-कभी अत्यन्त उपहास्य मार्गों का अनु- 
सरण करती हैं । उदाहरण के लिये दवाओं, पुस्तकों तथा अन्य 
चीज़ों के दुकानदार कोई ऊँ डं-बंड कहानी गढ़ लेते हैं । फिर बीच- 
बीच अपना चीक्षों का विज्ञापन देकर उस पुस्तक का कोई भड़कीला 

ओपन्यासिक नाम रखते हैं | तब उसे प्रकाशित करते और बेचते 
हैं। अभी एक हो हफ्ता हुआ होगा, हमने एक ऐसा उपन्यास देखा, 
जो किसी स्कूल या कालेज के किसी छात्र को रचना है। रचयिता 
ने भूमिका में यह वात बड़े गवे से लिखी है कि मैंने दो-ढाई सो सफे 
का यद्द उपन्यास दसही पन्‍्द्रह रोज में लिख डाला है । पुस्तकें लिखने 
का उत्साह बुरी बात नहीं | पर अनधिकार चेष्टा की कुछ सीसा भी 
तो होनी चाहिएर/ यह न होना चाहिए कि बिच्छू का तो मंत्र न जाने 
ओर सांप के बिल में हाथ डाले //कुरुचिवर्धक पुस्तक लिखने से 
लेखक को अर्थ-लाभ हो सकता है, पर उससे समाज को ह।नि पहुँ- 
चती है । अतएव इस तरह के लेखक समाज की दृष्टि में दंडनोय हैं । 

साहित्य का एक अंग उपन्यास भी है। यह अंग बड़े महत्त्व 
का है| यह संस्क्त-भाषा के प्राचीन ग्रंथ-साहित्य में पाया जाता 
है । पर अंकुर-रूप ही में इसके दशन होते हैं । हाँ, जैन-लेखकों ने 
इस तरह के कुछ अच्छे अच्छे प्रंथ ज़रूर लिखे हैं, परन्तु उनको 
संख्या बहुत ही थोड़ी हैँ । सम्भव है, ऐसी पुस्तकें बहुत रही हों, 
पर वे सब अब उपलब्ध नहीं । इन पुस्तकों में कथा-कहानियों के 
बद्दाने धम्मेतत्व ओर सदाचार की शिक्षा दी गई है । इनको छोड़ 
कर संस्क्ृत-भाषा में लिखी गई कथासरित्सागर, कांदबरी, वासब- 
दत्ता और दशक्ृभार-चरित आदि पुस्तकों से कोई विशेष शिक्षा 
नहीं मिल सकती, मानस-शास्त्र के आधार पर किये गये चरित्र- 
चित्रण की स्वाभाबिकता भी सत्र देखने को नहीं मिलती । हाँ, 
किसी ह॒द £क इनसे मनोरखन ज़रूर दोता है । बस । 

प्रकृत उपन्यास-साहित्य के जनन, उन्नयन ओर प्रचलन का 
श्रेय पश्चिमी देशों ही के लेखकों को है। उन्हीं ने साहित्य के इस 
अछ्ठ को कला की सीमा तक पहुँचा दिया है--उन्हीं ने इसे कला 
का रूप दिया है। उन्हों ने इस अड्ढ के कलानिहूपण-सम्बन्ध में 
भी बहुत कुछ लिखा है। उनके इस निरूपण का अनुशीलन करके 
हम ज्ञान सकते हैं कि उपन्यास किसे कहते हैं, आख्यायिक्रा किसे 
कहते हैं, उन में क्या गुण होने चाहिए, उनकी रचना में किन 
बातों की गणना दोप में है, इत्यादि । 

यह बात नहीं कि जिन लोर्गी ने पश्चिमी परिडतों के इस 
प्रकार के निरूपणात्मक लेख या प्रंथ नहीं पढ़े वे कदापि कोई 
अच्छा उपन्यास लिख द्वी नहीं सकते । जिन को मनुष्य-स्वभाव 
का ज्ञान है, जो अपने विचार मनोमोहक भाषा द्वारा प्रकट कर 
सकते हैं, जो यह जानते हैं. कि समाज का रुख किस तरफ़ है और 
किस प्रकार की रचना से उसे लाभ और किस प्रकार की रचना 
से हानि पहुँच सकती है, वे पश्चिमी पंडितों के तत्त्वनिरूपणु का 
ज्ञान प्राप्त किये बिना भी अच्छे उपन्यास लिख सकते हे । 

साहित्य फे इस अद्ज में बंग-भाषा के कई सुलेखक कृतकाय्ये 
हुए हैं। विद्यमान लेखकों में कविवर रवींद्रनाथ ठाकुर, इस समय, 
सबसे आगे हैं । उनके गोरा नामक उपन्यास में सुनते हैं, अच्छे 
उपन्यास के अनेक गुण पाये जाते हैं। तथापि बैंगला-भाषा के 
उपन्यास लेखकों में भी अच्छे लेखक वहुत थोड़े हैं, अधिकता बुरे 
उपन्यास लिखने वालों ही को है । इन पिछले लेखकों को 

विषाक्त रचना से सामाजिक बंधनों की ग्रंथि शिथिल हो जाने 
का डर है । खेद है, हिंदी में इस तरद्द के चरित्र नाशक उपन्यासों 
ही के अनुवाद अधिकता से द्वो रहे हैं | बंगला के अच्छे उपन्यासों 
के अनुबादों के दशन बहुत ही कम होते हैं. इस दृश्य में सन्‍्तोष 
की बात इतनी ही है क्रि ससमदाार लेखक ओर प्रक्राशक अच्छे 
और बुरे उपन्यासो' का अन्तर अब कुछ-कुछ सममने लगे हैं । 
उस दिन इलाहाबाद के “लीडर” नामक अंग्रेज़ी भाषा के दैनिक 
पत्र का एक अंक हमने खोला तो उसका एक सफ्े का सका एक 
समालो चान से भरा दिखाई दिया। उस पर नज़र डालो तो भ्राचीन 
समय के कुछ नाम देख पड़े। आरम्भ का कुछ अंश पढ़ने पर 
मालूम हुआ कि यह तो हिन्दी के दो उपन्यासों की आलोचना 
है! तब हमने उसे साद्यंत पढ़ा। समालोचना थी करुणा ओर 
शशांक नामक दोनों उपन्यासों की । जिन मोौय्ये नरेशों को हुए 
हज़ारों वर्ष हो चुके उतके समय के समाजिक और राजनैतिक दृश्य 
इन उपन्यासे। में दिखाये गये हैं। यह बात हमने इस समालों चना 
ही से जानी; क्योंकि इन पुस्तकों को हमने स्वयं नहीं देखा | मूल 
रचना एक बंगाली पुरातत्वज्ञ को है । अतएब्र उपन्यासों के गुण 
दोषों के उत्तरदाता वही हैं । समालोचना में पुस्तकों की खूब स्तुति- 
प्रशंसा थी । यदि इन पुस्तकों में उस ज़माने के रहन-सहन, आचार- 
विचार वस्त्राच्छादुन, रीती-रबाज, राजनैतिक चाल आदि हो के 
दृश्य हों तो भी पुस्तकें अच्छी ही कहो ज्ञाएंगी । और यदि समाज 
के कल्या १ की दृष्टि से उनसे कुछ शिक्षा भी मिलती द्वो तो फिर 

कहना द्वी क्या है । हाँ, यदि उनमें उस ज़माने के सामाजिक दोष 
के भी उल्लेख हों--और वे दोष समाज के लिये हानिकारी हों -तो 
बात जुरा विचारणीय हो जायगी, क्योंकि कुछ पंडितों की सम्मति 
में ऐसे दृश्य दिखाना वांछनीय नहीं । हाँ, जो लोग समाज का सच्चा 
ही चित्र, चाहे वह भला हो चाहे बुरा, दिखाना उपन्यासकार 


का कतेज्य समभते हैं वे अवश्य इस संबन्ध में मीनमेख न करेंगे. 


अस्तु, यह्‌ तो अबांतर वात हुई। “लीडर” में प्रकाशित समा- 
लोचना का उल्लेख हमने ओर द्वी मतलब से किया है। वह यह्‌ 
कि अब अँगरेज़ी भाषा के सैकड़ों उपन्यास चाट जानेवाले लोग भी 
हिंदी में लिखे गये उपन्यास पढ़ने लगे हैं और अखबारों के लम्बे- 
लम्बे चार-चार पाँच-पाँच कालमों में उनकी आलोचना भी करने 
लगे हैं । अच्छे समझ कर ही अँगरेज़ी-दाँ समालोचक ने पूर्वोक्त 
पुस्तकों की समालोचना लिखने ओर छपाने का श्रम उठाया है । 
फिर चाहे उसने स्वत: प्रवृत्त होकर यह काम किया हो, चाहे किसी 
के इशारे या प्रेरणा से किया हो । 

ऊपर जिन दो उपन्यासों करा उल्लेख हुआ, वे अनुवादमात्र हैं । 
हिन्दी के सौभाग्य से इन प्रांतोंमें एक ऐसे भी उपन्यास लेखक प्रक्राश 
में आ रहे हैं जिनके उपन्यास, सुनते हैं, उन्हीं की उपज है । “सुनते 
हैं”, इसलिए , क्योंकि हमको उनकी उपज का स्वतः कुछ भी ज्ञान 
नहीं | उनके जिन दो उपन्यासों की आलोचनाओं और विज्ञापनों की 
धूम कुछ समय से है, वे हमारे देखने में नहीं आये । उनका एक 
उपन्यास प्रकाशित हुए कुछ समय हुआ | दूसरा अभी हाल ही में 


४ उपन्यास रहस्य 


निकला है । उस का नाम सेवाश्रम, या कुछ इसी तरह का है । इन 
उपन्यासों की जहाँ और अनेक लेखकों ने स्तुति ओर प्रशंसा की 
है, तहाँ एक आध ने पिछले उपन्यासों में बहुत से दोष भी ढू'ढ़: 
निकाले हैं और व्याख्या सहित उन्हें दिखाया भी हैं । दोषोद्भावना 
करने में दोपदशक ने उपन्यास लेखक के कानूनी अज्ञान, मन: 
शास्त्र विषयक अज्ञान, सामाजिक नियम सम्बन्धी अज्ञान आदि 
दिखाने का प्रयत्न किया है । यह अज्ञान परम्परा उपन्यास लेखऋ 
के किसी पक्तपाती को मान्य 'नहीं हुई और सम्भव है, खुद लेखक 
को भी मान्य न हो । इसी से कृताक्षेपों का खण्डनात्मक उत्तर भी 
कहीं हम ने पढ़ा है । स्मरण तो यही कहता है। 

श्रच्छा, तो उपन्यासों के गुण दोषों की परख क्या है ? 
इसके उत्तर में हम अपनी तरफ से अधिक नहीं लिख सकते और 
लिखना भी नहीं चाहते, क्‍्योंक्रि हम इस विषय के ज्ञाता नहीं । 
अतएव हम उपन्यास-रहस्य के कुछ ज्ञाताओं के कथन के आधार 
पर ही कुछ निवेदन करना चाहते हैं । 

मनुष्य जो काम करता है, मन की प्रेरणा से करता है । 
आर मन से सम्बन्ध रखने वाला एक शाख्र ही जुदा है । वह 
मानस शास्र या मनोविज्ञान कहाता है । उपन्यासों में मनुष्यो' हो 
के चरित्रों और मनुष्यों ही के कार्या तथा उनसे सम्बन्ध रखने 
वाली घटनाओं का वणुन रहता है । उन में स्वाभाविकता लाने के 
लिए मनोविज्ञान का जानना जुरूरी है । बिना इस शामश्र के ज्ञान 
के मन की गति और मन की वाघ्तविक स्थिति नहीं जानी जा 

सकती । किस प्रकार की मानसिक प्रेरणा से केसा काम होता है्‌ 
अथवा केसे कारण से केसे काय्ये की उत्पत्ति होती है, इस का 
यथाथे ज्ञान तभी हो सकता है जब मन के विविध भावों ओर उनके 
काय्ये कारण सम्बन्ध का ज्ञान हो। अतएवं उपन्यास लेखक के 
लिये मनोविज्ञान के कम से कम स्थूल नियमों का जानना अनि- 
वाय्ये होना चाहिये । उपन्यास लिखने वाला कल्पना से भी काम 
ले सकता है, ओर बिना ऐसा किये उस का काम चल नहीं 
सकता / पर उसकी भित्ति सत्य के आधार पर होनी चाहिए | उस 
के घटनानिवेश और चरित्र-चित्रण में अतिमानुषता और अति- 
रज्नना न द्ोनी चाहिये ।.इस दोष से तभी बचाव हो सकता है जब 
लेखक को मनःशात््र के नियमों से अभिज्ञता हो | अन्यथा भाव 
विश्लेषण ठीक ठीक नहीं दो सकता 472-/% 

उपन्यास रहस्य के ज्ञाताओं के दो दल हैं। ऊपर जो कुछ 
लिखा गया, वह पहिले दल की सम्मति है । इस सम्मति का सारांश 
यह्‌ है. कि मनोविज्ञान या सानस शास्त्र के नियम जहां जहाँ ले 
जायें उपन्यासकार को वहीं वहीं ज्ञाना चाहिए ओर तदनुसार ही 
घटनावलियों ओर चरित्रों को सृष्टि करनी चाहिए। अनिष्ट प्राप्ति 
से मनुष्य का मन विचलित ह्वो उठता है. और वह विलाप करने 
लगता है। यह मानसिक नियम है। पहिले दल के कायल लेखक 
इसी का अनुगमन कर के घटना-निर्माण्ण करेंगे । यदि किसी पक्के 
बेदांती या विरागी को अनिष्ट लाभ से कुछ भी दुःख न ह्वोतोंवे 
उसे अपवाद या नियम-विरुद्ध वात सममेंगे। 


छा उपन्यास रहस्य 


दूसरे दल के अनुयायियों का कहना है कि मनोविज्ञान के 
नियमों को आधारभूत तो ज़रूर मानना चाहिये, पर सदा द्वी उन 
से अपनी विचार परम्परा को जकड़ लेना ठीक नहीं । सभी 
घटनाओं और सभी भावो' के सम्बन्ध में मनःशास्त्र से संञ्रय 
रखने की चेष्टा से कहानी रोचक और स्वाभा।वेक नहीं दो सकती । 
क्यों कि मनुष्य के मन पर मनोविज्ञान के नियमो' की अखण्ड 
सत्ता नहीं देखी जाती । मनःशास्त्र में जिस कारण से जैसे काये की 
उत्पत्ति होना वर्णित है उस कारण से कभी-कभी बसा कार्य नहीं 
उत्पन्न होता । अतएव जैसी घटनाये लोक में हुआ करती हैं ओर 
मनुप्य-समाज में जैसे काये-कारण-भाव देखने में प्रायः आया करते 
हैं तदनुकूल ही उपन्यास रचना होनी चाहिए। मनुप्य का मानप्तिक 
भाव उसे जिस अवस्था को ले जायद्र उसी का वणन करना चाहिये, 
इस बात की परवा न करनी चाहिए कि मनोविज्ञान के अनुसार तो 
ऐसी अवस्था प्राप्त ही नहीं हो सकती, अतएव इसका वर्गान त्याज्य 
है । घटनावाली के निदर्शन और भावों के चित्रण की जड़ में मनो- 
। विज्ञान रहे ज़रूर, पर वह छिपा हुआ रहे । शरीर के भीतर जैसे 
अस्थिपंजर छिपा रह कर शरीर-संगठन में सहायता देता है, बेसे ही 
मनोविज्ञान के नियमों को भी कथा भाग के भीतर अलक्षित रखना 
चाहिये । जो इस खूब्री को जानते हैं ओर जो अपनी रचना में 
नियमों के पचड़े को गुप्त रख कर चरित्र चित्रण करते है, उन्हीं 
के उपन्यासों का अधिक आदर होता है । 
मानसिक नियमों का पालन हुढ़ता पूर्वक करके कोई किसी 

अन्य पुरुष या स्त्रो के भावों का ठीक-ठीक विश्लेषण कर भी नहीं 
सकता। बात यह है कि सत्र के मन एक से नहीं होते । सब की 
ज्ञानेन्द्रियाँ को ग्राहिका शक्ति भी एक सी नहीं होतो। किसी 
अवस्था-विशेष में पड़ने पर राम जिस प्रकार का व्यवहार करता है 
श्याम उस प्रकार का नहीं करता यह बात हम प्रतिदिन ग्रत्यक्ष 
देखते हैं | इस दशा में पद पद्‌ पर मनोविज्ञान की दुह्ाई देना ओर 
राम या श्याम के कायों का वैज्ञानिक कारण ढूँ ढना भ्रम के गते में 
गिरने और घटना-वैचिक्र्य में नीरसत। लाने का द्वार खोल देना है। 
हर मनुष्य के संस्क्रार जुदा-जुद्ा होते हैं। उनके अनुसार ही उसके 
कार्य-कारण हुआ करते है । वे क्रिसी नियमावली के पाबंद नहीं । 
आप के पास यदि कोई धू्त॑ आवबे ओर चेष्टा तथा वाणी से अपनी 
निधेनता का भ्कूठा भाव प्रकट करके आपसे ५) दान ले जाय तो, 
बताइये, आप धोखा खा जायँगे या नहीं। सो, संसार में मनोभाव 
के यथार्थ ज्ञापक काय्ये सदा होते भी तो नहीं । 

इसके सिवा एक बात ओर भी है । ये जितने अच्छे-अच्छे उप- 
स्यास आजकल विद्यमान हैं उनके कुंद, इंदु ओर मल्लिका, मद॒य॑- 
तिका आदि पात्रों के हृदयों में उपन्यास-लेखकों को आप बैठा 
समभिए । इन पात्रों के भाव-विश्लेपण के जो चित्र आप देखते हैं, 
वे उनके निज के मन के प्रतिविंब कदापि नहीं । वे तो उपन्यास- 
लेखकों ह्वी के मनके प्रतिविंब हैं। मनोभावों ओर संस्कारों के अने- 
कत्वमें लेखक उनका यथार्थ और संपूर्ण ज्ञान नहीं प्राप्त कर सकता। 
वह करता क्या हैं कि अपने हा मन की मांप से ओरों के मन की 

मापतोल करता है । वह देखता है कि अमुक अवस्था या अमुक 
अवसर यदि आ जाय तो में इस प्रकार का व्यवहार करूँगा | बस, 
बह्‌ समभता है कि सारी दुनियाँ उसी में अंतभु क्त है, अवस्था-विशेष 
में जो वह करेगा वही सब लोग करेंगे या कहेंगे। पर इस प्रकार 
की धारणा कोरी श्रांति है। 

अच्छा तो मनोविज्ञान के शुष्क नियमों ही के आधार पर 
क्रिसी का चरित्र-चित्रण करना जैसे निर्भ्नान्त नहीं हो सकता बेसे 
ही अपने मन को माप-दए्ड समझ कर उसी से औरों के मन की 
माप करना भी क्षांति-रहित नहीं हो सकता । इस “ दभयतो पाशा- 
२ज्जुः” की दशा में क्या करना चाहिए । क्या उपन्यास लिखना 
बन्द ही कर देना चाहिए ? नही, बंद कदापि न कर देना चाहिए । 
डपन्यास तो साहित्य की एक बड़ी महत्त्वपूर्ण शाखा है । 


घटना-विस्तार और चरित्र-चित्रण करने में मानस-शास्त्र का 
आधार ज़रूर लेना चाहिये । पर उतना ही जितने से मानवी मन की 
स्वाभाविक गतियों को गते में गिराने से बचाव हो सके । मनोभावों 
के कुछ स्थूल नियम हैं--भय उपस्थित देख भीत होना, इष्ट-नाश 
से दुःखित होना, आदि । इन नियमों का अतिक्रमण न करना 
चाहिए । कोई ऐसी बात न कहना और किसी ऐसी घटना का 
निर्माण न करना चाहिए जिससे मनुष्य मनुष्य ही न रहे, वह्‌ 
पशु, देव या. दानव आदि हो जाय। बस। फिर दूसरे के 
मानोगत भावों की विद्वति करते समय अपने ही मन को उसके 
मन के स्थान पर न बिठा देना चाहिए। अमुक अवसर आने 

पर में यह कद्दता में यह करता, में मार बेठता, में उत्तेजित हो 
ज्ञाना--इस प्रकार की भावनाओं की प्रेरणा से बहुत करके सत्य 
का अपलाप हो जाता है। अतएव जिसके मन के मानसिक भावों 
का विकास करना है, उसके संस्कारों की, उसकी तत्कालीन अवस्था 
की, उसके आस पास की व्यवस्था को सारांश यह कि उसकी 
संपूर्ण परिस्थितियों की--आलोचना करनी चाहिए। देखना यह्‌ 
चाहिए कि ऐसे समय ओर ऐसी परिस्थिति में ऐसे मनुष्य के 
मनोगत भाव किस प्रकार के होंगे। तब तदनुकूल द्वी उनका विकास 
करना चाद्दिए। बात यह है कि दुनिया में दूसरे के मन के भाव 
जानने का ओर कोई उपाय ही नहीं | परिस्थित और बहिदेशन दी 
के द्वारा, अनुमान की सद्दायता से, दूसरे के मन का भाव ज्ञाना ज्ञा 
सकता है। मन का भाव-प्रवाद् वाहरी लक्षणों या चिह्ों से जाना 
ज्ञा सकता है, यह बात मानसशास्त्री भी स्वीकार करते हैं । ह॒षे, 
शोक, विराग, 'अनुराग, क्रोध, भय, आदि भावों या विचारों का 
मानसिक उदय होने पर शरीर ओर सुख पर कुछ ऐसे चिह्नों प्रकट 
दो जाते हैं जिनसे उन २ विकारों का पता लग जाता है | अतएव 
दूसरे के मनोगत भावों का चित्रण करने में परिस्थिति के साथ २ 
इन चिह्नों के उदयास्त का भी खूब विचार करके लेखनी-संचालन 
करना चाहिये । शरीर, भाषा, चित्र, कला, कारीगरी आदि पर 
भावों की अभिव्यक्ति हुए बिना नहीं रहती । इन भावों का विकास 
कल्पना द्वारा करना चाहिए । परन्तु कल्पना को असंयत न होने 
देना चाहिए | उस की गति अबाध द्वो जाने से वह कुपथ में चली 


भ्रू० उपन्यास रहस्य 


ज्ञा सकती है। कभी-कभी शरीर पर आंतरिक भावों के कृत्रिम 
चिह्न भी उदित हो जाते हैं । उस समय देखने वाले की इन्द्रियों 
को धोखा होता है । अतएव कृत्रिम लक्षणों ओर इन्द्रिय प्रबंचना से 
भी बचना चाहिये | सामाजिक नियमों का, कानून का, धमे का 
देश-काल ओर पात्र का भी ख्याल रखना चाहिये)। उन के प्रतिकूल 
लिख मारना उपन्यास लेखक की अज्ञता या अल्पज्ञता का बोधक 
होता है। ऊपर, एक लेखक के दो उपन्यासों का उल्लेख हुआ है । 
उन में से एक की आलोचना में किसी समालोचक ने कोई कानूनी 
भूल बताई । लेखक ने या उनके किसी पक्तसमथेक ने युक्ति-प्रपंच 
द्वारा उसके खंडन की चेष्टा कर डाली | पर इस तरह की चेष्टाओं 
से उपन्यास-लेखक की भूल पर धूल नहीं डाली जा सकती । जब 
तक पुस्तक विद्यमान है, तब तक वह भी ज्यों की त्यों विद्यमान 
रहेगी । जिस जुर्म के लिये आजकल के कानून में जो सज़ा निर्विष्ट 
हैं उसके सिवा और कोई सजा-चाहे वह उस से थोड़ी हो या बहुत 
--दिलाने वाला उपन्यासकार स्वयं द्वी प्रतिकूल अलोचनारूप 
सज़ा का पात्र समझा जायगा । 

सो इतनी विज्न-बाधाओं और कठिनाइयों के होते हुए, 
अच्छा उपन्यास लिख डालना सव का काम नहीं । उपन्यासकार 
की कल्पना के बल पर नई, पर सर्वथा स्वाभाविक, सृष्टि की रचना 
करनी पड़ती है । बड़े परिताप की बात है कि इस इतने कठिन 
काम को आजकल कोडियों ज़ेद और कोड़ियों बकरधड़ाके के 
साथ कर रहे हैं। उनकी स्टृष्टि में कहीं तो मनुष्य देव या दानव 

बना दिया ज्ञाता है और कहीं कीट पतज्ञ से भी तुच्छ कर दिया 
ज्ञाता है। न उनकी भाषा का कुछ ठौर ठिकाना, न उनके 
पात्रों की भाव-वित्वति में खंयम्शीलता और स्वभाविक्रता का 
कहीं पता, और न उनकी कहानी में चावल भर भी सदुपदेश देने 
का सामथ्ये । अनेक उपन्यासों का उद्देश अच्छा होने पर भी बीच- 
बीच, घटना विस्तार और चरित्र-चित्रण से सम्बन्ध रखने वाली 
ऐसी-ऐसी भूलें हो जातो हैं. जिन के कारण विवेकशील पाठक के 
दृदय में विरक्ति उत्पन्न हुए बिना नहीं रहती । 


उपन्धास-रचना के सम्बन्ध में, हिन्दी में तो, अभी कूड़े कचरे 
ही का ज़माना है! ओर, आरम्भ में प्रायः सभी भाषाओं के साहि- 
त्य में यह बात होती है। अद्जरेज़ी भाषा में तो अभी तक 
चरित्र नाशक उपन्यासों की रचना होती जाती है। पर उपन्यास 
कोई ऐसी-बैसी चीज़ नहीं। वह समय गया, जब उपन्यास दो 
घण्टे दिल बहलाव-मात्र का साधन समभा जाता था । निकरम्मे बैठे 
हुऐ हैं. लाओ कुछ पढ़ें । वक्त नहीं कटता, लाओ *चपला” या 
चग्ला द्वी को देख जायें हडपन्‍्यास जातीय जीवन का मुकुट होना 
चाहिए | उसकी सहायता से सामान्य नीति, राजनीति सामाजिक 
समस्‍यायें, शिक्षा ऋषि, वाणिज्य, धमे-करमे, विज्ञान आदि सभी 
विषयों के दृश्य दिखाए जा सकते हैं । उपन्यासों के द्वारा जितनी 
सरलता से शिक्षा दी जा सकती है. उतनी सरलता से आर किसी 
तरह नहीं दी जा सकती । काज्यों और नाटकों की भी पहुंच 
जहाँ नहीं, व्ाँ भी उपन्यास वेधड़क पढ़ेँच सकते हैं । स्त्रियों और 


प्र्र उपन्यास रहस्य 


बच्चों के भी वे शिक्षक वन सकते हैं. मिहनत-मज़दूरी करने वालों 
को भी वे घंटे भर सदुपदेश दे सकते हें लोगों को कहानो पढ़ने 
का जितना चाब होता है उतना और किसी विपय की पुस्तकें 
पढ़ने का नहीं होता । अतएव अच्छे उपन्यासों का लिखा ज्ञाना 
समाज के लिए विशेष कल्याण॒कारक है । 


कुछ लोगों का खयाल है कि सच्चा साम्ताजिक चित्र-दिखाने 
में उपन्यासकाड को संकोच न्‌ करना चाहिए । इस पर प्रार्थना है कि 
डपन्यास कोई इतिहास तो है नहीं और न वह कोई वैज्ञानिक रचना 
ही है जो उसके सभी अंशां या अंगों पर विचार करने की ज़रूरत 
हो। फिर उसमें चोरों, डाकुओं, व्यभिचारियों, दुराचारियों 
आदि के चित्र दिखाने की क्या ज़रूरत ? प्रसंग आही ज्ञाय तो इस 
तरह के चित्रों को निब्ति ऐसे शब्दों से करनी चाहिए, स जिसे 
इनका असर पढ़ने बलों पर बुरा न पड़े। दोष समझ कर उनको 
निश्वति करनी चाहिए लो उपन्यास-लेखक अस्छील दृश्य दिखा 
कर पाठकों के पाशविकर विकारों की उत्तेजना करता है, अथवा ऐसे 
चित्रों के चित्र खींचता है जिनसे दुराचार की बृद्धि हो सकती है, 
वह समाज का शत्रु है) यदि वह इस तरह के उपन्यास केवल इस 
इरादे से लिखता और प्रकाशित करता है कि इनको अधिक बिक्री 
से बह मालदार हो जाय तो वह गवनेमेंट के न सही, समाज के द्वारा 
तो अ्रवश्य ही बहुत बड़े दंड का पात्र है । 


उपन्यास-रचना अब तो पश्चिमी देशों में कला की सीमा 
को पहुँच गई है [जो उपसन्यासकार ऐसे उपन्यास की सृष्टि करता 

है. ज्ञिसके पात्रों के चिरकाल तक सदुपदेश ओर समुदार 
शिज्ञा देने को योग्यता रखते हैं वही श्रेष्ठ उपन्यास-लेखक है्‌ ) वह 
चाहे तो राजा से लेकर रंक तक को मज़दूर से लेकर करोड़- 
पति तक को कुछ का कुछ बना दे। वह चाहे तो बड़े-बड़े दुराचारों 
और कुसंस्कारों की जड़ें द्विला दे | वह्‌ चाहे तो देश में अदभुत 
ज्ञाप्रति उत्पन्न करके दुःशासन की भुज्ञाओं को वेकार कर दे । जिस 
उपन्यासकार की रचना से समाज के किसी अल्प ही समुदाय को 
कुछ लाभ पहुँच सकता है, सो भी कुछ ही समय तक, वह मध्यम 
श्रेणी क। लेखक है। निरृष्ट वह्‌ है जो अपनी कुरुचिवधेक केतियों 
से सामाजिक बंधनों को शिथिल ओर दुर्वासनाओं को और भी 
उच्छुद्धलकर देता है। दुकानदारी ह्वी की कुत्सित कामना सेज्ो 
लोग, पाठकों को पशुवत्‌ समझ कर, धास-पात सद्दृश अपनो बे 
सिर पैर की कहानियाँ उनके सामने फेंके हैं-- 
ते के न ज्ञानीमहे ! 


समाज आर साहित्य 


( श्री श्याम सुन्दर दास ) 

ईश्वर की स्रष्टि विचित्रताओं से भरी हुई है। जितना हीं 
इसे देखते जाइए, इसका अन्वेषण करते जाइए, 
विकासवाद इसकी छानबीन करते ज्ञाइए, उतनी द्वी नई 
समाज और नई श्द्लायें विचित्रता की मिलती जायँगी। 
कहाँ एक छोटा सा बीज ओर कहाँ उस से 
उत्पन्न एक विशाल बृक्ष । दोनों में कितना श्रन्तर और फिर दोनों 
का कितना घनिष्ठ सम्बन्ध | तनिक सोचिए तो सही,एक छोटे से 
बीज के गभे में क्या क्या भरा हुआ है | उस नाम मात्र के पदार्थ 
में एक बड़े से बड़े ब्रत्ञ को उत्पन्न करने की शक्ति है जो समय 
पाकर पत्र, पुष्प, फल से सम्पन्न हो वैसे ही अगणित बीज उत्पन्न 
करने में समथ होता है जैसे बीज से उस की स्वयं उत्पत्ति हुई थी। 

ः हज नै न 
सब बातें विचित्र, आश्चयंजनक और कोौतूहलवद्धंक होने 
पर भी किसी शासक द्वारा निर्धारित नियमावली से वद्ध हैं । सब 
अपने अपने नियमानुसार उत्पन्न होते, बढ़ते, पुष्ट होते और अन्त 


ओ श्याम सुन्दर दास घ्५ 


में उस अवस्था को प्राप्त हो जाते हैं जिसे हम मृत्यु कहते हैं, पर 
यहीं उनकी समाप्ति नहीं है, यहीं उन का अन्त नहीं है| वे रृष्टि 
के काय्ये-साधन में निरन्तर तत्पर हैं | मर कर भी वे सटृष्टि निर्माण 
में योग देते हैं। यों ही वे जीते मरते चले जाते हैं। इन्हीं सब 
बातों की जाँच विकासवाद का विषय है । यद्द शात्र हम को इस 
बात की छान-बीन में प्रवृत्त करता है ओर बतलाता है कि कैते 
संसार की सब बातों की सूच्तमाति-सूक्ष्म रूप में अभिव्यक्ति हुई, 
कैसे क्रम क्रम से उनकी उन्नति हुई और किस प्रकार उन की 
सछुलता बढ़ती गई । जैसे संसार को भूतात्माक अथवा जीवात्मक 
उत्पत्ति के सम्बन्ध में विक्रासवाद के निश्चित नियम पूर्णरूप से 
घटते हैं वैसे ही वे मनुष्य के सामाजिक जीवन फे उन्नति क्रम आदि 
को भी अपने अधीन रखते हैँं। यदि हम सामाजिक जीवन के 

इतिद्वास पर ध्यान देते हैं तो हमें विद्दित द्वोता है कि पहले मनुष्य 
: असम्य वा जज्लली अवस्था में थे। वे स्कण्डों में घूमा करते थे और 
उनके जीवन का एकमात्र उद्देश्य उदर को पूत्ति था, जिस का 
साधन वे जानवरों के शिकार से करते थे । क्रमश: शिकार में पकड़े 
हुए ज्ञानवरों को संख्या आवश्यकता से अधिक होने के कारण उन 
को बाँध रखना पड़ा । इस का लाभ उन्हें. भूख लगने पर स्पष्ट 
विदित हो गया और यहीं से मानों उन के पशु-पालन-विधान का 
बीजारोपण हुआ। धीरे घीरे वे पशु-पालन के लाभों को सममने 
लगे और उनके चारे आदि के आयोजन में प्रवृत्त हुए। साथ ही 
पशुओं को साथ लिए लिए घूमने में उन्हें कष्ट दिखलाई पड़ने लगे 

आर वे एक नियत स्थान पर रह कर जीवन -निर्वाह का उपाय 
करने लगे । अब बृत्ति की ओर ध्यान गया । कृषि-कर्म होने लगे, 
गाँव बसने लगे, पशुओं और भूभागों पर अधिकार की चर्चा चल 
पड़ी । लोहारों और बढ़इयों की संस्थाएँ वन गई । आपस में लेन- 
देन होने लगा । एक वस्तु दे कर दूसरी आवश्यक वस्तु प्राप्त करने 
का उद्योग हुआ ओर यहीं मानों व्यापार की नींव पड़ी । धीरे धीरे 
इन गांवों के अधिपति हुए जिन्हें अपने अधिकार को बढ़ाने, अपनी 
सम्पत्ति को वृद्धि देने तथा अपने बल को पुष्ट करने की लालसा 
उत्पन्न हुई । सारांश यह कि आवश्यकतानुसार उनके रहन-सहन, 
भाव-विचार सब में परिवतेन हो चला। जो सामाजिक जीवन 
पहले था वह्‌ अब न रहा । अब उसका रूप हो बदल गया । अब 
नये विधान आ उपस्थित हुए | नई आवश्यकताओं ने नई चोज़ों के 
बनाने के उपाय निकाले । जब किसी चीज़ की आवश्यकता आ 
उपस्थित होतीं है. तब मस्तिष्क को उस कठिनता का दल करने के 
लिये कष्ट देना पड़ता है , इस प्रकार सामाजिक जीवन में परिवर्तन 
के साथ ही साथ मस्तिष्क-शक्ति का विकास द्ोने लगा। सामाजिक 
जीवन के परिवर्तन का दूसरा नाम असभ्यावस्था से सभ्यावस्था 
को प्राप्त होना है, अर्थात ज्यों ज्यों सामाजिक जीवन का विकास 
विस्तार और उसकी सझुलता बढ़ती गई त्यों त्यों सभ्यतादेवी का 
साम्राज्य स्थापित होता गया । जहाँ पहले असभ्यता वा जड्डलीपन 
में ही मनुष्य सन्‍्तुष्ट रहते थे वहाँ उन्हें सभ्यतापूवेक रहना पसन्द 
आने लगा | सभ्यावस्था सामाजिक जीवन में उस स्थिति का नाम 

है, जब मनुष्य को अपने सुख ओर चैन के साथ साथ दूसरे के 
स्वत्वों और अधिकारों का भी ज्ञान हो जाता है। आदशे सभ्यता 
यह है जिस में मनुष्य का स्थिर सिद्धांत दो जाय कि “जितना 
किसी काम के करने का अधिकार मुझे है उतना द्वी दूसरे को भी 
है” और उसे इस सिद्धांत पर हढ़ रखने के लिये किसी बाहरी 
अछ्ुश की आवश्यकता न रह जाय । यह भाव जिस जाति में 
जितना ही अधिक पाया जाता है उतना ही अधिक वह जाति सभ्य 
समभी जाती है, इस अवस्था की प्राप्ति, बिना मस्तिष्क के विकास 
के नहीं हो सकती । अथवा यह कहना चाहिए कि. सख्यता की 
उन्नति और मस्तिष्क की उन्नति साथ ही साथ द्वोती है। एक दुसरे 
का अन्योन्याश्रय सम्बन्ध है। एक का दूसरे फे बिना आगे बढ़ 
ज्ञाना या पीछे पड़ जाना असंभव है। दोनों साथ साथ चलते 
हैं। मस्तिष्क के विकास में साहित्य का स्थान बड़े महत्त्व 
फाहै। 


जैसे भौतिक शरीर की स्थिति और उन्नति बाह्य पंचभूतों 
के कार्यरूप प्रकाश, वायु, जलादि की उपयुक्तता पर निभेर है, वैसे 
ही समाज के मस्तिष्क का बनना बिगड़ना साहित्य को अनुकूलता 
पर अवलम्बित है अर्थात्‌ मस्तिष्क के विकास ओर बृद्धि का मुख्य 
साधन साहित्य है । 


/. सामाजिक्र मस्तिष्क अपने. पोषण के लिए जो भाव-सामप्री 
हु निकालकर समाज को सोंकता है उसी के संचित भण्डार का 


श्प समाज और साहित्य 


सामाजिक स्थिति मे साहित्य है) (अतः किसी ज्ञाति 
और साहित्य. * सोहित्य को हम उस जाति की 


सामाजिक शक्ति या सभ्यता का निर्देशक 
कह सकते हैं । वह उसका प्रतिरूप, प्रतिच्छाया या प्रति-विंब 
कहला सकता है । जेसी उसकी सामाजिक अवस्था होगी, बेसा 
ही उसका साहित्य होगा । किसी जाति के साहित्य को देखकर 
हम यह स्पष्ट बता सकते हैँ. कि उसकी सामाजिक अवस्था केसी 
हैं, वह सभ्यता की सीढ़ी के किस डंडे तक चढ़ सकी है | साहित्य 
क्रा मुख्य उद्देश्य विचारों के विधान तथा घटनाश्रों की स्घ्ृति को 
संरक्षित रखना है । पहले पहल अ्रदुभुत बातों के देखने से जो 
मनोविक्रार उत्पन्न होते हें, उन्हें वाणी द्वारा प्रदर्शित करने की 
स्फूर्ति होतो है। धीरे धीरे युद्ध के वणेन अद्भुत घटनाओं के 
उल्लेख और कमंकांड के विधानों तथा नियमों फे निर्धारण में वाणी 
का विशेष स्थायी रूप में उपयोग होने लगता है । इस प्रकार 
वह्‌ सामाजिक जीवन का एफक्र प्रधान अंग हो जाती है । एक विचार 
को सुन या पढ़कर दूसरे विचार उत्पन्न होते हैं । इस प्रकार विचारों 
की एक शट्ला बैंध जाती है, जिससे साहित्य के विशेष श्ंगों की 
स्रष्टि होती है। मस्तिष्क को क्रियमान रखने तथा उसके विकास 
ओर वृद्धि में सहायता पहुँचाने के लिये साहित्य रूपी भोजन की 
आवश्यकता होती है । जिस प्रकार का यह भोजन होगा बेसी द्वी 
मस्तिष्क की स्थिति होगी । जेसे शरीर की स्थिति और बृद्धि फे 
लिये अनुकूल आहार की अपेक्षा होती है । उसी प्रकार मस्तिष्क के 

विकास फे लिये साहित्य का प्रयोजन होता है । मनुष्य के विंचारों 
में प्राकृतिक अवस्था का बहुत भारी प्रभाव पड़ता है । शीत-प्रधान 
देशों में श्रपने को जीवित रखने के लिये निरंतर परिश्रम करने की 
आवश्यकता रहती है। ऐसे देशों में रहने वाले मनुष्यों का सारा 
समय अपनी रक्षा के उपायों के सोचने और उन्हीं का अवलंबन 
करने में बीत जाता है। अतएव क्रम क्रम से उन्हें सांसारिक बातों 
से अधिक ममता हो जाती है । ओर वे अपने जीवन का उद्देश्य 
सांसारिक वेभव प्राप्त करना द्वो मानने लगते हैँ । जहाँ इसफे प्रति- 
कूल अवस्था है वहाँ आलस्य का प्राबल्य होता है । जब प्रकृति ने 
खाने पीने, पहनने, ओढ़ने का सब सामान प्रस्तुत कर दिया, तब 
फिर उध्षकी चिन्ता ही कहाँ रह जाती है । भारत भूमि को 
प्रकृति देवी का प्रिय और प्रकांड क्रीड़ा-क्षेत्र समकना चाहिए। 
यहाँ सब ऋतुओं का आवागमन द्वोता रहता है । जल की यहाँ 
प्रचुरता है । भूमि भी इतनी ऊबेरा है कि सब कुछ खाद्य-पदाथे यहाँ 
उत्पन्न हो सकते हैं। फिर इनकी चिंता यहाँ के निवासी केसे कर 
सकते हे ९ इस अबस्था में या तो सांसारिक बातों से मन हटकर 
ज्ञीव, जीवात्मा और परमात्मा की ओर लग ज्ञाता है, अथवा 
विलास-प्रियता में फैंस कर इंद्वियों का शिक्रार बन बेठता है । यही 
मुख्य कारणा है कि यहाँ का साहित्य धार्मिक विचारों या खंगाररस 
के काब्यों से भरा हुआ है। अस्तु, जो कुछ मैंने अब तक नियेदन 
किया है उससे यह स्पष्ट सिद्ध द्वोता है कि मनुप्य को सामाजिऋ 
स्थिति के विकास में साहित्य का प्रधान योग रद्दता है । 

यदि संसार के इतिद्रास की ओर हम ध्यान देते हैं तो हमें 
यह भली भाँति विदित होता है कि साहित्ये ने मनुष्यों की 
सामाजिक स्थिति में केसा परिवतेन कर दिया है । पाश्वात्य देशों 
में एक समय धर्म-सम्बन्धी शक्ति पोष के हाथों में आ गई थी । 


साहित्य और समाज टिमिक काल में इस शक्ति का बड़ा 

दुरुपयोग होने लगा । अतएव जब पुन- 
रुत्थान ने वतमान काल का सूत्रपात किया और युरोपीय मस्तिष्क 
स्वतन्त्रता देवी की आराधना में रत हुआ, तब पहला काम जो 
उसने क्रिया वह धम के विरुद्ध विद्रोह खड़ा करना था। इसका 
परिणाम यह हुआ कि युरोपीय कार्यक्षेत्र से धर्म का प्रभाव हटा 
और व्यत्ति गत स्वातन्त्र्य की लालसा बढ़ी | यह कौन नहीं जानता 
कि फ्रांस की राज्यक्रांति का सृत्रपात रूसी और बालटेयर के 
लेखों ने किया और इटली के पुनरुत्थान का बीज मेज़िनी के 
लेखों ने बोया । भारतवर्प में भी साहित्य का प्रभाव इसकी अवस्था 
पर कम नहीं पड़ा । यहाँ की प्राकृतिक अवस्था के कारण सांसा- 
रिक चिन्ता ने लोगों को अधिक न ॒ग्रसा | उनका विशेष ध्यान 
धमे को ओर रहा | जब जब उस में अव्यवस्था और अनीति की 
वृद्धि हुई नए विचारों, नई संस्थाओं की स्रष्टि हुई । बौद्ध धमे 
ओर आये-समाज का प्राबल्य और प्रचार ऐसी ही स्थिति के बीच 
हुआ | इसलाम ओर हिल्दू धर्म जब परस्पर पड़ोसी हुए, तब दोनों 
में से कृप-मण्ड्ूकता का भाव निकालने के लिये कबीर. नानक आदि 
का प्रादुर्भाव हुआ । अत: यह स्पष्ट है कि मानव जीवन की सामा- 

ज़िक गति में साहित्य का स्थान बड़े गौरव का है । 
अब यह प्रश्न उठता है कि जिस साहित्य के प्रभात्र से 
संसार में इतने उलट-फेर हुए हैं, जिसने युरोप के गोरव को 
साहित्य की उपयोगिता ,+ जो मलुष्य समाज का दवित- 
विधायक मित्र है, वह क्‍या हमें राष्ट्र- 
निर्माण में सहायता नहीं दे सकता ? क्‍या हमारे देश की उन्नति 
करने में हमारी पथ-प्रदशेक नहीं हो सकता ? हो अवश्य सकता है 
यदि हम लोग जीवन के व्यवहार में उसे अपने साथ साथ लेते चलें, 
उसे पीछे न छूटने दें । यदि हमारे जीवन का प्रवाह दूसरी ओर 
को है, तब तो हमारा उसका प्रकृति-संयोग ही नहीं हो सकता । 
अब तक जो वह हमारा सहायक्र नहीं हो सका है, 
इसके दो मुख्य कारण हैं । एक लो इस विस्तृत देश की स्थिति 
एकॉत रही है ओर दूसरे इसके प्राकृतिक विभाग का पारावार नहीं 
हैं। इन्हीं कारणों से इस में संघशक्ति का संचार जेसा चाहिए 
बसा नहीं हो सका है और यह अब तक आलसो और सुखलोलुप 
बना हुआ है । परंतु अब इन अवस्थाओं में परिवर्तन हो चला है । 
(इसके विस्तार की दुगेमता और स्थिति की एकांतता को आधुनिक! 
वैज्ञानिक आविष्कारों ने एक प्रकार से निर्मूल कर दिया है और | 
प्राकृतिक बेभव का लाभालाभ बहुत कुछ तीज्र जीवन संग्राम की | 
सामथ्ये पर निभेर है। यह जीवन संग्राम दो भिन्न सभ्यताओं के | 
संघषेण से और भी तीत्र और दुःखमय प्रतीत होने लगा है।इस | 
अवसर फे अनुकूल द्वी जब साहित्य उत्पन्न द्वों कर समाज के | 

मस्तिष्क को प्रोत्साहित और प्रति-क्रियमाण करेगा तभो वास्तविक 

| उन्नति के लक्षण देख पड़ेंगे ओर उसका कल्याणकारी फल देश 
| के आधुनिक काल का गौरव करेगा |////7/ - 

अब विचारणीय यह है कि वह साहित्य किस प्रकार का 

द्ोना चाहिए जिससे कथित उद्देश्य का सिद्धि द्वो सके ? मेरे विचार 

के अनुसार इस समय हमें विशेषकर ऐसे 

साहित्यकी कसौटी साहित्य की आवश्यकता है जो मनोवेगों का 

परिष्कार करने वाला, संजीवन शक्ति का 

संचार करनेवाला, चरित्र को सुन्दर साँचे में ढालने वाला, तथा 

बुद्धि को तीबता प्रदान करने वाला हो । साथ ही इस बात की भी 

आवश्यकता है कि यह साहित्य परिमार्जित,सरस और ओजस्विनी 

भाषा में तेयार किया ज्ञाय । इस को सब लोग स्वीकार करेंगे कि ऐसे 

साह्त्य का हमारी हिंदी भाषा में अभी तक बड़ा अभाव है पर शुभ 

लक्षण चारों ओर देखने में आ रहे हैं, ओर यह दृढ़ आशा द्वोती है 

कि थोड़े ही दिनों में उसका उदय दिखाई पड़ेगा, जिससे हुन-समु- 

राय की आँखें खुलेंगी और भारतीय जीवन का प्रत्येक विभाग 

ज्ञान की ज्योति से ज़गमगा उठेगा । 
न + ्नः ने 

मैं थोड़। देर के लिये आपका ध्यान हिंदी के गद्य और पद्म 

की ओर दिलाना चाद्दता हैँ । यद्यपि भाषः के इन दोनों अंगां 

की पुष्टि का प्रयत्न हो रहा है, पर दोनों की 


साहित्य का आदशे के 
गति समान रूप से व्यवस्थित नहीं दिखाई 

देती । गद्यका रूप अब एक प्रकार से स्थिर हो चुका है, उसमें जो 
कुछ व्यतिक्रम या व्याघात दिखाई पड़ जाता है वह अधिकांश 
अवस्थाओं में मतभेद फे कारण नहीं बल्कि अनभिज्ञता के कारण 
होता है । ये ब्याघात या व्यतिक्रम प्रांतिक शब्दों के प्रयोग, 
ज्याकरण के नियमों के उल्लंघन आदि के रूप में ही अधिकतर 
दिखाई पड़ते हैं । इनके लिये कोई मत-सम्बन्धी विज्ाद नहीं उठ 
सकता । इनके निवारण के लिये केवल समालोचकों की तत्परता 
आर सहयोगिता की आवश्यकता है । इस काये में फेवल व्यक्तिगत 
कारणों से समालोचकों को दो पत्तों में नहीं बांटना चाहिए । 

गद्य के विपय में इतना कह चुकने पर उसके आदशे पर 
थोड़ा विचार कर लेना भी आवश्यक जान पड़ता है। इस में तो 
कोई मत-भेद नहीं कि जो बोली हिन्दी गद्य के लिये प्रहदण की 
गई है, वह दिल्ली ओर मेरठ प्रांत की है। अतः शब्द के रूप, 
लिंग आदि का बहुत कुछ निम्चय तो वहाँ के शिष्ट प्रयोग द्वारा ही 
हो सकता है। जेसे पूरब में दही और हाथी को स्त्री लिंग बोलते हैं 
पर पश्चिम में, विशेष कर उक्त प्रांतों में, ये दोनों शब्द पुल्लिग स्‍्वी- 
कार करते हैं, ये इसलिये नहीं कि वे संस्क्रत के अनुसार पुल्लिंग वा 
क्लोब दवोंगे, बल्कि इस लिये कि वे पुल्लिग रूप में व्यवहृत 
हैं। एक परिडतजी ने अपनी एक पुस्तक में पूरबी और पश्चिमी 
हिन्दी का विलक्षण संयोग किया है । उनका एक शब्द है-सूतते 
हैं। सूतब क्रिया पूरब की है । उसमें उक्त परिडत जी ने प्रत्यय लगा 
कर उसे “सूतते हैं?” बनाया है। उन्होंने यह ध्यान नहीं दिया कि 

जिस स्थान में आते हैं, जाते हैं आदि बोले जाते हैं, वहाँ “सोते हैं?” 
बोला जाता है “सूतते हैं? नहीं । उन्होंने “ने ” विभक्ति पर भो 
अपनी बड़ी अरुचि दिखाई है, यह नहीं समम्का कि वह किस 
प्रकार क्रिया के ऋन्त-मूलक रूप के कारण संस्कृत की तृतीया से 
खड़ी बोली में आई है। कुछ लॉग विशेषत: बिहार के लोग 
क्रियाओं के रूपों से लिझ्न भेद उठाने को चर्चा भो कभी कभी कर 
बैठते हैं । पर वे यदि थोड़ी देर के लिये द्विन्दी भाषा की विकास- 
प्रणाली पर ध्यान देंगे तो उन्हें विदित होगा कि हिन्दी क्रियाओं 
के रूप संस्कृत के संज्ञा शब्द क्ृदन्त रूपों के साँचे पर ढले हैं । 
जैसे 'करता है? रूप संज्ञा शब्द 'कर्त्ताः से बना है। इसी से ख््री- 
लि्न में बह संस्क्रत “कर्त्री! के अनुसार 'करती है? हो जाता है । 

यद्यपि हमारे गद्य की भाषा मेरठ और दिल्ली श्रांत की है 
पर साहित्य की भाषा हो जाने के कारण विस्तार और 
प्रांतों में भी हो गया है। अतः वह उन प्रांतों के शब्दों का भी 
अभाव पृत्ति के निमित अपने में समावेश करेगी | यदि उसके जन्म 
स्थान में किसी वस्तु का भाव ब्यंजित करने के लिये कोई शब्द्‌ 
नहीं है तो वह दूसरे प्रांत से, जहाँ उसका शिष्ट समाज या साहित्य 
में प्रवेश है, शब्द ले सकती हैं | पर यह बात ध्यान रखने की है 
कि वे केवल अन्य स्थानों के शब्द मात्र अपने म॑ मिला सकती है 
प्रत्यय आदि नहीं ग्रहण कर सकती । 

अब पद्म की शैली पर भी कुछ ध्यान देना चाहिए । भाषा का ५ 
उद्देश्य <४ है कि एक का भाव दूसरा ग्रहण करे और साहित्य 

का उद्देश्य यह है कि एक भाव दूसरा ग्रहण के अपने अन्‍न्तः- 
करण में भावों की अनेक-रूपता का विकास करे । ये भाव 
साधारण भी द्ोते हैं ओर जटिज्न भो | अतः जो लेख साधारण 
भावों को प्रक्रट करता द्वो वह साधारण ही कहलावेगा, चाहे उस 
में सारे संस्कृत कोशों को द्ूढ ढूंढ कर शःद रकक्‍खे गये हों ओर 
चार चार अंगुल के समास बिछाये गये हों । पर जो लेख ऐसे 
जटिल भावों को प्रकट करेंगे जो अपरिचित होने के कारण 
अन्तःकरण में जल्दी न घेैंसेंगे वे उच्च कहलावेंगे, चाहे उन में 
बोलचाल के साधारण शब्द ही क्‍यों न भरे हों। ऐसे ही लेखों 
से उच्च साहित्य की सृष्टि होगी, जो जनता के बोच नये नये भावों 
का जिकास करने में समथे हो, जो उन के जीवन-क्रम को उलटने 
पलटने की क्षमता रखता हो वही सच्चा साहित्य है। अतः लेखकों 
को अब इस युग में बाण ओर दण्डी होने की आकाँज्ञा उतनी न 
करनी चाहिए जितनी वाल्मीकि और ब्यास होने की, बके, कार- 
लाइल ओर रस्किन द्वोने की । 

कविता का प्रवाह आजकल दो मुख्य धाराओं में विभक्त 
हो गया है| खड़ी बोली की कविता का आरम्भ थोड़े ही दिनों से 
हुआ है। अतः अभी उस में उतनी शक्ति ओर सरसता नहीं आई 
है, पर आशा है कि उचित पथ के अवलंबन द्वारा वद॒धीरे धीरे 
आ जायगी । खड़ी बोलो में ज्ञो अधिक्रांश कविताएँ और पुस्तकें 
लिखी जाती हैं वे इस बात का ध्यान रख कर नहीं लिखी जाती 
कि कविता की भाषा ओर गद्य की भाषा में भेद होता है । कविता 

की शब्दावली कुछ विशेष ढद्ग' की होती है, उस के वाक्यों का रूप 
रह्ञ कुछ निराला होता है। किसी साधारण गद्य को नाना छंदों 
में ढाल देने से ही उसे काञ्य का रूप नहीं प्राप्त हो जायगा । अतः 
कविता को जो सरस और मधुर शब्दावली त्रजभाषा में चली आ 
रही है डस का वहुत कुछ अंश खड़ी बोली में भी रखन। पड़ेगा । 
भाव-वेलक्षण्य के सम्बन्ध में जो बातें गद्य के प्रसन्न में कही ज्ञा 
चुकी हैं, वे कविता के विषय में ठीक घटती हैं. बिना भाव की 
कविता ही कया ? खड़ी बोली क्री कविता के प्रचार के साथ काव्य 
क्षेत्र में जो अनधिकार प्रवेश की प्रवृत्ति अधिक द्दोरही है वह ठीक 
नहां । मैंने कई नवयुवकों को कविता के मैदान में एक विचित्र ढंग 
से उतरते देखा है । दात्रावस्था में उन्होंने किसी अंगरेज़ी रीडर का 
कोई पद्म उठाया है और कुद्य तुकबन्दी के साथ उस का अनुवाद 
करके ये उसे किसी कवि या लेखक के पास संशोधन के लिये ले 
गए हैं | कविता के अभ्यास का यह ढंग नहीं है। कविता का 
अभ्यास आरम्भ करने के पहिले अपनी भाषा के बहुत से नये 
पुराने काव्यों की शेली का मनन करना, रीति-प्रंथों का देखना, 
रस, अलंकार आदि से परिचित होना आवश्यक है । आजकल 
बहुत सी कविताएँ ऐसी देखने में आती हैं, जिन्हें आप न खड़ी 
बोली की कह सकते हैं न ब्रज भापा की । उन के लेखक खड़ी 
बोली ओर ब्रज भाषा का भेद नहीं समझते । वे एक ही चरण में 
एक स्थान पर खड़ी बोली की क्रिया रखते हैं,दूसरे स्थान पर ब्रज 
भाषा की । आशा है कि सब दोष शीघ्र दूर हो जायेंगे ओर 

हमारे काव्य का प्रवाह एक सुब्यवस्थित मार्ग का अनुसरण करेगा। 
+ +॑ +॑ हि 


/// साहित्य का का एक या दो चार व्यक्तियों के करने से | 
पूरा न होगा । उस के लिये हमें अपनी सारी ब्रिखरी हुई शक्तियों | 


को संयुक्त कर के उन्हें ऐसी बलवती बनाना पड़ेगा जिस में फिर 
उन फे मार्ग में कोई वस्तु किसो प्रक्रार का अवरोध उपस्थित करने 
में समथे न हो । बिल्वरी हुई शक्ति से कोई बड़ा कार्य सुसंपन्न नहीं 
हो सकता और संघ-शक्ति का बल ऐसा प्रबल हो जाता है कि उस 
का सामना करने का साहस किसी को नहीं होता, उस के आगे 
सारी विज्न-बाधाएँ आप से लुप्त द्ो जाती हैं ॥/// 
न न श्रः न 

जिस प्रकार छोटी छोटी नदियौँ, नाले और अन्य जल- 
प्रवाह सिमट सिमट कर एक बड़ी नदी में जा मिलते और उस के 
वेग को ऐसा प्रवल कर देते हैं कि उस के आगे सभी रुकाबर्टे तृण- 
बत्‌ छिन्न भिन्न हो उस को सहंगामिनी द्वोती हैं, उसी प्रक,/र आप 
अपनी भिन्न भिन्न शक्तियों को साहित्य रूपी सरिता के सबल और 
सज्लीवनी शक्ति-संपन्न प्रवाह में सम्मिलित कर उस प्रवाह को घोर 
निनाद करते हुए राष्ट्रोय समुद्र में ला मिलाइए । फिर देखिये कि 
किस प्रकार आप की प्यारी मातृभूमि संसार के समस्त राष्ट्रों में 
आदरणीय सिंहासन पर विराजने की अधिकारिणी द्वो जाती है। 





ऐतिहासिक उपन्यास 
( श्री रवीन्द्रनांथ ठाकुर ) 


/ /मानव-समाज का वह बाल्यकाल कहाँ गया, जब प्रकृत और 
श्रप्रकृत, घटना और कउपना कई भाई-बहनों के समान एक परिवार 
में एक साथ खेलती बड़ो हुई थीं। अब उनके अन्द्र इतना बड़ा 


गृह-त्रिच्छेद हो जाएगा, यह €्वप्न में भी कोई नहीं जनता था ८:५८ 


किसी समप्र रामायण और महाभारत इतिहास थे, किन्तु 
आधुनिक इतिहास उसकी कुदुम्त्रिता को स्वीकार करने में अत्यन्त 
सह्लोच करता है। वह कहता है कि काव्य के साथ परिणीत ह्दो 
जाने से उसका (इतिहास का) कुल नष्ट हो गया है । अब उसके कुल 
का उद्धार करना इतना कठिन हो गया है कि इतिहास कान्य के 
रूप में ही उसका परिचय करना चाहता है। काव्य कहता है-- 
भाई इतिहास, तुम्दारे अन्दर भी बहुत कुछ मिथ्या है और मेरे 
अन्दर भी बहुत सी सचाइयाँ हैं, अत एवं हम दोनों पहले के 
समान मेल-मिलाप कर लें । इतिद्दास कहता है कि ना भाई, अपने 

हिस्से का बैंटवारा कर लेना दी अच्छा है। ज्ञान नामक अमीन नेक 
सर्वत्र इस बंटवारे के काये को प्रारम्भ कर दिया है । सत्य के राज्य 
ओर कल्पना के गाज्य में एक स्पष्ट भेद की रेखा को खींचने के 
लिए उसने कमर बाँध ली है । 

इतिहास की सीमा का ब्यतिक्रम करने के अपराध में ऐति- 
हासिक उपन्यासों के विरुद्ध जो नालिश की गई है उसके द्वारा 
साहित्य-परिवार का यह गृह-विच्छेद प्रामाणित होता है । 

इस प्रकार की नालिश केवल हमारे हो देश में नहीं की गई 
है, केवल नवीन बाबू और वक्लिम बाबू ही अपराधी नहीं ठहराए 
गए हैं, किन्तु ऐनिहासिक उपन्यास-लेखकों के आदि और आदशे 
स्काट भी इससे छुटकारा नहीं पा सके हैं। 

आधुनिक अंग्रेज ऐतिहासिकों में फ्रोमैन साहब का नाम बहुत 
प्रसिद्ध है । उपन्यासों के श्रन्द्र इतिद्दास की जो विक्ृंति हो जाती 
है, उस पर उन्होंने अपना क्रोध प्रकट किया है । वे कदते हैं कि ज्ञो 
लोग यूरोप के धर्मयुद्ध-यात्रा-युग (॥॥8 8४९ 0 006 ढापल- 
#त०9) के विषय में कुछ भी ज्ञानना चाहते हैं, उन्हें स्काट के 
“आ्राइवनहो' को नहीं पढ़ना चाहिए। 

निस्‍्सन्देह, युरोप के धर्मयुद्ध-यात्रा-युग के सम्बन्ध में हमें 
वास्तविक सचाई का ज्ञान प्राप्त करना चाहिए, किन्तु स्काट के 
“आ्राइवनहो” के अन्दर चिरन्‍्तन मानव-समाज का जो नित्य सत्य 
है, उसका जानना भी हमारे लिये आवश्यक है । इतना दी नहीं 





& ज़मीन के सीमासम्बन्धी भगड़े गड़े और दीवानी मुकदमे 
जिबटाने वाले सरकारी कमेचारी कहलाते हें । 

किन्तु उसके जानने की श्राकांक्षा इतनी प्रबल होती है कि यह्‌ 
जानते हुए भी कि क्रूसेड-युग के सम्बन्ध में इसमें बहुत सी भूलें 
हैं, छात्रग ग अध्यापक फ्रीमैन से छुपा कर आइवनहो के पढ़ने के 
प्रलोभन को नहीं रोक सकते हैं । 

अब विचारणीय प्रश्न यह है कि इतिहास के विशेष सत्य 
ओर साहित्य के नित्य सत्य दोनों की रक्षा कर के क्या स्कॉट 
महाशय 'आइवनदो” को नहीं लिख सकते थे ? 

वे लिख सकते थे या नहीं, इस बात को निश्चयपूवक कहना 
तो कठिन है, किन्तु हम देखते हैं कि उन्होंने यह कार्य किया नहीं है। 

यह हो सकता है कि उन्होंने जान-बूक कर यह कार्य न 
किया हो, सो बात न हो । अध्यापक फ्रीमैन क््से ड-युग के सम्बन्ध 
में जितना जानते थे, उतना स्कॉट नहीं जानते थे | स्करॉट के समय 
प्रमाणों का विश्लेषण और ऐतिहासिक सचाइयों का अनुशीलन 
इतनी दूर तक अग्रसर नहीं हुआ था । 

प्रतिवादी कहेंगे कि जब वे लिखने को बैठे थ्र, तो अच्छी तरह 
जान कर ही लिखना उचित था । 

किन्तु इस जानने का अन्त कब होगा ? हम निश्चयपूर्वक 
कब जान सकेंगे कि क्रूसेड के विषय में समस्त प्रमाण समाप्त हो 
गए हैं ? हम यह किस प्रकार ज्ञान सकेंगे कि आज जिसको हम 
ऐतिहासिक ध्रुव सत्य कह रहे हैं, कल नूतनाविष्कृत युक्तियों के 
ज़ोर से उसे ऐतिहासिक सिंहासन पर से विच्युत नहीं होना पड़ेगा ? 
आज के प्रचलित इतिहास का सहारा लेकर जो ऐतिहासिक उप- 

न्याप्त लिखेंगे, कल के नूतन इतिदासवेत्ता यदि उनकी निन्‍्दा करेंगे, 
तो हम इसका क्‍या उत्तर देंगे ९ 

प्रतिवादी कहँगे कि इसी लिये हम कहते हैं कि जितनी 
इच्छा हो उपन्यास लिखो किन्तु ऐतिहासिक उपन्यास मत लिखो। 
यद्यपि इस तरह की बात आज हमारे देश में नहीं उठी है, किन्तु 
अंग्रज्ी साहित्य में सम्प्रति इसका आभास मिल रहा है । सर 
फ्राँसिस पलग्रेव कहते हैं कि ऐतिहासिक उयन्यास एक ओर 
इतिहास का शरत्र है और दूसरी ओर कह्दानी का भी बड़ा दुश्मन 
है । अर्थात्‌ उपन्यास-लेखक कहानी का नाश कर देता है, इस 
प्रकार वेचारी कहानी के श्वशुर-कुल और पितृ-कुल दोनों ही नष्ट 
हो जाते हैं। 

इस प्रकार की विपत्ति के द्वोते हुए भी पेतिदासिक काब्य ओर 
उपन्यास साहित्य में क्‍यों स्थान प्राप्त करते हैं? इसका जो कारया 
है, इस लेख में हम उसी को स्पष्ट करने का प्रयत्न करते हैं । 

हमारे अलक्षार ग्रन्थों में काठय का लक्षण 'रसात्मक वाक्य! 
निर्देश क्रिया गया है | इसको अपेज्ञा संत्षिप्त ओर व्यापक्र लक्षण 
हमने ओर किसी जगह पर नहीं देखा है । निस्सन्देह रस ।केस को 
कहते हैं, इसको समम्काने का कोई उपाय नहीं है । जिस व्यक्ति में 
आस्वादन शक्ति है उसके लिए रस शब्द की व्याख्या अनावश्यक 
है ओर जिसके अन्द्र वह्‌ शक्ति नहीं, उसको इन बातों के जानने 
की कोई आवश्यकता ही नहीं है । 

हमारे अलझ्ठार-शास्त्र में नौ मूल रसों का उल्लेख किया गया 

है, किन्तु बहुत से अनिवैचनीय मिश्र रस भी हैं, जिन के उल्लेख 
करने का प्रयत्न नहीं किया गया । 

इन्हीं समस्त अनिर्दिष्ट रसों के अन्दर एक का नाम 'ऐति- 
हासिक रस” रक्सखा जा सकता है और यह रस महावाक्यों का 
प्राणस्वरूप होता है। 

व्प्रक्तिविशेष का सुख-दु ख उसके निज्ञ के लिए कम नहीं 
है, संसार की बड़ी बड़ी घटनाएँ उसके सामने छाया सी प्रतीत 
होती हैं। इस प्रकार यदि व्यक्तिविशेष अथवा कुछ व्यक्तियों के 
जीवन के उत्थान-पतन या घात-प्रतिघात को उपन्यास में दी क उसी 
प्रकार वर्गान किया जाय, तो रस की तीज्रता बढ़ जाती हैं और यह 
रसावेश लोगों के अत्यन्त निकट आकर आक्रमण करता है | हम 
लोगों में से अधिकांश के सुख-दुःखों की परिधि सीमाबद्ध है, हमारे 
जीवन की तरह्लों का क्षोभ कुछ आत्मीय बन्धु-वान्धवों के अन्दर 
ही समाप्त हो जाता है। विपत्रक्त में नगेन्द्र सूये मुख्ी अर कुन्द- 
नन्दिनी की विपत्ति, सम्पत्ति, हपे और विषाद को हम अपना ही 
समझ सकते हैं, क्योकि उन समस्त सुख-दुःखों का केन्द्रस्थल 
नगेन्द्र की परिवार-मण्डली ही है। नरेन्द्र को अपना पड़ोसी 
समभकने में हमें कोई रुकावट नहीं होती । 

)” / किन्तु ध्रथ्वी में इस प्रकार के बहुत ही थोड़े लोगों का अभ्यु- 
दय होता है जिनके सुख-दुःख संसार की बृहत्‌ घटनाओं के साथ 
बैंधे हुए होते हैं । राज्यो' का उत्थान-पतन, महाकाल की भविष्य को 
कार्य परम्परा जो कि समुद्र के गजैनके सहित उठती और गिर। करती 

है, इसी महान्‌ कल-सन्नीत के स्वर में उनका वैयक्तिक विराग अनु- 
राग बजा करता है। उनकी कहानी जब गीत वन जाती है, तब 
रुद्रवीणाके एक तारमें मूल रागिणी बज्ञती है और बजाने वाले की 
शेष चार अंगुलियाँ पिछले मोटे पतने सब तारों में निरन्तर एक 
विचित्र, गम्भीर और बहुत दूर तक फेलनेवाली भझ्कार को जाग्रत 
कर देती हैं ।.८ 

मनुष्य के साथ काल की यह गति हमें प्रतिदिन दिखाई नहीं 
देती । यदि इस प्रकार का जातिके इतिहास को बनानेवाला कोई 
महापुरुष हमारे सम्मुख विद्य मान हो, तो भी छोटे से वतेमान काल 
के अन्दर वह ओर वह बृहत इतिहास एक साथ हमारे हृष्टिगोचर 
नहीं हो सकता। इसलिए सुयोग के होते हुए भी इस प्रकार के 
व्यक्तियों को हम कभी ठीक तरह से उनकी यथाथे प्रतिप्ठाभूमि पर 
उपयु क भावसे नहीं देख सकते । उनको यदि हम एकमात्र व्यक्ति- 
विशेष के रूप में नहीं, परन्तु महाकाल के एक अइ्जः के रूप में देखना 
चाहें तो उनसे दूर खड़ा होना पड़ता है -अतीत के अन्दर उनको 
स्थापना करनी पड़ती है वे जिस महान रज्ञभूमि के नायक थे उस 
को ओर उनको मिलाकर देखना पड़ता है । 

हमारा अपने प्रतिदिन के साधारण सुख दुःख से दूर द्दो 
जाना, अर्थात्‌ हम जब नौकरी करके,रो-गा कर खा-पी कर समय 
बिता रहे हैं, उस समय संसारके राज-पथपर से जो बडे बड़े सारथी 
काल-रथ को चलाते हुए जा रहे हैं. उनको क्षणाकाल के लिए उप- 
लब्धि करके कुद्र परिधि से मुक्त प्राप कर लेना, यही इतिद्वास का 

यह बात नहीं है कि इस तरह की घटनाएँ आयद्रन्त कल्पना 
के द्वारा नहीं बनाई जा सकतीं, किन्तु जो स्वभावत: ही हमसे दूरस्थ 
है, जो हमारी अभिज्ञता से वाहर है, उसे किसी बहाने से यदि हम 
प्रकृत घटनाके साथ मिला दें, तो लेखकों के लिए पाठकों के हृदय 
में विश्वास उत्पन्न करना सुगम हो जाता है । रसकी सृष्टि ही उद्देश्य 
है, अतएव उसको उत्पन्न करनेके लिये ऐतिहासिक उपकरणों की 
जि मात्रा में आवश्यकता होतो हैं, कवि लोग उतनी ले लेने में 
किसी प्रकार का सझोच नहीं करते । 


शेक्सपिश्रर के 'एए्टनी और क्ियोपेट्रा' नाटक का जो 
मूल व्यापार है, वह संसारके लिए एक्र प्रतिदिन का परीक्षित और 
परिचित सत्य है । बहुतसे अप्रसिद्ध, अज्ञात और सुयोग्य पुरुषों ने 
मुग्धकारिणी नारी-माया के जाल में अपने इहलोक और परलोक को 
बिगाड़ लिया है। इस प्रकार के छुद्र महत्व और मनुष्यत्वके शोच- 
नीय भग्नावशेषों से संसार का रास्ता भरा हुआ है । 


हमारे लिए सुप्रत्यक्ष नर और नारी की विप तथा अमृत ,यी 
प्रयय-लीला को कवि ने एक विशाल ऐतिद्दासिक रद्गभूसि के अन्दर 
स्थापित करके उसे विराट बना दिया है । हृदय के विस्व के पश्चात्‌ 
राष्ट्र-विस्व डमड़ता है । प्रेम-दन्द्र के साथ, एक बन्धन के द्वारा 
बद्ध रोम और क्कियोपेट्रा के विलास-भवन में वीणा बज रही है और 
दूसरी ओर दूर समुद्र के किनार से भेरव की संद्वार की भेरी उस 


श्री रवीन्द्रनाथ ठाकुर प्र 


स्वर के साथ स्त्रर मिलाकर और भी ज्ञोर से वज्ञ उठती 
है। कवि ने आदि और करुण रस के साथ ऐतिहासिक रस को 
मिला दिया है, इस लिये उस में एक चित्त को विस्मय में डालने 
बाली दूरता और बृह्तत्ता मिल गई है । 
इतिदासवेत्ता मम्सेन यदि शेक्सपिअर के इस नाटक पर 
प्रमाणों का तीक्ष्ण प्र+ाश डालें, तो संभवत: इस में बहुत से काल 
विरोध दोष (380॥॥700॥9॥ ) ओर ऐतिहासिक गलतियाँ दिख 
सकती है, किंतु शेक्रतपिअर ने पाठकों के मन पर जो जादू कर 
दिया है. श्रान्‍्त और विक्रत इतिद्वास द्वारा भी जिस ऐतिदासिक 
रस की अवबतारणा की है, वह इतिदास के नए नए सत्यों के 
आविष्कृत होने पर भी नष्ट नहीं होगी । 
इसी लिए इस से पहले हमने किसी समालोचना में लिखा 
था-' उपन्यास के अन्दर इतिहास के मिल जाने से ज्ोएक 
बिशेष रस सब्य्चारित हो जाता है, उपन्यासकार एकमात्र उसी 
ऐतिदाांसक रस के लालची होते हैं. । उसके सत्यको उन्हें कोई 
विशेष परवाह नहीं हृ।ती । यदि कोई व्यक्ति उपन्यास में इतिहास 
की उस विशेष गन्ध और स्वाद से ही एकमात्र सन्वुट्ट न हो ओर 
उस में से अखण्ड इतिहास को निकालने लगे, तो वहू शाक के 
बीच में साबित जीरे, धनिये हल्दी ओर सरसों दूँ ढेगा । मसाले 
को सात्रित रख कर जो व्यक्ति शाक को स्त्रादिष्ट बना सकते हैं वे 
बनाएँ और जो उसे पीसकर एकसम कर देते हैं, उनके साथ भी 
हमारा कुछ भहगड़ा नहीं । क्‍योंकि यहाँ स्वाद द्वी लक्ष्य है, मसाला 

तो उपलक्ष्य मात्र है ।'? 

अर्थात्‌ लेखक चाद्दे इतिहास को अखरड रख कर रचना 
करें या तोड़ फोड़कर, यदि वे ऐतिहाजिक रस की अव॒तारणा कर 
सकें तो उन्हें अपने उद्देश्य में क्रतकाय समझना चाहिए | 

इस लिए यदि कोई रामचन्द्र को नीच और रावण को साधु 
के रूप में चित्रित करे, तो क्या कोई दोष न होगा ? दोष हगा, 
किन्तु वह दोष इतिहास के पक्ष में नहीं होगा काव्य के पक्त में ह्दी 
होगा । सर्वेजनविदित सत्य को एकदम उलटा कर देने से रस-भंग 
हो जाता है मानों पाठकों के सिर पर एकद्म लाठी पड़ जाती है । 
उसकी एक ही चोट से काज्य एकदम चित्त होकर गिर जाता है । 

इतना ही क्‍यों यदि किसी भूठी बात को भी देर से धब- 
साधारगा लोग सत्य मानते हुए चले आ रहे हों और यदि इतिहास 
आर सचाई के लिए काव्य इसके विरोध में हस्तक्षेप करे, तो यह 
काव्य का दोष होगा कल्पना कीजिए कि यदि आज बिना क्रिसी 
सन्देह के यह सिद्ध हो ज्ञाय हि मदिरासक्त अनाचारी यदुबंश 
प्रीक-ज्ातीय था और श्रीकृष्ण स्व्राधीनतापूवक बनों में घूमने और 
बांसुरी को बजाने वाला ग्रीस का एक ग्वाला था यदि यह सिद्ध 
हो जाय कि उसका रंग उसके बड़े भाई बलदेव के रंग के समान 
गोरा था, यदि यह प्रमाणित हो जाय कि निर्वासित अजु न एशिया 
माइनर के किसी ग्रीक-राज्य से यूनानी राजकन्या सुभद्रा को हर 
कर लाया था और द्वारका समुद्रतटवर्ती एक झ्रौक़ उपद्वीप था यदि्‌ 
यह प्रामाणित हो जाय कि निर्वासन के समय पाण्डवों ने रण के 

विज्ञान को विशेष तौर पर जानने वाले, प्रतिभाशाली ग्रीसीय वीर 
कृष्ण की सहायता से अपने राज्य का उद्धार किया था ओर उस 
की अपूर्व, विज्ञातीय राजनीति,पुद्ध-नेपुए्य और कर्मप्रधान घमतत्व 
से विस्सित होकर भारतवर्ष ने उसको अवतार मान लिया था तो 
भी वेदव्यास का महाभारत विलुप्त नहीं होगा आर कोई नवीन 
कवि साहसपूर्वेक काले को गोरा नहीं बना सकेगा । 

हमने ये बातें मामूली तौर पर कही हैं। नवीन बायू और 
बह्किम बाबू अपने काव्य आर उपन्यासों में प्रचलित इतिहास के 
विरुद्ध इतनी दूर तक गए है या नहीं, जिससे कि काव्य रस नष्ट हो 
गया है- इसका विचार उनके ग्रन्थों की विशेष आलोचना के समय 
ही किया ज्ञा सकता है। 

ऐसे समय हमारा क्या ककत्तंब्य है ? हमें इतिहास को पढ़ना 
चाहिए या आइवनहो” को पढ़ना चाहिए ? इसका उत्तर अत्यन्त 
सुगम है। दोनों को पढ़ना चाहिए । सत्य के लिए इतिहास को 
पढ़ना चाहिए आर आनन्द के लिए 'आइब्रनहो' करों पढ़ना चाहिए। 
कहीं दम भूलों का दी ज्ञान न प्राप्त करलें, इस प्रकार को सतकंता 
से जो व्यक्ति कान्य-रस से अपने आपको वश्ित रकखेंगे, उनका 
स्वभाव सूखकर काँटा हो जायगा । 

काब्य में जो भूलें हमें मालूम पड़ेंगी, इतिहास में हम उन 
का संशोधन कर लेंगे। किन्तु जो व्यक्ति काव्य दी पढ़ेगा और 
इतिद्दास को पढ़ने का अवसर नहीं पाएगा, वह हताभाग्य है और 
जो व्यक्ति केवल इतिद्दास को द्वी पढ़ेगा और काव्य के पढ़ने के 
लिए अवसर नहों पाएगा,सम्भवतः उसका भाग्य और भी मन्द है। 


तुलसीदास का महत्व 
(श्री रामचन्द्र शुक्त ) 





०: 





हम्मीर के समय से चारणों का बीरगाथा-क्राल समाप्त होते 
ही हिन्दी-कविता का प्रवाह राजकीय क्षेत्र से हट कर भक्ति -पथ 
और प्रेम-पथ की ओर चल पड़ा । देश में मुसलमान साम्राज्य के 
लिए वह स्वतनत्र क्षेत्र न रह गया, देश का ध्यान अपने पुरुषाथे 
और बल पराक्रम को ओर हट कर भगवान्‌ की शक्ति और दया 
दाक्षिएय की ओर गया । देश का वह नैराश्य-काल था जिस में 
भगवान्‌ के सिवा और कोई सहारा नहीं दिखाई देता था। रामानंद 
आर वल्लभाचायेने जिस भक्तिरस का प्रभूत सब्म्चय किया, कबीर 
और सूर आदि की वाग्धारा ने उस का सञ्चार जनता के बीच 
किया । साथ ही कुतबन्‌ जायसी आदि मुसलमान कबियों ने 
अपनी प्रवन्ध-रचना द्वारा प्रेम-पथ की मनोहरता दिखा कर लोगों 
को लुभाया । इस भक्ति और प्रेम के रंग में देश ने अपना दुःख 
भुलाया, उस का मन बहला । 


श्री रामचन्द्र शुक्क ७६ 


भक्तों के भी दो वर्ग थे। एक तो भक्ति के प्राचीन लोक- 
धर्माश्चित स्त्ररूप को ले कर चला था, अर्थात्‌ प्राचीन भागवत- 
सम्प्रदाय के नवीन विकास का ही अनुयायी था और दूसरा लोक 
धर्म से उदासीन तथा समाज-व्यवस्था ओर ज्ञान-विज्ञान का 
विरोधी था । यह्‌ ट्वितोय वर्ग जिस घोर नैराश्य की विषम स्थिति 
में उत्पन्न हुआ, उसी के सामंजस्य -साधन में संतुष्ट रहा । उसे भक्ति 
का उतना ही अंश ग्रहण करने का साहस हुआ, जितने की मुसल- 
मानों के यहाँ भी जगह थी । मुसलमानों के बीच रहकर इस वर्ग 
के महात्माओं का भगवान के उस रूप पर जनता की भक्ति को ले 
जाने का उत्साह न हुआ जो अत्याचारियों का दमन करने वाला 
और दुष्टों का विनाश कर धर्म को स्थापित करने वाला है। इस से 
उन्हें भारतीय भक्ति-मागे के विरुद्ध ईश्वर के सगुणा रूप के स्थान 
पर निगु ण रूप ग्रहण करना पड़ा, जिसे भक्ति का विषय बनाने में 
उन्हें बड़ी कठिनाई हुई । 

प्रथम वर्ग के प्राचीन परम्परा वाले भक्त वेद-शास्त्रज्ञ तत्व- 
दर्शी आचार्या द्वारा प्रवतित संप्रदायों के अनुयायी थे । उनकी 
भक्ति का आधार भगवान का लोक-धर्म-रक्तक और लोकरंजक 
स्वरूप था। इस भक्ति का स्वरूप नैराश्यमय नहीं है, इसमें उस 
शक्ति का बोज़ है जो किसी जाति को फिर उठा कर खड़ा कर 
सकता है । सूर और तुलसी ने इसी भक्ति के सुधा-स रसे सींचकर 
मुरमाते हुए दिन्दू-जीवन को फिर से हरा किया। पहले भगवान्‌ 
का हँसता-खेलता रूप दिखा कर सूरदास ने हिन्दू जाति की 

नैराश्य-जनित खिन्नता हटाई जिस से जीवन में प्रफुल्ता आ गई। 
पीछे तुलसीदास जी ने भगवान्‌ का लोक-च्यापार-ब्यापी मद्गल- 
मय रूप दिखा कर आशा और शक्ति का अपूबे संचार क्रिया । 
अब हिन्दू जाति निराश नहीं है । 

घोर नैराश्य के समय हिन्दू-जाति ने जिस भक्ति का आश्रय 
लिया उसी की शक्ति से उसकी रक्षा हुई। भक्ति के सच्चे 
उद॒गार ने ही हमारी भाषा को प्रौढ़ता प्रदान की और मानव- 
जीवन की सरसता दिखाई । इस भक्ति के विकास के साथ 
ही साथ रस की अभिव्यंजना करने वाली वाणी का विक्रास भी 
स्वभाविक था । अतः सूर और तुलसी के समय हिन्दी-कविता 
की जो समृद्धि दिखाई देती है, उसका कारण शाही दरबार की 
कद्रदानी नहीं है, बल्कि शाहो दरवार की कद्रदानी का कारण वह 
समृद्धि है। उस समृद्धि काल के कारण हैं सूर-तुलसी, और 
सूर तुलसी का उत्पादक है इस भक्ति का क्रमशः विकास, जिसके 
अबलंबन थे राम ओर कृष्ण । लोक-मानस के समक्ष राम और 
कृष्ण जब से फिर से स्पष्ट करके रखे गये, तभी से वह उनके 
एक-एक स्वरूप का साक्षात्कार करता हुआ उसकी व्यंजना में 
लग गया, यहाँ तक कि सूरदास तक आते-आते भगवान की 
लोकरंज्नन-कारिणी प्रफुल्लता की पूर्ण व्यंजना हो गई। अन्त में 
उनकी अखिल जीवनबृति-ब्यापिनी कला को अमभिव्यक्त करने 
वाली वाणी का मनोहर स्फुरण तुलसी के रूप में हुआ । 

इस दिव्य वाणी का यह्द मंजु-घोष घर-घर क्या, एक एक 

हिन्दू के हृदय तक पहुँच गया कि भगवान्‌ दूर नहीं हैं, तुम्दारे 
जीवन में मिले हुए हैं | यही वाणी हिन्दू जाति को नया जोवन 
दान दे सकती थी। उस समय यह कहना कि ईश्वर सब से दूर है, 
निगुण है, निरंजन है, साधारण जनता को और भी नैराश्य के 
गढ़े में ढकेलता । ईश्वर बिना पैर के चल सकता है, इतना और 
जोड़ने से भी मनुष्य की वासना को पूरा आधार नहीं मिल सकता। 
जब भगवान्‌ मनुष्य के पैरों से दीन-दुखियों की पुकार पर दौड़ 
कर आते दिखाई दें और उन का हाथ मनुष्य के हाथ के रूप 
में दुष्टों का दमन करता और पीड़ितों को सहारा देता दिखाई दे, 
उन की आँखें मनुष्य की आँखें होकर आँसू गिराती दिखाई दें, 
तभी मनुष्य के भावों की तृप्ति दो सकती है. और लोक-धमे 
का स्वरूप प्रत्यक्ष हो सकता है, इस भावना का-शअद्वरेज़ी नाम- 
करण हो जाने पर भी सभ्यता के आधुनिक इतिहासों पें विशेष 
स्थान स्थिर द्वो जाने पर भी - हिन्दू-हृद्य से बहिष्कार नहीं हो 
सकता | जहाँ हमें दिन-दिन बढ़ता हुआ अत्याचार दिखाई पड़ा 
कि हम उस समय की प्रतीक्षा करने लगेंगे जब वह “रावयात्व ? 
की सीमा पर पहुँचेगा और “रामत्व” का आविर्भाव होगा तुलसी 
के मानस से राम-चरित की जो शील-शक्ति-सौंदयेमयी स्वच्छ 
धारा निकली, उसने जीवन को श्रत्येक स्थिति के भीतर पहुँचकर 
भगवान्‌ के स्वरूप का प्रतिविंव कलका दिया । रामचरित की इसी 
 ज्ञीवन-ब्यापकता ने तुलसी की वाणी को राजा, रंक, धनी, द्रिद्र, 
मूखे, परिडित सव के हृदय और कणठ में सब दिन के लिए बसा 

वियुक किसी श्रेणी का हिन्दू हो, वह अपने प्रत्येक जीवन में राम 
को साथ पाता है--सम्पत्ति में, विपत्ति में, घर में, वन में, रणक्षित्र 
में, आनन्दोत्सव में, जहाँ देखिये वहाँ राम। गोस्वामी जी ने 
उत्तरापथ के समस्त हिन्दू-जीवन को राम-मय कर दिया। 
गोस्वामी जी के वचनों में हृदय को स्पर्श करने की जो शक्ति है, 
वह श्रन्यत्र दुलेभ है। उन की वाणी की प्रेरणा से आज हिन्दू 
जनता अवसर के अनुसार सौंदिये पर मुग्ध होती है, महत्व पर 
अद्धा करती है, शील की ओर प्रवृत्त होती है, सन्‍मागे पर पेर 
रखती है, विपत्ति में बैये धारण करती है, कठिन कमे में उत्साहित 
होती है, दया से आदर होती हैं, बुराई पर ग्लानि करती है. 
शिष्टता का अवलम्बन करती है और मानव-जीवन के महत्व का 
अनुभव करती है । 


हिन्दी-साहित्य ओर मुसलमान कवि 
( ले०--श्री पदुमलाल पुन्नालाल बख्शी ) डे 


सभी देशों के इतिहास में भिन्न-भिन्न जातियों के पारस्परिक 
सह्ृर्षणा के उदाहरण मिलते हैं | उनसे यही सिद्ध होता है कि ऐसे 
ही सट्ठपेण से सभ्यता का विकास होता है । भिन्न-भिन्न देशों में 
भिन्न भिन्न अवस्थाओं के कारण विभिन्न जातियों के विभिन्न आदशे 
होते हैं । जब एक जाति का दूसरी जाति के साथ मिलन होता है 
तब उसका सामाजिक जीवन जटिल हो जाता है पर इसी जटिलता 
से सभ्यता का विकास होता है। दो जातियों में परस्पर भिन्नता 
रहनी चाहिए, परन्तु जब उन्हें एक ही स्थान में रहना पड़ता है तब 
विविश होकर उन्हें कोई एक ऐसा सम्बन्ध खोजना पड़ता है 
जिससे उस भिन्नता में भी एकता स्थापित हो जाय । यही सत्य का 
अन्वेषण है, बहु में एक ओर व्यपष्टि में समष्टि 

भारतवर्ष के इतिहास में महत्त्व पुूणं घटना भिन्न भिन्न 
ज्ञातियों का पारस्परिक सम्मिलन है। अन्य देशों की अपेक्षा 
भारत में जाति-प्रेम की समस्या अधिक कठिन थी । योरप में ज्ञिन 

जातियों का सम्मिलन हुआ है उन में इतनी विषमता नहीं थी | उत 
में से अधिकांश की उत्पत्ति एक ही शाखा से हुई थो । इस में 
सन्‍्देह नहीं कि उनमें जातिगत विद्वेप और विरोध की मात्रा कम 
नहीं थी, तो भी कदाचित्‌ उन में वर्णभेद्‌ नढीं था | यही कारण 
है कि ईंग्लंड में सैक्सन और ना्मन जातियों में इतना शीत्र मिलाप 
हो गया । सच तो यह्‌ है क्रि सभो पाश्चात्य जातियों में वर्ण और 
शारीरिक गठन की समता है । यद्दी नहीं, किन्तु उनके आदुर्शों में 
भी अधिक भेद नहीं है। इसीलिए उनके पारस्परिक सम्मिलन में 
बाधा नहीं आती । परन्तु भारतवर्ष को यह दशा नहीं है । प्राचीन 
काल में श्वेताज्न आर्यो का कृष्णकाय आदिम निवासियों से मिल,प 
हुआ । फिर द्रविड-जाति से उनका सह्ठर्षण हुआ। उस समय 
द्रविड जाति भी सभ्य थी और उनका आचार-व्यवहार आर्यों के 
आचार व्यवहार से सबेथा भिन्न था। यह विपमता दूर करने के लिए 
तीन ही उपाय थे | एक तो यह्‌ कि इन जातियों का नाश द्वी कर 
दिया ज्ञाय | दूसरा यह कि उन्हें बशीभूत कर उन पर अपनी 
सभ्यता का प्रभाव डाला जाय और तीसरा यह्‌ कि एक ऐसे बृहत्‌ 
सत्य का आविष्कार किया जाय जहाँ किसी भी प्रकार की भिन्नता 
नहीं रह्‌ सकती । भारतीय आर्यों ने इस तीसरे उपाय का अवलम्बन 
किया। भारतवर्ष के इतिहास में जिन महापुरुषों का नाम अग्रगएय 
है, उन्होंने यही काये किया है । भगवानू बुद्धने विश्व-मैत्री की शिक्षा 
देकर भारत के राष्ट्रीय जीवन में एकता का प्रचार किया। जब 
भारत पर मुसलमानों का आक्रमण हुआ तब देश में एक नये आंदो- 

लन का जन्‍्स हुआ । उस आन्दोलन का उद्देश था जातीय और 
धार्मिक विरोध को भूलकर नारायण के प्रेम में सभी नरों को श्रात- 
रूप से ग्रहण करना । हिन्दी साहित्य पर इस आन्दोलन का जो 
प्रभाव पड़ा, उसी को चर्चा यहाँ की जाती है । 


भारत पर मुसलमानों का आधिपत्य स्थापित नहीं हो गया। 
समस्त हिंदू-जाति ने विशेष कर राजपूतों आर मरहठों ने बड़ी 
हृढ़ता से उनका आक्रमण रोका था । मुसलमानों का पहला आक्र- 
सन्‌ ६६७० ईस्वो में हुआ। उस समय मुसलमान मुलतान तक 
ही आकर लौट गए । उनका दूसरा आक्रमया सन्‌ ७११ में हुआ । 
तब उन्हों'ने सिंघु देश पर अधिकार कर लिया था। परंतु कुछ 
समय के बाद राजपूर्ता ने उनको वहाँ से हटा दिया। इस के बाद 
महमूद गज़नवी का आक्रमण हुआ। उस समय भी मुसलमानों का 
प्रभुत्व यहाँ स्थापित नहीं हुआ। सन्‌ ११६३ से मुसलमानों का 
शासन युग प्रारम्भ हुआ | उत्तर भारत में उनका साम्राज्य स्थापित 
हो जाने पर भी दक्षिण में हिंदू साम्राज्य बना रहा | विजय नगर 
क्रा पतन होने पर कुछ समय के लिए समग्र भारत पर से हिंदू 
साम्राज्य का लोप हो गया । परंतु सत्रहवीं सदी में मरहठे प्रचल 
हुए और अंत में उन्होंने फिर हिंदू साम्राज्य की स्थापना की । 
इसी समय अंगरेज़ों का प्रभुत्व बढ़ा और कुछ हो समय में हिंदू 
ओर मुसलमान दोनों को 'ंगरेजों का आधिपत्य स्वीकार 
करना पड़ा । 

यद्यपि भारतत्रषे में मुसलमानों का साम्राज्य सन्‌ ११६३ से 


जाता 

प्रारम्भ होता है तथापि कितने ही मुसलमान साधक और क्रकीर 
इन आक्रमणकारियों के पहले द्वी यहाँ आचुके थे । आठवीं सदी में 
जत्र मुसलमानों ने भारत का एक भाग विज्ञय कर लिया तब तो 
हिंदुओं और मुप्लमानों में घनिप्ठता हो गई। उस समय मुसल 
मानों का अभ्युद्व बड़ रहा था । बग़दाद विद्या का केन्द्र हो गया 
था । कितने ही भारतीय जिद्वान्‌ खलीफ़ा के दरबार तक जा पहुँचे। 
वहाँ उन लोगों की बदौलत संस्कृत के कितने ही प्रंथ रत्नों का 
अनुवाद अरबी भाषा में हुआ । भारतवषे में मुसलमानों ने केवल 
अपनी प्रभुता ही स्थापित नहीं की, किन्तु अपने धर्म का भी 
प्रचार किया। तभी हिन्दू ओर मुसलमान का विरोध आरम्भ 
हुआ । इस विरोध को दूर करने का सब से अधिक प्रयत्न किया 
कबीर ने। कबीर ने देखा कि भारतवषे में द्विन्दू और मुसलमान 
का विरोध त्रिज्कुल अस्व्राभाविक है । 

कोई हिंदू कोई तुरुक़ कहावै एक जमीं पर रहिये । 

वही महादेव वही मुहम्मद ब्रह्मा आदम कहिये।॥ 

वेद किताब पढ़ें वे कुतबा वे मौलाना वे पांडे । 

विगत विगत कै नाम घरायों यक्र माटी के भांड़े ॥ 

कबीर हिंदू और मुसलमान दोनों का हाथ पक्रड़ कर एक्र ही 

पथ पर लेजाना चादते थे। परंतु दोनों इसका विरोध करते 
थे । कबीर को उनकी इस मूढ़ता, इस धर्मान्धता--पर आश्वये 
होता था । उन्होंने तेखा कि इस विरोधाभ्रि में पड़ कर दोनों नष्ट 
हो जायँगे । 

साधो देखो जग बोराना । 
साँच कह्दो तो मारन धावे भूठे जग पतियाना। 
हिन्दू कहृत हैं राम हमारा, मुसलमान रहिमाना । 
आपसमें दोउ लरि लरि मूये मरम न काहू जाना। 
द्विन्दू दया मेहरकों तुरकन दोनों घट सों त्यागी। 
बैं हलाल वैं मटका मारैं, आग दोऊ घर लाग। 
या विधि हसत चलत हैं. हमकी आप कहावे स्याना । 
कहें कबीर सुनो भाई साथों इनमें कोन दिवाना ॥ 
स्वदेशक्री कल्याया-कामना से प्रेरित हा कबीर डस पथ को 
खोज निकालना चाहते थे जिस पर हिन्दू ओर मुसलमान दोनों 
चलकर अपनी आत्मोन्नति कर सकें । परन्तु दविन्दू एक ओर ज्ञा 
रहे थ तो मुसलमान ठीक उसके विपरीत जा रहे थे । कबीर ने 
उनको चेतावनों दी-- 
अरे इन दुहु राह न पाई। 
हिन्दूकी द्विन्दुवई देखी तुरकनको तुरकाई । 
कहेँ कबीर सुनो भाई साथों कोन राह हे जाई । 
इसी लिए कबीर ने हिन्दू की हिन्दुबाई और तुर्क की तुरकाई 
दोनों को छोड़ दिया । उन्होंने केवल मलुब्यत्व को ग्रद्दण किया -- 
हिन्दू कहूँ तो मैं नहीं मुसलमान भी नाहिं। 
उन्होंने दोनों को एक ही दृष्टिसे देखा-- 
सम दृष्टी सतगुरु किया मेटा भरम विकार । 
जहँ देखों तहूँ एक ही साधदेब का दीदार ॥ 

सम रृष्टी तब जानिये सीतल समता होय । 
सब जीवनकी आतमा लखें एक सी सोय ॥ 


कबीर का प्रयास व्यथ नहीं हुआ । हिन्दू और मुसलमान 
सम्मिलन की और अप्रसर हुए । भाषा के ज्षेत्र में इनका सम्मिलन 
बहुत पहले हो चुका था अमीर खुसरो ने इस एकता की नींव 
को दृढ़ किया । हिन्दी में काणज़-पत्र, शादी-ब्याह, खत-पत्र आदि 
शब्द डसी सम्मिलनके सूचक हैं। इसके बाद भायसीने मुसलमानों 
को हिन्दी-साहित्य में सौन्दय का दर्शन कराया । 


तुरकी अरबी हिन्दवी भाषा जेती आहि ।_ 
ज्ञामें मारग प्रेम का सबे सराहें ताहि॥ 





मलिक मुहम्मद जायसी केबल कवि नहीं थे, साधक भी 
थे । हिन्दू और मुसलमान दोनों उनकी पूजा करते थे । कितने 
ही लोग उनके शिष्य श्रे । अतएवं यह कहना नहीं होगा कि 
हिन्दी भाषा में रचना कर उन्होंने मुसलमानों को हिन्दू-जाति से 
प्रेम करने की शिक्षा दी । ज्ञायसी के धार्मिक विचारों का आभास 
उनके अखरावटसे मिलता है। अपने धमे पर अविचल रहकर भी 
कोई दूसरे के धर्म को श्रद्धा की दृष्टि से देख सकता है; यही नहीं, 
किन्तु वह उस में सत्य का यथार्थ और अभिन्न रूप देख सकता है, 
यह बात जायसी की कृति से प्रक्रट होती है । हिन्दू भो मुसलमानों 
की तरह ईश्वर की सन्‍्तान हैं । यही नहीं, उनका भी धमे ईश्वर- 
प्रदत्त है । अतएव वे हमारी घृणा के पात्र नहीं है । 

रा सन्‍्तति उपराजा भाँतिहि भाँति कुली- की 
हेन्दू तुरक दुनडउ भये अपने अपने दीन ॥ 
ज्ञायसी ने जो शिक्षायें दी हैं उन में ऐसी कोई शिक्षा नहीं 
है. जिसे कोई हिन्दू स्त्रीकार न कर सके । ईश्वर की स्वव्यापक्रता 
पर उन्होंने कहा है-- 
जस तन तस यह्‌ धरती जस मन तइस अकास। 





परमहंस तेडि मानस जइस फूल मैँँह बास । 
ज्ञो उसका दर्शन करना चाहते हैं उन्हें अपने हृदय को सदंव 
स्वच्छ रखना चाहिये-- 
तन दरपन कहूँ साज दरसन देखा जो चाहइ । 
मन सो लीजइ मांज, मदमद निरमल होम किया । 
उन्हींने एकत्ववाद की सर्देव शिक्षा दी है-- 
एक कहत दुइ होय दुइ से राज न चलि सकइ | 
बीच तें आपहु खोय महमद एकाग्र होइ रहइ। 
भोग्य ओर भोक्‍्तामें भी उन्होंने कोई भिन्नता नहीं देखी है- 
सबइ जगत दरपन कह लेखा ) 


आपुहि दरपन आपहु देखा 
आपुष्ठि बन. अउ आपु पखेरू 
[फ्रिझपट्‌ आपुद्दि सउजा_ आप अछ्ेरू 
फूल गति फले 
आपुद्दि भवंर बास-रस भूले, » 
आपुद्धि फल आपुहि रखवारा 7 

_ आपुद्दि सोरत चाखन हारा _ 
आपुद्दि घट घट मँँह मु घट घट मेँह मुख चाहइ 


आधुदि आपन रूप सराहुइ 

2 आपुहि कागर आपु मसि आपुद्ि लिखनहार । 

आपुहि लिखनो अखर आपुदहि पैंडित अपार ॥ 

जिस आन्दोलन के प्रव॒तेक़ कबीर थे उप्तकी पुष्टि ज्ञायसी 
के समान मुसलमान साधकों और फ़कीरों ने की । भारत में राज- 
कीय सत्ता स्थापित करने के लिए हिन्दू ओर मुसलमान दोनों 
प्रयत्न करते रद्दे । परन्तु देश में दोनों का स्थान निर्दिष्ट हो चुका 
था। भारत से मुसलमानों का उतना ही सम्बन्ध हो गया जितना 
हिन्दुओं का । प्रतिद्वन्द्री होने पर भी इन दोनों के धर्मा का प्रवेश 
भारतीय सभ्यता में हो गया । हिन्दी और फ़ारसी से उदृ की सृष्टि 
हुई | उसी प्रकार हिन्दू और मुसलमान की कला ने मध्ययुग में 
एक नत्रीन भारतीय कलाकी सृष्टि की । देशमें शान्ति भी स्थापित 
हुई । क्रपकों का काये निर्विष्न हो गया। व्यवसाय और वाणिज्य- 
की बृद्धि होने लगी । देश में नवीन भाव का यथेष्ट प्रचार होगया । 
अकवर के राजत्व-काल में इसका पूरा प्रभाव प्रकट हुआ। उसके 
शासनकाल में जिस साहित्य और कलाकी सृष्टि हुई उस में हिन्दू 
ओर मुसलमान का व्यवधान नहीं था। अकबर के महामन्त्री 
अबुलकज़ल से एक हिन्दू -मन्दिर के लिए जो लेख उत्कीर्ण कराया 
था, उस का भावाथे यह है-हे ईश्वर, सभी देव-मन्दिरों में मनुष्य 
तुम्दीं को खोज्नते हैँ । सभी भाषाओं में मनुष्य तुम्दीं को पुक्ाते 

हैं। विश्व-त्रह्मवाद तुम्दीं हो ओर मुसलमान धर्म भी .तुम्दीं हो। 
सभी धर्म एक ही बात कहते हैं कि तुम एकहो, तुम अद्वितीय हो । 
मुसलमान, मल्जिदों में तुम्हारी प्राथना करते हैं और ईसाई 
गिर्जाघरों में तुम्दारे लिए घण्टा बन्ञाते हैं । एक दिन मैं मस्जिद 
जाता हूँ आर एक दिन गिर्जा | पर मन्दिर मन्दिर में में तुम्दीं को 
खोजता हूँ । तुम्दारे शिष्यों के लिए सत्य न तो प्राचीन है और 
न नवीन । अबुलक़ज़ल का यह उद्‌गार मध्ययुग का नत्र सन्देश 
था हिन्दी में सूरदास और तुलसीदास ने अपने युग को इसी 
भावना से प्रेरित दो मनुष्य जोवन में श्रेष्ठ आदर्श दिखलाया। 
इसी भाव को ग्रहण कर मुसलमानों में रहीम ने कविता लिखी । 
निम्न-लिखित पद्यों से प्रकट हो जाता है कि रहीम ने हिन्दू-भाव 
को कितना अपना लिया था । पद 
अनुजित-बच्वन-न-मानिए-जद्पि--गुराइस गाढ़ि। 
है रहीम रघुनाथ ते सुजस भरत को बाढ़ि॥ 
कमला थिर न रहीम कहि, यह्‌ जानत सब कोय। 
पुरुष पुरातन की वधू, क्‍यों न चंचला होय ॥ 
गहि सरनागति राम की भत्र सागर की नाव। 
रहिसन जगत उधार कर और न कछू उपाव॥ 
जो रहीम करिबो हुतों तन्र्॒ष को इहे हवाल। 
तो काहे कर पर धरयो गोवर्धन गोपाल॥ 
मुग़लों के शासन-काल में हिन्दी-साहित्य को जो श्री बृद्धि 
हुईं उसका कारण यहद्दी है कि उस समय मुसलमान भारत को 

स्वदेश समभने लगे थे | न तो हिन्दुओं ने तत्कालीन राज-भाषा 
की उपेक्ता की और न मुसलमानों ने हिंदू-साद्िित्य की। डस 
समय वैष्णव सम्प्रदाय के अचार्यों ने धार्मिक विरोध को भी हटाने 
की चेष्टा की है । कितने ही मुसलमान साधक श्रीकृष्ण के उपासक 
हो गए। इन में.रसखात़ की भक्ति ने हिन्दी में रस की धारा बहा 
दी है। उन का निम्नलिखित पद्म बड़ा प्रसिद्ध हैं । 
मानुत हों तो बह्ी रसखान बरसों मिलि गोकुल गोप गुवारन । 
जो पशु होड़ कहा बसु मेरो चरों नित नन्‍द की घेनु मझारन | 
पाहन हों तो वही गिरि को जु कियो त्रन्ञ छत्र पुरन्दर कारन । 
जो खग होडें बसेरो करों वही कालिन्दी कूल कदंत्र को डारन । 
मुसलमानों के लिए यह प्रेस कम साहस का काम नहीं था। 
ताज का यह कथन सब्वेथा उचित था-- 
सुनो दिलजानी मेरे दिल की कहानी तुम 
इस्म ही बिक्रानी बदनामी भी सहँगी में । 
देव पूज्रा ठानो मैं नमाजहू भुलानी तजे 
कलमा कुरान सारे गुनन गहँगी मैं। 
श्यामला सलोना सिरताज सिर कुल्लेदार 
तेरे नेह दाग मैं निदाघ हे दहूंगी में। 
नन्‍्द के कुमार कुरवान ताणी मूरत पे 
तांगा नाल प्यारे हिन्दुवानी हे रहेँगी हें । 
इसी प्रेम से प्रेरित हो कितने ही मुसलमान कवियों ने हिन्दी 
साहित्य को अपनी रचनाओं से अलंकृत किया है । 


फी 

राजनीति के क्षेत्र में हिंदू और मुरूलमान जाति का विरोध 
नहीं दूर हुआ । समाज के क्षेत्र में भी दोनों का संघषंण बना 
रहा । तो भी साहित्य फ्रे क्षेत्र में दोनों ने सत्य को ग्रहण करने 
में संकोच नहीं किया । इसी चिरन्तन सत्य के आधार पर, इसी 
ऐक्यमूलक आध्यात्मिक आदशे की भित्ति पर भारत ने अपनी 
ज्ञातीयता की स्थापना की है । इस जातीयता में सभी जातियाँ 
अपने अस्तित्व को स्थिर रख सकती हैं | इस में सम्मिलित होने 
के लिए हिंदुओं ने अपना हिंदुत्व नहीं छोड़ा ओर न मुसलमानों 
ने अपने धार्मिक और सामाजिक संस्कारों का परित्याग किया। 
परन्तु इन दोनों का मिलन अनन्त सत्य के मन्दिर में हुआ, जहाँ 
याह्य आचार-ब्यवहार और कृत्रिम जाति-भेद के वन्धन से मनुष्य 
ज्ञाति की एकता भिन्न नहीं होती । यह एकता काल्पनिक नहीं है । 
यह्‌ हिंदू और मुसलमान के जीवन में अभी तक कामकर रही है । 
सत्य की सीमा संकुचित कर देने से ह्वी इन में परस्पर विरोध 
होता है । ईश्वर में ही सभी विरोधों का मिलन होता है । इसीलिए 
उसी को अपना लक्ष्य मानकर भारत ने अपनी जातीयता की 
सृष्टि की है। यहाँ एक ओर समाज में आचार-विचार की रचना 
होती आई है, और दूसरी ओर मनुष्य की एकता को लोग स्वी- 
कार करते आये हैं । एक ओर भिन्न मिन्न वर्णो में एक ही पंक्ति 
में बैठकर खाने पोने तक का निषेध किया गया है. और दूसरी 
ओर अत्मवत्‌ सर्वभूतेपु की शिक्षा दी गई हैं । आधुनिक युग में 
जाति-भेद्‌ की जो समस्या उपस्थित होगई है. उसके सम्बन्ध म 

रवीन्द्र बायू ने विलकुल ठीक लिखा है कि आज-कल जाति-विद्वेय 
खूब बढ़ गया है / सभ्य जाति अपनी शक्ति के मद से उन्मच्त दो 
निबेल जातियों पर अत्याचार करने में सझोच नहीं करती। 
मनुष्यत्व का विचार उनके लिए उपहासास्पद है । परन्तु जब 
जातीय स्वातन्त्र्य, परजाति-विद्वेष और स्वरार्थिसिद्धि का वीभत्स- 
रूप दृष्टिगोचर होने लगेगा, तब मनुष्य यह सममेेगा कि मनुष्य 
की यथाथे मुक्ति किस में है । नर में नारायण को उपलब्ध करने 
में ही उस की मुक्ति है, इसी में उस का कल्याण है। इसके लिए 
अधिक तक करने की आवश्यकता नहीं 

! बिंदु मों सिंधु समान, को अचरज कासों कहै 

| हेरनहार हिरान, रहिसन अपने आपनतें ! । 


हिंदी, उदू ओर हिंदुस्तानी 
( श्री पद्मसिंह शर्मा ) 


हिन्दी, उ्द' और हिंदुस्तानी का झगड़ा कोई सौ बरस से 
चल रहा है, आज तक इसका फ़ेसला नहीं हुआ कि इनमें से भाषा 
का कौन-सा रूप राष्ट्रभापा समा जाय ओर कौन-सी लिपि राष्ट्र- 
लिपि ठहरा ली जाय ! 

हिंदी वाले चाहते हैं कि ऐसी विशुद्ध भाषा का प्रचार हो, 
जिस में संस्कृत तत्सम शब्दों का भ्राचुये रहे, और यदि सरलता 
अपेक्तित हो तो विशुद्ध तद्धवों से ही काम लिया जाय, विदेशो 
भाषा के शब्दों का भरसक बहिष्कार हो, प्रत्युत जहाँ आवश्यकता 
विवश करे वहाँ संस्कृत से ही पारिभाषिक शब्द भी गढ़ लिए जाएँ। 
कुछ विशुद्धतावादियों के मत में तो "लालटेन! का प्रयोग करना 
अशुद्धि के अंधकार में पड़ना है, उसके स्थान में वह 'दीपमन्दिर! 
या 'दस्तकाचदी पिका! का प्रकाश अधिक उपयुक्त समभेंगे । 

उदू वाले नये-नये अन्य भाषाओं से लिए गए अरबी और 
फारसी शब्दों तक से भागते हैं और उनके बजाय अरबी 

ओर फारसी के आप्त शब्द कोपों से नई-नई परिभाषाएँ लेकर 
अपनी लेखन शैली में ऐसी ऋत्रिमता पेदा करते हैं क्रि उनका एक-एक 
फ़िक्रा 'ग्रालिब' के बाज़ मुश्किल पदों की पेचीदगी पर भी ग़ालिब 
(विजयी) आजाता है, और प्राय: शब्दों की जड़त ऐस; होती है कि 
वाक्य के वाक्य केवल इतनी ही बात चाहते हैं कि विशुद्ध फ़ारसी 
शक्ल अखितियार करने में सिर्फ हिंदी क्रियाओं को बदल दिया जाय। 
विशुद्ध दिंदी और विद्वत्तापूण उदू' की एक बीच की सूरत 
का नाम “हिंदुस्तानो” कहा जाता है, जिस में कठिन अपरिचित 
अरबी फारसी शब्द्‌ ओर दुरूद तथा दुबोध संस्कृत के क्लिष्ट 
शब्दों से जहाँ तक हो सके बचने की कोशिश की जाती है और 
इस पर ध्यान रक्खा जाता है कि नित्य के कारवार में जो शब्द 
और मुहावरे बालचाल में काम आते हैं वद्दी पोधथियों में और 
अखबारों में भी वरते जाएँ । 
इन तीनों रूपों में एक-एक कठिनाई है। विशुद्ध हिंदी और 
खालिस उद्‌ पुस्तकों ओर समाचार-पत्रों के बाहर, बहुत ही कम 
काम में आती है। पंडितों के व्याख्यान ओर मौलवियों के खुतबे 
मुश्किल से सुनने वालों की समभ में आते हैं, ओर इनका दायरा 
बहुत हो सीमित हैं -त्षेत्र अत्यन्त संकुचित है । दिंदुस्तानो में यह 
कठिनाई है कि शास्त्रों के गृढ़ और गहन विपयों पर जब कभी 
कोई ग्रन्थ या लेख लिखना पड़ता है तो लेखक़ अपने शब्द-भंडार 
को काफ़ी नहीं पाता और अपने 'हिंदुस्तानी” के दायरे को छोड़कर 
कभी उसे खालिस उदू को तरफ्‌ और कभो विशुद्ध हिंदी को ओर 

झुकना पड़ता है और उनसे परिभाषाएँ उधार लेनी पड़ती हैं । 

खालिस और विशुद्ध फ़िरके और संप्रदायवाले जनता को 
इतना ऊँचा उठाना चाहते हैं कि उनकी मामृली बोलचाल विद्वत्ता- 
पूर्णा और परिमार्जित हो जाय कि बोली जाने वाली और लिखी 
जानेवाली भाषा में भेद न रहे । हिंदुस्तानी के अनुयाई यह दावा 
करते हैं कि बोलचाल की भाषा स्वराभाविक्र रास्ते पर चलेगी, 
बनावट से वह ज़बरदस्ती डँचे नहीं उठाई जा सकती। बिशुद्ध 
पक्तवाले हिंदु तानी की यह निबैलता बतलाते हैं कि उस+ा भंडार 
इतना रोता है कि वैज्ञानिक ग्रन्थों की रचना तो क्या उसमें उच्च 
कोटी की कविता भी नहीं हो सकती-बह विशेष प्रकार की अनुभू- 
तियों ओर अभिव्यक्तियों के प्रकाशन का साथन नहीं बन सकठी - 
खयाल अपने ज़ोर में मनचाद्दी ऊँची उड़/न नहीं ले सकते, हिन्दु 
स्‍्तानी में कुछ स्वाभाविक्र कजिता हो सकती है पर वह अनन्त 
को ओर दौड़ नहीं लगा सकती,--अपने सकीयो ज्षेत्र में ही उछल 
कूद कर रह जाती हैं । ऐसी दशा में ' दिंदुस्तानी'” भाषा प्रमाण 
या आदश मान ली ज्ञाय तो साहित्य और ज्ञान विज्ञान का सवे- 
साधारण से कोई सम्बन्ध नहीं रह जायगा । सक्तेप में बतेमान 
झगड़े का यही स्वरूप है । 

हमारे देश में विदेशियों से व्यवद्वार, व्यापार ओर संघपे 
हज़ारों बरस से चला आ रहा है, ओर उन में भी मुसलमानों से 
विशेष रूप से लगभग एक हज़ार साल से, सम्बन्ध हो गया है । 
मेरी समझ में जो लोग केवल राजनीतिक सम्बन्ध पर ही ज़ोर 

देते हैं, वे भूलते हैं। मुसलमानों से, सामाजिक और व्यापारिक 
सम्बन्ध, राजनीतिक की अपेक्षा अधिक रहा है । लड़ाइयाँ निरन्तर 
नहीं होती रहतीं ओर राज-काज भी हर शहर ओर हर बस्ती में 
इतना सावेजनिक प्रभाव डालने वाला और व्यापक नहीं हुआ 
करता, परन्तु, बाहर से बस जाने वाले विदेशी, बस्तिप्रों के भीतर 
कभी बिलकुल अलग अलग चुपचाप मोन साध कर- नहीं रह 
सकते । अपने पड़ोसियों से मेल-जोल, लेन-देन, वनिज्ञ-व्यापार, 
कारबार और व्यवहार क्रिए बिना उन का काम नहीं चल सकता, 
और यह्‌ सब कुछ मूक या नीरब भाषा में होना असम्भव है । इस 
प्रकार के सम्बन्ध अधिक व्यापक, अधिक प्रभावशाली और निर- 
न्‍्तर बने रहने वाले होते है, उनका प्रभाव भाषा पर स्थायी ओर 
अ्रमिट होता है । इसी लिए हमारी यह सहेतुक धारणा है कि 
राजनीतिक को अपेक्षा सामाजिक सम्बन्ध का भाषा के ऊपर 
बहुत गहरा असर पड़ता है। यद बात मैं मानता हूँ. कि साधारया 
अणी के विदेशियों से सत्र से अधिक संपक्क, सेनावाली बस्तियों 
और बाज्ञारों में होता है । परन्तु साथ ही यह बात भी याद रखनी 
चाहिए कि जब विदेशियों की एक बड़ी संख्या कहीं आकर बस 
जाती है, तो इसका काम सिर्फ सेना-विभाग में नोकरी करने से 
नहीं चल सकता, फिर ऐसी बछ्तियों में सिपाहियों के सिवाय 
पेशेवर, रोज़गारी, मज़दूर, किसान और दफ्तरों में काम करने 
वाले लोग (अमले) भी रहते हैं, उन सव का भी भाषा पर सम्मि- 
ज़ित प्रभाव पड़ता है । 

फ़ारसी, अरबी, तुर्की, पुतेगाली और फिरंगी शब्द, बह्नला, 
मराठी, गुजराती आदि भाषाओं में भो मिले-जुले पाये जाते हूँ 
इनकी संख्या बहुत बढ़ी हुई है वहाँ इन के प्रयोग की शेली भी 
प्रथक्‌ हो गई है। जैसे गुजराती में हिन्दू गुजराती के साथ साथ, 
पारसी-गुज़राती की भी एक प्रथक्‌ शैली चलती है; जिसमें फ़ारसी 
शब्दों की बहुतायत है । सोभाग्य से वहाँ लिपिभेद का प्रश्न कभी 
पैदा दी नहीं हुआ, नदीं तो शायद हिन्दी उद्‌ के-सा झगड़ा वहाँ 
भी खड़ा हो जाता । बहलला में, नित्य की बोलचाल में, 
'दरकार' 'पोशाक' 'आईना' “बालिश” इत्यादि फ़ारसी के सैकड़ों 
शब्द काम में आते हैँ। “आलमारी”, 'बासन' (बरतन , बजरा! 
(डॉंगी) 'बिसकुट', 'काजू! (फल), 'फ्रीता', “गोदाम”, 'गिरजा' 
“इंगला (री) ज', (अज्ञरेज़), 'जुज्ञाब', जञानाला? (जंगला), 'नीलाम' 
लेबू! (नीबू), मारतौल” (हथोड़ा); 'मास्तूल' (मस्तूल), 'पादरी', 
“पिस्तौल', तामाक' (तमाकू), 'वियाला” (बाजा ', “आचार? (अचार 
चटनी, 'चाबी” (कुंजी , 'तौलिय।'; कुर्ता', आदि अनेक पुतेगाली 
शब्द, जो वह्नला प्रचलित हैं. थोड़े से हेर-फेर के साथ हिन्दी, 
मराठी; गुजराती आदि अन्य भारतीय भाषाओं में भी व्यवह्ृनत 
होते हैं । बात यह है कि विदेशियों का संपके, जिस प्रांत में 
जितनी कमी-वेशी के साथ रद्दा है, उस। हिसाब से उन-उन प्राँतों 
की बोलियों में विदेशी शब्द भी घुलमिल गए हैं । भारत की कोई 
प्रांतीय भाषा ऐसी नहीं है जिस में विदेशी शब्दों की एक अच्छी 
संख्या शामिल न हो । वह सब कुछ होते हुए भी किसी विदेशी 

भाषा ने ऐसी प्रबल चढ़ाई हमारे देश पर नहीं की है कि किसी 
देशी बोली को एक-दम निक्राल कर बाहर कर दे ओर खुद उस 
की जगद ले ले ! जिस तरह विदेशी आकर बस जाता है ओर 
अपनाए हुए देश की भाषा, संस्क्रति चाल-ढाल, रीति रिवाज, 
वेष, भूषा ग्रहण कर लेता है, उसी तरह उलके साथ आए हुए बाहरो 
शब्द भी अद्भीकृत देश के शब्दों का रघ्ड-रूप ग्रहण करके उसके 
व्याकरण की अधीनता स्वीकार कर लेते हैं। इस तरह, चाहे 
वह विजयी ज्ञातियों के साथ ही क्‍यों न आए हों पर विजित 
देश की शब्द राशि में मिल कर अपनी प्रथक््‌ सत्ता को गयाँ ही 
बैठते हैं, या कहना चाहिये क्रि देशी भाषा के निरन्तर आक्रमण 
संघपे और घेरधार से विज्ेत हो कर -हार मान कर--आत्म- 
समपंणा कर देते हैं और यथानियम अपनी 'शुद्धि' करा कर 
देशी चोला धारण कर लेते हैं । 

ग्वालिस उदू के सैंकड़ों शब्द ऐसे हैं जो अपने पूबेरूप को 
एकदम खो बैठे हैं- अपने पहले वाच्याथै से अब कोई सरोकार 
नहीं रखते -- बल्कि कइयों का तो रूप ऐसा बिगड़ गया है क्रि वे 
पहचाने तक नहीं जाते कि किस देश से आए हुए हैं, और किस 
जाति या बंश के भूषण हैं | कई की सूरत शक्ल तो ( वदस्तूर ) 
बही हैं, पर मतलब में कहीं जा पहुँचे हैं । इस के कुछ 
उदाहरण-- 

“फ़ेलसूफ' यूनानी शब्द है, अरबी में हकीम का ओर 
अद्ञरेज्ञी में फिलासफ्र या डाक्टर का जो अथे है वह्दी यूनानी में 

इसका है, पर ऊर्दू में आ कर ग्ररीब “मक्कार”? आर दरशाबाज़ बन 
या ! फेलसूफ़ी-मकारी !! 

“खसम”-- अरबी में प्रतिहन्द्दी या शत्रु को कहते हैं. । ऊदूं 
में इसने प्रियतम पति का स्थान ग्रहण कर लिया, श्र, से परम 
मित्र हो गया ! रूप वही है पर अथे में कितना अन्तर ! 

“सैर” 'तमाशा?--श्ररवी में फेवल रफ्तार को कहते हैं । 
ऊर्दे' में कहते हें, “चलों बाग की सैर देख आयें” अजब्र 
तमाशा है ! 

“तकरार”-- अरबी में दुवारा कहने या काम करने को कहते 
हैं ऊर्द में “तकरार” लड़ाई-मगड़ा है । 

“सखातिर”'- अरबी फ़ारसी में दिल या खयाल के मौक़े पर 
बोलते हैं। ऊर्दू' में कहते हैं, इतना हमारी खातिर से मान ज्ञाओ, 
या उनकी बड़ी खातिर की । 

“रोज्ञगार”-फ्रारसी में ज़माने को कहते हैं, हिन्दी में 
« सेज़्गार” नौकरी-धन्धा है । 

“मुफ़लिस'!--फ़रारसी में कन्ञाल को कहते हैं. पर कलकत्ते में 
उसे कद्दते हैं जिसके स्त्री न हों। व कोई किसी मकान में भाड़े 
के लिये कमरा या कोठरी तलाश करता है, तो घर वाला पूछता 
है-- “आप गृहस्थ हैं या मुफ़लिस ? ? इस मुकलिसी के मारे कितने 
दी बेचारों को घर भाड़े नहीं मिलता । 

“चाबरोटी'”?- डबल रोटी को कहते हैं. । कारण यह्‌ द्दे कि 
पुतेगाली भाषा में 'पाओं' रोटी का नाम है। परन्तु दमारी भाषा 

में 'पाओं” शब्द 'पाव के रूप में एक खास किस्म की रोटी का 
नाम पड़ गया । 'पाव” के साथ 'रोटी? का प्रयोग पुनरुक्ति है पर 
इसका प्रचार हो गया है । सिर्फ पाव कहने से रोटी कोई न सम- 
मेगा । इत्तफ़ाक से डबल रोटो, जिसके असली मानी मोटी और 
फूली हुई रोटी के हैं, शायद यह अथ रखता है कि 'पाव रोटो! में 
“रोटी' शब्द डबल यानी दो बार आया हुआ है !! 

पुतेगाली 'फाल्टो' के मानी 'फालतृ? में ज्यों के त्यों है पर 
उच्चारण बदल गया है। 

इसी प्रकार अरबी फारसी के वे शब्द जो हिन्दी या हिन्दु- 
स्‍्तानी में आ गए हैं, उनका वही रूप श॒द्ध है जिसमें वे बोले जाते 
हैं। उनके असल रूप में सही उच्चारण करना सब साधारण के 
लिये सम्भव भी नहीं है; जैसे--'स्वाद! और 'से! या 'ज्े! जाल! 
'ज्ञो' और “ज्वाद” वाले शब्दों का रही तलफ्फुज्ञ मामूली हिन्दु- 
स्‍्तानी मोलवियों के लिए भी मुश्किल है, सवे साधारण पढ़े लिखों 
की तो बात ही क्‍या है।इस लिप्रे यदि हिन्दुस्तानी पन का 
ध्यान रक्‍्खा जाय तो उच्चारण भेद के कारण जो भझगड़ा भाषा में 
पैदा हो गया है वह आसानी से बहुत कुछ मिट सकता है। 
लेक्रिन दिक्कत यह है कि सिद्धाँत रूप में इस बात को ठीक 
मान लेने पर भी इस पर व्यवहार नहीं हो रहा, 'पंचों का 
कहना सिर माथे पर! पर “परनाला वहीं बढ़ेगा” वाली बात हो रही 
है ! केवल विदेशी भाषाओं के शब्दों का उच्चारणभेद ही भगड़े 
का कारणा नहीं है, अपनी भाषा के ठेठ हिन्दुस्तानी शब्दों के बारे 

में भी यद्दी वात है । प्रान्तोय भेद के कारण एक ही शब्द भिन्न 
भिन्न रूप में बोला जाता है यद्यपि लिखने में उसका एक द्वी रूप 
रहता है पर बोलने में लहजा या टोन (ध्वनि) जुदा जुदा होती है । 
यह बात कुछ हमारी हिन्दी ह्वी के सम्बन्ध में नहीं है संस्कृत ओर 
शअँगरेज़ी के उच्चारण में भी है । बंगालियों का संस्कृत उच्चारण 
बैंगला ढँग का होता है, दक्षिणियों का दक्षिणी ढँग का आर मद- 
रासियों का इन दोनों से जुदा अपने ढंग का । राजशेखर ने अपनी 
काव्यमीसांसा में संस्कृत ओर प्राकृत के उचद्चारणभेद पर बहुत 
कुछ लिखा है । किस प्रांत के लोग प्राकृत का उच्चारण अच्छा 
करते हैं ओर किस जगह के संस्कृत का | इस पर खूब बहस करके 
संस्कृत और प्राकृत के लिए पाँचाल प्रान्त तथा संयुक्त प्रदेश (मध्य 
प्रदेश) वालों का उच्चारण आदशे माना है। 

एक सज्जन के दाहिने पाँव के अँगूठे में पत्थर से टकरा कर 
चोट लग गई थी, उस पर पनकपड़ा बाँध रक्खा था, लँँगड़ा कर 
बलते थे। आप कुछ संस्कृत भी जानते हैं और विशुद्ध दिन्दी के 
परम पक्षपाती हैं। मैंने पूछा “आप के पांव में क्या हुआ ?! बोले 
“दृक्षिणपादके अंगुष्ठ में प्रस्तर के आधात से त्र॒ण हो गया है उस 
पर आदर वस्त्र वेटन कर रक्खा है, इससे लाभ की पूर्गोतया सम्भा- 
बना है, अन्य प्रकार की अप्राकृत चिकित्सा प्रणाली का मैं 
विरोधी हूँ ।! 

हिन्दी उर्दू के मंगड़े में नाम-मेद भी एक मुख्य कारण बना 
हुआ है । हमारी भाषा के विभिन्न नामों को उत्पत्ति और उनके 

प्रचार के इतिहास पर विचार करना यहाँ डचित प्रतीत 
होता है । 

उदू” के बहुत से दिमायती इस रोशनी के जमाने में भी, यह 
कहते सुने जाते हैं कि हिन्दी एक नया और कल्पित नाम है. जो 
हिन्दुओं ने उर्दू] का बायकाट करने की गरजु से गढ़ लिया है। 
दर असल हिन्दी कोई भाषा नहीं, उदू ही इस देश की असली 
जुबान है। इसी तरह हिन्दी वालों को उदृ' नाम से कुछ्ध चिढ़-सी 
है । वे उर्द' के बारे में ठीक बेसा ही मत रखते हैं, जेसा उल्लिखित 
उद्दु बाले हिन्दी के विपय्र में । पर इस नाम-भेद के विवाद पर यदि 
ऐतिहासिक टरष्टि से निष्पक्ष होकर विचार किया जाय, तो ये दोनों 
ही पक्ष कुछ श्राँत से जँचते हैं। जो लोग हिन्दी नाम को कल्पित 
या मन गढ़न्त समझ कर नाक-ओों चढ़ाते हैं, या इस नाम की 
प्राचीनता या सत्ता ही को स्वीकार नहीं करते, वह्‌ एक ऐतिहासिक 
सत्य का अपलाप करते हैं । हिन्दी' उदू की अपेक्ता बहुत ही 
पुराना ओर सबेमान्य नाम है । जिस भाषा का नाम आजकल 
“उद्‌” प्रचलित है, इसके लिए उर्दू के पुराने लेखकों और कबियों 
ने 'हिन्दी' शब्द का ही अपने ग्रन्थों में सवेत्र व्यवहार किया है, 
डदू का नाम कहीं नहीं आया । 'उद? शब्द उस समय भाषा के 
लिए निर्मित ही नहीं हुआ था. फिर आता केसे ? 

बहुत से लोग डदृ” शब्द के व्यवहार को ( भाषा के लिए ) 
शाहजहाँ के समय से मानते हैं | बहुत दिनों तक उद्ृ' की उत्पत्ति का 
काल भी यही माना जाता रहा है। अर्थात्‌ शाहजद्ां का शासनकाल 

दिल्ली का डदृ' बाज़ार (छावनी) उद्द भाषा की जन्म भूमि या 
सूतिका गृह है, ऐसा समझा जाता रहा है। पर ये दोनों ही 
धारगायें निराधार और किंवदन्ती ही हैं । इनकी पुष्टि में कोई दृढ़ 
ऐतिद्दासिक वा साहित्यक प्रमाण नद्वीं मिलता । 


चरित्र-पालन 


(श्री बालकृष्णा भट्ट ) 

/ चरित्र में कहीं पर किसी तरह का दागु न लगने पावे, इस 
बात की चौकसी का नाम चरित्र पालन है। हमारे लिये चरित्र- 
पालन की आवश्यकता इस लिये मालूम होती है कि चरित्र को 
यदि हम सुधारने की फिकर न रकखें, तो उसे बिगड़ते देर नहीं 
लगती जैसे उवबेरा फलवंत धरती में लंबी-लंबी घास और कटीले 
पेड़ आप-से-आप उग आते हैं और अन्न आदि के उपकारी पौधे 
बड़े यत्न व परिश्रम् के उपरान्त उगते हैं | सच तो यों है कि त्रिगु- 
णात्मक प्रकृति ने चरित्र में विकार पैदा कर देने वाले इतने तरह के 
प्रलोभन संसार में उपज्ञा दिए हैं, जिनसे आकर्षित हो मनुष्य बात 
की-बात में ऐसा बिगड़ ज्ञा सकता है कि फिर यावज्ञीवन किसी 
काम का नहीं रहता । महल के बनाने में कितना यत्र ओर परिश्रम 
करना पड़ता है; पर जब वह बनकर तैयार हो जाता है तो उसे 
ढद्वाते देर नड्रीं लगतो | इसो बात पर लक्ष्य कर कवि-शिरोमणि 
कालिदास ने कहा है -- 

“विकरारहेतो सति तिक्रियन्ते 
येषां न चेतांसि त एव घोरा: |” 
श्र्थात्‌-जो बातें विकार पैदा करने वाली हैं, उनके होते 
हुए भी जिस के मन में विकार न पैदा हो, वे ही धीर हैं । महाकवि 
भारवि ने भी ऐसा ही कहा है-- 
विक्रिया न खलु कालदोपजा 
निर्मेलप्रकृतिपु स्विरोदया ।” 


अर्थात्‌ - निर्मल प्रकृति वालों में काल की कुटिलता के 
कारगा जो विकार पेदा होते हैं, वे चिरम्थायी नहीं रहते । चरित्र- 
रक्ता एफ प्रकार की सनन्‍्दली ज़मीन है,जिस पर यश सौरभ इत्र के 
समान बनाए जा सकते हैं. अर्थात्‌ जैसे गंधी सन्‍्दल का पुट देकर 
हर किस्म का इत्र उस में से तैयार करता है, वैसे ही चरित्र जब 
आदमी का शुद्ध है, तो वह हर तरह की योग्यता प्राप्त कर सकता 
है । शुद्ध चरित्र वाला मनुध्य सब जगह प्रतिष्ठा पाता है आर वह 
जिस काम में सन्नद्ध होता है, उसी में पूणों योग्यता को पहुँच हर 
तरह्‌ सरसब्ज़ होता है । 
यथा हि मलिनैवेस्त्रेयत्र तत्रोपविश्यते, 
एवं चलितवृत्तस्तु बृत्तशेपं॑ न रक्षति । 
अर्थात्‌--जेसे मैला ऋपड़ा पहने हुआ मनुष्य जहाँ चाहता है, 
कपड़ों में दाग लग जाने का ख्याल उस आदमी को बिलकुल 
नहीं रहता. उसी तरह चलितवबृत्त अर्थात्‌ जिसके चाल-चलन में 
दाग लग गया है, बह फिर बाकी अपने ओर चरित्रों को भी नहीं 

बचा सकता, वरन बह नित्य-नित्य बिगड़ता जाता है । मन,_ जिह्ा 
ओर हाथ का निम्नद चरित्रपालन का मुख्य अंग है । जिन्होंने मन 
को कुपथ पर जाने से रोका है, जीभ को दूसरे की चुगली-चवाई से 
या गाली देने से रोका है, और हृ/थ को दूसरे की वस्तु चुराने से या 
ले लेने में रोक रक्‍खा है, वही चरित्र-पालन में उदाहरण दूसरों 
के लिए हो सकता है। ऐसा मनुप्य कसौटी के कसे जाने पर खरे 
से खरा निकलेगा । 


बरं विन्ध्याटव्यामनशनतृषातेस्य मरयां 

वर सर्पाकीणं तृणपिहितकूपे निपतनम्‌ । 
बरं गर्तावर्त गहनजलमध्ये विलयनं 

न शीलाद्विश्र'शों भवतु कुलजस्य श्रुतव॒त: ॥ 


सच है, कुलीन समभदार साक्षर के लिये चरित्र में दागू लगना 
ऐसी द्वी कर्रो बात हे कि उसे अपना जीवन भी बोझ मालूम 
होने लगता है । जैसा ऊपर के ज्छोक में कवि ने कहा है क्रि--। 
“विध्य पदाड़ के वन में भूखा-प्यासा हो मर जाना अच्छा, 
तिनकों से ढके सर्पा से भरे कुएं में गिरकर प्राण दे देना श्रेष्ठ, 
पानी के भंवर में डूबकर बिला जाना उत्तम पर शिष्ट पढ़े-लिखे 
सनुष्य का चरित्र से च्युत हो जाना अच्छा नहीं । ” रुपया- 
पैसा हाथ का मैल है, आता-ज्ञाता रहता है, किन्तु बात गए बात 
फिर नहीं वनता । इसीलिये धन का दरिद्र, यदि वह सुचरित्र में 
आढय द्वो, तो दरिद्र नहीं कद्दा जा सकता, जिन की आँख का... 

पानी ढरक गया, है उनको चरित्र-पातन कोई बड़ी बात नहीं है, 
ओर न इसको कुड कदर उन्हें है, किन्तु जो चरित्र को सबसे बड़ा 
घन माने हुए हैं. वे श्रत्यन्त संयम के साथ बड़ो सावधानो से संसार 
में निबाहते हैं । यावत्‌ धरम, कम ओर परमार्य-साधन सचका निचोड़ 
वे इसी को मानते हैं । एस लोग ज्न-समाज में बहुत कम पाये जाते 
हैं, हजारों में कदीं एक ऐसे द्वोते हैं, ओर ऐसे ही लोग समाज के 
अगुआ, राह दिखलाने वाले, आचाये, गुरु रसूल या चैगंबर हुए हैं 
ओर आप्त तथा शिष्ट माने गये हैं। उनके एक-एक शब्द जो मुख से 
निकलते हैं तथा उनका उठना बैठना, चलना-फिरना अलग-अलग 
चरित्र-पालन में उदाहरण होता है । जो प्रतिष्ठा बड़े-से-बड़े राजा- 
धिराज सप्राट्र, बादशाह, शाहंशाह को दुलेभ है, वह्‌ चरित्रवान्‌ को 
सुलभ है, ओर यह प्रतिष्ठा चरित्र-पालन वाले को सहज ही मिल 
गई हो, सो नहीं वरन्‌ सच कह्विए तो यह्‌ असिवधारात्रत हैं. संसार 
के अनेक सुखों को लात मार बड़े-बड़े कलेश उठाने के उपरान्त 


मनुष्य इसमें पका हो सकता है। 


चरित्र से बुत भिलती हुई दूसरी बात शील हैं । शील का 
चरित्र में ही अन्तर्भाव हो सकता है। चरित्र-पालन में चतुर 
शील-संरक्षण में भी प्रत्रीण हो सकेगा, #ितु शील संरक्षण में 
थिचक्षण मनुष्य चरित्र-पालत में प्रवीण नहीं हो सकता । 
आअँगरज़ी में शील के लिये “कांडक्ट? ( (700पैषठा ) ओर 
चरित्र के लिये “ कैरेक्टर” ( (2]8/"8८५७॥ ) शब्द हैं। आदमी 

को बाहरी चाल-चलन का सुधार, शील या “कांडक्ट” अथवा 
“बिहेवियर” ( 86॥७&ए|०पा ) कद्दा जायगा, किन्तु मनुष्य का 
आभ्यंतर शुद्ध जब तक न होगा, तत्र तक बाहरी सभ्यता 
“चरित्र' नहीं कहलावेगी । श्री रामचन्द्र, युधिप्ठिर, वुद्धदेव तथा 
महात्मा ईसा के चरित्र-पालन का समाज पर बैसा ही असर 
होता है, जैसा रक्त-सब्बालन का शरीर पर | ५०2 ४ भोजन 
से जो रुधिर पैदा होता है. वद्‌ शरीर को पुष्ट और निरोग रखता 
है, वेसा ही जिस समाज्ञ में चरित्र-पालन की क़रर है ओर लोगों 
को इसका खयाल है कि हमारा चरित्र दृगीला न द्ोने पावे, वह 
समाज पुष्ट पड़ती जाती है ओर उत्तरोत्तर उस की उन्नति होती 
जाती है । जिस समाज में चरित्र-पालन पर किसी की दृष्टि नहीं 
है और न किसी को “चरित्र किस तरह पर बनता व बिगड़ता 
है?” इस का कुछ खयाल है, उस बिगड़ी समाज का भला क्‍या 
कहना /किपथ्य भोजन से विक्रत रुधिर पैदा हो कर जैसा शरीर 
को व्याधि का आलय बना नित्य उसे क्षीण, ओर जजेर करता 
जाता है, बैसा ही लोगों के कुचरित्र होने से समाज नित्य क्षीण, 
निःसत्व और जजर द्वोती जाती है॥ जिस समाज में चरित्र की 
बहुतायत होगी, वह्‌ समाज सर्वोपार दीप्यमान होकर देश ओर 
जाति की उन्नति का द्वार होगा । हमारी प्राचीन आयैज्ञाति चरित्र 
की खान थी, जिन के नाम से इस समय हिन्दू-मात्र प्रथ्वी-भर में 
विख्यात है। अफसोस ! जो क़ोम किसी समय दुनिया के सब 
लोगों के किये चरित्र-शिज्ञा में नमूना थी बह आज दिन यहाँ तक 

गई-बीती हो गई कि दूसरे से सभ्यता और चरित्र-पालन की 
शिक्षा लेने में अपना अद्दोभाग्य समझती है! समय खेलाड़ी ने 
हमें अपना खिलौना बना कर जैसा चाहा, वैसा खेल खेला । देखें, 
आगे अब वह कोन खेल खेलता है । 


-+-+४०४:---- 


समाज ओर कत्तंव्य-पालन 


( श्री गुलाबराय एम० ए० ) 





---+६०: 

यदि संसार में एक ही मनुष्य होता तो शरीर-रक्षा के 
अतिरिक्त उस का कुछ भो कत्तंव्य न था। शायद्‌ शरीर रक्षा भी 
कत्तेय की कोटि से निकल जाती। 
जीवन का कुछ मूह्य ही न रहा, तब 
जीवन धारण करना किस प्रकार कक्तंब्य 
कहा जा सकता है कट्टर से कट्टर स्वाथेबादी भी समाज 
की स्थिति चाहते हैं। माना, कि हम अकेले रह कर सारे 
रृश्य-संसार के राजा बन जायें (3[0॥87'2) 068) | ३९७7४९५) 
किन्तु जब तक हमारा कोई राजत्व स्वीकार करने को न हो, 
तब तक हम राजा ही कैसे ? जब हम दूसरों को किसी वस्तु 
के भोग करने से न रोक सकें, तब हमारा अधिकार ही कया 
अथे रखता है (/दार -चित्त मनुष्य भी निजैन स्थान में कृपया- 
वत्‌ धन को एकत्र किए बैठा रहेगा । हमारा ऐक्योन्मुख 
आदशे भी समाज की अपेक्षा रखता है। दो का ही एकी- 


मनुष्य की समाज 
पर निर्भरता 

करण दो सकता है। भेद में ही अभेद देखा जाता है ै/ अफेला 
मनुष्य तो एक है द्वी। उसके लिये एकता की ओर जाना 
कर्तव्य न रद्देगा । 'स्वेभूतद्िते रता होने के लिये स्वेभूत- 
स्थिति आवश्यक है । हमारे आदशे की पूत्ति समाज्ञ में ही 
रह कर हो सकती है /ः समि का हितसाधन कर व्यष्टि में 
समष्टि का भाव उत्पन्न करना समष्टि से बाहर हो कर नहीं हो 
सकता॥| हमारी पूर्ण अ,त्मप्रतीति, अपनी पुर्ण आत्मा के सम्बन्ध 
में, जिसका व्यंज्ञन सारे संसार में हूं। रहा है, समाज में रहकर हो 
सकती है । समाज से प्रथक्‌ रहकर हम अपने आदर्श की किस 
प्रकार पूर्ति कर सकते हैं ? समाज में हमको जो स्थान मिला है 
उसके उचित कत्तेव्यों का पालन करने से हम अपने आदर्श की 
पूर्ति कर सकते हैं । 
समाज में प्रत्येक मनुष्य अपनी विशेष स्थिति रखता है । 
जिस प्रकार क्रिसी मशीन में हर एक पुर्मा मशीनके चलने में योग 
देता है, उसी प्रकार श्रत्येक व्यक्ति को स्वस्था 
समाज में व्यक्तिकी नोचित क्रिया कर के संसार के निर्विन्न संचा- 
स्थिति ओर उत्तर- लन में योग देना आवश्यक है। जैसे एक 
दायित्व पुर्ज के खराब होने से सारी मशीन खराब होती 
है, वैसे द्वी एक व्यक्ति के धर्मच्युत होने से सारा 
समाज भ्रष्ट द्वो जाता है | धमंच्युत द्वोने से यदि केवल व्यक्ति ही की 
द्वानिद्दोती, तो शायद धम का पालन न करना इतना दोप-पूर्ण न होता । 
किंतु जब एक मछली सारे तालाब को गन्दा कर देती है, तब व्यक्ति 


११४ समाज ओर करत्तेव्य पालन 


का धर्मपरायण रहना परमावश्यक हो जाता है. व्यक्ति का उत्तरदा- 
'यिध्व भी बढ़ जाता है । इस लिये श्रोमद्भगवद्वीतामें श्रीकृष्ण भगवःन्‌ 
ने कहा है कि, 'स्त्रध्मे निधन श्रेय: परधमो भयावद: ।अर्थात्‌ अपने 
धर्म में मृत्यु अच्छी है, दूसरा धम भय का देने वाला है । यदि 
अजु न उस समय क्षत्रिय-धर्मे को छोड़कर संन्यास ग्रहण कर लेता 
तो वह समाज में अधमे फेलानेवाला बन जाता | अजुन को 
समभाते हुए भगवान्‌ ने कहा है-- 
# स्वधर्ममपि चावेक्ष्य न विकरम्पितुमहेसि । 
धर्म्याद्धि युद्धाच्छे योउन्यत्‌ क्षत्रियस्य न विद्यते ॥ 

रे न ना न 

अ्रथ चेत्वमिमं धम्प संप्राम॑ं न करिष्यसि । 

तत: स्वधम कर्ति च हित्वा पापमवाप्यसि ॥ 

हमारे देश में वर्णाअम-धम्म द्वारा प्रत्येक मनुष्य का कत्तेब्य 
पहले से ही निश्चित कर दिया गया है । यह बात कहाँ तक 

2२ निर्विवाद है, इसके लिये हम कुछ न 

वर्शअम धर्म और कहकर इतना अवश्य कहेंगे कि वर्णा 
कत्तेव्य का सापतत्व ,प्र-धर्म कत॑व्य-शास्त्र की बहुत सी 





#६ स्वधर्म को देखकर तुमको थर्राने की कोई आवश्यकता नहीं 
क्योंकि क्षत्रियके लिए धार्मिक युद्ध से श्रे्ठतर क्या हो सकता है। 
िष जः ः न 

यदि तुम धार्मिक युद्ध से मुँह मोड़ोगे तो धरम और सुयश 
से हाथ धोकर पाप फे भागी होगे । दि 

आवश्यकताओं को पूर्ति करता है । प्रत्येक बणे और- 
आश्रम में भिन्न-भिन्न धर्म होने के कारण सब मनुष्यों का एक 
सा कत्तेन्य नहीं रहता । इसका यह अथे नहीं कि कत्तेब्य 
का आदर बदल जाता है, किन्तु समाज में आदश की पूर्ति के 
भिन्न-भिन्न साधन होना आवश्यक है । समाज की अनेक 
आवश्यकताओं की पूत्ति के अथे भिन्न भिन्न प्रकार ओर रुचि 

के मनुष्य चाहिएँ । इस कारण उनके करक्तैब्यों में अवश्य 
भेद चाहिए। सबका एक सा कत्तेब्य नहीं हों सकता । ज्ञो 
ब्राह्मण के लिए कत्तैव्य है, वह क्षत्रिय के लिए अकत्तेब्य है । 
सब एक लाठी से नहीं हाँके जा सकते । समाज में यदि 
सभी लोग मनन-शील वन जायेँ तो उसका चलना कठिन हो 
ज्ञाय । वर्णविभाग करके दिंदू-धर्म ने कत्तेब्य के सापेक्षत्व 
( ए8०॥७४४४:४ ० 400०३ ) को भली भाँति दिखलाया है । 
आश्रमों के विभाग कर देने से लोगों के कत्तेव्य में बड़ी सुग- 
मता पड़ गई है । विद्योपाजन के साथ ही साथ धर्मोपाजन 
नहीं हो सकता और धर्मोपाजेन के साथ मौन-ब्रत धारया करके 
बन में बैठना नहीं हो सकता । वरणश्रम-धर्म के यथोचित 
परिपालन से समाज की श्रच्छी उन्नति द्वो सकती है | लोक- 
संग्रह का भी अथे स्थानोचित कर्तेब्यों का पालन तथा समाज के 
धर्म में स्थिति रखना है । समाज में साम्य स्थापित करने के अथे 
किसी काम को कर्त्तव्य-दष्टि से करना सच्चा निष्काम कर्म है 
ओर इसी में स्र्ी आत्म-प्रतीति भी द्वोती है, क्योंकि ख्माज 

आत्मा का ही विकास है। अपना स्वार्थ छोड़ सामाजिक द्वित 
के अर्थ कर्म करना “श्रीक्रष्णापंणमस्तु” का ही अर्थ रखता है, 
क्योंकि सनुष्यसमाज ईश्वर की सत्ता में विश्वास का श्रेष्ठ व्यंजक है । 

शत्मा की सत्ता में विश्वास रखे बिना समाज की स्थिति 
चाहना वृथा है । 


समाज में साम्य किसलिये स्थापित करना चांहिए ? इस 
प्रश्न का उत्तर देना उन लोगों के लिये, जो समाज में अपनी 
श्त्मा का प्रकाश देखते हैं, कुड् कठिन नहीं । क्रितु ज्ञो लोग 
आत्मसत्ता में विश्वास नहीं करते, उनके लिये सामाजिक स्थिति 
वा साम्य एक प्रकार का पाखंड ही है । समाज की स्थिति 
की चेष्टा किसलिये की जाय ? प्रकृतिबादियों की ओर से यह्‌ 
उत्तर मिलेगा कि समाज की ही स्थिति में व्यक्ति का पूर्ण लाभ 
है। ठीक है, /मनुष्य की चेतना को मस्तिष्क के परमाणुओं 
की क्रियाओं का परिणाम माननेवाले लोगों के मत में व्यक्ति की 
स्थिति का |भी कोई लाभ नहीं दिखाई पड़ता । मनुष्य इस 
संसार की आकस्मिक क्रियाओं का फल है/। इस श्रकृति के 
विशेष संघात ( जिसे कि मनुष्य कहते हें ) का जीवित रहने से क्या 
लाभ ? यदि यह कद्दा ज्ञाय क्रि इस विशेष संघात का मूल्य 
बहुत बढ़ गया है तो ठीक है। किंतु वह मूल्य क्रिसके लिये 
है और उसका जाननेवाला कौन है, इसका उत्तर नहीं । हम पहले 
बता चुके हैं, कि आस्तिकता के दृढ़ आधार पर ही 
कत्तेव्य-शास्त्र का भव्य-भवन बनाया जा सकता है। जब तक 

हम आत्मभाव ( ?९८/5०४०।॥६४ ) के विशेष मूल्य को न मानेंगे, 
तब तक हम संसार में मूल्यों के सममनेवाले को मानकर 
विज्ञान की संकुचित दृष्टि को विस्ट्त न कर सकेंगे। जब तक 
हम सारे समाज को एक ही ज्ञान-स्वरूय सत्ता ( आत्मा ) का 
विकास न समझभेंगे, तब तक 'सवेभूतदििते रता:', समाज में 
स/म्य स्थापित करना', 'समाज्ञ की स्थिति बनाए रखना', “जीवन 
की मात्रा को बढ़ाना' ये सत्र वाक्य निरथेक ही रहेंगे। 

सामाजिक विक्रास और उसकी वत्तेमान स्थिति भी समाज 
के आध्यात्मिक आधार होने के साक्षी हैं। समाज्ञ में इतनी 
खराबी होने पर भी, अपने कत्तेत्य- 
पालन की स्वतन्त्रता है । मानसिक्र 
आदशे के अनुकूल ही हमारा सामाजिक 
संस्थान भी वनता जा रहा है आर हमारी सामाजिक संस्थाओं के 
अनुसार हमारे कत्तेब्य-सम्बनन्धी विचार भी दढ़ होते जाते हैं । 
दोनों द्वी एक दूसरे के आश्रय हैं । हमारे देश के अविभक्त कुठुम्ब, 
बर्गोब्यवस्था, आश्रम-धर्म, पाठशालाएँ, उत्सब,रीति-व्यवद्दार आदि 
सभी उपनिपदों-द्वारा प्रतिधादित एकात्मबाद की अनुकू जता दिखा 
रहे हैं| हमारे यदाँ के प्रतिभाशाली तत्ववेत्ताओं ने स्व॒तन्त्र 
लेखक होने का गौरव अस्वीकार कर अपने को टीकाकारों अथवा 
भाष्यकारों को नीची कोटि में रख कर ही अपने जीवन को सफज्न 
समका है। गृहस्थाश्रम के धर्म ऐसे रे गए हैं, जिसमें ऐक्यभाव 
स्वत: द्वी उत्पन्न द्ोता रद्दे | यद आश्रम बड़ा भारी कत्तेब्यस्थल 


हमारे आदश्श ओर 
सामाजिक संस्थाएँ 

है । इसी लिये इसकी मद्दिमा भी बहुत है। मनु महाराज ने 
कहा है-- 
यथा वायुं समाश्रित्य व्तेन्ते सबे ज्न्तवः । 
तथा गृहस्थमाश्रित्य वर्तन्ते सवे आश्रमा: ॥३॥३७ 
यस्मात्त्रयो5प्याश्रमियो ज्ञानेनाननेन चान्वहम्‌ | 
गृहस्थेनैत्र धायेन्ते तस्माज्ज्येठाअमो गृही ॥ ३ । ७८ 
ऋषयः: पितरो देवा भूतान्यतिथयस्तथा । 
आशासते कुठ्ठम्बिभ्यस्तेस्य: कारगर विजानत: ॥ ३। ८०के 
और स्थानों में भी ग्रहस्थाश्रम को भूरि भूरि. प्रशंसा की 
गई है-- 
न्‍्यायार्जितथनस्तत्वज्ञाननिप्लों 5 तिथिप्रियः । 
शाब्रवित्सत्यवादी च गृहस्थो5पि विमुच्यते ॥ + 





केञथ- जिस प्रकार सत्र जीव-जन्तु वायु का आश्रय ले 
कर जीवन निर्वाह करते हैं; उसी प्रकार इतर सब आश्रम ग्रहस्था- 
श्रम के ही सहारे बसते हैं | अन्य तीन आश्रमगशले लोग ग्रहस्थ 
लोगों से हीं अन्न और ज्ञान प्राप्त करते हैं; इसलिये गृहस्थआश्र 
ओर आश्रमों से बड़ा है। ऋषि; पितर देव जीवधारी और 
अतिथि सभी यृहस्थाअ्रम का सहारा लेते हैं | इस गृहस्थाओम्रवाले 
को इनके प्रति अपना धर्म जानकर आचरण करना चाहिए । 

+ न्‍्यायपूवक्र धन कमानेवाला, आत्मज्ञान में निप्ठा रखने 
वाला, अतिथि सेवा करने वाला; शास्त्र को ज्ञाननेवाला और 
निरन्तर सत्य बोलनेवाला यृहस्थ भी मुक्त द्वो जाता है । 


श्री गुलाब राय ११६ 

* साननद्‌ संदनं सुताश्व सुधियः कांता न दुर्भाषिणी, 

संन्मित्र॑ सुधनं स्वयोषिति रतिश्वाक्षापरा: सेवका: । 

“आतिथ्यं शिवपूनन प्रतिदिन मिट्टान्नपानं गृह 

साधो: सह्नमुपासते हि सततं धन्यो गृहस्थाअमः ॥। ६ 

- बदि गृहस्थाअ्रम में धन का उपाजेन और दान कक्तेब्य 
माना गया है, तो गृहस्थों का दान स्त्रीकार करने को ओर आश्रम 
भी बना दिए गए हैं। यदि संन्यासियों को धर्मोपदेश देने का भार 
दिया गया है, तों उनके उपदेश से लाभ उठाने के लिये लोग 
वत्तेमान हैं । यदि संसार की स्थिति बनाए रखना और प्रज्नोत्पादन 
करके ऋषि-ऋगा चुकाना धमे माना गया है. तो उसको पूर्त्ति के 
लिये विवाह की संस्था वत्तेमान है।यदि देना धर्म है तो दान के 
लेनेवाले भी विद्यमान हैँ । यदि समाज का सह्ञठन श्रेय माना गया 
है, तो उस के शिए राज्य और साम्राज्य वत्तेमान हैं। ये सब्र बातें 
यह बतलाती हैं. क्रि हमारी सामाजिक सस्थाएँ' हमारे आदुर्शो के 
अनुकूल ही बनी हैं. और इनके द्वारा हमारे आदर्शों की भली 


| उस गृहस्थाश्रम को धन्य है, जहाँ आनन्द॒दायक गृद है, 
जहाँ बुद्धिमान्‌ पुत्र हैं, जहां स्री कठुभाषिणि नहीं है, जदाँ अच्छे 
मित्र हैं, खूब धन है, जहाँ अपनी स्त्री के प्रति प्रेम है, जहाँ मोकर 
आज्ञाकारी हैं, जहाँ अतिथि-सत्कार होता है, जहाँ ईश्वर का पूजन 
नित्य होता है, मिठाई आदि भोजन रखे रहते हैं, और जहाँ 
निरन्तर द्वी सब्जनों का समागम होता रद्दता है । 

भाँति पूत्ति होना संभव है। व्यक्तियों द्वारा ययोचित लाभ न 
उठाये जाने के कारण बहुत सी संघ्थाएँ ब्रिगड़ भी जाती हैं । हम 
यह मानते हैं कि किसी देश की संस्थाओं का प्रभाव सब्र मनुष्यों 
पर एक सा नहीं पड़ता, क्योंकि देखा गया है कि जहाँ पर बहुत 
से विवाह करना मना नहीं हैं, वहाँ पर भी बहुत से लोग एक-पत्नी- 
ब्रत को दृढ़त पाल रहे हैं। ओर जहाँ पर कि समाज में एक स््री 
से अधिक रखने की आज्ञा नहीं वहाँ पर भी बहुत से लोग इस 
रिवाज्ञ से यथशोचित लाभ नहीं उठाते । तथापि इसमें कुछ सन्देह 
नहीं, कि सामाजिक संस्थाएँ हमें कत्तेव्य परायण बनाने में बड़ी 
द्वायता देती हैं ओर हमारे आदर्शों के लिये भोतिक ढाँचे की 
भाँति काम करती हैं । 
जिस प्रकार किसी काये को करते करते व्यक्ति का स्वभाव 
बन जाता है, उसी प्रकार सामाजिक संस्थाएँ समाज का स्वभाव 
हैं, ओर जिस तरह मनुष्य स्वभाव से 
लि जाना जाता है, बसे ही समाज्ञ अपनी 
र था भक उम्रत संस्थाओं द्वारा जाना जाता है। यूनान देशीय 
आदशे वहाँ की संस्थाओं में बतेमान थे | हमारे देश के वगाश्रिम 
धम इस बात को क्या द्वी विद्त्ता से प्रमाणित कर रहे हैं कि 
सामाजिक संस्थाएँ मानव-जीवन को कहाँ तक बुरा भला बना 
सकती हैं । कभी ऐसा भी देखा गया है कि सामाजिक संस्थाएँ 
समाज के आदशे के अनुकूल नहीं रहतीं | तभी धर्म का हास 
होने क्रगता है, धर्माद्धार की आवश्यकता पड़ने -लगती है, 


सामाजिक संस्थाएं 


श्री गुलाब राय १२१ 


आवश्यकता के अनुकूल उनका आविर्भाव भी ्दोने लगता है। 
श्रीमद्भगवद्वीता में भी कहा है-- 
यद। यदा हि धर्मेस्य ग्लानिभेवति भारत 
अभ्युत्थानमधमस्य तदात्मानं स्जाम्यहम्‌॥ 

समाज के आदश को स्पष्ट करना और उससे सस्थाओ 
की संगति करना ही धर्माद्वारक का मुख्य कत्तेब्य होता है। 
यह कार्य धर्माद्धारकों के ही बाँटे में नहीं पड़ा, वरन्‌ प्रत्येक छोटे से 
छोटा मनुष्य भी पूरा धर्मोद्वारक है। इसलिए उसका ककत्तंब्य है कि 
समाज के आद्शो को, उसके धर्मा की ओर संस्थाओं की एकता 
करके, अपने आदशे को समाज के आदशे में मिला कर और 
अन्यान्य आदर्शो तथा संस्थाञ्नों के अनुकूल अपने कर्मा को बना 
कर, समाज में अपनी पूर्ण आत्म-प्रतीति करे । 

इस प्रकरण की समाप्ति के पूत्र सम्राप्त की व्याप्ति पर 
विचार कर लेना आवश्यक्र है । यदि समाज का संकुचित 
अथे माना जाय, तो उसकी व्याप्ति किसी 
विशेष सम्प्रदाय के लोगों से बाहर नहीं 
जाती, किन्तु उसके विस्तार का अन्त नहीं 
हो सकता । घर से लेकर मानवजाति तक समाज का घेरा है। 
क्या दम इस घेरे को और नहीं बढ़ा सकते ? क्‍या पशु-पक्षी और 
कीट-पतंगों को भी हम अपने समाज में सम्मिलित कर सकते हैं ? 
इसके उत्तर में कद्दा जायगा कि जिन जीवों का इतना विकास हुआ 
है कि वे दमारी गोष्टी में सम्मित्नित किए जाय, वे उसमें सम्मिलित 


समाज के व्रत का 
विस्तार 

किए गए हैं । मनुष्यों और जानवरों का क्‍या संग ? समाज फे 
व्यक्तियों में एक दूसरे को सहायता देने का पारस्परिक भाव रहता 
है । मनुष्यों ओर पशुओं में पारस्परिक सम्बन्ध नहीं हो सकता, 
इस लिये उन्हें मनुष्य समाज में स्थान देना असम्भव है। इस 
विपय में एक ओर बाधा उपस्थित दो सकती है, कि समाज में 
व्यक्तियों का सम्बन्ध होता है और बहुत से जानवरों में व्यक्तित्व 
स्पष्ट नहीं दिखाई पड़ता । इन तीनों बाधाओं पर थोड़ा विचार कर 
लेना आवश्यक है। विक्रास की श्रेणी में पशु पक्षी अवश्य नीचा 
स्थान पाते हैं किन्तु क्या यह बात उनको हमारी दया, अनुकंपा ओर 
सद्दायता से वंचित रखने के लिए ठोक है ? यदि विचारपूवेक 
देखा जाय, तो मनुष्य-समाज में भी विक्रास की कई श्रेणियाँ हैं, कितु 
आजकल की सभ्यता में सबका जीवन-मू-य बराबर समझा जाता 
है । सभ्य मनुष्य के मारने पर भी फाँसी होती है और असभ्य 
जंगली मनुष्य, पागल व वालक के मारने पर भी वद्दी दंड दिया 
जाता है । क्या यह जीवन-सम्मान ([१०७७०९८४ 0 ]/०) मनुष्य- 
समाज में ही संकुचित रखना चाहिए ? क्‍या अपने विचार में 
जीवन की ः(खला पीछे नहीं हटाई जा सकती ? क्या हम उसी 
जीवन-शए'खला की एक कड़ी नहीं, जिसके कि पशु पक्षी हैं ? क्‍या 
जानवरों को जीवित रहने का वही नेतिक्र अधिकार नहीं जो 
हम लोगों को है ? क्‍या उनका मूल्य उनके समाज में उतना 
ही नहां जितना क्रि हमारा मूल्य हमारे समाज में है ? दांपत्य 
प्रेम तो कहीं कद्दीं जानवरों में मनुष्यों फे द्वी बराबर देखा 

गया है । क्‍या पशु, पक्ती, कीट, पतंग इस विश्व फे कार्ये- 
विभाग में स्थान नहीं पाते ? क्या विकासवाद के मत से जीवधारी 
मात्र एक कुटठ॒म्ब के नहीं हैं. ? पशु पक्ती, कीट, पतंग संसार के 
कार्य-विभाग में अपना अपना काम कर रहे हैं । बृक्तों के फल- 
वान्‌ होने में पक्ती, कीट, पतंग कहाँ तक साहाय्य देते हैं, यह्‌ू बात 
किसी विज्ञ पुरुष से छिपी नहीं है | हम जिन श्रेणियों 4रा विकास 
को प्राप्त हुए, अब ऊँचे बन कर उनका तिरस्कार करना हमारी 
उच्चता को शोभा नहीं देता । दूसरी बाधा पर विचार करते हुए हम 
फेवल इतना ही कहेंगे, कि बदले का व्यवहार कानून की दृष्टि मे 
चाहे आवश्यक हो, किन्तु धर्म और कत्त व्य की दृष्टि से यह बाहर 
है । करत्तेव्य-पालन-द्वारा हमको सद्गुगा-बृद्धि तथा आत्म तुष्टि 
सरीखे मधुरतम फल मिलते हैं. । यदि बदले की रीति से देखा 
जाय, तो भी मनुष्य अपना सिर ऊँचा नहीं कर सकता । पशुओं 
से मनुष्य-जाति का जो उपकार हुआ है, वह हिंसक पशुओं -द्वारा 
पहुँचाई हुई द्वानि से अधिक है। खैर, इस बात को जाने दीजिए। 
मलुष्य-समाज ने हिंसक पशुओं से बदला लेने में कुछ रख नहीं 
छोड़ा । फेवल इतना ह्वी नदीं, वरन्‌ ओर पशु भी, जो मनुप्य-जाति 
की द्वानि करते हैं, मनुप्य-द्वारा उचित दंड पाए बिना नहीं रहते । 
फिर मनुष्यों को कया अधिकार है कि वे निरवराध पशओं को 
सताबें ? वे तो बदला ले नहीं सकते । पारस्परिक उपकार का प्रश्न 
भी एक प्रकार से नहीं उठता । पशु-संसार मनुष्य से उपकार नहीं 
चाहता, वह तो अभयदान चाहता है । वद्द सद्दायता नहीं 'चादृता; 

इतना द्वी चाहता है, कि मनुष्य अपनी इनतेच्छा को थोड़ा वश में 
रखे । मनुष्य की उन के प्रति इतनी ही सेवा पर्याप्त है, कि वह उन्हें 
ज्ञीवित रहने दे । वे ऐसी सेवा चाहते हैं. जेसी क्रि निषाद ने ओो- 
रामचन्द्र को अपती सेत्रा बतलाई थी कि यह हमार अति बड़ि 
सेवकाई । लेदि न भूषण वसन चुराई” । तीसरी कठिनाई जो 
व्यक्तिता के विषय में है, पदली कठिनाई से मिलतो जुलती है । 
व्यक्तिता को भी अ्रेणी है । माना कि पशु-पत्षियों की ब्यक्तिता 
मनुष्य की भाँति स्पष्ट नहीं है, और न उनमें मनुष्य का सा आत्म- 
भाव ([?९।३०78४।॥59) ही वर्तमान है, किन्तु उनमें व्यक्तिता और 
आत्म-भाव किसी न किसी अंश में है अवश्य उनकी व्यक्तिता 
उस पोधे की भाँति है, जो थोड़ा ही बढ़ कर रह गया हो । ज्ञानवरों 
में यदि मनुष्य की सी व्यक्तिता और आत्मभाव वर्तमान होता तो, 
उस अबस्था में, वे मनुष्य की बरावरी का ही दावा कर सकते थे । 
किन्तु इस अवष्था में क्या वे जोवन-दान की भी आशा नहीं रख 
सकते ? वे मनुष्य की बराबरी नहीं चाहते. वे मनुष्य की राजनीतिक 
सभाओं के सदस्य नहीं होना चाहते, जिसके लिये उनकी 
मानसिक योग्यता पर विचार किया जाय | वे तो जीवधारी हैं, 
इसी से केवल जीवित रहने का अधिकार चाहते हैं । इन सब बातों 
पर विचार करके हम अपने समाज की सीमा को प्राणिमात्र तऋ 
बढ़ा दें, तो हम अपनी सच्ची आत्मा-प्रतीति के सच्चे 
सहायक द्वी बनेंगे । समाज को इस विस्तृत दृष्टि से देखने 
फे लिए हमको अपने आत्म-सम्बन्धी विचारों को भी 

विस्तार देना होगा । जैसे जैसे हमारे आत्म-सम्बन्धी विचार विस्तृत 
होते जाते कि , वैपते ही वैसे हमारी आत्म-प्रतीति का क्षेत्र बढ़ता 
जाता है । लोग अपनी व्यक्तिता ही में अपनी आत्मा को 
संकुचित कर देते हैं उनकी आत्म-प्रतीति स्वार्थे-साधन में हो 
होतो है । किन्तु हम उसे सच्ची आत्म-प्रतीति नहीं कह्द 
सकते । सच्चो आत्म-प्रतीति तभी दो सकती है, जब 
हम अपनी आत्मा को पूरा विस्तार देकर समष्टि की आत्मा 
से मिला दें और समष्टि के द्वित को अपना हित समभें ई यह्‌ 
बात कठिन नहीं है । बहुत से लोग आत्म-कल्याण को देश के 
द्वित-साधन में देखते हैं, ओर बहुत से इससे भी आगे बढ़कर 
अपने द्वित को साम्राज्य के द्वित में मिला देते हैं | कुछ ऐसे भी 
होते हैं जो मनुष्य मात्र का हित ओर अपना द्वित एक कर देते 
हैं । इससे भी एक ऊँची श्रेणी प्राणिमात्र से अपनो एकता करने 
वालों की है। हिन्दू धम प्रथों ने अधिकतर इसी विस्तृत भाव का 
उपदेश दिया है । स्म्ृति-प्रन्थों में अतिथि सत्कार के साथ जानवरों 
को भी भाग देना गृइस्थों करा धमे बतलाया है 'सर्बेमूतदिते रताः? , 
जीवेपु दयां कुब्रेन्ति साथत्र:', “निर्वेर: सर्वेभूतेपु' , 'आत्मवत्‌ 
स्वेभूतेपु यः पश्यति स पंडित: ? इत्यादि वाक्यरों-द्वारा कत्त व्य को 
मनुष्य-समाज से बढ़ाकर प्राणिमात्र के प्रति कर दिया है। यद्दी 
पुणे आत्म-संभावना वा आत्म-प्रतीति है । 


कुछ लोग इस विस्तृत दृष्टि पर यह शंक्रा अवश्य उठावेंगे 
कि जो लोग अपने दृष्टि-क्रोण को इतना विस्तृत कर देंगे, उनको 

समाज की व्याप्ति कोई भी पदार्थ स्पष्टठट: न दिखाई पड़ेगा। 
बढ़ाने में संभावित जो लोग सब्र के द्वित में तत्पर रहते हैं वे 
आपत्तियाँ और क्रिसी के भी द्वित साधन में सफल नहीं 
उनका निराकण होते । कभी कभो ऐसा भी द्वोता है, कि 
निक्रटवर्तियों के हित में और मनुष्य मात्र के द्वित में विरोध पड़ 
जाता है, और जिनके प्रति हमारा मुख्य कत्तंत्य है, वे हमारी 
उदारता से वंचित रह जाते हैं | इसलिये प्राणि-मात्र के दित-साधन 
की इच्छा न करते हुए समाज के एक परिमित भाग का ही हित- 
साधन श्रेय है। यह शंका क्रियात्मक है। इस शंका से हमारे 
सिद्धांत के न्याय होने में बाधा नहीं पड़ती । अब इस पर कक्तेन्य 
बुद्धि से भी विचार कर लेना चाहिए | इस शंक्रा के उठाने वाले 
स्व्रार्थ पर पूर्णतया विजय नहीं प्राप्त कर सकते । व्यवद्वार में स्वाथ 
को जीतना कठिन है. किन्तु यह बात किसी सिद्धांत की सत्यता में 
बाधा नहीं डाल सकती । इस शंका का मूल इस विचार में है कि 
उपकारी मनुष्य के निक्रटवर्ती लोग उसके उपकार से लाभ उठाने के 
अधिकारी हैं । अँगरेज़ी में एक लोकोक्ति है कि '(0॥4॥१0ए ७७- 
27॥9 ६६ ॥0॥70! अर्थात्‌ दान का आरंभ घर से ही होना चाहिए। 
किन्तु उस के ऊपर किसी ने यह भी कहा है 300 6 ज०पो 0 
7006 ९7१ (९४७! अर्थात्‌ उस्तका अन्त घर में ही न हो जाना 
चाहिए । हमारे कहने का यह मतलतब्र नहीं कि घर के लोग 
भूखों मरे और बाहर वालों को धन लुटाया जाय । किन्तु 
इतना अवश्य मानना पड़ेगा, कि जो स्वाथेत्याग, आत्म-समपयण 

और डदारता फे गुण मलुष्य-मात्र के लिये उदारता दिखलाने 
में बढ़ते हैं, वे निक्टवर्ती लोगों के साथ दिखलाने में नहीं बढ़ते । 

निकटवर्ती लोगों के साथ उपकार करने में एक प्रकार का 
उदात्त स्वराथ लगा रहता है।बाइविज्ञ में छ ईसा मसीह ने 
डाकुओं-द्वारा आहत एक मनुष्य का 'आख्यान कहते हुए बतलाया 
है कि तेरा पड़ोसी वही है; जिस के साथ तू उपकार कर 
सके / जब हम अपना स्वार्थ छोड़ कर “वसुप्रैत कुदुम्ब्र- 
कम्‌” के सिद्धांत को मानने लगेंगे, तत्र समीप ओर दूर के 
लोग बराबर हो जायँंगे । यह अवश्य मानना पड़ेगा, कि 
कोई एक मनुष्य सारे विश्व का उपकार नहीं कर सकता । वह 
अपने निकटवर्ती लोगों के साथ द्वी उपकार करेगा । किन्तु 
उपकार करते समय, जिस बुद्धि से काये किया जाय, उसमें 
ही स्व्राथ ओर परार्थ हो जाता है । जब दम डिसी का 
उपकार स्वार्थ बुद्ध से करते हैं, तब हम स्वार्थी हैं। किन्तु जब 
स्वार्थ त्यागकर क्रिसी का उपकार करते हैं, तव हम विश्व का द्वी 
हित-साधन करते हैं । जिस मनुष्य का हम उपकार करते हैं, 
बह विश्व का एक अंग है और अंग अंगी से प्रथक नहीं | जो 
हमारी क्रिसी डैंगली पर मरहम लगावे, तो बह हमारे सारे 
शरीर की द्वी सेवा करता है।हम उपकार चाहे जिसके साथ 
करें, किन्तु हमारी बुद्धि निःस्‍्वार्थ होनी चाहिए । यदि हम 

निकटवर्ती लोगों के साथ उपकार कर रहे हैं, और कोई ऐसा 
अवसर आ जाय, कि दूर का मनुष्य हमारी सहायता की 
आवश्यकता रखता हो, ओऔर डसको सहायता पहुँचाना संभव 
भी दो और हम उसकी सहायता न करें, केवल इस विचार 
से कि उस मनुष्य से हमारा कोई सम्बन्ध नहीं, तो हम को विश्व- 
हित के विरुद्र जाना होगा। यदि यह कहा जाय क्रि देश- 
हित और मानव-जाति के हित में कभी कभी विरोध पड़ता है, 
अथवा कुदुम्ब्र के दित और समाज के हित में विरोध पड़ता 
है, तो क्‍या ऐसी अ्रवस्था में विस्तृतद्ृष्टि ही श्रेय है ? देखा 
गया है कि बहुत से बड़े बड़े आदमियों ने देश-हित के लिये कुटुम्ब 
के द्वित को तिलांजलि दी है | राजकीय आईन की मान-मर्य्यादा 
रखने के छिये अपने पुत्र वा निकटवर्ती कुड्म्बियों को प्राणदंड तक 
दिया गया है । अपनी रक्षा कुठ्ुम्व की रक्षा से है कुट्म्ब की रक्षा 
देश की रक्षा से है, देश की रक्ता मानवजाति की रक्षा से है और 
मानव-जाति की रक्षा विश्व की स्थिति में है। कभी कभी देश और 
मानव जाति के हित में जो विरोध पड़ा करता है, उसक्रा कारण 
यह है कि मानव-समाज में अभी भिन्न भिन्न आदर्श वतेमान हैं। 
जैसे जैसे आदर्शों की एकता होती जायगी और जेसे जेसे मनुष्य- 
समाज एक प्रेम-सूत्र में बैंधता जायगा, वैसे ही बसे देश-भक्ति ओर 
विश्व-प्रेम में विरोध घटता जायगा। मानव-जाति का एक बड़ा 
साम्राज्य बन जायगा, जिसमें पश्ु-पक्ती आदि भी अपना उचित 
स्थान पादेंगे । एक नियम में बद्ध द्वोेने से विरोध घट जाता है। 

मनुष्य-समाज इस आदशे को ओर जा रहा है। इस आदशे की 
पूर्ति में योग देना प्रत्येक मनुष्य का धमम है. । एक नियम ओर 
आदर्श में वद्ध समाज में रहकर द्वी सच्चो आत्म-प्रतीति की संभा- 
बना है। जो इस संभावना को वास्तविकता में परिणत करने फी 
चेष्टा करते हैं,वे उस चेष्टा में अपनी आत्म-प्रतीति कर रहे हैं । जब 
समाज में रहकर और समाज के द्वित से अपना हित मिला देने में 
दी आत्म-प्रतीति की आशा है, तब समाज में प्रतिष्ठित घर्मो को 
अपने आदर्श में घटाना आवश्यक है। 


रामचरितमानस का महत्त्व 
( श्री कालिदास कपूर ) 


इस लेख में रामचरितमानस के विधाता गोस्वामी तुलसीदास फे 
ज्ञीवन-चरित के विषय में कुछ नहीं कहना है, न रामचरितमानस 
के अतिरिक्त उनके किसी ओर ग्रंथ के विषय में विचार करना है। 

संसार के कबि समाज में तुलसीदास का ऊँचा आसन है । 
डनका जीवन-चरित लिखने वालों को वही कठिनाइयाँ पड़ती हैं, 
जो शेक्सपियर के भक्तों को ईंगलिस्तान में, होमर के भक्तों को 
यूनान में, और कालिदास, वाल्मीकि ओर कृष्ण के भक्तों को 
भारत में पड़ी है। और इसमें कोई आश्चर्य भी नहीं, क्योंकि कवि 
के समान निःस्वार्थ जीवन संसार में किसी और का नहीं द्वोता। 
कवियों का मन उनके शरीर से सम्बन्ध न रख कर प्रकृति के 
प्रत्येक अंश में विचरता है ओर उसको जीवन प्रदान करटा है । 
डसी जीवित प्रकृति को वे, कविता के रूप में, संसार के लिए छोड़ 
जाते ढवैं। उनके मनोभावों या उनकी वासनाओं को दूँ ढ़ना हो तो 
उनकी कविता में ढूँ ढ़ो । जो मद्दाशय उनके स्थूल शरीर के छत्यों 

के विपय में खोज करते हैं,उनका वह कठिन भ्रय्न सवेथा प्रशंसनोय 
है, परंतु उससे डनके विपय में जनता को कुछ विशेष ज्ञानप्राप्ति 
नहीं होती । अमुक कवि किस वर्ष पदा हुआ, कहाँ ओर किससे 
अध्ययन किया, कौन-कौन विषयों में पारदर्शिता श्राप्त की, कौन 
कौन पुस्तकें किस-क्रिस समय लिखीं, किस समय शरीर छोड़ा-- 
ये सब बातें रुचिकर अवश्य मालूम द्वोती हैं । परन्तु यदि इन बातों 
का सम्वन्ध कविके जीवन से न हो तो इनमें किसी अन्य साधारण 
पुरुष के जीवन-चरित की अपेक्षा कोई विशेषता नहीं मालूम 
होती । कवि-चरित में जो विशेषता होती है वह उनके मानसिक 
ज॑.बन से सम्बन्ध रखती है | अतएव यदि उनके विषय में हमें कुछ 
जानना है तो जो कुछ वे हमें दे गये हैं उसी से संतोष करना 
च।हिए। क्या जाने उन्होंने किस लिए अपने शरीर के जीवन 
को हम से छिपा रक्खा। तो फिर क्यों हम उनकी इच्छा के विरुद्ध 
चलकर पुराने खैंडहरों को तोड़ें और उनके भौतिक शरीर को 
कष्ट दें। हमें चाहिये कि हम उनकी दिव्य प्रतिभा से उत्पन्न राम, 
हैम्लेट, ओडी सियस के सद्दश वीरों को छाती से लगाबें, शकुंतला 
सीता, छेलेन के सट॒श नारोरत्नों को हृदय का ख्टन्नार बनावें और 
उन्हीं के दिव्य स्वरूप में उनफे कवियों की आत्मा के दशन करें । 

रामचरितमानस संसार के महद्दाकाब्यों में गिने जाने योग्य 
है । चौनी और जापानी भाषाओं का तो मुझे ज्ञान नहीं, परन्तु 
जो जो मद्दाकाव्य रामचरितमानस के साथ स्थान पाने योग्य 
हैं उनफे नाम सवेखाधारण से छिपे नद्दीं । श्राचीन भाषाओं मे 

कालिदास-कत रघुवंश, वाल्मीकीय रामायण, होमर-क्ृत ईलियद, 
बर्जिल कृत ईनियड और क्रिरदौसी कृत शाहनामा उच्च श्रेणी के 
कान्य समझे जाते हैं । आधुनिक भाषाओं में मिल्टन का पैराडाइज़ 
लास्ट अँगरेज़ी में, दाँते का डिवाइन कमेडी इटेलियन में और 
माइकेल मघुसूदनदत्त कृत मेघनादवध बेंगला में -ये काव्य उच्च 
पद पाने योग्य हैं । फ्रव और जर्मन साहित्य में नाटकों और 
फुटकर कविताओं की तो भरमार है, परन्तु अच्छे महाकाव्यों का 
प्राय: अभाव ही सा है । 


रामचरितमानस के महत्व का निर्णाय उन्हीं पूबे-निर्दिष्ट 
प्रंथों में से करना है । इस विषय में हमें दो बातों का ध्यान रखना 
चाहिए। एक तो यह कि हम रामचरितमानप्त की तुलना महा- 
काब्यों ही से करेंगे । कविता का एक रूप नाटक और दूसरा 
आख्यान है, जिप्तका विस्तार बढ़ने से वह महाकान्य से करना 
ठीक नहीं । दूसरी बात यह है कि हम इन प्रंथों के विशेष-विशेष 
अंशों की तुलना एक दूसरे से न करेंगे। भाव तथा कवित्व की 
तुलना न तो हम करने फे योग्य द्वी हें, न इस छोटे से लेख में 
ऐसा प्रयत्न करने से इन कवियों के क्राव्य-सागर में इनके भाव- 
रत्नों का पता ही लग सकता है। विचार केवल यह करना 
है कि पूर्वोक्त प्रंथ में से मनुष्य के हृदय में किसने कहाँ तक स्थान 
पाया है, ओर इसी प्रश्न के इल होने पर दम उसके मद्दृत्त्व का 
निरयाय कर सकेंगे । 

किसी कविता का जीवन-काल यों स्थिर हो सकता 
है कि वह मनुष्य के आंतरिक अथवा मानसिक जीवन से कहाँ 
तक मिलती है; कहाँ तक उससे उत्पन्न हुए भाव उसके मन से 
मिल जाते हैं, और कहाँ तक वे उसके जीवन को दूसरे द्वी रंग में 
रंग देते हैं ॥ जब तक कविताओं में यह आकपेया-शक्ति रहती है, 
तभी तक वे जीवित रहती हैं; उसके पश्चात्‌ उनका आअंतकाल आ 
ज्ञाता है । चाहने वे पुस्तक-रूप में जितने समय तक रहें, परन्तु 
मनुष्य के हृदय में उनको स्थान नहीं मिलता । बहुत-सी कविताएँ 
किसी विशेष देश या काल के लिए ही होती हैं. । उनका जीवन 
उसी समय तक के लिए होता है और उनकी प्रचार-सीमा भी उसी 
देश या काल के ग्ंतगेत रहती है । ऐसे कविता रत्र थोड़े ही हैं. जो 
स्वे-व्यापी द्वों, जो किसी देश या काल के बन्धन से न बंधे द्दों। 
ऐसे द्वी प्रंथ अमर दवोते हैं। ये जहाँ पहुँ चते हैं. वहीं मनुष्य के हृदय 
में स्थान पा लेते हैं, इनके जन्मदाता मानसिक्र जीवन के अंग ह्दो 
जाते हैं, यह क्रिसी देश या काल के बंधन से नहीं बँघे रद्दते । 

श्रच्छा, तो ऐसे प्रंथों और क्षण-भंगुर कविताओं के भाव में 
अंतर कया है ? यही के मनुज्य के गृढ़ से गृढ़ भावों तक उनकी 
पहुँच होती है । कविता के रूप में अपने भावों को मनुष्य इन्द्रीं 
अमर-प्रंथों में पाता है, ओर बहुत दिन से बिछुड़े हुए मित्र एक 
दूसरे के गले लगते हैं। 

भापा ओर विषय के संयोग से मद्दाकाब्य करा जन्म द्वोता द्दै। 
भार्वों ठक कवि चाहे जितना पहुँच गया दो, चाहे जितना 'अच्छा 

चित्र उसने उनका खींचा हो, परन्तु जिम भाषा में उसने उनको 
प्रकट किया है, वह यदि मनुष्य के हृदय में जीवित नहीं, यदि 
मनुष्य अपने प्रेम, क्रोध, मद, लोभ, मोद्द इत्यादि को उस भाषा में 
प्रकट नहीं करता तो वे भाव उस भाषा के रूप में, उसके दृदय 
तक नहीं पहुँच सकते ओर वह उन्हें पहचान नहीं सक्रता। इस 
विचार से क्रि वे भाव उसके पूत्रेज़ों के हैं कदाचित्‌ वद् उनका 
आदर करे और अपनी भाषा के आभरण पहना कर उतको पह- 
चानने का प्रयत्न फरे। परन्तु उसे पूर्गातया सफज्ञता नहीं प्राप्त द्ोती। 
यही कारण है कि संस्कृत, लैटिन, ग्रीक आदि भाषाओं का जितना 
आदर है, उन पर हमारा उतना प्रेम नहीं । 


इन प्राचीन भाषाओं के अधिकतर प्रं्थों का अनुत्राद प्रचलित 
भाषाओं में हो गया है । इससे लाभ भी अवश्य हुआ है । दम अपने 
पूवज़ों के साधारण विचारों को अपनी हो भाषा में समझने लगे 
हैं । परन्तु उनके काव्य-रस का स्व्राद हम अनुवादित प्रंथों में नहीं 
पा सकते । यदि अनुवादक भी कवि है तो काव्य का ठीक ठीक़ 
अनुवाद भी उससे नहीं हो सकता, क्योंकि एक भाषा से दूसरी 
भाषा में परिवर्तन करते समय वह अपने काव्य-रस की पुट उसमें 
अवश्य देता है । दृष्टांत के लिए, पोपद्वारा अनुवादित ईलियड वही 
चीज़ नहीं जो होमर की रचना है। अँगरेज़ी की ईलियड में कुछ 
ओर ही स्वाद है और ग्रीक के मौलिक प्रंथ में कुछ और द्वी। 
बेचारी संस्कृत को तो इतना भी सोभाग्य नहीं प्राप्त हुआ कि 
फालिदास फे सदश कोई योग्य कवि उनके काव्य को किसी प्रचलित 

भाषा में अनुवादित करता । यदि ऐसा द्वोता भी तो उसके 
अनुताद में शकुन्तला, पाती, दिलीप और रघु इसी शताब्दी फ्े 
होते; आज से पन्द्रह सौ वे पहले के नहीं । 

प्राचीन भाषाओं में लिखित काब्य आधुनिक काब्यों की 
समता प्राय: इसी एक कारया से नहीं कर सकते कि उनकी भाषा 
अ्रव सर्वैसाधारण में प्रचलित नहीं हैं. । उन काव्यों का आनंद लेने 
के लिए बरसों उनकी भाषाके शुष्क व्याकरण को कोई रटे, तब कहीं 
डसे उनके काव्य-रस चखने की योग्यता प्राप्त हो । पर उस समय 
तक उस रसके स्वाद लेने की शक्ति भी कदाचित्‌ उसमें न रहे, 
ज्याकरण और छन्दःशास््र के दोपों को छोड़ कर और कुछ उसे 
उनमें दिखाई ही न पड़े । इन काव्यों की तुलना हम उस काव्य 
से फैसे कर सकते हैं, जिसके वाक्य वालक अपनी माँ की गोद 
दी से सुनने लगते हैं, जिससे उद्धृत उ राहरण उनको डांटने या 
मनाने के लिए काम में लाये जाते हैं, जिसकी शपथ की सद्दायता 
लेकर युवक-युवती प्रणय-पुष्टि करते हैं, और जिसके कथा-सरोबर 
में वृद्ध किसान कुटुम्ब-सद्दित स्नान करके कृतकृत्य द्ोते हैं. ? 

भाषा द्वी के विचार से नहीं, विषय प्रसंग के भी विचार से, 
प्राचीन काव्य वर्तेमान संसार के लिए उतने उपयोगी नहीं, जितने 
कि प्रचलित भाषाओं में रचित कान्य द्वो सकते हैँ । प्राचीन काल 
में मानुपिक सभ्यता को बाल्यावस्था थी । उस समय के विचार 
सरल और शुद्ध थे, कल्पना-स्ृष्टि की अधिकता थी और उसका 
कुकाव विशेषतया मारकाट, लड़ाई-मगढ़े ओर ज़मीन-आसमान 

के कुलाबे मिलाने की ओर था, गाहेस्‍्थ्य जीवन की शांतिमयी 
घटनाओं की ओर नहीं । यदो कारणा है जो प्राचीन काब्यों के 
विषय प्रायः एक ही से हैं | प्राचीन ग्रीस में पेरिस हेलन को हर 
ले गया ट्रोजन-युद्ध हुआ और होमर ने उसका वर्योन ईलियड में 
किया भारत में रावण सीता को हर ले गया, राम ने लंका 
जञाकर उत्तमे युद्ध किया, विजय पाई, और वाल्मीकि ने इस कथा 
का वर्णनकर राम और सीता को अमर कर दिया । परंतु वत्तेमान 
समय में मनुष्य का अधिकांश जीवन शांतिमय है। इसलिए डस 
समय के क्केशपूर्ण विचारों से आजकल के लोगों की सहानुभूति 
नहीं हो सकती । सभ्यता के विक्रास के साथ साथ हमारे कल्पित 
विचारों से भी पहले की सी तीत्रता नहीं रही । दरक्‍यूच्रीज़् की 
१२ कसरतों का द्वाल पढ़ कर बच्चे चारे जितना आनंद प्राप्त करें 
उससे ओर लोगों का विशेष मनोरंजन नहीं हो सक्रता । भला 
बालकों और बृद्धा स्त्रियों को छोड़ कर कौन मान लेगा कि रावण 
के दस सिर थे, वह परत के सदृश ऊँचा था ओर कुंभकणो 
छः मह्दीने नशे में चूर सोया करता था । शाहनामे के रुस्तम 
मद्दाशय भी हरक्यूलीज़ से कुछ कम नहीं । अतएवं उनका जीवन- 
चरित तो हमारे लिए विशेष काम का नहीं । 
रघुवंश का पद्‌ इन सब काबव्यों से ऊँचा है। उसमें अशांति- 
पूर्णो घटनाएँ उतनी नद्ीं, कल्पना-शक्ति की दौड़ भी उसमें उतनी 
नहीं । रस के प्रवाह और उसके आस्वादन की सामग्री का तो 
कहना द्वी क्‍या है ! यद्द काव्य कालिदास की प्रोढ़ावस्था-प्राप्त 

अब प्रचलित भाषाओं के काब्यों को लीजिये। मिल्टन फे 
चैराडाइज़ लास्ट के विषय में माके पेटिसन साहब की शिकायत है 
कि उसको कालेज से निकलने के बाद अंगरेज़ लोग ह्वी चाव से 
नहीं पढ़ते, औरों की कोन कह्दे | इसका कारगा यह्‌ है कि पैराडा- 
इज़ लास्ट का विषय मनुष्य-ज्ीवन से कुछ संवनन्‍्ध नहीं रखता । उस 
के नायकों को नेत्रद्दीन मिल्टन के ज्ञानचक्तु द्वी देख सकते थे, उनके 
चरित्रों का अनुभव उसी की अपूर्व धर्मवन्‍्धनप्रस्त आत्मा कर सकती 
थीं, और उसकी भाषा को वद्दी समझ सकता है जिसने उसी की 
तरह प्रीक और लैटिन साहित्य का मन्‍्थन किया हो। पैराडाइज़ 
लास्ट के सद्दोदर, 'डिबाइन कमेडी' नामक काब्य की भी वद्दी दशा 
है । वह एक अन्धे अभागे कवि का स्व्रप्न है । नरक के उस भयानक 
दृश्य को फिर भला कौन दुबारा देखने की इच्छा करेगा जिसने एक 
बार भी, दांते की तरद्द, उसे देखा दो ? मेघनाद-बधकराव्य इन सबसे 
उच्चतम है। माइकेल मधुसूदन के चरित्र जीते जागते वीर ओऔर 
बीरांगनाएँ हैं, और उसके काव्य में ओज है । परंतु उसका विपय 
ऐसा है कि उसके चरित्र दिंदुममाज के आध्यात्मिक जीवन पर 
कोई विशेष प्रभाव नहीं डाल सकते । 

श्रव रामचरितमानस को देखिये । इसकी दिंदी भारतवर्ष के 
अधिकांश वासियों की मातृ-भाषा है ओर बढ भापा इतनी सरल है 
कि अपढ़ प्रामब्रासी भी उसे सुनकर किसो सादित्यतेबी विद्वान से 
कम आनंद नहीं उठाते | प्राचोनकाल स अब तक कोन ऐसा काव्य 

हुआ है, जिसने इतने अधिक मनुष्यों के हृदय में स्थान पाया हो 
ओर जिसने उनके जीवन पर इतना अधिक प्रभाव डाला हो ? 
अँगरेज़-समालोचकों का यह कहना बिलकुल ठीक है कि तुलसीदास 
से बढ़कर भारतीय समाज का सुधारक कोई नहीं हुआ | ज़रा ध्यान 
तो दीजिए. सतलज से सोन तक, ओर हिमालय से विंध्याचल तक, 
तीन सो वर्ष से, यदि प्राय: प्रत्येक गाँव में किसी भी ग्रन्थ की चर्चा 
रही है तो रामचरितमानस की । कोई भी ऐसा हिंदू नहीं जो अपने 
बालकों को राम और सीता को आदर्श न दिखलाता दो, जिसको 
समय समय पर रामचरितमानस के दोहे और चोपाइयाँ याद न 
आरा जाती हों, वह पढ़ा हो या बेपढ़ा । 

जिस समय आँगरेज़ी विचारों की धारा इसमें ज़ोर से वह 
रहं। थी उस समय यह शंका हुई थी कि कहीं हमारे देश का 
यह अमूल्य रत्र उसमें डूब न जाय। विश्वविद्यालय में उप्तके 
लिए कोई स्थान न था और नव-विचार विभूषित ददयों में 
हिंदी सादित्य की ओर से घृणा का बीज उग रद्दा था। परन्तु कुछ 
समय से वह धारा अपना प्रवाह बदलती हुई दिखाई पड़ती है इस 
दिंदी रत्न को शिक्षित समाज अब आदर की दृष्टि से देखने लगा 
है । आशा है कि कुद्ध समय में इसके लिए उस समाज के हृदय में 
ऊँचा आसन भी मिल जायगा । 

अच्छा, अब देखिये कि इस ग्रन्थ का क्‍यों इतना आदर है 
समय ने बहुत से प्रत्थों का नाश कर डाला है, परन्तु यह अभी 
तक मनुष्य-हृदय में विराजमान द्वी नद्वीं, दिन पर दिन उसमें अपना 

स्थायी घर बताता हुआ देख पड़ता है । वाल्मी क्रीय रामायण भी तो 
है, पर उस पर इतती श्रद्धा नहीं। रामचरितमानप्त पर द्वी क्यों ९ 

रामचरितमानस में एक ऐसी वात है जो संसार के किसी 
काव्य में नहीं । उसमें तुलसीदास ईश्वर को साधारण मनुष्य का 
रूप देकर उसे सांसारिक जीवन को सभी अवस्थाओं में ले गये हैं 
राम आदश पुष्प हैं पर अपने कार्यो के कारण नदीं,ऊितु तुलसी - 
दास की अनन्य-भक्ति के कारण । उनमें बद्दी गुण-दोप हें जो 
सनुष्य-मात्र में पाए जा सकते है । परन्तु तुलसीदास ने उनका 
वर्गान इस प्रकार किया है कि उन्हीं दोषों के कारण रामचन्द्र जी 
हमारे सगे हो गए हैं । यदि तुज्ञसीदास उनमें गुण दिखाते तो 
रामचरितमानस वेदांत हो जाता । तब वह इतने आदर का पात्र 
न रहता । तुलसीदास के रामचन्द्र वाल्मीकि के रामचन्द्र से 
बहुत कुद्च भिन्न हैं । पदले वे राजकुमार थे, अब तो वे मनुष्य-मात्र 
फे सगे ईश्वर हैं | हम उनमें अपना प्रतित्रिं देखते हैं, परन्तु साथ 
दी साथ तुलसी दमको याद दिलाते जाते है कि उन्दोंने हम,रे ओर 
तुम्दारे द्वी उद्धार के लिए जन्म लिया है । 

रामचरितमानस को आदि से अन्त तक पढ़ जाइए ओर 
बाल्यावस्था से लेकर बृद्धावस्था तक आनन्द लूटिए । बचपन में 
राम दमारे भाई हूँ कोशल्या हमारी मां हैं, और दशरथ हमारे 
बृद्ध पिता हैं। दूर की यात्रा के लिए आज्ञा देते समय दशरथ 
उसी तरद्द दुखो द्वोते हें जिस तरह कोई बृद्ध पिता अपने पुत्र के दूर 
ज्ञाते समय दु:खी द्वोता है। आज्ञा मिलतो दै ओर रामचन्द्र चले 

जते हैं। दम राम से धनुर्विय्या सीखते हैं, वन-बन विचरते हैं, और 
यौवनात्रस्था प्राप्त होने पर क्रिसी कुमारी के प्रेमपाश में फँसते हैं । 
सीता के दर्शन होने पर रामचन्द्र-लक्ष्मण का वार्तालाप कैसा भाव- 
पूर्ण और कैसे स्वरगीय प्रेम का उदाहरण है ! वाल्मीकि से तुलना 
कर देखिए | दम तो कद्दते हैं कि कालीदास की भी पहुँच वहाँ 
तक नहीं है । सीता तुलसीदास ही की नहीं जगत्‌ की जननी हैं । 
तुलसीदास रामचरितमानस की नायिका के चरणया सेवक हैं।कदिए 
क्या किसी और कवि ने भी अपने काब्य की नायिका को इतना 
उच्च पद दिया है ? कालिदास शकुन्तला को अपने हृदय में रखते 
हैं, परंतु तुलसीदास सीता के चरण कमलों पर मस्तक रख कर 
जगत्पिता रामचन्द्र के राथ उनके प्रगाय का वर्गान करते हैं । 
फिर क्यों न ऐसे बणेन को वालक से लेकर बूढ़े उसी चाव से 
पढ़ें और प्रेमोद्रेक से उसी तरह गद्गद हो जाये जिस तरह 
सब से पहले तुलसीदास हुए थे । 


परन्तु गाहंस्थ्य जीवन कंटकमय है। क्या तुलसीदास इसका 
अनुभव न कर चुके थे ? बहू को घर आये अधिक दिन न हुए थे 
कि वह सौतेली सास के ईर्ष्या-वाण का निशाना बनी । राम को 
वनवास की आज्ञा हो गई । 


कोन ऐसा कठोर-ढृदय होगा जो इस वर्णन को पढ़कर न 
पसीज उठे ? न मालूम कितने संतान-शोऋ-संतप्त हृदयी को 
राम ने आकर सांत्वना दी दोगी-- 

बरष चारि द्स बिपिन बसि करि पितु-बचन प्रमान । 
आय पायें पुनि देखिहों मन जनि करसि मलान ॥ 


उखड़े हुए हृदय-ब्ृक्त में फिर आशा-पल्लव निकलने लगते हद 
ओर जीवन के सब कार्य फिर ज्यों के त्यों चलने लगते हैं । 


रामचन्द्र की वन-यात्रा का अपूर्व प्राकृतिक वर्णन कविता के 
विचार से बहुत अच्छा है । परन्तु मानसिक्र चित्र खींचने में बालि 
को छोड़कर ओर किसी के लिए तुलसीदास ने विशेष कष्ट नहीं 
उठाया । 


लंकाकांड में युद्ध का वर्णन, पुराने ढह्ढ पर, बड़ी योग्यता 
के साथ किया गया है, परन्तु मन्दोदरी के चित्र को छोड़कर और 
सब चित्र असम्भव से मालूम पड़ते हैं । मानसिक चित्र खींचने में 
तुलसीदास ने जितनी योग्यता बालक्रांड और अयोध्याकांड में 
दिखाई है उतनी और किसी कांड में नहीं । उत्तरकांड बालकों तथा 
युवकों की भी समर में अच्छी रद नहीं आ सकता । फिर ज्ञान 
का वर्गान भी त्यागी मनुष्यों ही के लिए है। मालूम होता है, 
तुलसीदास लंकाकांड समाप्त करते करते थक्र गए थे। इससे वह 
उत्तरकांड को किसी तरह घसीट ले गये हैं । 

परन्तु, चाह्दे जहाँ देखिए, तुलसीदास राम के प्रेम में मम्न हैं । 
सेवा करने के लिये वह कहीं निषाद हो जाते हैं. और कहीं दनूमान्‌ 
का अवतार ले लेते हैं । 

यदि अगाध भक्ष्ि के क॒द्दीं भी उदाहरण देखने हों तो छन 

दृश्यों में देखिए जहाँ तुलसीदास भक्ति की भिन्ञा मांगते हैं। 
निषाद कहता है-- 
पदक़रमल धोइ चढ़ाइ नाव न नाथ उतराई चहों। 
मोहि राम राउर आन दशरथ शपथ सब साँची कहां ॥ 
वरु तीर मारहु लखन पै जब लगि न पाय पखारिहों। 
तब लगि न तुलसीदास नाथ क्रपाञु पार उतारिदों ॥ 
हनूमान्‌ जी कहते हैं -- 
एक मन्द मैं मोहतस कीस हृदय अज्ञान । 
पुनि प्रभु मोर्दि बिस्तारेहु, दी नवंघु भगवान्‌ ॥ 
फिर वह वन्दर के रूप में सेवा के बदले क्या मांगते हैं-- 
नाथ भक्ति तब सत्र सुखदायिनि, देहु कगा करि सो अनुपायिनि। 
ओर यदि आपको भी सेवा के बदले प्रेम-शिक्षा द्वी मांगनी द्वो तो 
महादेव जी सिफ़ारिश करने को आ। जाते हैं-- 
उमा राम स्त्रभाव जिन जाना । ताहि भज्ञन तजि भाव न आना ॥ 
इसी भक्ति-भाव के आधिक्य को देखकर कुछ अँगरेज़-समा- 
लोचकों ने यहाँ तक कह डाला है कि रामचरितमानस के भक्ति- 
भाव-वरिपय उद्दृश्य में ईसाई-मत की बहुत कुछ छाया है । इस्त विषय 
में राय देना कठिन है । समता बहुत कुछ है ओर इसमें कोई संदेद्‌ 
नहीं कि राम, यीशु, कृष्ण, और बुद्ध के सदश किसी और आत्मा 
ने मनुष्य के हृदय में इतदी जगह नदीं पाई है। 
बुद्ध के समय से प्रेम ओर सच्चे गाहस्थ्य जीवन की शिक्षा 
भारतवष फे सुधारक देते चले आ रहे हैं, परन्तु कितना अधिऋ 

सुधार तुलसीदास ने किया है उतना ओर किसी से नहीं बन पड़ा। 
उनको ललित लेखनी ने बोद्ध भिकछ्ुओं और पादरियों को 
आवश्यकता दही न रक्खी । सुनिए, सुनाइए और तदनुसार 
सुधार कीजिये । 

इस हिन्दी-साहित्य की गुदड़ी के लाल को यदि आपने 
अभी तक नहीं पहचाना तो आशा है इस संक्षिप्त लेख से आपका 
ध्यान उधर जायगा और किसी विद्वान्‌ के गवेषणापूर्ण म्ंथ-द्वारा 
इस शपूबे रत्न के मद्त्त्व्की अच्छी तरह परख द्वोगी । 


ग्रन्थावन्लेकन ओर विद्या-प्रेम 


( श्री रामचन्द्र वर्मा ) 


यथा यथा हि पुरुष: शास्त्र समधिगच्छति । 
तथा तथा विज्ञानाति विज्ञान चास्य रोचते ॥ मनु 
सदाचारी ओर सुशील बनने, सब प्रकार के दोषों और पार्पों 

से बचने, यथेष्ठ यश और कोर्ति प्राप्त करने, प्रत्येक दशामें सन्तुष्ट 
ओर प्रसन्न रहने तथा इसी प्रकार की सभी दूसरी अच्छी बातों में 
हमें जितनी अधिक सद्दायता ग्रन्थालोकन और विद्या-प्रेम से मिल 
सकती है, उननी कद्ाचित्‌ ही क्रिसी और काय्ये से मिल सकती 
हो, ग्रन्थावलोकन और विद्याप्रेम का महत्त्व तथा उनसे होनेवाले 
लाभ इतने सर्वमान्य और इतने अधिक हैं कि उनका उल्लेख 
करना एक प्रकार निरथंक ही है और बहुत कुछ दुस्साध्य भी । 
लेकिन भत्तू हरि ने कहा है - 

विद्या नाम नरस्य रूपमधिक प्रच्छन्नगुत्तं धनंम्‌, 

दिद्या भोग %री यश्व:छुखकरी रिद्या गुरूयां गुरुः । 

विद्याबन्घुजनो विदेशगमने विद्या परा देवता, 
विद्या राजसु पूजिता न तु धनं विद्याविद्ीन: पशु: ॥ 


अत: यदि इस अवसर पर विद्याप्रेम और ग्रन्थावलोकन फे 
सम्बन्ध में कुछ बातें न कद्दी जायेंगी तो यद्द पुस्तक बिलकुल अधूरी 
रह जायगी, क्योंकि विद्या ही मानव-जीवन का प्रधान अन्ज है ओर 
बिना उसके मनुष्य पूरा मनुष्य ही नहीं हो सकता। 


यदि हम किसी मनुष्य से उसकी दिद्या और उसका ज्ञान 
किसी प्रकार छीन लें ओर उसे मूर्ख तथा अज्ञान बना सके तो 
फिर पशुओं की कोटी में ही वद्द रक्खा जा सकेगा, मनुष्य कोटि में 
उसे स्थान न मिलेगा । यदि विद्या न दो तो मनुष्य 'अपनी इन्द्रियों 
ओर वासनाओं का दास दो ज्ञाय ओर उसका कोई पथ-अरदर्शक् 
या रक्षक न रह जाय। एक विद्वान्‌ का मत है कि विद्याविद्दीन 
मनुष्य बालकों की तरद्द अज्ञान और राक्षसों की तरह पापी द्वोता 
है । विद्या मनुष्य को बुद्धिमान बनाती है और सन्‍्मार्ग दिखलाती 
है, तथा संसार की सब बातें समझने की योग्यता प्रदान करती है । 
श्रेछ जीवन का आरम्भ विद्या से ही होता है। निवेलों फे लिये विद्या 
शक्ति का काम देती और दरिद्रों के लिये वह धन स्वरूप द्वोती है । 
विद्या से मनुष्य का ज्ञान बढ़ता है और वह ज्ञान सभी दशाशं में 
उसके लिए परम उपयोगी और कल्याणकारी द्वोता है। बिना 
विद्या फे मानव-जीवन साथक भी नहीं द्वोता, क्योंकि जीवन का 
सच्चा सुख, वास्तविक आनन्द, विद्या से दी भ्राप्त द्वोठा है। जीवन 

का ककत्तेत्य और उद्देश्य भी ब्रिय्या ही बतलाता है और प्रकृति की 
जटिल समस्‍यायें भी वद्दी समभाती है । 


परन्तु और शक्तियों को तरह विद्या और शिक्षा आदि का 
भो श्राजकल बहुत दुरुपयोग हो रहा है और उसमें अनेक दोष 
आ गये हैं। जो विद्या मनुध्य को नीतिमान्‌ न बना सके उसे 
वास्तव में विद्या नहीं कहना चादिए। विद्या अथत्रा शिक्षा ऐसी 
होनी चाहिये जिसमें हमारे हृदय में सद्भाव उत्पन्न हो सकें और 
जो हमें नोति-पथ पर चला सके | यदि इन उद्देश्यों की सिद्धि न 
हो सके तो यह न समभता चाहिए कि स्त्रयं विद्या या शिक्षा ही 
दूषित है, वल्क्रि यद्द समझना चाहिए कि उसकी प्रणाली हो दूषित 
है। यदि हृढ्ष्य में सह्लाव रखकर शिक्षा दी ओर ग्रहण की जाय 
तो उसका परिणाम सदा शुभ ही द्वोगा । प्रसिद्ध विद्वान्‌ वेकन ने 
एक स्थल पर लिखा है -“मतुग्पों में पड़ते और ज्ञान प्राप्त करने की 
प्रब्नत्ति या तो स्वाभाजिक कुतूहूलसे ओर सब बातों का मर्म्म जानने 
की इच्छासे होती है और या मनोविनोद या कीर्ति आदि की इच्छा 
से | लेकिन मानव-जाति का कल्याण करने के लिये ओर अपने 
विवेक का सदुपयोग करने के उद्देश्य से बहुत ही कम लोग विद्या 
अथवा ज्ञान प्राप्त करते हैं | मानो विद्या ईश्वर की महिमा और 
संघतार के कल्याणकरारक साधनों का भण्डार नद्ीीं है, बल्कि 
अशान्त और अन्वेपक आत्मा के बैठनेक़ा अड्डा है, चंचल मन के 
चट़ने और उतरने की सीढ़ी है, अभिमानों मनके आराम करने का 
बढ़िया कमरा है अथवा लाभ और विक्रय आदि के लिए कोई 

दूकान है।” बेकन के इस कथन से यद्द वात सिद्ध द्ोती है कि 
साधारणत: आजकल लोग विद्या और ज्ञान आदि का जो उपयोग 
करते हैं वह कभी यथार्थ और उचित नहीं है, बल्कि उसका यथाथे 
डपयोग ईश्वरीय मद्दिमा का ज्ञान प्राप्त करना और संसार का 
कल्याण करना है। 


ज्ञान और विद्या का यथाथ मद्ृक्व और डपयोग समझ 
चुकने के उपरान्त यह जानने की आवश्यकता होगी कि उनकी 
प्राप्ति के साधन के मागे कौन कौन से हैं । प्रत्येक विषय या घटना 
का भली भाँति निरीक्षण करने से हमारा ज्ञान बढ़ता है । संसार 
को कोई घटना ऐसी तुच्छ नहीं है ज्ञित से हम कुछ न कुछ शिक्षा 
प्रदूण न कर सकें । इसो प्रकार कोई मनुष्य भी ऐसा तुच्छ नहीं 
है जिसके जीवन क्रम से हम कोई वात न सीख सकें । आदश्यकता 
फेवल इसी बात की है कि हम उससे शिक्षा अथवा भली बात दूँ ढ़ 
निकालें । पर साधारण॒त: सब लोग ऐसा नहीं कर सकते । इस 
लिए प्रा बीन ज्ञानियों तथा महृत्माओं ने एक साधन प्रस्तुत कर 
रिया है जिस से सब लोग सहज में ज्ञान प्राप्त कर सकें । बह साधन 
है पुस्तक । समझदार, विद्वान्‌ तथा अनुभवों लोग जिन बातों को 
अच्छा समभते है उनका संभ्रद्द करके ग्रन्थ तैयार कर देते हैं. ओर 
उत में अपनी सारी विद्या-बुद्धि भर देते हैं. । प्रत्येक देश और 
जाति का साहित्य ऐसे २ उत्तम ग्रंथ-रत्नों से भरा पड़ा है, जिन में 
हजारों वर्षो के विद्वानों और मद्दात्माओं के अच्छे अच्छे अनुभव 
आर उपदेश भरे पढ़े हैं ओर जिनमें कुड का द्वी भली भाँति 

अध्ययन करके ओऔर उनके अनुसार आचरणा करके मनुष्य अपना 
जीवन सार्थक कर सकता है । 

ये अंन्थ इमारे लिए मित्रों का भी काम देते हैं और गुरुओं 
का भी । एक अच्छी पुस्तक हमारे लिए एक बहुत अच्छे मित्र से 
भो बढ़ कर काम देती है मित्र को अपेक्षा उसमें बड़ी विशेषता 
यह है कि वह कभी हमसे अप्रसन्न या असन्तुष्ट नहीं दोती और 
न कभी किसी से हमारी निन्‍्दा आदि करती है । मित्र के स्वभाव 
में अनेक प्रकार के परिवत्तनों को सम्भावना होती है, पर पुस्तक 
सदा ज्थों की त्यों रहती है। यदि हम पर कभी कोई विपत्ति आा 
पड़े तो हमारे बहुत से मित्र सम्भवतः हमारा साथ छोड़ देंगे, पर 
पुस्तक हमारा साथ कभी न छोड़ेगी । सदा और सब दशाओं में वह 
हमें समान रूप से उपदेश देगी, हमें कतेव्य बतलायेगी और हमारा 
मनोविनोद करेगी । मित्र हमें विपत्ति में डालकर अनुभब करा देंगे 
ओर पुस्तक हमें विपत्ति से बचाकर अनुभवी बना देगी । मित्र हमें 
कुमार में भी ले जा सकते हैं और हमारे आ्राचरण तथा विचारों को 
बिगाड़ भी सकते हैं, पर पुस्तकें सदा हमें सन्‍्मागे ही दिखलादेंगो 
ओर हमारे आचरण तथा बिचारों को सुधारेंगी । अच्छे प्रंथों में 
हमें सदा अच्छे ही विचार मिलेंगे जो सदा दमारी आत्मा को शुद्ध 
वनयेंगे और हमें पापों से बचायेंगे । प्रायः अच्छे २ कारय्ये करने 
के लिए भी वे हमें प्रेरित करेंगे । यदि सौभाग्यवश हमारा कोई 
अच्छा मित्र मर गया तो उसके वियोग के कारण हमें बहुत अधिक 
ढु:खी द्वोना पड़ेगा ओर हम सदा फे लिए डसके सदुपदेश और 

पराम्शों से बंचित हो जायेंगे । पर ग्रन्थों में यद्द बात भी नहीं है। 
साधारणतः लोगोंका विश्वास है. कि जो मनुष्य बहुत अच्छे और 
सदाचारी होते हैँ उनकी मृत्यु भी बहुत शीघ्र द्ोती है । पर ग्रन्थों 
की बाव इससे उलटी द्वी द्योती है। जो गत्थ जितना द्वी अच्छा 
होता है, उसकीं आयु भी उतनी द्वी अधिक द्वोती द्वै । यहाँ तक कि 
बहुत अच्छे अच्छे प्रन्थ प्रायः अमर होते हैं और उनमें के उत्तम 
विचारों तथा उपदेशों का कभी नाश नद्दां होता । सादित्य फे सम्बन्ध 
में यह नियम है छि ज्यों ज्यों समय वीतता जाता है त्यों त्यों रद्दी 
ओर निरथेक पुस्तकें नष्ट द्वोती जाती हैं ओर अच्छी पुस्तकें बच 
रहती हैं । उन अच्छी पुस्तकों के विचार सदा ज्यों के त्यों बने 
रइते हैं, समय उनका कुछ भी नद्ीं बिगाड़ सकता । 


प्रन्थ सदा इमारे सामने उत्तम विचार और उत्तम आदशे 
उपस्थित करते हैं । अच्छे ग्रन्थों के अध्ययन से असंख्य लोगों का 
अनन्त उपकार हुआ है। रामायण का पाठ करके न जाने कितने 
ज्ञोगोंने रामचन्द्र की तरद्द सदाचारी ओर धम्मेपरायण बनने का 
प्रयत्न किया होगा और रावण की तरद कुमार्गी दोने से न जाने 
कितने लोग बच गये होंगे। गीता के पाठ अब तक लाखों करोड़ों 
मनुष्यों को कुमागे से बचाकर सन्‍्मागे में लगाया दोगा। अब तक 
करोड़ों मनुप्यों ने मद्दाभारतका पाठ किया द्वोगा ओर उनमें से अधि- 
काँश में अच्छी तरद समर लिया द्वोगा कि दुष्ट चाद्दे कितने द्वी 
बलवान क्यों न द्वों, पर अन्त में विज्य सदा पूर्ण सदाचारी ओर 
सत्यनिष्ठ मनुष्य की द्वी द्वोती दै। इसी प्रकार अन्यात्य डठम 

प्रन्थों के विषय में भी समझ लीजिए | 

अच्छे ग्रन्थ हमें अच्छी बातें भी वतलाते हैं और हमें अच्छे 
मनुष्यों के दशेन भी कराते हैं । संसार में ग्रन्थ ही एक ऐसा साधन 
है जो हमें अबतक के सभी महापुरुपों के समीप पहुँचा सकता है। 
वे इमें प्राचोन आय्य मइर्षियों के सद्वत सुनाने और उनके 
सत्कायपों का ज्ञान प्राप्त कराते हैं । त्रियिटक्र.दमें मद्दात्मा बुद्धदेव 
के सदुपदेश सुनाते हैं, बाईबिल हमें मद्दात्मा ईसा के उदेश सुनाती 
है और कुरात में हमें मुहम्मद के वचन मिलते हैं। ग्रन्थ मानों 
हमें अपने रचयिता महात्माओं के सामने उपस्थित कर देते हैं 
ओर उनके वाक्य हमें तद्वत्‌ सुनाते हैं । प्रन्थों के द्वारा हम उनके 
बिचार और अनुभव को सहज में अपना कर सकते हैं । बहुत 
प्राचीन काल से लेकर अब तक की सभी विद्या-बुद्धि ओर सभी 
अनुभव एक मात्र ग्रन्थों में ही एकत्र हैं| एक विद्वान्‌ का मत है- 
“व्यक्ति के लिए जो काम उसकी स्मरयणाशक्ति देती है, मानवज्ञाति 
के लिए वही काम पुस्तकें देती हैं । उनमें हमारी जातिका प्राचोन 
इतिहास भरा द्वोता है हमारे आविष्कारों का उल्लेख होता है ओर 
युगों फे अनुभव ओर ज्ञान का संग्रह द्योता है। वे हमःरे सामने 
प्रकृतिके सौन्दर्यकरा चित्र खींचकर रख देती हैं, दुःख और कष्ट के 
समय हमें सान्त्वना देवी हैं, हमारे खेर दूर करके हमें प्रसन्न ऋरती 
हैं ओर दमारा हृदय ऐसे सुन्दर विचारों से भर देती हें जो हमें 
अपनी अबत्रस्था से ऊपर उठाकर बहुत उन्नत कर देते हैं।” 

एक दूसरे अंगरेज्ञी विद्वान्‌ पादरी रिचाड़े डी बरी का मत 

है --' प्रत्थ हमारे ऐसे शिक्षक हैं. जो हमें बिता मारे पीटे, बिना 
बिगड़े या क्रोध किये और वस्त्र या धन लिये हमें शिक्षा देते हैं । 
आप जब चह्दे तत्र उनके पास जायें वे कभी सोते हुए न भिलेंगे । 
यदि आप उनसे कोई बात पूद्धेंगे तो वे कभी कुछ न छिधायेंगे । यदि 
आप कोई भूल करेंगे तो वे कभी कुड़बुड़ाएंगे भी नद्ीं। यदि आप 
कुछ न जानते होंगे तों वे कभी आप पर न इँसेंगे । अतः पुस्तकों 
से बढ़कर बहुमूल्य पदार्थ संसार में और कोई है द्वी नदीं और 
संसार का कोई वांछित पदाथे उसका मुकाबला नहीं कर सकता। 
ज्ञो मनुष्य अपने आपको सत्य, आनन्द, ज्ञान-विज्ञान और यहाँ 
तक कि धर््मक्रा कट्टर अनुयायी और प्रेमी समझता हो उसे पुस्तकों 
का प्रेमो अवश्य होना चाहिए ।” प्रसिद्ध अंगरेज्ञ विद्वान मेकाले 
बहुत बड़ा अमीर था आर समाज में उसकी बहुत प्रतिष्ठा थी । उल 
ने अपने आत्म-चरित में लिखा है कि उसे सबसे अधिक आनन्द 
पुस्तकावलोकन में द्वी मिलता था। एक पत्र में उसने एक बार लिखा 
था “यदि कोई मुमेः बहुत बड़ा बादशाह्द बनाकर मुमे रहने के 
लिए अच्छे अच्छे महल और बाग दे, सुन्दर भोजनों, अच्छे व्तों 
और बहुत से नौकरों चाकरों की व्यवस्थाकर दे. लेकिन यदद कद्ददे 
कि तुम क्रितावें न पढ़ा करो तो मैं कभी बादशाह बनना स्वीकार 
न कहूँगा । मैं बहुत सी किताबें लेकर गरीबोंकों तरद मोपढ़ी मे 
रहना पसन्द करता हूँ , पर ऐसा बादशाद् बनना पसन्द नदीं करता 
जिसे पुस्तझों से प्रेम न दो ।” 


जिस प्रकार पढ़ने वालो के किए प्रन्थ मित्र ओर शिक्फ का 

काम देते हैं उसी प्रकार लिखनेवालों के लिए वे सन्‍्तान का काम देते 
हैं और उनकी किर्ति सदा अजर तथा अमर रखते हैँ । जिस प्रकार 
पढ़नेवालों के लिये ग्रन्थों मित्रों और शिक्षकों की अपेक्षा अनेक 
विशेषतायें हैं, उदी प्रकार लिखने बालों के लिए ग्रन्थों में सन्‍्तान की 
अपेक्षा कद्दी अधिक विशेषतायें है । यदि दम अपनी सन्‍्तान की 
सुशिज्षा के लिए बहुत अ.धक्र प्रयत्न करें तो भी निश्चयपूर्व # यद्द नद्दीं 
कद्द सकते कि उहके द्वारा कभी कोई काम ऐसा न द्वोगा जिससे 
हमारी कोर्ति में बद्ठा लगे । पर ग्रन्थों में यद्द बात नहीं है । प्रन्थ को 
अच्छा बनाने में दम जितना अधिक प्रयत्न करेंगे उसके द्वारा हमारी 
कीर्ति भी उतनी द्वी निश्चयात्मक होगो | सन्‍्तान से नाम दो द्वी चार 
पुस्त चलता है पर ग्रन्थ हमारे नाम को सैकड़ों ओर दजारों वो 
तक बनाये रख सकते हैं ।#यास, शंक्राचाय्ये, वाल्मी क्रि, गौतम, 
जैमिनि, पाणिनि और कालिदास आदि सत्पुरुषों की कीर्ति उनके 
प्रन्थों फे कारण द्वी संसार में अमर हुई है, सन्‍तान के कारण नहीं)। 
ओर अब संसार से उनका नाम मिटने की कोई संभावना भी नईीं 
है । मद्ाभारत या रामायणका जिक्र छिड़ते द्वी व्यास और वाल्मी कि 
का स्मरण ञआ जाता है। न्याय और मीमांसा आदि का प्रसंग 
छिड़ते द्वी गौतम, जैमिनि और शंकराचाय्ये का ध्यान आ जाता है। 
पाणिनि के विषय में तो यह जान पड़ता है कि वे आज भी समस्त 
संसःर को 'ृद्धरादैच” आदि सूत्रों का पाठ सुना रहे हैं । शकुन्तला, 
रघुबंश ओर मेघदूत आदि काव्य ने अभी तक कालिदास का नाम 
विस्मृत नदीं द्वोने दिया । मराठी साद्ित्य में ज्ञानेश्वर तुकाराम,राम- 

दास, वामन, मोरोप॑त ओर श्रीधर आदि प्रंथकारों ने, गुजराती में 
नरसीमेहता ओर प्रेमानन्द ने और हिन्दी में सूर तथा तुलती 
आदि ने जैसी कोर्ति अपनी पुस्तकों के कारण पाई है, कदाचित्‌ 
अच्छी सन्‍्तान फे कारण उसका शर्ताँश यश भी उन्हें न मिलता । 


जिन पुस्तकों का इतना महत्त्व है उनके पढ़ने के सम्बन्ध में भी 
कुछ बातों का जानना आवश्यक है। सब से पहली वात तो यह है 
कि मनुष्य जो कुछ पढ़े वह खूब सोच विचारकर और शॉत-चित्त 
द्वोकर पढ़े । एक विद्वान्‌ का मत है कि अध्ययन का काय्ये मनो- 
विनोद फे रूप में नदीं बल्कि कत्तेब्य के रूप में होना चाहिये। जिप्त 
प्रकार हम अपने कत्तेत्यों का पालन दत्तचित्त होकर करते हैं ठीक 
उसी प्रकार खूब जी लगाकर दमें पढ़ना भी चाद्िए। केवल मनों- 
विनोद फे लिए रद्दी और रुचि विगाड़नेत्नाले उपन्यासों और किस्से 
कद्दानियों की पुस्तकें पढ़ने से न पढ़ना द्वी अच्छा है। सदा उत्त- 
मोत्तम विषयों के प्रंथ- जीवन-चरित; इतिद्वास, निवन्‍्ध, और 
नीति तथा विज्ञान फे भिन्न भिन्न अन्नों के सम्बन्ध के प्रंथ पढ़ने 
चाहिएँ ओर उनके अच्छे विचारों पर मनन करना चाहिए। हम 
कुछ पढ़ें उसका सर्वोत्तम अंश हमें सदा स्मरण रखना चाद्विए जिस 
में समय पड़ने पर हम उससे काम ले सकें । 'अच्छे २ उपदेशों का 
स्मरण रखकर दम आपत्ति या दुःख के समय स्वयं अपने आपको 
तथा दूसरों को चैय्य॑ तथा सान्त्वना दे सकते हैं। ऐसे वचनों की 
सद्दायता से दम समय पड़ने पर स्वयं भी कुमाग से बच सकते दे 
ओर दूसरों फो भी बचा सकते हैं । विज्ञान आदि के सम्बन्ध की 

अच्छी अच्छी करते स्मरगा रखकर समय पर स्वयं बहुत कुत्र ल्ञाभ 
उठाया जा सकता है ओर दूवरों का भी उपकार किया जा सकता 
है । सन्‍्ध्या समय चार आदमियों में बैठकर उन स्मरण की हुई 
बातों के द्वारा हम पत्रित्र मनोविनोद भी कर सकते हैं । प्रथ! में 
दी हुई बातों को ध्यान में रखने का अम्प्रास करने से दम अपनी 
स्मपणाशक्ति भी बढ़ा सकते हैं । इसके अतिरिक्त स्मरण रकखी 
हुई बातों से ओर भी अनेऊर प्रकार के लाभ उठाये ज्ञा सकते हैं । 


यदि हम बहुत अधिक स्मरगा न रख सकें तो भी केवल पढ़ने 
से दी हमारा बहुत कुछ लाभ हो सकता है । जिन लोगों को किसी 
प्रकार का दुत्येसन लग गया हो उन्हें यदि छिपी प्रकार पढ़ने का 
चतका लगा दिया ज्ञाय तो वे उस दुव्येसन से वच जाएँगे और 
कुमार्ग से हटकर सुमाग में लग जाएँगे । यदि वे कोई नीति-विरुद्ध 
अआ्राचरण करते हंगे तो बहुत सम्भव है कि उसे भी छोड़ देंगो। 
शारी रिक्र परिश्रम करने वाले यदि फुरसत के समय पुस्तकें पढ़ने 
लगें तो उनकी बहुत कुद्ध थक्रावट दुर हो ज्ञायगी । यह एक अनु- 
भवनिद्ध बात है |क य दे शारीरिक परिश्रम करने के कारया मनुज्य 
बहुत अधिक थक गया हो तो थोड़ी देर तक ज्ञर ज़ोर जोर से 
कोई पुस्तक पढ़ें, उसकी थक्रावट दूर हो ज्ञायगोी | दिन रात बद्दी 
खाता लेकर बैठे रनेवाने ओर व्याज फैज्ाने वाले मद्दाजन ओर 
मुनीम आदि यदि सन्ध्या के समय रामायायणा या मद्दाभारत का 
पाठ करने लग जाएँ, तो उनका दिमाय बहुत द्वी थोड़ी देर में 
ठिकने आ सकता दै। 

जिस प्रकार हमारे शरीर को भोजन ओर व्यायाम की 
आवश्यकता है, ठीक उसी प्रकार हमारे मस्तिष्क को भी है। अध्ययन 
हमारे मस्तिष्क का भोजन है और मतन या विचार उप्तका व्यायाम । 
जिस प्रकार हम अपने शरीर को ठीक दरा में रखने के लिए निप्रमित 
रूप से भो जन ओर व्यायाम करते हैं उठती अ्रकार अपने मस्तिष्क को 
भी ठीक अवस्था में रखने के लिये हमें नियमितरूप से अध्ययन और 
मनन करना चाहिए | प्रत्येक मनुग्य को अपने सुभीते के अनु तार 
नित्य पढ़ने के लिए कुछ समय निप्रत कर लेना चाद्िए । पढ़ने के 
लिए या तो प्रात:काल का समय और या रात को सोने से पहले का 
समय बहुत अच्छा होता है । इसमें प्रात:काल का समय सबसे अच्छा 
है, क्यों 6 उस समय चित्त खूब शान्त रहता है । उस समय हम जो 
कुछ पढ़ेंगे उस पर विचार भी अच्छी तरह कर सकेंगे । रात को 
सोने से पहले यदि कुछ पढ़ा ज्ञाय तो शरीर की थक्रावट भी उतर 
जाती है ओर रात को नींद भो अच्छी तरद्त आती है । तो भी पढ़ते 
फे लिए हम जो समय नियत कर लें उस समय दम निय्रमित रूप से 
अवश्य पढ़ें । यह पहले द्वी कद्दा जो चुका है कि जो कुड्र दम पढ़ें 
बह खूब सोच सममकफर पढ़ें ओर लेखक के विचारों को अच्छो तरह 
समभते चलें । पढ़ने के समग्र हरएक बात पर अच्छी तरइ विचार 
करना ओर मननपूवेक उसकी उपयोगिता का विचार कर लेना बहुत 
ही लावदायक और आवश्यक है। सरसरी तौरपर सो दो सो पुस्नके पढ़ 
जानेकी अपेक्षा इस प्रकार विचारपूर्मक पड़ी हुई दो चार पुस्तकें द्वी कहीं 
अधिक और अच्छा काम देती हैं। आजकल आपको अनेक युत्रक ऐसे 


१५६ प्रन्थातवलोकन और विद्या-प्रेम 


भिलेंगे जो दरएक पुस्तक का नाम सुनकर कह बेठेंगे कि हाँ हमने वह 
पुस्तक पढ़ी है, ओर वास्तव में उन्होंने उसे पढ़ा भी अवश्य द्वोगा। 
पर यदि कोई उनसे पूछे कि उस पुस्तक में कया है तो वे चट कद्द उठेंगे 
कि यद्द तो हमें स्मरण नहीं । उनमें से बहुत से तो ऐसे घृष्ट भी 
निकलेंगे जो यहाँ तक कहने में संकोच न करेंगे कि हमने द्ृजारों 
पुस्तकें पढ़ी हैं, सबके विषय कहाँ तक याद रकखें ? कोई पूछे ऐसी 
पढ़ाई से लाभ ही क्‍या ? ऐसा पढ़ना और न पढ़ना दोनों बराबर 
हैं। जिस प्रकार किसो देश की वास्तविक दशा का पूरा पूरा ज्ञान 
प्राप्त करने, वहाँ की प्राकृतिक शोभायें आदि देखने और वहाँ की 
रीति-नीति आदि से भली भाँति परिचित होने के लिए केवल डाक- 
गाड़ी पर सवार द्वोकर उस देश के एक सिरे से दूसरे सिरे तक चला 
ज्ञाना ही पर्याप्त नहीं है बल्कि सब्र स्थानों पर दो दो चार दिन 

ठद्दरने खूब घूमने फिरने वहाँ के निवासियों से मिलने जुत़्ने तथा 
सब बातों का भली भाँति निरीक्षण करने की आवश्यकता है, उसी 
प्रकार क्रिसी पुस्तक की अच्छी बातों की जानकारी प्राप्त करने के 
लिए सरसरी तौर पर आदि से अन्त तक उसे एक बार पढ़ जाना 
दी आवश्यक नहीं है; वल्कि उसके प्रत्येक वाक्य पर भली भाँति 
विचार करना बहुत द्वी आवश्यक है । ज्ञान की वृद्धि इसी प्रकार द्वो 
सकती है- पढ़ने का उद्दे श्य इसी प्रकार सिद्ध द्वो सऊता है । प्राचीन 
काल में छापे की कला का आविष्कार नदीं हुआ था, उस समय नतो 
पुस्तकों की इतनी अधिक भरमार द्वी थी ओर न पुस्तकें आजऊत्ञ 
की तरद्द सदज्ञ में मिल द्वी सकती थीं । उस समय ज्ञोग पुस्तकों की 

कमी के कारण ही जो पुष्तकें पाते थे, बहुत अच्छी तरह उनका 
अध्ययन करते थे, ओर इसी लिये वे ज्ञिस विषयक्रा अध्ययन करते 
थे उप्तके प्रायः पूणे पंडित होते थे। आजकल का पाए्डित्य तो 
फेवल पुस्तकालयों का है । जिसके पास जितना बड़ा पुस्तकालय 
है. वह उतना द्वी बड़ा पंडित समझा जाता है। पर वास्तव में ऐसा 
नहीं होना चाहिए । आजकल प्रत्येक विषय पर वहुत सी अच्छी २ 
पुस्तकें ओर वह भी थोड़े दाम पर मिलती हैं। ऐसी दशा में हमें 
उनकी सुलभता का सदुपयोग करना चाहिये, न कि दुरुपयोग । 
अच्छी पुस्तकों का संग्रद करके खूब ध्यान से उनका अध्ययन करना 
चाहिये ओर उनके विपय को भली भाँति हृदयज्ञम कर लेना चाहिए। 
ज्ञान प्राप्त करने का उचित उपाय यही है। नहीं तो अध्ययन का 
उद्देश्य द्वी सिद्ध न होगा। 


यों तो धम्मे, नीति और विज्ञान आदि सभी विषयों को पुस्तकें 
मनुष्य फे लिये बहुत उपयोगी होती हैं. ओर उत्तम श्रेणी के उप- 
न्‍्यासों, नाटक और काव्यों आदि से मनुष्यों को शिक्षा मिलती 
है, पर कुछ विद्वानों का मत है कि सबसे अधिक उपादेय मद्दान्‌ 
पुरुषों के जीवन-चरित्र होते हैं, क्योंकि मनुष्य के सदाचारोी बनने में 
सबसे अधिक सद्दायता उन्हीं से मिलती है। इसमें सन्देद्द नहीं कि 
यदि ध्यानपूवेक मनुष्य किसी बड़े आदमी की जीवनी पढ़े और उस 
के कार्य्यो, व्यवद्ारों तथा भोगे हुए दुःखों आदि पर भलो भाँति 
विचार करे तो उसका बहुत कुछ लाभ द्वो सकता है। इसी लिए बहुत 
प्राचोंन काल से बराबर सब देशों ओर खब सादित्यों में अच्छे अच्छे 

जीवनचरित लिखने की भ्रथा है। भिन्न भिन्न देशों में और साहित्यों 
में उसके लिखने की प्रणाली भले ही एक दूसरे से भिन्न हो, पर किसी 
न किसी रूप में सब देश और सब्र साहित्यों में उसका श्रस्तित्व 
अवश्य है। नाटकों और उपन्यासों आदि की गणना भी जीवन- 
चरित्र में ही होनी चाहिए, क्योंकि उनका उद्देश्य भी मनुष्यों के 
चरित्र द्वी दिखज्ञाना है । लेकिन उनका अधिक्रांश कल्पित द्वोता है, 
इसलिये सच्ची जोवनियां के सामने उनक्रा उतता मद्त्त्व या मूल्य नहीं 
है। इतिहास को गणना भो एक प्रकार से जीवन-चरित्र में ही होनी 
चादिये, क्योंकि वद्द भी बहुत से लोग को जीवन-चरित्रों का समूह 
दी होता है । इसके अतिरिक्त इतिहासों में यह भी दिखलाया जाता है 
कि महान्‌ पुरुष. के कार्या ओर जिचारों का उतके देश या राष्ट्र पर 
कैसा प्रभाव पड़ा । जीवनचरित्र पढ़ने से यहद्द मालूम द्वोता है कि 
संसार में भिन्न-भिन्न प्रसंगों पर मनुष्य को किस प्रकार व्यवद्वार करना 
चाहिए और इतिद्दास पढ़ने से यह मालूम द्वोता है कि देश या राष्ट्र 
के लिये जब कोई विकट प्रसंग आ पड़े तब कया करना चाहिए । 
मद्दाराणा प्रताप, महाराज शिवाजी और गुरु गोविन्दससिह के जीवन- 
चरित्र ओर उनके समय के इतिहासों को राजनीति का बड़ा भारी 
शिक्षक समझता चादिये । उनके देखने से पता लगता है क्रि जिस 
समय देश पर विपत्ति आवे उस समय उसके निवारण के कौन 
कोन से ओर कैसे कैसे उपाय करने चाहिए । प्रथ्वीराज्, संभाजी, 
बाजीराव, और वाजिदअलो शाह आदि की जीवनियाँ और 
उनके समय के इतिद्दास देखने से यद्द शिक्षा मिलती है कि 

जो मनुष्प अपने कत्तेव्यों का पालन नहीं करता और विषय-बास- 
नाओं में फेंसा रहत। है उसकी सम्पत्ति चाहे क्रितनी ही बिपुल 
और प्रतिष्ठा चाहे क्रितनी अधिक क्‍यों न हो, बहुत ही थोड़े 
समय में ओर अवश्य नष्ट हो जाती है। साथ हो यद भी शिक्ता 
मिलती है कि जो लोग ऐसे अबसरो' पर परिश्रम ओर प्रयत्न 
करते हैं वे अपना बहुत कुछ लाभ भी कर लेते हैं। आजकल के 
यूरोपीय सभ्य देशों का इतिद्वास मानों अन्य देशों से कहता है 
कि कीर्ति, वैभव ओर अधिकार प्राप्त करने के लिए प्रत्येक मनुष्य 
फो विद्या और ज्ञान सम्पादन करने की आवश्यकता है | 
प्रंथावलो कन और विशेषत: इतिहास के अध्ययन में हमें यूऐे- 
पियनों से शिक्षा प्रदण करनो चाहिए । उनका अधिराँश वैभव 
ओर कोर्ति उनके विद्या-प्रेम के कारण ही है और अपना काम 
निकालने में इसी गुणसे उन्हें सबसे अधिक सद्दायता मिलती है। 
स्वार्-साधन में यूरोपियन जेसे दत्त होते हैं वेते और लोग नहीं 
होते । साथ हो वे परिश्रम भी खूब करते हैं । काय्ये क्रितना द्वी 
कठिन ओर दुःसाथ्य क्‍यों न हो, पर जब तक वे उसे पूरा नहीं कर 
लेते तबतक साँस नहीं लेते । अच्छी और बुरी सभी बातों का वे पूरा 
पूरा ज्ञान प्राप्त करते हैं। दूसरे देशों पर अधिकार करके वे पेशो आराम 
में नहीं फैंस जाते; बल्कि विज्ञित देशों के नित्रासियों के धर्म, व्यवहार, 
नीति, आचार और यर्दा तक कि स्वभाव आदि का पूरा पूरा ज्ञान 
प्राप्त करने लगते हैं, और यद्दी ज्ञान उनके अधिकार को स्थायी 
बनाने में बहुत कुछ सहायक ह्वोता है । प्रीक ओर रोमन लोगों के 

प्राचीन इतिद्दास पढ़कर वे इस बात का भी पता लगाते हैं कि क्रिस 
देश से उनका अधिक्रार क्यो' और कैसे उठा, ओर जहाँ तक हो 
सकता है वे उन की भूलें ढूँ ढ़ कर भविष्य में उनसे बचने का प्रयत्न 
करते हैं । यूरोपियन लोग तो विजत देश के लोगो' का इतिद्वास 
जानने के लिए इतना श्रम करते हैं और एक हम एशियावासी लोग 
हैं जो अपने विजेताओं का भी इतिहास जानने की आवश्यकता 
नहीं सममते। जिस प्रकार यूरोपियनो' ने यहाँ वालो' फे आचार- 
विचार और रहन-सद्दन आदि का ज्ञान प्राप्त करके अपना काम 
निकाला है, यदि उसी प्रकार हम लो भी उनके आचार-विचार 
ओर इतिद्दास आदि परिचय प्राप्त करते तो हमारा अनन्त उपकार 
दोता। अन्य देशो" में जहाँ कोई सुधार होता है अथवा कोई अच्छी 
बात निकलती है, वे ठुरंत अपने देश में उसकी परीक्षा और 
प्रचार आरम्भ कर देते हैं । उनमें से कोई कभी किसी के पीछे 
रहना पसन्द नहीं करता । इससे दो लाभ होते हैं । एक तो प्रति- 
इन्द्विता फे कारण श्रच्छी वातो' की बहुत शीघ्र और यथेष्ट ब्रद्धि 
द्वोती है और दूसरे कोई किसी को द्वानि नहीं पहुँचा सकता | जो 
देश उन्नति के मार्ग में पीछे रद जाते हैं, उनसे वे लाभ उठाने का 
प्रयक्ष करते हैं । जो चीज़ अपनी द्वी हो उसके बचाए रखने के लिए 
भी शक्ति की आवश्यकता होती है, और आजकल यहद्द शक्ति बिना 
विद्या ओर कला आदि के प्राप्त नहीं द्वो सकती । यूरोप में ज्लान 
प्राप्त करने का मार्ग जितना सुलभ है उतना सुगम हमारे देश में 
नदीं है, पर हमें प्रयत्ष करके उसे सुगम बना लेना चाद्विए । 


सम्पादकों, समालोचकों ओर लेखकों 
का कतेव्य 


( आचाये महावीर प्रसाद द्विवेदी ) 


इस देश में सम्पादन-कार्य की शिक्षा फा कुछ भी प्रबन्ध 
नहीं | कुछ लोग अच्छी शिक्षा पाकर सम्पादक बनते हैं, कुछ लोग 
यथेष्ट शिक्षा प्राप्त करके भी पहले किसी सुयोग्य सम्पादक की 
अधीनता में काम करते हैं, तब कोई अखबार या सामयिक पुस्तक 
निकालते हैं, छुछ लोग न अ्रच्छी तरह शिक्षा की प्राप्ति करते हैं 
न सम्पादन-कार्य्य ही सीखते हैं, और सम्पादक वन बैठते हैं । 
हमारे सहश हिन्दी के श्रनेक सम्पादक प्रायः इसी तीसरी कक्षा के 
हैं। इसी से कोई पत्र या पुस्तक निकालने के वर्षा पहले, द्विन्दी- 
सेवा की दुद्दाई देते हुए वे अपने अजनसमा पत्र या पुस्तक का 
विज्ञापन मुफ्त दवी छापते हैं। उसमें वे बड़ी बड़ी बतें कहते हैं। राम- 
राम करके जब उनके पत्र का पहला अंक निकलता है, तब उसके 
पहल्ले द्वी पष्ट पर किसी न किसी त्रटि के लिए क्षमा-प्रार्थना के 

दशेन होते हैं । ऐसे पत्र शीघ्र ही बन्द हो जाते हैं , यदि कुछ दिन 
चलते भी हैं तो जीते ही मुर्दे बन कर अपने दिन काटते हें । 
तथापि प्रिश्रमी, सचेष्ट और ज्ञान-पिपासु सम्पादक, विशेष 
शिक्षित और अनुभवशील न होने पर भी अपनी और अपने 
पत्र की बहुत कुछ उन्नति कर सकते हैं। सम्पादेक को इन 
शास्त्रों और इन विषयों का ज्ञान अवश्य होना चाहिए -दतिद्ास, 
सम्पत्ति-शात्नर राष्ट्र विज्ञान, समाज्ञ तक्त्व,व्यवस्था-विज्ञान, ([,पा8 
[7'0त९72९ ) अपराध-तत्त्व ( (११77॥70]029), अनेक लौकिक 
और वषयिक व्यापारों की संख्या सम्बम्धी शास्त्र (७६७४४50205) 
पौर और जानपदवर्ग के अधिकार और कतेव्य, अनेक देशों की 
शासन-प्रणाली शान्ति-रक्षा ओर स्वास्थ्य-रक्ता का विवरण,शिक्षा- 
पद्धति और क्ृषि-वारिज्य आदि का वृत्तान्त । देश का स्वास्थ्य 
किस तरह सुधर सकता है, कृषि, शिल्प और वाणिज्य की उन्नति 
कैसे हो सकती है, शिक्षा का विस्तार और उत्क्रष-साथन कैसे 
किया जासकता है, किन उपायों के अवलम्बन से हम राष्ट्रसम्बन्धी 
नाना प्रकार के अधिकार पा सकते हैं, सामाज्ञिक कुरीतियों को 
किस प्रकार दूर कर सकते हैं -इत्यादि अनेक विषयों पर सम्पा- 
दकों को लेस्व लिखने चाहिएँ । सम्पादक होने हो से कोई सवज्ञ- 
सत् विषयों का ज्ञाता-नदीं हो सकता | सब विषय तो दूर रहे, दो- 
चार विषयों का भी यथेष्ट ज्ञानप्राप्त करना दुःसाध्य वात है। अतएव 
यदि एक एक सम्पादक एक ही विपय का चूड़ान्त ज्ञान प्राप्त करके 
उसी पर लेख लिखे तो बहुत लाभ हो । इस समय दशा यद्द है-- 


रा 

सम्पादक रोज ही पाठकों से कहा करते हैं, यहन करो, बह न 
करो, ऐसा न करो, वैसा न करो। परन्तु यदि पाठक उनसे 
पूछ बैठें कि अच्छा आप ही बताइए कि अमुक काम किस 
तरह किया जाए तो वे बेचारे विपत्ति में पड़ जाएँ । अतएव सम्पा- 
दन काय्ये की वंमान प्रणाली में परिवर्तन की आवश्यकता है। 


समालोचना का काम भी प्राय: सम्पादक ही करते हैं। समा- 
लोचना से मतलग्र पुस्तकों को समालोचना से है। कभी कभी 
और लोग भी आलोचना करते हैं। यह काम बड़ा कठिन है। 
परन्तु समालोचक अपने को प्रायः सव्वेज्ञ समभते हैं और हर विषय 
की पुस्तक की समालोचना करने से ज़रा भी नहीं हिचकते | लेखक 
की अपेज्ञा समालोचक यदि अधिक विद्ध,न्‌ है तो और भी अच्छी 
बात है। तथापि यदि वह समालोच्य पुस्तक के विषय का यथेष्ट 
ज्ञान रखता है, तो भी वह समालोचना का काम कर सकता है। 
ऐसी योग्यता न रखनेत ले भी कभी कभी अच्छी समालोचना कर 
सकते हैं। कल्पना कीजिए कि किसी को किसो श्रच्छे काव्य की 
आलोचना लिखना है । यह स्वयं तो कवि नहीं, पर अन्य अनेक 
काब्यों का रसास्वादन उसने किया है तथा श्रेष्ट समालोचकों 
की समालोचनायें उसने पढ़ो है । इस दशा में यदि वह उस काव्य 
की विचार-पूवेंक आलोचना करना चाह्दे तो कर सकता है। 
मित्रता फे कारया किसी की पुस्तक की अनुचित प्रशंसा करना 
विज्ञापन देने के सिवा ओर कुछ नहीं । ईर्ष्या, द्वेष अथवा शन्रु-भाव 
के वशीभूत द्वोकर किसी की कृति में अमूलक दोषोद्धावना करना 

उससे भी बुरा काम है। एक प्रकार कौ और भी समालोचना 
होती हैं। उसे पाण्डित्य-सूचक या पाण्डिताई दिखाने वाली समा- 
लोचना कह सकते हैं। समालोचक ऐसी समालोचना में विशेष 
कर यही दिंखाता है कि लेखक ने व्याकरण की भूलें की हैं, अल- 
झ्वार-शास्त्र की भूले की हैं, छन्दःशास्त्र की भूलें की हैं । मुडावरे 
की भूलें को हैं । वद्द यह नहीं देखता कि इन बातों के सिवा और 
भी कोई बात है या नहीं जिसक्रो समालोचना होनो चाहिए। छन्द, 
श्रलझ्कार, व्याकरण आदि तो गौण बातें हुई | इन्हीं पर ज़ोर 
देना अविवेक्रता-प्रद्शेन के सिवा और कुछ नहीं | व्याकरण आदि 
की भूलें होती छिससे नहीं ? अँगरेज़ी, फ़ारसी, अरबी, संस्क्रत आदि 
भाषाओं के बड़े बड़े विद्वानों ने क्या इस तरह की भूलें नहीं की ? 
पर इससे क्या उनके ग्रन्थों की प्रतिष्ठा कु कम ही गई है ? क्रिसी 
पुस्तक या प्रबन्ध में क्या लिखा गया है किसे ढंज्ञ से लिखा गया 
है, वह विषय उपयोगी है या. नहीं, उससे क्रिंसी का मनोरंजन 
हो सकता है या नहीं, उससे किसी को लाभे पहुँच सकता है या 
नहीं, लेखक ने कोई वात लिखी है या नहीं, यदि नहीं तो उसने 
पुरानी ही बात को नए ढह्न से लिखा है या नहीं-यद्दी विचारणीय 
विपय हैं । समालोचक को प्रधानत: इन्हीं बातों पर विचार करना 
चाहिए [लेखक ने अपने लेख या अपनी पुस्तक को जिस उद्देश्य 
से लिखा है, वह यदि सिद्ध होता है तो समझाना चाहिए कि उसने 
अपने कतैन्य का पालन कर दिया | केवज्ञ अवान्तर बातों को 
समालोचना करना और बाल की खाल निकालना समालोचना 

(लेखकों को सरल ओर सुबोध भाषा में अपना वक्तव्य 
लिखना चाहिए ) उन्हें बागाडम्बर द्वारा पाठकों पर यद्द श्रकट करने 
की चेष्टा न करनो चाहिए कि वे कोई बड़ी द्वो गम्भीर और बड़ी 
ही, अलौकिक बात कह रहे हैं। इस प्रकार की जटिल भाषा को 
अनेक पाठक और समालोचक उच्चश्रेणी की भाषा कहते हैं। जिस 
रचता में संस्कृत के सैकड़ों क्लिष्ट शब्द द्वों, जिसमें संस्कृत फे 
अनेकानेक वचन और स्छोक उद्धृत हों, जिसमें योरप तथा 
अमरीका के अनेक देशों, परिडत और लेखकों के नाम हों, जिस 
में अंग्रेज़ी नाम, शब्द और वाक्य अंग्रेज़ी द्वी अक्तरों में लिखे धों- 
उस रचना को लोग बहुधा .पारिडव्यपू्ों समभते हैं। परन्तु यद्द 
गुण नहीं, दोष दै । द्विन्दी में यदि कुछ लिखना द्वो तो भाषा ऐसी 
लिखनी चाहिए जिसे केवल हिन्दी ज्ञानने वाले भी सहज द्वो में 
समम जायें । संस्कृत और अंग्रेज़ी शब्दां में लदी हुईं भाषा से 
पाणिडत्य चाहे भले द्वी प्रकट दे, पर उससे ज्ञान ओर आनन्व- 
दान का उद्देश्य अधिक नहीं सिद्ध द्यो सकता। यदि एक मात्र 
पारिडत्य द्वो दिखाने के उद्देश्य से किसी लेख या पुस्तक की रचना | 
न की गई द्वो तो ऐसी भाषा का प्रयोग करना चाद्दिए जिसे अधिकांश 
वाठक समम सके । तभी रचना-कार का उद्योग सफल्ष द्वोगा-- 
तभी उससे पढ़नेवालों के ज्ञान और आनन्द को बृद्धि दोगी। 


वि 


अनुकरणा 


( बाबू बह्लिमचन्द्र चट्टोपाध्याय ) 


ज्ञगदीश्वर की कृपा से उन्नीसवबीं-बीसत्रीं शताब्दी में नन्य 
बाबू नामधारी एक्र अदुभुतज्ीव जगत में दिखाई पड़े हैं। पशुतत्त्व 
के ज्ञाताओं ने परीक्षा द्वारा निश्चय फ़िया है क्रि बाहर से तो इनमें 
मनुष्य के लक्षण मिलते हैं-इनके हाथों और पेरों में पाँच पाँच 
अंगुलियाँ हैं, पूँ छ नह्टों है, और इनकी हड्डियाँ तथा मस्तक 'बाइमेन! 
जाति के सट्रश जान पड़ते हैं । परन्तु इनके अन्‍्तःस्वभाव के 
सम्बन्ध में अभी तक वैता निश्चय नहीं हो सका है। किसी क्रिसी 
विद्वान्‌ का मत है कि ये भीतर से भी मनुष्य हैं। कोई कोई कहते हैं 
कि ये बादर से मनुष्य किन्तु भोतर से पशु हैं । इसी तत्त्व की 
मीमांसा के लिए श्रीयुत राजनारायण बसु ने कुछ समय पहले एक 
व्याख्यान दिया था । उक्त व्याख्यान अब मुद्रित भी हो चुका है । 
डसमें उन्दोंने पश्ु पक्ष का समथेन किया है । 

तो हम क्ञोग किस मत फे मानने वाले हैं ९ हम भी बाबुओं को 
पशुश्रे णी-मुक्त माननेवाले हैं । हमने अंगरेज्जी समाचारपत्रों से इस 

पशुतत्त्व का अभ्यास किया है । किसी ताम्रश्म यु ऋषि का मत यह्‌ 
है कि जिस तरह विधाता ने तीनों लोकों की सुन्दरियों के सौन्दये का 
तिल तिल संग्रह करके तिलोत्तमा का सूजन क्रिया था, उसी प्रकार 
पशुवृत्तियों का तिल तिल संग्रद्द करके यद्द अपू्ब नव्य बाबू-चरित्र 
सज्ञन किया गया है। विधाता ने श्गालों से शठता(घूतेता), श्वानों 
से खुशामद ओर भिक्षानुराग, भेड़ों से भीरुता, वानरों से अनुकरण 
पढुता और गदेभों से गजेन-इन सब गुणों का संप्रद् करके दिल- 
मण्डल को उज्ज्वल करने, भारतवर्ष के एक मात्र भरोसे, और भट्ट 
मोक्ष-मूलर के आदर के स्थान, नव्य बाबुओं को समाजाकराश में 
डदित किया है । जैसे सुन्दरियों में तित्नोत्तमा, प्रंथों में रिचडेसन्स 
सिलेकशन्स, पोशाकों में फक्रीर को गुदड़ी ओर भोजनों में खिचड़ी 
है, वैसे दी मनुष्यों में नव्य बाबू लोग हैँ। जिस तरह क्षीरसागर के 
मनन्‍्थन करने से जगत्प्रकाशक चन्द्र निकला था, उसी तरद्द पशु- 
चरित्र-सागर के मन्धन से ये अनिनन्‍्दनीय बाबू-चन्द्रमा निकलकर 
भारतवर्ष को उजेला दे रहे हैं राजनारायण बाबू जैसे अमृतलुब्ध लोगों 
को हम अच्छा नहीं सममते, जो राहु चनकर इन कल झु शून्य चन्द्र विम्व 
को प्रसना चाहते हैं। विशेष कर हम राजनारायण॒त्रसु मद्दापय से पूछते 
हैं. कि जब आपने अपनी एक पुस्तक में गोहत्या का निपेथ किया है 
तब आप क्‍यों अ्रपनी वक्‍्तृता में बाबू लोगों पर खन्नहस्त हुए हैं? बाबू 
लोग गऊ बैलों से किस बात में कम या निकृष्ट हें ? जैसे गऊ बैल 
उपकार करते हैं वैसे द्वी ये भी करते हें (ये लोग अखबार रूपी 
सुस्वादु दूध मटर्के भर भर कर देते हैं, चाकरी का दल कन्घे पर 

लाद कर जीवन के खेत को जोतकर अगरेज़ किसानों का अन्न-घन 
पैदा करने में सहायता पहुँचाते हैं, विद्या के बोरे कालेजों से 
पीठ पर लाद लाद कर छापेब्ाने में आकर डाल देते हैं, समाज्- 
संस्कार की गाड़ी पर विलायती माल लाद कर रस के बाजार में 
पहुँचाते हैं ओर देश-द्वित के कोल्हू में स्वाथे-सरसों पेर कर यश- 
रूपी तेल निक्रालते दें॥ भला ऐसे जीवों पर कोई खहड्ड स्त द्वोता है ! 
हमारे देश के इन बाबुओं की लोग जितनी निन्‍्दा करते हैं वास्तव 
में उतने निन्‍दनीय वे नहीं हैं । बहुत से स्व्रदेशवत्सल लोग जिस 
अभिप्राय से बाबुओं की निन्‍्दा करते हैं, राजनारायण जी ने भी 
डसी अभिप्राय से बाबुओं के द्वित के लिए डनकी निन्‍दा की है। 
अपने 'तब और अब” शीर्षक लेख में निरपेक्ष भाव से “भूतः 
और '“वतेमान! की आ्आलोचना करना उनका उद्देश्य नहीं । 'वतेमान! 
फे दोष दिखलाना द्वी उनका उद्देश्य है। उन्होंने 'बतेमान? फे गुणों 
पर दृष्टि नहीं डाली ओर दृष्टि डालना भी व्यथे था; क्योंकि 
वर्तमान बाबुओं को अपने गुणों के विषय में तो कुछ भी सन्‍्देद 
नहीं है--वे फेवल अपने दोषों को द्वी नहीं देख पाते । 


यह कहना अनुचित नहीं क्रि इस नई पौध में कई दोष हैं। 
उन सत्र में “अनुकरगा का अनुराग” एक ऐसा दोष है ज्ञिसपर सबका 
कटाक्ष है । इसके लिए क्या अंगरेज्ञ और क्‍या द्विन्दुस्तानी, सभी 
नित्य इस पौध का तिरस्कार करते हैं। इस विषय में राजनारायणजी 
ने जो कुछ कद्दा दे उसे उद्घृत करने की कोई आवश्यकता नहीं 

दीख पड़ती । ते बातें आजकल दवर एक पुराने ढंग के आदमी फे 
- झुख से सुन पड़ती हैं । 

“ - हम उन बातों को स्वीकार करते हैं, और यह भी मानते हैं 
कि राजनारायणजी ने जो कहा है उसमें बहुत कुछ सत्य है, किन्तु 
अल्तकरण के बारे में हम उनसे सहमत नहीं । अनुकरण फे संबंध 
में लोगों की भ्रान्त धारणायें हो गई हें । 


क्या अनुकरण करना ही दोष है ? यह कभी हो नहीं सकता। 
अनुकरण के सिवा प्रथम शिक्षा प्राप्त करने का कोई उपाय ही 
नहीं है। जैसे छोटा बच्चा सयाने लोगों की बातों का अनुकरण 
करके बोलना सीखता है; जैसे वह सयानों के कामों को देखकर 
अनुकरण करके उन्हें करना सीखता है, वैसे दी असभ्य और 
अशिक्षित जातियाँ सभ्य और शिक्षित जातियों का अनुकरण करके 
वैसी दी बनती हैं | अतएव नई पौध फ्रे हिन्दुस्तानी अगर अँगरेज़ी 
का अनुकरण करते हैं तो वह ठीक है--युक्तिसंगत है। यद्द सच है 
कि आदि की सभ्यंजातियाँ, बिना किसी का अनुकरणा किये शिक्षित 
ओर सभ्य बनीं--प्राचीन भारतवपे ओर मिसर की सभ्यता किसी 
के अनुकरणा का फल नहीं है.। किन्तु आधुनिक यूरोप की सभ्यता 
ओर शिक्षा, जो इस समय सब जातियों की सभ्यता और शिक्षा से 
श्रेष्त सममी जाती है, कैसे सुसम्पन्न हुई ? इसका उत्तर यदी है कि 
अनुकरयणा से। रोम ओर यूनान की सभ्यता के अनु रुरण से द्वी यूरोप 
की सभ्यता इस दर्जको पहुँचो है । रोम को सभ्यता भी यूनान की 
सभ्यता फे अनुकरण का फल है । पुराद्धत्त जाननेवालों को मालूम दे 


१७० अनुऋरण 


कि आजकल हिन्दुस्तानी बाबू लोग आँगरेनों का जितना और जैसा 
अनुकरणा करते हैं यूगोेषियन लोगों ने पहले-पहल यूनानियों का-- 
विशेष कर रोम का-उससे कम अनुकरण नहीं किया। उनेंदने 
पहले अनुकरण किया. इसी से आज वे उन्नति के इतने ऊँचे सोपान 
पर विजय-बैजयन्ती लिये खड़े हुए हैं | लड़कपन में दूसरे का हाथ 
पक्रड़ कर जल में उतरना जिसने नहीं सीखा, वह कभी तैरना नद्ीीं 
सीख सकता । मास्टर के अक्षरों को देखकर जिसने पहले लिखना 
नहीं सीखा, वह लिख नहीं सक्रता | हिन्दुस्तानी लोग आँरेज़ों का 
अनुकरणा कर रहे हैं, यहो उनके लिये आशा है । 

किन्तु लोगों को यह विश्वास है कि अनुकरणा के द्वारा प्रथम 
दर्ज की, उन्नति नहीं हों सक्रती । क्‍यों भाई. कैसे ? 

पहले साहित्य को लीजिए | प्रृथ्वी के कुछ प्रथम श्रेणी के 
महाकाव्य केवल अनुकरणा-मात्र हैं (पोष ने ड्राइडेन और बोबालो 
का अनुकरण किया है ओर जान्घन ने पोप का । हम इस तरह के 
छोटे २ लेखकों के दृष्टान्त दिखाकर ही अपने कथन को प्रमाणित 
नहीं करना चाह्दते | बड़ों को भी देखिए | वर्मिल का महाक्राव्य हो मर 
के प्रसिद्ध महाकाव्यका अनुकरण है | रोमका सारा सादित्य यूनान 
के साहित्य का अनुकगण है । कहने का मतलब यह है कि जो रोम 
का सादित्य वतेमान यूरोप की सभ्यता का आधार है वह अनुकरणय 
मात्र है। इन विदेश के उदाहरणों को जाने दी जिए । आप अपने द्वी 
यहाँ के लीजिए । हमारे देश में दो मड्ाकाव्य हैं - उनको हम महा- 
काव्य न कहकर गौरव के लिये इतिद्दास कद्दते दैं--बे प्रथ्दी के सब 

काब्यों में श्रेष्ठ हैं | गुण में दोनों प्रायः सयान छी हैं,थोड़ा हो अंतर 
है। पर साहित्य की दृष्टि से देखिये तो एक प्रायः दूसरे का अनुकरण 
है। हीलर साहब को छोड़कर शायर और कोई आपत्ति नहीं 
करेगा कि महाभारत की रचना रामायण के बाद हुई है । अन्यान्य 
अनुकृत और अनुकारी नायकों में ज्ञितना ऋस्तर देखा ज्ञाता है, 
राम ओर युविप्ठिर में उससे अधिक अन्तर नहीं है। रामायण के 
श्रमित बलशाली बीर जितेन्द्रिय भ्रातृवत्सल लक्ष्मण मद्राभारत में 
अजुन बन गये हैं और भरत-शत्रुन्न का प्रतिविब्र नकुल-सदृदेव । 
भीम का ढंग निराला है,तथ।वि बहुनसी बातों में उनपर कुम्भकर्ण की 
छाया पड़ गई है। रामायण में विभोषण हैं. महाभारत में बिदुर हैं । 
अभिमन्यु और इन्द्रजित्‌ एक ही ढंग के हैं। इधर राम अपने भाई 
और स्त्री के साथ सुरीर्धसमय तक वन में रहने को बःध्य हुए, और 
उधर युधिप्लिर भी भाई और स्त्री के साथ वन को गये । दोनों ही 
राज्य पाते प,त्ते उससे वश्ित हुए। एक की स्त्री हरी गई और 
दूसरे की स्त्री का भरी सभा में अपमान हुआ । दोनों ही महा- 
काव्यों का सार्राश जो युद्ध है, उसमें एकर में स्पष्ट रूप से ओर 
दूसरे में अस्पष्ट रूप से--बद्दी अप्नि जलती है । दोनों ही क्राउय का 
प्लाट यह है किहयुवराज राजश्रष्ट दोकर भाई ओर स्त्री के साथ 
वनवासी बने, फिर लड़क< विजय लक्ष्मी पाकर अपना राज्य 
करने लगे)। छोटी छोटी घटनाओं पर भी यही बात पाई जाती है । 
लव-कुश का काम मणिपुर में वश्चूबहनन ने कर दिखाया। मिथल्ञा 
में घनुभंक्ष हुआ, पत्ञाव में भी उत्त धनु की क्रिया से मत्ध्यवेध 


श्षर अनुकरणा 


हुआ। दशरथ और पारडु का पाप और साप बहुत कुछ मिलता 
जुलता है। लंक्रादाह और और लाक्षाभवन की लीला में भी 
घटना-साद श्य है । 

हमारे इस कथन का यद आशय न सममक लिया ज्ञाय कि 
रामायंण और भारत के पात्र प्रथ्व्री पर पैदा ही नहीं हुए, या उन्होंने 
इन काब्यों में वर्शित कार्यो को नहीं क्रिया | वे सत्र लोग हुए और 
उन्होंने उन कार्य्यों को भी किया। किंतु उनके उन कार्यों का वर्णन 
परवर्ती कवियों के द्वारा किया गया--और उनमें परवर्ती कवि ने पूबे- 
बर्ती कवि का बहुत कुछ अनुकरण किया और पूवेवर्ती कवि ने भी 
लोकपरम्पंरा के मुख से सुने गये उपाख्यान के बन करने में 
अपनी कवित्वशक्ति का उपयोग किया | इसी कारण हमने इन 
दोनों प्रैथों को, इतिद्दास होने पर भी, मद्दाकाव्यं कह्दा है । 

आपका जी चाद्दे तो आप मद्ाभारत को रामायण का अनुक- 
रया न कहें, परंतु याद रखिए, अनुकृति ओर अनुकारो में इससे 
अधिक समानता आपको वहुत कम मिलेगी | मगर देखिये, हमारी 
सममभ में मद्ाभारत रासायण का अनुकरण होकर भी प्रथ्तरी में अद्वि- 
तीय है। अगर इसकी तुलना द्दो सकती है ती कुछ अंशों में रामायण 
से । परंतु संपूर्ण नहीं | क्योंकि मद्दाभारत में बहुत से नवीन पात्र 
ओर घटनायें ऐसी हैं जो रामायण में नहीं हैं. मद्दाभारतके श्रीकृष्ण 
बलराम, भीष्म, कर्ण सुभद्रा आदि रामायण में नहीं हैं । पात्रों के 
स्वभावों में भी, ग्थूलरूप से समता होने पर भो, सूच्मरूप से मंतर 
है। एक सीता और द्रोपदी फो द्वी लीजिए। द्रोपदी की ग्रचंडता 

और तेज्ुस्बिता सीताजी में नहीं है; “केवल उसकी माज्क रावण 
को अशोकु-वाटिका में फंटकारते समय सीता जी में पाई जाती है। 


साहित्य को देख चुके, अब समाज को देखिए.। जब रोमवालों 
को यूम्ान की सभ्यता का पता लगा, तब वे मन-वाणी-काय से 
इसकों अलुकरण करने लगे । उसका फल यह हुआ कि सिसरों 
ऐसे धक्ता, तालितस ऐसे इतिहास-लेखक, वर्मिल ऐसे मद्दाकवि, 
प्लाटस और टेबिन्स ऐसे नाटककार, दोरेस और ओब्िदा ऐसे 
गीतेकाव्य बनाने वाले, पेपिनियन ऐसे व्यवस्थाकार, सेनेका ऐसे 
धर्म-नीति-प्रणेता, आन्तनैन ऐसे राजधम पालनेवाले और कुफालस 
ऐसे भोगासक्त पुरुष रोम में दिखाई पड़े ! जन साधारण का ऐश्वये 
दिन दिन बढ़ा और सम्राटों ने अपनी सौन्दये-प्रियता का परिचय 
देनेवाली बड़ी बड़ी इमारतें बनाई। यूरोप का हाल ऊपर 
लिखा ह्वी ज्ञा चुका है। इटली और फ्रांस का साहित्य का भी ग्रीस 
आर रोम के साहित्य का अनुकरण है । यूरोप का व्यवस्थाशास्त्र 
रोम के व्यवस्थाशासतत्र का अनुकरणं है । यूरोप की शासनप्रणाली 
' भी रोम के अनुकरण पर संगठित हुई है। कहीं वह 'इम्पिरेटर है, 
कहीं वही 'फोरम' है, कहीं वही 'प्लेब' श्रेणी है, कीं वही 'म्यूनि 
सिपियम? है। आधुनिक यूरोप का स्थापत्य (गृद-निर्भाणकला) 
ओर चित्रविद्या का मूल भो यूनान और रोम से आया है | ये सव 
चीजें पहले-पहल अनुकरण मात्र थीं। अब अनुकरण छोड़ कर 
ओर भी उन्नत दोकर इन सब बातों में यूरोपियन लोग अपने गुरु 
से भी बढ़े चढ़े हैं। मगर ऐसा द्वोने के लिए प्रतिआ की बड़ी आवश्य- 

क॒ता है (प्रतिभाशाली लोग पहले अनुकरण करते हैं. और फिर 
उसका अनुशीलन, अभ्यास और आलो चना करके स्व॒तन्त्रतापूरवक 
पूरवेगामियों से आगे बढ़ जाते हैं ) जो बच्चा पहले लिखना सीखता 
हैं. उसे पहले गुरु के हस्ताक्षरों का अनु करण करना पड़ता है। 
अंत को उसके अक्षर अलग हो जाते हैं; और प्रतिभा होने पर 
तथा अभ्यास करने पर वह गुरु से भी अच्छा लिख सक्रता है। 

परन्तु, इस में कोई सन्देद नहीं कि प्रतिभा से शून्य मनुष्य 
अगर अनुफरण करता है तो उप्तका फल अच्छा नदीं होता . जिस 
में ज्ञिस बात की स्व्राभात्रिक शक्ति नहीं वह उस बात का सदा 
अनुसरण ही किया करता है, उसमें कुछ अपनी विचित्रता या 
स्व्॒तन्त्रता दिखने की शक्ति कभो नहीं देख पड़तो। यूरोप के 
नाटक इसका एक उत्तम उदाहरण हैं । यूरोप की जातियों में जो 
नाटककार हुए हैं, सब्र ने यूतानी नाटकों का -अनुकरण क्रिया है । 
किन्तु प्रतिभाशालो होने के कारण स्पेन और इंग्लैण्ड के नाटक 
शीघ्र ही स्त्रतन्त्र रूप से लिखे जाने लगे ओर इंग्लैर्ड ने इस 
विषय में ग्रीस के बरात्रर आसन जमा लिया। इधर इस विषय में 
प्रतिभा अर्थात्‌ स्वाभाविक शक्ति से शून्य रोम, इटली, फ्रान्स 
ओर जर्मनी के लेखक केवल अनुकरण करने वाले ही बने रहे। 
बहुत लोग कहते हैं. क्रि रोम आदि देशेपं के लोग ज्ञो नाटक-रचना 
में स्पेन और इं'लैण्ड के समकक्ष न हो सके, इसका कारण और 
कुद्ध नहीं उनके अनुकरण का अनुराग ही है! लेकिन यह्‌ भ्रम 
है । इसका कारण अनुकरणा का अनुराग नहीं, उनमें नाटक-रचना 
की स्वाभाविक शक्ति का न होना ही है । अनुकरण की इच्छा भी 
एक काय है, कारण नहीं । 

'अनुकरण' को आजकल लोग गाली से बढ़कर समभते हैं। 
इसका कारण यही है कि प्रतिभाशून्य लोगों की अनुकरण0ं प्रग्ृत्ति 
ओर उसका बुरा फल देखकर लोगों को उप्त पर अश्रद्वा या 
अरुचि हो गई है । असमर्थ मनुष्य के लिए अनुकरण से बढ़कर 
हँसी की बात और नहीं है । एऋ तो वह खुद बुरा, उस पर उसका 
अन्ध अनुकर गा करना क्रिस को अच्छा लगेगा ? 

यदि प्रतिभाशाली व्यक्ति अनुकरण करे तो वह कभो घृणा 
के योग्य नहीं | हम लोगों की इस समय जो दशा हो रही है, उसे 
देखते हमारी अ्रनुफरण की प्रवृत्ति बुरी वा अनुचित नहीं कटी जा 
सकती | हमारी समर में तो ऐसा अनुकरण मनुःय के स्वभाव से 
ही सिद्ध है । ऐसा अनुकरण करने में अगर कोई दविन्दुस्ता नियों 
को दोष दे, तो हमें तो उसका कोई यथेट्ट कारण नहीं देख पड़ता । 

हू तो मनुष्य का स्वभावसिद्ध गुण (या दोष) है। जब्र उत्कृष्ट 
और निकृष्ट मिलते हैं. तन्न निकट को उत्कृष्ट के समान होने की 
अभिलापा दह्वोना एक स्वाभाविक बात है | समान होने का उपाय 
क्या है ? उपाय यही है कि उत्कृष्ट लॉग जैसा करते हैँ निक्कट लोग 
भी वैसा द्वी करें | इसो को अतुकरण कदते हैं । आजऊल के 
हिन्दुस्तानी लोग देखते हैं क्रि अंगरेज्ञ लोग सभ्यता में, शिक्षा में, 
ऐश्वयय में, सुख में, विद्या में सब वातों में उनसे श्रेष्ठ हैं तब दिन्दु- 
स्‍्त।नी लोग क्यों न अंगरेज़ों के समात द्वोना चाहेंगे ? ढिन्दुस्तानो 
लोग सममते हैं कि अंगरेज़ लोग जो जो करते हैं उतका अनु रुरण 
करने से हम भी उन्हीं के ऐसे सभ्य, शिक्षिति, सम्पन्न और सुद्बी 


२७६. .  अलुकरण 
हो जायेंगे । चाह कोई भी जाति हो, दिन्दुस्तानियों के स्वभाव का 
दोष नहीं है। कम से कम उच्च जातियों के हिंदु आयो के वंश में 
उत्पन्न हैं | उनके ५.रीर में इस समय भी आर्या का रक्त लहरें 
मार रद्दा है। वे कभो वानरों. की तरह केवल अनुकरण-प्रिय नहीं 
हो सकते । उनके अनुकरगा का कुछ उद्देश्य है । उनका अनुकरण 
स्वाभाविक ओर अत में मंगलदायक हो सकता है। जो लोग दमें 
अंगरेज़ों की पोशाक, रहन-सहन और खाने-पीने का अनुकरण 
करते देख कर जल उठते हैं, वे अंगरेज़ों को फ्रांस फे खान-पान 
आर पहनाव का अनुकरण करते देखकर क्या कहेंगे ? अनुकरण 
करने में क्या अंगरेज़् लोग दिंदुस्तानियों से कम हैं ? भला, हम 
जो अनुकरण करते हैं. बह तो अपनी जाति के प्रभुओं का करते 
हैं, मगर अद्नरेज्ञ किसका अनुकरण करते हैं ? 

हम यह अवश्य स्वीकार करते हैं क्रि आधुनिक हिन्दुस्तानी 
जितना अनुकरण कर रहे हैं, उतने की आवश्यकता नहीं। हिंदु- 
स्तानियाँ में प्रतिभाद्दीन श्रनुकरण करने वाले ही अधिक हैं | और 
- थे प्रायः गुणों का अनुकरण न कर दोपों के ही अनुकरण में तत्पर 
देख पड़ते हैं । यद्वी बड़े दुःख की बता है । हिन्दुस्तानी लोग गुणों 
का अनुकरण करने में उतने निपुण नहीं हैं, मगर दोषों का अनु- 
करणा करने में वे पृथ्वोमंडल में अपना सानी नदीं रखते । इसी लिए 
लोग हिन्दुस्तानियाँ की श्रनुकरणा पर प्रवृत्ति को गालियाँ देते हें, 
ओर इसी कारण राजनारायण जी ने इस सम्बन्ध में जो कुछ 
कह्दा है, हम उस में से बहुत सी बातों को स्वीकार करते द्दे। 

अलुकरण करने वाला प्रतिभाशाली द्वोने पर भी, अनुकरण में 

भी भारी दोष दिखाई देते हैं । एक तो उससे विचित्रता के विकास में 
विच्न होता है। इस संसार में विचित्रताका सुख भी एक प्रधान सुख है 
पृथ्वी भर के सब पदाथे अगर एक ही अंगके होते,तो जगत का दृश्य 
क्या इतना सुखदायक कभी हो सकता था?यदि सब शब्द एक ही तरह्‌ 
के होते,मानलो,सव शब्द कोयल का स्वर ही होते-तो बतलाओ मधुर 
का स्वर कानों को कभी अच्छा लगता! हममें यदि वैचित्र्य सुख का 
अनुराग न होता तो चाह्दे वह अच्छा भी लगता, लेक्रिन इस समय 
जिस प्रकृति को लेकर मनुष्य जाति पैदा हुई है उसमें विचित्रिता के 
बिना सुख नहीं स्वाद नहीं । अनुकरण की प्रवृति उस वैचित्र्य फे 
मार्ग में कए्टक है| हम मानते हैं शेक्सपियर का मैकबेथ नाटक 
एक उत्तम नाटक है किन्तु यदि प्रथ्वी के सब नाटक मैकवेथ के 
अनुकरण ही पर लिखे गये होते, तो फिर नाटक देखने में क्या सुख 
या स्वाद रह जाता ? सभी महाकाब्य अगर रघुबंश फे आदर्श पर 

लिखे जाते तो फिर कौन महाकाब्य पढ़ता ? 

दूसरा दोष अनुकरणा में यह है कि उससे शीघ्र किसी काम 

में उन्नति नहीं होती । संसार का नियम है कि चाद्दे जिस काम को 

आप ले लीजिए, उसमें बारम्बार यत्न करते रहने से ही उन्नति की 

सम्भावना द्वोती है। किन्तु यदि पूवै-तर्ती कराये का अनुकरण 

मात्र हुआ, तो चेश्ठ किसी नई राह पर नहीं जाती। यही 

कारण है कि उस कार्य में उन्नति नहीं होने पाती । तब फल 

यह द्वोता है कि बहुत दिनों तक एक द्वी ढद्ढ चला जाता है। इस 

बात को क्‍या शिल्प, साहित्य, विज्ञान,--ओऔर क्‍या सामाजिक 


श्ष्द * अनुकरण 


काये या मानसिक अभ्यास,-सबमें आप आज़मा कर देख 
सकते हैं । है 
विचार करने से ज्ञान पड़ेगा कि मनुष्य की देहिक और प 
मानसिक बृत्तियों की एक साथ ही यथोचित स्फूर्ति और उन्नति ही. ...., 
मनुष्य देह धारण करने.-का प्रधान. उद्देश्य है। मगर जिससे उनमें , 
से कुछ -्रत्तियाँ अधिक पुष्ट हों, और कुछ के प्रति अवज्ञा उत्पन्न _. 
हो, बह काये मनुष्य के लिए अवश्य ही अनिष्टकारी है। मनुष्य 
अनेक हैं और एक मनुष्य के सुख भी अनेक हैं | उन सब सुखों की. . 
सिद्धि के लिए बहुत तरह के भिन्न भिन्‍न कार्यों के करने की 
आवश्यकता है । वे भिन्न भिन्न प्रकारके काये भिन्न भिन्न प्रकृति के _ 
लोगों के बिना सुसम्पन्न नहीं हो सकते । एक श्रेणी के चरित्र वाला | 
आदमी अनेक श्रेणी के अनेक कार्य नहीं कर सकता । अतएव 
संसार में चरित्र-वेचित््य कार्य-वेचित्रय, और प्रबृत्ति-वेचित्र्य की 
बड़ी ज़रूरत हैं । इसक सिवा समाज की सर्वाज्ञ उन्‍नति नहीं हो 
सकती । इस वेचित्र्य की उन्नति में ही समाज की भलाई है ।' 
अनुकरणा प्रवृत्ति का फल यही होता है कि अनुकरण करनेवाले 


के चरित्र, प्रश्नत्ति और कार्य अनुकृत के ऐसे हो जाते हैं-अनुकरण 
करने बाला दूसरे माग पर नहीं जा सकता, ( लेकिन यह नियम 
विशेष कर प्रतिभा-हीन लोगों के लिए ही लागू है ), और जब 
समाज के सभी लोग या अधिकाँश लोग, अथवा काम करनेवाले 
लोग, एक ही आदर्श का अनुकरण करने लगते हैं तब यह वैचित्रय 

को हानि हो जाती है । मनुप्य-चरित्र का सम्पूर्ण विकास नहीं 

द्वोता, सब प्रकार की मानसिक वृत्तियों में सामझ्जस्य नहीं रहता, 

सब तरह के काम सुसम्पन नहीं होते, मनुष्य को सब प्रकार के 

सुख नसीब नहीं होते । मनुष्यत्व असम्पूर्ण रह जाता है, समाज 

असम्पूर्ण रह जाता है, मनुष्य-जीवन असम्पूर्ण रह जाता है । 
हमारे इस सब कथन का सारांश यही है कि-- 

( १ ) सामाजिक सभ्यता को उत्पत्ति दो तरह से है-- 
कोई समाज आपसे सभ्य होता है और कोई समाज दूसरे समाज 
से शिक्षा प्राप्त करता है । पहले प्रकार से बहुत दिन लगते हैं, और 
दूसरे प्रकार से, बहुत शीघ्र काये सिद्ध हो जाता है । 


(२ ) जब कोई अ्रपेक्षाकृत असभ्य जाति अत्यन्त सभ्य 
जाति से मिलने का अवसर पाती है तब वह्‌ सभ्यता की राह पर 
बड़ी तेज़ी से दौड़ने की कोशिश करती है, और प्रतिभा होने से 
अपनी चेष्टा में सफलता भी प्राप्त, करती है। ऐसी जगह पर 
सामाजिक गति ऐसी होती है कि अपेक्ताकृत असभ्य अशिक्षित 
समाज अपने से अधिक सभ्य शिक्षित समाज का अनुकरया सब 
बातों में करने लगता है । यद्दी स्वाभाविक नियम है । 

(३ ) अतएव हिन्दुस्तानियों के आधुनिक समाज में 
दिखाई देनेवाली वह अनुकरण प्रवृत्ति न अस्वाभाविक है ओर न 
हिन्दुस्तानियों के स्वाभाविक दोष से उत्पन्न हुई हैं । 

(४ ) अनुकरण मात्र से अनिष्ट नहीं दोता । अमर अनु- 
करण में कुछ दोष हैं तो उसमें गुण ) हैं । प्रतिभा-द्वीन-विचि- 
त्रताहद्दीन-का अन्ध अनुकरण दो फौडी का होता है। प्रतिभा- 


श्८० अनुसरण 


शाली मनुष्य (या ज्ञाति) पहले अनुकरण करता है और पीछे 
अभ्यास द्वो जाने पर स्वतन्त्रत रूप से उसी में उन्नति करता है । 
हमारे हिन्दुस्तानियों की उसी अवस्था है, उसे देख कर यह बात 
निश्चित रूप से नहीं कहदी जा सकती कि इनको अनुकरणा-प्रवृत्ति 
अच्छी नहीं । इस अनुकरण-प्रवृत्ति में आशा को मलक भी पाई 
जाती है। 

(५) परन्तु अन्ध अनुकरण में एक बड़ा भारी दोष भी 
है । वह यह कि अनुकरण योग्य प्रथम अवस्था निकल जाने पर 
भी अगर अनुकरण की प्रब्रृत्ति प्रबल बनी रही, अथवा अनुकरण 
के योग्य समय में ही बराबर अनुकरणा की प्रवृत्ति ज़ोर पकड़ती 
गई, अर्थात्‌ अनुकरण का अभ्यास बढ़ता गया, तो बहुत ही शीघ्र 
सर्वनाश उपस्थित होता है । 

(६) अनुकरण करनेवाले हिन्दुस्तानी अगर इन बातों 

, पर ध्यान दे कर संभल कर 'झ्म करें, तो वे शीघ्र द्वी अपने गुरुओं 
, के उत्तस शिष्य बन कर सम्मान प्राप्त कर सकते है । 


नाटकत्व 


(बाबू द्विजेन्द्रलाल राय) 


महाकाव्य, नाटक और उपन्यास, तीनों की रचना मनुष्य- 
चरित्र को लेकर होती है। किन्तु इन तीनों में पररुपर बहुत भेद है । 

महाकाव्य एक या उससे अधिक चरित्र लेकर रचे जाते हैं । 
ज्षेकिन महाऋएउय में चरित्र-चित्रया प्रसंग मात्र है । कवि का मुख्य 
उद्देश्य होता है उस भ्रसंग-क्रम में कवित्व दिखाना । महकाब्यों में 
वर्यान दी (जैसे प्रकृति का वन, मनुष्य की श्रवृत्तियों करा वगेन) 
कवि फा प्रधान लक्ष्य द्ोता है, चरित्र उपलक्षमात्र होते हैं । जैसे-- 
रघुबंश है। इसमें यद्यपि कवि ने प्रसंगवश चरित्रों की अवतारया 
की है, परन्तु उनका प्रधान उद्देश्य कुछ 'वर्गान! करना है । जैसे-- 
श्रज्ञ के विलाप में इन्दुमती की मृत्यु उपलक्षमात्र है | क्‍योंक्रि यह 
विलाप श्ज के सम्बन्ध में जैसे है, वैसे ही अन्य किसी प्रेमी स्वामी 
के सम्बन्ध में भो हो सकता है । वहाँ कवि फा उद्दे श्य है, चरित्र की 
कोई विशेषता न रख कर श्रयोजन के वियोग में शोक का वयोन 
करना और उस वर्णन में अपनी कवित्वंशक्ति दिखाना । 

उपन्यास में कई चरित्र लेकर एक मनोहर कहानी की 


श्ष्र नाटक॒स्व 


रचना करता ही ग्रन्थकार का मुख्य उद्देश्य होता है। उपन्यास का 
मनोहर होना उस कहानी की विचित्रता के ऊपर ही प्रधानरूप से 
निभेर द्वोता है । 

नाटक काव्य और उपन्यास के बीच की चीज है। उसमें 
कवित्व भी चाहिए, और कहानी की मनोहरता भो चांहिए । इसके 
सिवा उसके कुछ वँघे हुए नियम भी हैं । 

पहले तो, नाटक में कथा भाग कऊा- ऐक्य ((776ए ० 900) 
चाहिए । एक नाटक में केबल एक ही विषय प्रधान बर्यानीय होता 
है । अन्यान्य घटनाओं का उद्देश्य केवल उस विषय को प्रस्फुटित 
करना होता है । 


उदाहरया के तौर पर कहा ज्ञा सकता है कि उपन्यास की 
गति आकाश में दौड़ते हुए छोटे छोटे मेघ्ंडों की सी होती है। 
उन सब की गति एक ही ओर होती है, लेकिन एक दूसरे के 
अधीन नहीं होती है । नाटक की गति नदी के प्रवाह की ऐसी होती 
है--अन्यान्य उपनदियाँ उसमें आकर मिलती हैं, और उसे परिपुष्ट 
करती हैं । अथवा उपन्यास का आकार एक शाखा के समान होता 
है-- चारों तरफ नाना शाखा-प्रशाखायें हैं, और वहीं उनकी विभिन्न 
परिणति हो जाती है । किन्तु नाटक का आकार मधुचक्र (ममाखी 
से छत्ते) फे ऐसा होता है। उसे एक स्थान से निकल कर, फिर 
विस्तृत होकर, अन्त को एक ही स्थान में समाप्त होना चाहिए । 
नाटक का मुख्य विषय प्रेम हो तो उस नाटक को प्रेम फे परिणाम 
में ही समाप्त करना होगा--जैसे रोमियो-जूलियट है । मुख्य विषय 

लोभ हो तो लोभ के परिणाम में ही नाटक समाप्त करना द्वोगा-- 
जैसे मैकबेथ है । नाटक का विषय उच्चाशय हो, तो उसके परिणाम 
में ही नाटक की परिणति होगी--जेसे जूलियस-सीजर है । नाटक 
का शआरंभ प्रतिहिसा से हो, तो अंत को प्रतिहिसा का ही फल 


. दिखाना होगा--जेसे हैमलेट है । 


इसके सिवा नाटक का और एक नियम है। महाकान्य या 
उपन्यास का वैसा कोई बैँधा हुआ नियम नहीं है । नाटक में, प्रत्येक 
घटना की साथकता चाहिए। नाटक के भीतर अवान्तर विषय लाकर 
नहीं रकखे ज्ञा सकते | सभी घटनाओं या सभी विषयों को नाटक 
की मुख्य घटना के अनुकूल या प्रतिकूल होना चाहिए । नाटक में 
ऐसी कोई घटना या दृश्य नहीं होगा, जिसके न रहने पर भी नाटक 
का परिणाम बेसा ही दिखाया जा सकता हो। नाटककार अपने 
नाटक में जितनी ही अधिक घटनाओं का समावेश कर सकता है, 
उतनी ही उसको क्षमता प्रकट हो सकती है-- ओर आख्यान भाग 
भी उतना ही सिश्र हो सकता है। लेकिन उन सब घटनाओं की 
दृष्टि मूलबटना की ओर ही होनी चाहिए | बे या ता मूल घटना 
को आगे बढ़ा देंगी या पीछे हटा देंगी । तभी वह नाटक होगा, 
अन्यथा नहीं । उपन्यास में इस तरह का कोई नियम नहीं है। 
मद्दाकाव्य में भी घटनाओं की एकाग्रता या साथंकता का कुछ 
प्रयोजन नहीं है । 

कवित्व नाटक का एक अंग है । उपन्यास में कवित्व न रहने 
से भी काम चल सकता है। नाटक में चरित्र-चित्रया का द्वोना 

आवश्यक है, पर काव्य में चरित्र-चित्रण न होने से भी काम 
चल सकता है । 


नाटक का और एक प्रधान नियम है, जो नाटक को काव्य 

ओर उपन्यास दोनों से अलग करता है । नाटक का कथा भाग 
44422 5:2 3.38. 

घटनाओं के घात-प्रतिघात से अग्रसर द्वोता है। नाटक का मुख्य 
चरित्र कभी सरल-रेखा में नहीं जाता । जीवन एक ओर जा रहा 
था, ऐसे ही समय धक्का लगकर उसक्री गति दूसरी ओर फिर गई, 
उसके बाद धक्का खाकर उसको दूसरी ही ओर फिरना पड़ा-- 
नाटक में यही दिखाना होता है । उपन्यास अथवा महाकाब्य में 
इसका कुछ प्रयोजन नहीं । यह्‌ बात अवश्य ही होती है कि हर एक 
मनुष्य का जीवन, वह चाहे जितना सामान्य क्यों न हो, किसी न 
किसी ओर कुछ न कुछ धक्का पाता ही है । किसी भी मनुष्य का 
जीवन एकदम सरल-रेखा में नहीं जाता । एक आदमी खूब अच्छी 
तरह लिख-पढ़ रहा था, सहसा पिता की मौत हो गई, डसे लिखना- 
पढ़ना छोड़ देना पड़ा । किसी ने ब्याह किया, उप्के कई बचे दो 
गये, और तब उसे अथेक्रष्ट के कारण नोकरी या दासत्त्ति स्वीकार 
कर लेनी पड़ी । प्रायः प्रत्येक मनुष्य के जीवन में इस तरह की 
घटनापरंपरायें देख्व पड़ती हैं। इसी कारण किसी भी व्यक्ति के 
जीवन का इतिहास लिखा ज्ञायगा तो वह अवश्य द्वी कुछ न कुछ 
नाटक का आकार धारण करेगा । किन्तु यथाथे नाटक में ये घटनायें 
जरा जोरदार द्दोनी चादिए | धक्क्रा जितना अधिक और प्रवल द्वोगा,, 
उतना ही वह नाटक के लिए उपयुक्त उपकरणा होगा । 


बाबू छ्विजेन्द्र लाल राय श्प्श्‌ 


कम से कम ऐसा दिखाना चाहिए कि नाटक फे सब प्रधान 
चरित्र बाधा को नाँध रदे हैं, या नाँधने की चेष्टा कर रहे हैं। जिस 
में केन्द्रीय चरित्र बाधा को नाँधता है, उस नाटक को अँगरेजी में 
(0०7०१७ कामिडी कहते हैं । बाधा नाँघते ही वहीं पर उस नाटक 
की समाप्ति द्वो ज्ञाती है। जैसे-दों जनों का विवाह अगर किसी 
भी नाटक का मुख्य विषय हो, तो जब तक अनेक प्रकार के विश्न 
आकर उनके विवाह को संपन्न नहीं होने देते तभी तक वह नाटक 
चलता रहता है | इसके वाद ज्यों ही वियाहकाये संपन्न हुआ कि 
यवनिका-पतन हो जायगा । 


अन्त में, ऐसा भी हो सकता है कि बाधा न भी नाँघी जा 
सके, बाधा नाँधने के पहले ही जीवन की या घटना की समाप्ति द्दो 
जाय और दुःख दुःख ही रद्द जाय । ऐसे स्थल में, अँगरेजी में जिसे 
पु०४४९०% ट्रेजिडी कद्दते हैं उसकी सृष्टि होती है। जैसे ऊपर 
कहे गये उदाहरण में मान लीजिये, अगर नायक या नायिका को, 
श्रथवा दोनों की मृत्यु हो जाय, या अथवा दोनों निरुद्देश हो जायें । 
उसके बाद और कुछ कद्दने को नहीं रह जाता । उस दशा में वहीं 
यवनिका-पतन हो जायगा । 
हैं 4:8५ यह कि सुख फी और दुःख की वाधा और शक्ति, 
और बहिघिटना के संघर्षण से नाटक का जन्म है | उसमें युद्ध 
चाहिए वह चाददे बाहर की घटनाओं के साथ हो; और चाहे भीतर 
को प्रबृतियों फे साथ द्वो । 
जिस नाटक में अ्रन्तईन्द्र दिखाया जाता हैं. वही नाटक उच्च 

श्रणोी का होता है-- जैसे -हैम्लेट अथवा किंग लियर हैं । बहि- 
घेटनाओं के साथ युद्ध दिखाना अपेक्षाकृत निम्न श्रेणी के नाटक 
की सामग्री है। ऐसे नाटक हैं--उथेलो या मैकबेथ ।, उथेलो को. . 
इयागो ने समक्राया कि तेरी स्त्री भ्रष्टा है। वह मूखे वही समझ 
गया । उसके मन में तनिक भी दुविधा नहीं .आई। उशेलो नाटक ; 
में केबल एक जगह पर उथेलो के मत में दुविधा आई है. वह. 
दुविधा स्त्री-हत्या के दृश्य में देख पड़ती है । वहाँ पर भी-युद्ध प्रेम... 
ओर ईर्पा में नहीं हैं रूप-मोह और ईर्पा में है-मैकब्रेथ में जो . 
कुछ दुविधा है वह इस दुविधा की -अपेक्षा,कहीं ऊँचे - दर्जे की है। 
डंकन की हत्या करने के पहले मैकवेथ के हृदय में ज़ो युद्ध हुआ 
था, वह धर्म और अधर्म में, आतिथ्य - और लोभ में हुआ था। 
परन्तु क्रिग लियर का युद्ध और तरह: का है, बह युद्ध ज्ञान और 
अज्ञान में है, विश्वास और स्नेह में है, क्षमता और प्रवृत्ति में है । 
हेम्लेट के मन में जो युद्ध है वह आलस्य और इच्छा में, प्रतिहिंसा 
ओर सन्देह में है । यह युद्ध नाटक के आरम्भ से लेकर अन्त तक 
होता रहा है । | 

यह भीतरी युद्ध सभी महानाटकों -में है। कोई भी कवि 
प्रवृत्ति और प्रवृत्ति के संघान में लदर उठा सके बिना, विपरीत 
वायु के संघात से अचणड बवंडर उठा सके बिना, चमत्कारयुक्त 
नाटक की सष्टरि नहीं कर सकता । हे 

अस्तर्विरोध के : रहे बिता -डच्च श्रेणी का, नाटक बत ही नहीं 
स्क्रता । बाहर के युद्ध से नाटक का विशेष उत्क्रषे नहीं होता। 

उसे तो ऐरे गैरे सभी नाटककार दिखा सकते, हैं । जिस नाटक में 
* केवल उसी का वर्णन होता है, वह नाटक नहीं,. इतिहास है । जिस 
नाटक में बाहर के युद्ध को उपलक्तमात्र रख कर मनुष्य की प्रकृ- 
त्तियों.का -बिकास दिखाया जाता है. बहू नाटक अवश्य हो सकता 
है, परन्तु उच्च श्रेणी का नहीं। जो नाटक भ्रवृत्तियों का युद्ध 
दिखाता है, वद्दी उच्च श्रेणी का नाटक है। 

उच्च श्रेणी के नाटक में प्रवृत्तिसमूह का सामंजस्य अधिक 
परिणाम में रहता है। जेसे साहस, अध्यवसाय, प्रत्युत्पन्नमतित्व 
इत्यादि गुणों का समवाय । अथवा द्वप, जिधाँसा, लोभ इत्यादि 
वृत्तिसमूह का समवाय एक चरित्र में रह सकता है । 


अनुकूल बृत्तिसमूह के सामंजस्य की रक्षा कर के नाटक 
लिखना उतना कठिन नहीं है । उसमें. मनुष्य हृदय के सम्बन्ध में 
नाटककार के ज्ञान का भी विशेष परिचय नहीं प्राप्त होता । 
आदशे-चरित्र के सिवा प्रत्येक मनुष्य-चरित्र दोप और गुण से 
गठित द्वोता है । दोषों को निकाल कर क्रेवल गुणा ही गुणा दिखाने 
से अथवा गुणों को छोड़ कर केवल दोष ही दोप दिखाने से एक 
सम्पूर्ण मनुष्य-चरित्र नहीं दिखाया जा सकता । ज्ञो नाटककार एक 
आदशे चरित्र चित्रित करने द्वी को बैठा दो, उसकी बात जुदी है 
बह देव चरित्र-मनुप्य का चरित्र कैसा होना चाहिए-यही दिखाने 
| बैठा है । वास्तव में वह नाटक के आकार में धरम का प्रचार करने 
बैठा है। मैं तो ऐसे प्रन्थों को नाटक ही नहीं कहता -धर्म प्रंथ 
कहता हूँ । ऐेसा कवि उस चरित्र के जितने प्रकार के गुण द्वो 

सकते हैं उन सत्रको एकत्र एक नाटक में जितना दिखा सकता है 
उतनी ही उसकी प्रशंशा है । किन्तु उससे मनुष्य-चरित्र का चित्र 
नहीं अंकित होता । 

विपरीत बृत्ति-समृह का समवाय दिखाना अपेक्ताकृत कठिन 
काये है। इसी जगह पर नाटककार का कृतित्व अधिक है। जो 
नाटककार मनुष्य के अंतजंगत्‌ को खोलकर दिखा सकता है वही 
यथाथे में सच्चा दाशैनिक कवि है (वल और दुबेलता के, जिघांसा 
आर करुणा के, ज्ञान और विज्ञान के, गबे और नम्रता के क्रोध 
और संयम के-पाप और पुण्य के-समावेश से ही यथार्थ उचश्रेणी 
का नाटक होता है | इसी को मैं अन्तर्विरोध कहता हूँ। मनुष्य 
को एक शक्ति धक्का देती है, और दूसरी एक शक्ति उसे पकड़े रोके 
रखती है | घुड़सवार की तरह कवि एक हाथ से चाबुक मारता है 
ओर दूसरे हाथ से रास पकड़े खींचे रहता है। ऐसे कवि ही 
महादाशेनिक कवि कहलाते हैं । 

नाटक में और एक गुण रहना चाहिए । क्या नाटक, क्‍या 
उपन्यास, क्या महाक्राव्य,कोई भी प्रकृति का अतिक्रमण नहीं कर 
सकता । वास्तव में सभी सुकुमार-कलायें प्रकृति की अनुगामिनी 
दोती हैं । कवि को अधिकार है कि वह प्रकृतिको सजावे या रंजित 
करे । किन्तु उसे प्रकृति की उपेत्ता करने का अधिकार नहीं है । 

अब हमने देखा कि नाटक में ये गुण रहने चाहिये ।--(१) 
घटना का ऐक्य, (२) घटना को साथकता, (३) घटनाओं की 
घात-प्रतिघात गति, (४ ) कवित्व, (५) चरित्र-चित्रण और 


बाबू द्विजेन्द्र लाल राय श्द६ 


( ६ ) स्वाभाविकता । 

अ्रब कालिदास के शकुन्तला नाटक फे आख्यानभाग को ले 
लीजिए । दुष्यन्त के साथ शकुन्तला का प्रेम ( उसका अंकुर, उस 
की वृद्धि और उसका परिणाम) दिखाना ही इस नाटक का उद्देश्य 
है। इस नाटक का आरंभ जिस विषय को लेकर हुआ है, उसी 
विषय को लेकर समाप्ति भी हुई है इसका मूल विषय प्रेम है, युद्ध 
नहीं । उस प्रेम की सफलता या निष्फलता को लेकर ही प्रेममूलक 
नाटक की रचना होती हैं । शकुन्तला नाटक में प्रेम को सफलता 
दिखाई गई है। अतएव देखा जाता है कि शकुन्तला नाटक में 
घटना का ऐक्य है । 

उसके बाद इस नाटक में अन्य सब चरित्र दुष्यन्त और 
शकुल्तला की प्रेमकथा को प्रस्फुटित करने के लिए ही कल्पित हुए 
हैं! नाटक में वर्णित सभी घटनायें उसी प्रेम की धारा में या तो 
बाधास्वरूप होकर संमिलित हुई हैं, या उस प्रेमप्रवाह को ओर भी 
बेग से आगे बढ़ाने के लिए सद्दायक बनी हैं। विदूषक से राजा का 
भूठ बोलना, एकान्त में गुप्त रूप से विवाह, दुर्वासा का शाप, 
अँगुठी का उँगली से गिर जाना-ये घटनायें मिलन के प्रतिकूल 
हैं। विवाह, धीवर फे द्वारा अँगूठी का निकलना और मिलना । 
राजा का स्वगे में निमंत्रण-ये घटनायें मिलन के अनुकूल हैं। ऐसा 
एक भी दृश्य इस नाटक में नहीं है, जिसके निकाल डालने से परि- 
णाम ठोक वर्णितरूप में होता | अतएवं इस नाटक में घटनाओं की 
साथेकता भी है । 

इसके ,सिवा इस नाटक में देखा जायगा कि घात-प्रतिघात में 
ही यह नाटक अग्रसर हुआ है| पहले अंक में ज्यों द्वी शकुन्तला 
और दुष्यन्त के मन में परस्पर मिलने की आकांक्षा उत्पन्न द्ोती:-- 
है, त्यों ही घर लौट आने के लिए दुष्यन्त के पास माता की आज्ञा 
पहुँचती है। उघर गौतमी की सावधान दृष्टि, गुप्तरूप से विवाह, 
कर्व के भय से राजा का भाग खड़े होना, दुर्वाला का अभिशाप 
इत्यादि घटनाओं ने कथाभाग को लगातार वक्रभाव से आगे बढ़ाया 
है, उसे सरल भाव से नहीं चलने दिया । 

कालिदास ने इस नाटक में अन्तर्विरोध भो दिखाया है। 
किन्तु वह अन्तर्विरोध प्रायः किसी जगह अच्छी तरह स्पष्ट नहीं 
हुआ । पहले अंक में, शकुन्तला के जन्म के सम्बन्ध में राजा का 
कोठुडल वासना जनित है । शकुन्तला से ब्याह करने को इच्छा 
दुष्यन्त के मन में पेदा हुई, लेकिन असंवर्ण-विवाह्‌ तो संभव नहीं । 
इसी से राज्ञा सोचते हैं कि शकुन्तला ब्राह्मण-कन्या है या नहीं । 
यह दुविधा दुष्यन्त को किसी प्रकार के अन्तदन्द्व में नियुक्त नहीं 
कर पाई, पहले ही सन्देह-भंजन होगया । उन्हें मालूम हो गया कि 
शकुन्तला विश्वामित्र के वीर्य से उत्यन्न मेनका अप्सरा की कन्या 
है। वास्तव में सन्देह उठते ही उसकी जड़ कट गई । कारण, दुष्यन्त 
कहते हैँ क्रि उनके मन में जब शकुन्तला के ऊपर आसक्ति उत्पन्न 
हुई हैं तब शकुन्तला को क्षत्रिय कन्या होना द्वी होगा | यहाँ कोई 
भी अंतर्विरोध नहीं है । 

मातां की आज्ञा और ऋषियों की आज्ञा में कुछ भी संघ 
नहीं हुआ । माता की आज्ञा पहुँ चते हो उसको व्यवस्था हो गई । 

माधव्य जायेंगे राजमाता की आज्ञा का पालन करने, और राजा 
* ज्ञाएँगे ऋषियों की आज्ञा का पालनःकरने- अर्थात्‌ शकुन्तला के 


: लिए | तीसरे अहझू में जिस समय- राजा अकेले हैं उस समय वे ... 


सोचते हैं--““जाने तपसो बीर्य, सा वाला परवतीति मे विद्तम्‌।” 
(मैं तप के बल की जानता हूँ और यह भी मुझे; विदित है कि वह : 
' बाला पराधीन है ।) किन्तु इसके बाद ही उनका सिद्धान्त हो गया 
कि “नच निम्नोदिव सलिलं निबत्तते मे.ततो हृदयम्‌ ।” (किन्तु तो 
भी नीचे की ओर जाने वाली जलराशि की तरह मेरा हृदय उसी _ 
की ओर जा रहा है, उधर से नहीं लोटता) । 
उसके बांद इसी अझ्ूडु में राजा एकदम प्रक्रत कामुक देख पड़ते 
हैं। यथाथे अन्तर्विरोध जो कुछ हुआ है, वह पंचम अह| में । 
दुर्वासा के शाप से राजा को स्म्ृतिश्रम हो गया है। किन्तु 
शकुन्तला को देखते ही उनका-कामुक- मन शकुन्तला की ओर 
खिंच जाता है । वें प्रश्न करते हैं -- - 
“यह कौन स्त्रो है, जो घूँघट काढ़े हुए है और जिस का 
शरीर-लांवेण्य अतिंपरिरुंफुट नहीं है-। इन मुनियों फे बीच में यह' 
* बैसी ही ज्ञान पड़ती है; जैसे पके हुए पीले पुराने पत्तों के बीच 
कोई नई कॉपल हो ।” 
(केयमवगुए्ठनवती नातिपरिस्फुटशरीरलावण्या । 
मध्ये तपोधनानां किसलयमिव पाण्डुपत्राणाम्‌ ॥) 
'* उनका ध्यान शकुन्तला के नातिपरिस्फुट शरीरलावण्य पर 
' ही ज्ञाकर जम गया ! किन्तु जब शाब्ररव ओर गोतमी ने उसी 


श्र नाटकत्व 


नातिपरिस्फुट शरीरलावण्यवाली अवगुण्ठनवती को पत्नीभाव 
से ग्रहण करने के लिए दुष्यन्त से कहा, तब दुष्यन्त ने कहा-- 
“तुम लोग यह क्या कह रहे हो ?” (किमिदमुपन्‍्यस्तम्‌ |) 

गौतमी ने शकुन्तला का घूँघट खोल कर दिखाया। तब राजा 
ने फिर अपने मन में सोचा -- 

“इस प्रकार पाए हुए इस अमलिनकान्त मनोहर रूप को 
देख कर बारम्बार सोचने पर भी मैं कुछ निश्चय नहीं कर सकता 
कि पहले कभी मैं इसे प्रहण कर चुका हूँ. या नहीं। जैसे भ्रमर 
सवेरे के समय भीतर से हिमपू्ों कुन्द कुसम को न भोग द्वी सकता 
है ओर न छोड़ ही सकता है, वेसे ही मैं भी इस समय शीघ्र न 
इसे प्रहणा द्वी कर सकता हूँ और न अस्वीकार ही कर सकता हूँ ।”? 

(इदमुपनतमेव॑ रूपमक्लिष्टकान्ति 
प्रथमपरियृद्दीतं स्यान्नवेत्याव्यवस्यन्‌ । 
अ्रमर इव निशान्ते कुंदमन्तस्तुषारं 
न रलु सपदि भोक्तु' नापि शक्कोमि मोक्तुम्‌ ॥ 

यह यथाथे अन्तर्विरोध है । एक तरफ लालसा है, और दूसरी 
तरफ धर्मज्ञान है। मन के भीतर युद्ध चल रहा है। तथापि राजा 
स्मरण नहीं कर सके कि उन्हों ने शकुन्तला से व्याह किया है 
या नहीं । उन्हों ने गर्भेवतो शकुन्तला को ग्रहण करना अस्वीकार 
कर दिया । -- 

“इसके गर्भ के लक्षण सब प्रकट देख पड़ते हैं । मैं क्षत्रिय 
धर्म के विरुद्ध इसे केसे महण कर सकता हूँ ?” 

( कथमिमाममभिव्यक्तसत्त्वलक्षणाम/त्मानमक्षत्रिय॑ मन्यमानः 
प्रतिपत्स्ये । ) 

अब की शकुन्तला का मुँह खुला। उसने कहा--“ऐसे शब्दों 
से प्रत्याख्यान करना क्या आपके योग्य है १” 

राजा ने कानों में उँगली देकर कद्दा अर्थात्‌ “हरे हरे ! तुम 
मुझे अधःपतित करना चाहती दो ? ! 

( 'शान्तं पापं+ +समीहसे मात्व नाम पातयितुम्‌ । ) 

शकुन्तला अँगूठी नद्वीं दिखा सकी ! अँगूठी उँगली से गिर 
गई थी । गौतमी ने कहां--“अँगूठी अवश्य द्वी नदी के भीतर 
गिर गई है” तब राजा ने यहाँ तक कि गौतमी पर व्यंग्य 
कर के कहा --' इसी से लोग स्प्रियों को प्रत्युत्पन्न-मति कहते हैं 
अथांत्‌ वे तुरन्त बात बना लेना जानती हैं ।” । इदं तावत्प्रत्युत्पन्न 
मतित्व॑ ख्रोणाम्‌ | ) यहाँ तक कि राजा ऐसे कठोर और असभ्य 
बन गये कि गौतमी ने जत्र कद्दा -“यह शकुन्तला तपोवन में पल 
कर इतनी बड़ी हुई है । शठता किसे कहते हैं, यह जानती भी 
नहीं है ।? 

तब राजा ने कहा-“जो मानुपी नहीं हैं उन 
स्त्रियों में भी जब्र स्वाभाविक चालाकी देख पड़ता है, 
तब जिन्हें बोध है उन मानुवी नारियों के लिये तो कुछ 
कहना ही नहीं है । देखो, कोकिलायें अपने अण्डे कोओं 
के यहाँ रख आती हैं और कौए हो उन्हें. पालते हैं। इस 
प्रकार वे अपने बच्चों को उड़ने लगने से पदले अन्य पत्तियों 
से पलवा लेती हें ।” 

( स्रीणामशिक्षितपदुत्वतममानुषीयां 
संदश्यते किमुत या: परिबोधवत्य: । 
प्रागन्तरिक्षग मनात्स्त्रपत्यजात- 
मन्यद्विजें: परभ्त: किल पोषयन्ति ॥ ) 
यह सुन कर शक्ुन्तला ने क्रोध के साथ कद्दा-हे अनाये ! 
तुम अपने ही समान सत्र को सतमते दो ! २ '« तुम घास से 
ढके हुए कूप के समान धोखेबाज दो । सभी को वेसो प्रवृत्ति नहीं 
होती, यह्‌ जान रक्खो ।”” उस समय शकुन्तला क्रोध से फूल रही 
थी । तब फिर राजा को संदेह हुआ । “यह तिरछी नज़र से नहीं 
देखती, इसकी आँखें भी अत्यन्त लाल हो रही हैं, वाक्य भी 
अत्यन्त निष्ठुर हैं, जो क्रि मेरे पद के लिए सबथा अनुपयुक्त हैं । 
जैसे जाड़ा लग गया हो इस तरह इस का विंवाफल सदश सकल 
अधर काँप रहा है । दोनों भेंहें क्रोध के मारे ऊपर चढ़ गई हैं ।? 
( न तिय्यंगवलोकितं भवति चज्षुरालो द्वितं 
वचो5पि परुषाक्षरं न च पदेषु सन्नच्छते । 
हिमाते इब वेपते सकल एवं विम्बाधरः 
प्रकामविनते श्रुवो युगपदेव भेद॑ गते ॥ ) 
तब शकुन्तला ने ऊपर हाथ उठा कर कहा --'“महाराज ! 
आपने मेरा पाशिग्रहण किया है, इसका साक्षी धम के सिवा 
आर कोई नहीं है । स्त्रियाँ क्या कभी इस तरह लज्जा छोड़ कर 
परपुरुष की आकांक्षा करती हैं? में क्‍या स्वेच्छारिणी गणिका 
की तरह आपके निकट आई हूँ ९”? 

शकुन्तला रोने लगी | दुष्यन्त चुप थे ! हम समम सकते हैं कि 
इस समय दुष्यन्त फे हृदय में कैसी हलचल मची हुई थी । सामने 
रोती हुई अनुपम सुन्दरी उनसे पत्नीत्व की भिक्ता माँग रही है। उसके 
सहायक दो ऋषि और एक ऋषि कन्या है। किंतु उधर धमे का भय 
उन्हें अपनी ओर खींच रहा है। एक मह्ासमर द्वो रहा है । अंत को 
धर्मंभय की जय हुई | याद्‌ नहीं आता कि एक दृश्य में इतना बड़ा 
अन्तर्विरोध और फिंसी नाटक में मैंने देखा है या नहीं । 


छठे अंक में राजा ने प्रतीह्वारी से कहा कि आज मैं धर्मासन के 
सब कामों को अच्छी तरह नहीं देख सकूगा। मन्त्री ही पुर- 
वासियों के सब मामलों को देख-सुनकर उनका विवरणा मेरे पास भेज 
दें। कंचुकी को भी यथोचित शञआज्ञा दी । सब फे चले जाने पर 
राजा ने अपने प्रिय वयस्य विदूषक के आगे अपने हृदय का सब 
हाल कह दिया, अपना हृदय खोलकर दिखा दिया । इसके बाद 
चेटी दुष्यन्त के द्वाथ का बनाया हुआ शकुन्तला का चित्र लेकर 
आई । राजा उसे तन्‍्मयचित्त होकर देखने लगे। 

इसके बाद विदूषक उस चित्र को लेकर चला गया; और 
प्रतीद्दारा ने आकर राजकाज की रिपोर्ट राजा के आगे पेश की । 
राजा ने देखा, एक निःसन्तान व्यापारी समुद्र में इब गया है। राजा 
ने उस पर आज्ञा दी कि “देखो, इस ब्यक्ति के बहुत स्त्रियों का 
दोना संभव है । यदि इसकी किसी स्त्री के गर्भ हो, तो वह गर्भस्थ 
सन्‍्तान द्वी अपने पिता के धन का अधिकारी द्वोगा ।” इसके बाद 
प्रतोद्दारा जब जाने लगा, तब राजाने फिर उसे बुला कर कह्दा-- 

“उसके सन्‍्तान हो या न दो इससे क्या मतलब--“देखो, प्रजागण 
को जिस जिस स्नेहपात्र बन्घु का वियोग हो, उस उसकी जगह, 
दुष्यन्त उनका बन्धु है किन्तु वह प्रजा किसी पाप से कलुषित न 
हो । यह्‌ घोषणा कर दो ।? 

( येन येन वियुज्यन्ते प्रजा: स्निग्धेन वन्‍्धुना । 

नस पापाइते तासां दुष्यन्त इति घुष्यताम्‌॥ ) 

इसके बाद राजा को खुद अपनी निःसन्तान अवस्था का 
स्मरण हो आता है । वे सोचते हैं, मेरे भी तो कोई पुत्र नहीं है; 
मेरे बाद पूर्वेपुरुषों को पि्डदरान कौन करेगा ? राजा अपने को 
धिक्कार देने लगते हैँं। इसी समय उन्हें माधव्य ( विदूषक्र ) का 
आतंनाद सुन पड़ता है । वे सुनते हैं कि कोई पिशाच आकर उनके 
बन्धु को पकड़े लिया ज्ञा रहा है। धुनकर सुप्रोत्थित की तरद्द 
उठ खड़े होते हैं । वे धनुप बाय लेकर वयल्य को पिशाच से छुड़ाने 
के लिए जाना चाहते हैँ क्रि उसी समय इन्द्र का सारथी मातलि 
माधव्य को साथ लिये उपस्थित होता है और राजा से कहता है कि 
देत्यदमन के लिये इंद्रदेव उनकी सह्दायता के प्रार्थी हैं । राजा उस 
निमंत्रण को ग्रद्ण कर लेते हैं । 

इस अंक में अवश्य अन्तर्विरोध नहीं है, किंतु राजा के 
राजकतंव्य-ज्ञान,विरद और अनुताप ने भिलकर जिस एक अदुमुत 
करुण रस की सृष्टि की है, जगत्‌ के साहित्य में वह अतुलनीय दै। 

मोलिएर की नाटक-रचना 


( श्री डाक्टर लच््मया स्वरूप ) 


मोलिएर अपने नाटकों को बहुत अधिक दृश्यों में विभक्त 
कर देता है । संस्कृत नाटकों में दृश्य बहुत कम द्वोते हैं | एक अद्ु 
में प्राय: एक द्वी दृश्य द्वोता है। संस्कृत नाटककार एक परम कोटि 
पर हैं तो मोलिएर दूसरी परम कोटि पर है। मोलिएर के नाटकों में 
दृश्यों का वाहुल्य है । प्रत्येक पात्र के प्रवेश से नया दृश्य बन जाता 
है । यद रीति नाटक को कुछ कृत्रिम सा बना देती है। कहा जाता 
है कि “अति” को छोड़ देना चाहिये । प्रत्येक पात्र के प्रवेश के 
साथ नया दृश्य बना देना अ्रति है । यह युक्ति-युक्त भी नहीं है बरन 
हानिकारक है । कल्पना कौजिए कि एक पात्र अपना कथन कह 
रहा है। उसका कथन अभी समाप्त नहीं हुआ कि दूसरा पात्र 
प्रवेश करता है । दूसरे पात्र के प्रवेश के साथ ही दृश्य बदल जाता 
है। परिणाम यह होता दै कि पहले पात्र के कथन का एक भाग 
तो पहले दृश्य में है ओर उसी कथन का दूसरा भाग दूसरे दृश्य में 
रक्‍्खा जाता है । यह कथन की एकता को भक्ञ कर दता है। 

बाक्यों का आनुपूब्ये असज्गत हो जाता है। उनका पारस्परिक 
सम्बंध टूट जाता है । विचारों की खट्ला नहीं रहती । 


मोलियर को वस्तु बहुत ढीली-ढाली द्वोती है । एक तरह से वस्तु 
का अभाव ही समभिये । किंतु वस्तु का अभाव कोई बड़ा दोष नहीं। 
मोलियर के भाण, प्रहसन तथा नाटक अथिक संख्या में चारित्न्य 
ठथा आचार के दशक हे ]( (!07९१९ए ०0 एफ्र्ञाहटालछा बाते 
१ ७70॥073). डनमें वस्तु की इतनी आवश्यक्रता नहीं होती जितनी 
रूपक में । नायिका के बिना भी काम चल जाता है । जिनमें बस्तु 
पाई भी जाती है उनमें वह्‌ अधिकतर भिन्न-भिन्न उद्गम-स्थानों से 
ली गई है । स्पेन और इताली देश के कबिओओों और नाटककारों की 
रचनाओं के आधार पर मोलिएर ने अपने नाटक ओर प्रहसन 
लिखे हैं । वस्तु की उसने स्वयं कल्पना नहीं की। इसी से उस 
पर चोरी का दोष लगाया जाता है | यह दोष कालिदास और 
भवभूति पर भी लग सकता है। कालिदास ने शकुल्तला की कथा 
ध्यपुराण से ली है। भवभूति ने महावीर और उत्तर रामचरित की 
कथा रामायण से ली है। कवि लोग जहाँ-तहाँ से कथा ले लेते हैं । 
किन्तु अपनी प्रतिभा, कल्पना तथा कवित्व शक्ति से उस कथा के 
पीतल का सोना बना देते हैं । कथा का स्वयं निर्माण करना कवि 
के लिये आवश्यक नहीं | किन्तु कवि की रचना में निर्माण आए 
बिना नहीं रह सकता जहाँ कवियों और नाटककारों ने अन्य ग्रन्थों 
से कथा ले कर रचना की है, जनता ने उनकी रचना को सराद्दा 
है । यदि रचना सरस है तो कवि की कीर्ति रूंसार भर में फैल 

ज्ञाती है। यदि रचना सरस नदीं तो स्वयं निर्मित कथा के आधार 
पर भी बनाया हुआ काव्य तथा नाटक ख्याति प्राप्त नहीं 
कर सकता। 


मोलिएर पर एक और दोष भी लगाया ज्ञाता है कि उसने 
दृश्य के रश्य अन्य कविओं के नाटकों से चुरा लिए हैं। संस्कृत 
साहित्य में भी एक ऐसा उदादरण मिलता है। भास-कृत चारुदत्त 
के दृश्य और श्लोक, बहुत संख्या में शूद्क-विरचित 'मृच्छकटिक' 
में पाए जाते हैं । किन्तु इससे शूद्रक के यश को ह्वानि नहीं पहुँची । 
मोलिएर ने भी अन्य कवरिश्ों के दृश्य अपनी रचनाओं में रस 
दिए हैं । पर उसक्रा यश अब तक वेसा द्वी बना है । उसे सिद्धि प्राप्त 
हुई है। जब काये सिद्ध द्वो जाय, परिश्रम का फल मिल जाय तो 
आतक्षिप निर्मू ल दो जाता है। मोलिएर मद्दाकवि है। फ्रांघ देश का 
ज़गद्विख्यात नाटककार है । चार सो बरस बीत जाने पर भो उस 
की कीर्ति संसार में फली हुई है । 


मोलिएर ने अपने समय के फ्रांस देश का चित्र खींचा है। 
उस सम्रय”के सामाजिक आचार-ब्यवद्दार, ग्रामीण लोगों के भाव 
ओर स्वभाव, दरवारी उच्चकुल के राव ठाकुरों के व्यसन, राजनीति- 
कौशल, धम से पराइमुखता और आध्यात्मिक वार्ता में अश्रद्धा 
का यथाथ नकशा दमारे सामने रख दिया है । केवल पादरी-पात्रों 
का अभाव है । मोलिएर का निरीक्षण बहुत तीत्र और यथाथे था। 
उसके नाटक इसकी सत्यता के साक्षी हैं। उसने तीन नियमों का 
अनुकरण किया है। वे नियम हें-सत्य, भ्रिय, प्रद्यास। जो कुछ 

उसने लिखा, सत्य के आधार पर । लोभ से, डर से या विरोध के 
भय से उसने सत्य को कभी छिपाने का प्रयत्न नहीं किया । किन्तु 
सत्य को उसने ऐसे रूप में श्रकट किया जिससे वह प्रिय द्वो और 
हास्यजनक भी । मनुष्य जब संसार के प्राणिओं के जीवन पर दृष्टि 
डालता है तब उसे संसार में दु:ख हो दुःख दिखाई देता है-' नानक 
दुखिया सब संसार ।” तो यथार्थ निरीक्षण करनेवाले पुरुष की 
दृष्टि से यह दुःख और सन्‍्ताप कब ओमल हो सकता है ? मोलिएर 
को संसार की दशा का खासा ज्ञान था। उसने स्वयं भी सन्‍्ताप 
सहन किए थे । उस ग्रहस्थ आश्रम के सुख का अनुभव न हुआ 
था । वह विचारशील था। ऐसे विचारशील अनुभवी पुरुष की 
प्रकृति गम्थीर होती है। मोलिएर की प्रकृति भो गम्भौर थो। 
कितु उसकी प्रतिभा में नेसर्गिक प्रह्मयस की मात्रा थी | जिन भावों 
के आधार पर अन्य कवर करुणा के रस का प्रतिपादन करते हैं, 
दर्शकों या पाठकों की अश्रुधारा बढ़ाते हैं, उन्हीं भावों के आधार 
पर मोलिएर प्रह्सन रचता है; अपने पाठकों अथवा दर्शकों को 
इतना हँसाता है कि हँसते-हँसते पेट में बल पड़ जाते हैं । उसके 
परिहास का मूल कारण साधारण योजना नहीं है। कबि लोग 
परिहास के लिए प्रायः श्लेप का प्रयोग किया करते हैं | अथवा 
कपट प्रबंध द्वारा परिहास को स्थान मिलता है। मोलिएर के 
परिद्दास का कारण न श्लेप है, न कपट-प्र बंध । संसार में जब हम 
किसी अशिक्षित मनुष्य को कुलीन उच्च महापुरुषों के बस्त्र आदि 
बच वस्तुओं का अनुकरण करते देखते हैँ तब स्वयं हँसी आ जाती 

है। इसी प्रफार मोलिएर अपनी दृष्टि से परिस्थिति की इस प्रकार 
तसवीर खींचता है कि हँसी स्त्रयं आ जाती है। यदि्‌ रासीन अथवा 
फोरनेई इन्हीं नाटकों की रचना करता तो यद्द सव नाटक शोकान्त 
होते | मोलिएर की सहज शक्ति में यह गुण था कि वद्द शोकान्त 
नाटकों का भी प्रहसन में परिवतेन कर देता था। 

मोलिएर का प्रह्मस स्वाभाविक है, कृत्रिम नहीं । यही कारण 
है किलगभग चार सो बरस वीतने पर भी उसके नाटकों का प्रयोग 
होता है। वे जनता के मनोरख्जन का उत्तम साधन हैं । प्रहास केवल 
चित्त-विनोद ही नहीं है, शिक्ताप्रद भी है। दार्शनिक खण्डन से जो 
काय्ये सिद्ध नहीं द्वोता वह उपद्यास से शीघ्र हो जाता है | युक्ति 
प्रमाण, दाशनिक विचारों का प्रभाव इने-गिने पुरुषों पर होता है। 
इन पुरुषों की संख्या बहुत परिमित द्वोती है उन पर इस प्रभाव का 
गहरा रह्मः नहीं चढ़ता । किन्तु उपद्दास सवे-साधारण के हृदय पर 
चोट करता है । यह्‌ चोट बहुत गद्दरी लगती है। मोलिएर के हाथ 
में उपहास एक अमोध अख्र था। उसने इस अमोघ अख्म्र का अनु- 
चित स्थान में प्रयोग नहीं किया। उसने इस अख्र का निशाना 
अपने समय की कुरीतियों को बनाया । उसने जनता के जीवन को 
सरल, सुखमय ओर रसमय बनाने का प्रयत्न किया । उसके परि- 
श्रम तथा गुण स्वीकृत हुए हैं । उसके नाम की गणना महा पुरुषों में 
आदर के साथ की जाती है । 


अआदख्यायिका-विवेचन 


( श्री श्यामसुन्दरदास ) 

आजक़ल संसार की प्राय: सभी भाषाओं में इन कहानियों 

का भ्रचार ब्रहुत बढ़ता जाता है | कुञ्ञ लोग बड़े बड़े उपन्याप्तों का 
_ आकार और प्रछ्ट-संख्या आदि देखकर घबरा जाते 
. हैं और कुछ लोगों को. धत्रराहट न होने पर भी 
इतना समय ही नहीं मिलता कि वे बड़े बड़े उप- 
न्यास पढ़ सके । ऐसे.लोगों के सुभीते के लिये द्वी आरूयायिकाओं 
अथवा छोटी कहद्दानियों का प्रचार हुआ है + कद्दानियाँ इतनी छोटी 
होती हैं कि किसी माश्तिकर पत्र के एक्र ही अंक में, और और 
विषयों के साथ, कई कई आ जाती हैं | उपन्यासतों ओर नाटकोंकी 
भाँति इनसे भी अच्छी नैतिक शिक्षा मिज्ञ सक्री है और इनसे 
भी मनोरंजन होता है। यही - कारण है कि आज कल ऐसी 
आख्यायिकाओं अथवा कहानियों का प्रचार बहुत बढ़ता 
जाता है । इनका इतना बढ़ता हुआ प्रचार देखकर 
कुछ लोग नो यहाँ तक कहने लम गए हें कि छुछ 


आख्यायिका 
या कहनी 

दिनों में उपन्यास रह ही जायेंगे और ये कहानियाँ ही उप- 
न्‍्यासों का स्थान ले लेंगी । पर हमारी समर में यह आशंका का 
निमूल ह्वी है क्योंकि उपन्यास का काम अआख्यायिकाओं से कभी 
निकल द्वी नहीं सकता। आख्यायिका के छोटे क्षेत्र में जीवन की 
उतनी अधिक विवेचना हो हो नहीं सकती. जितनी उपन्यासमें होती 
है । उसमें पात्रों के चरित्र का उतना अच्छा विक्रास और चित्रण 
भी नहीं हो सकता, जिस के लिये उपन्यासों का इतना महत्व और 
आदर है।। हिन्दी में बडुतं बड़े उपन्यासों का तो अभाव ही है, पर 
फिर भी हम कद्द सकते हैं कि परीक्षा-गुरु अथवा प्रेमाअम आदि 
में जीवन के जितने चित्र खींचे गए हैं. उतने चित्र एक क्या कई 
आख्यायिकाओं में भी नहीं झा सकते । जिप्त, प्रकार: संसार में 
मनुष्यों के व्यवहारों ओर कार्य्पों आदि का निरीक्षण करने में हमें 
बहुत अधिक समय लगता है उसी प्रकार पुस्तकों में भी उनसे 
परिचित होने के लिए अधिक्र समय लगामा आवश्यक और श्रनि- 
वाये है । छोटी कद्दानियों में उनके पात्रों का और हमारा बहुत द्वी 
थोड़े समय के लिये साथ होता है और हमें उनके बहुत ही थोड़े 
कायों और व्यवहारों आदि का परिचय मिलता है। हमारे चित्त 
पर उनके अध्ययन से जो प्रमाव पड़ता है, वह भी अपेक्ताकत बहुत 
दी अल्प और थोड़े मद्त्त का होता है । जब तक जीवन की 
जटिलताएँ रहेंगी और जब तक लोगों का स्थान आख्यायिक्राएँ 
नहीं ले सकेंगी । पर इस समय दम इस वात का विचार करने 
नहीं बैठे हैं कि उपन्यास और पआख्यायिक्रा में से कौन श्रेष्ठ 

अथवा अधिक स्थायी है। हम तो उपन्यास की भाँति आख्यायिका 
को भी गद्य काव्य का एक अद्गज मानते हैं और इसी दृष्टि से उस 
का विवेचन करते हैं । 
सब से पहले हमें यह्‌ ज्ञान लेना चाहिए कि आख्यायिका 
या छोटी कद्दानी कहते किसे हैं। आजकल जेसी कहानियों का 
आख्यायिका “चार वढ़ रहा है, उनक्रो देखते हुए हम कद 
का रूप सकते हैं कि आख्यायिकरा ऐसे गद्य कथानक को 
कहते हैं, जो घण्टे दो घण्टे के अन्दर द्वी पढ़ कर 
समाप्त किया जा सके, अर्थात्‌ ऐसी कहानी जो थोड़े से अवकाश 
फे समय एक ही वेठक में समाप्त हो सके । आख्यायिका कभी 
उपन्यास का संक्षिप्त रूप नहीं होती, क्‍योंकि जो बातें किसी 
उपन्यास के सौ दो सौ प्रष्ठों में आ सकती हैं, वे दस बीस प्रृष्ठों 
की किसी आख्यायिका में नहीं आ सकतीं । प्रायः सभी देशों में 
बृद्धां स्त्रियाँ संध्या समय धर में बैठ कर बालकों को अनेक प्रकार 
की शिक्षाप्रद अथवा कुतूहलबद्ध क कहानियाँ सुनाया करती हैं। 
आजकल की आख्यायिक्राएँ भी एक प्रकार से उन्हीं कद्दानियों 
का संशोधित और परिमार्जित रूप हैं । आजकल भी मासिक-पत्रों 
आदि में अनेक ऐसी कहानियाँ निक्रला करती हैं, जो पुराने ढल्न 
की कद्दानियों और आधुनिक ढड्ढ की आख्यायिकाओं के बीचकरी 
होटी हैं । आख्यायिकाओं के प्रचार के साथ ही साथ लोग यह 
सममने लगे हैं कि आख्यायिक्राएँ लिखना भी एक कला है 
ओर उस के लिए भी किसी विशेष कोशल की आवर्यक्रता 

है। जिस प्रकार उपन्यासों और आख्यायिकाओं के विस्तार में 
अंतर है, उसी प्रकार उनके उद्देश्य ओर वस्तु-विन्यास आदि में 
भी अन्तर है। 
आख्यायिका का विषय ऐसा होना चाहिए जिसका उसकी 
संकुचित सीमा के अन्दर भी भली भाँति विकास ओर निर्वाह हो 
सके । इस विषय में पाठकों की रुचि का 
सब से अधिक ध्यान रखना चाहिए। 
कोई आख्यायिका समाप्त करने के उपरांत 
पढ़ने वाले की यह सम्मति होनी चाद्दिए कि यदि इस आख्यायिकरा 
का ओर अधिक विस्तार किया जाता, तो उससे कोई लाभ न 
द्वोता । तात्पय यह कि किसी आख्यायिका से पाठकों के मन में यह 
भाव उत्पन्न हो जाना चाहिए कि जो कुछ कहा गया है, वद्द ठीक 
और पर्याप्त है। इस में अनावश्यक वातें नहीं आने पाई हैं. ओर 
इतने से ही आख्यायिक्रा का उद्देश्य सिद्ध दो गया है। पर इस 
का यह तात्पये नहीं है कि आख्यायिका में किसी एक ही अथद्रा 
क्षणिक घटना का ही उल्लेख दो । उपमें साहित्यिक रूप में जीवन 
के एक से अधिक अंशों के चित्र होने चाहिएँ ओर इस बात का 
ध्यान रहना चाहिए कि आख्यायिक्रा की सारी उत्तमता उसके 
कहने के ढद्ग पर निर्भर करती है। उसमें चरित्र या अनुभव के 
किसी एक ही पक्त का विचार अथवा प्रदर्शन हो सकता है, अथत्रा 
उतनी अधिक ओर व्यापक बातें भी बतलाई जा सकती हैं, जितनी 
अनेक साधारण उपन्यासों में भी नदीं पाई ज्ञाती । पर हाँ, यदि 


आख्यायिका- 
रचना फे सिद्धांत 

किसी छोटी सी आख्यायिका में किसी व्यक्ति के सारे जीवन . की 
सभी घटनाओं को भरने का उद्योग किया जायंगा; तोः वह पाठकों 
फे लिये अरुचिकर होगा और पठित समाज में उसका आदं॑र न हो : 
सकेगा । इसो लिये हमने कहा है कि आख्यायिक्रा की जत्तमता उस 
के विषय तथा प्रतिपादनशेली पर दी निर्भर रहती है । दूसरी : 
आवश्यक बात यह है कि उसके उद्देश्य, साधन और परिणाम आदि 
में सामंजस्य होना चाहिये। आख्यायिका का उद्देश्य अथवा आधार 
भूत सिद्धान्त एक ही होना चाहिये और आदि से अन्त तक उस 
उद्देश्य या सिद्धान्त का ध्यान रखकर ओर उसी कां युक्तियुक्त ! 
परियाम उत्पन्न करने के विचार से आख्यायिका लिखी “ज्ञानी * 
चाहिए । उप्रन्यासों में इतनी अधिक बातें होती हैं कि उनसे कोई * 
एक मुख्य सिद्धान्त या परिणाम निकालना प्राय: कठिन हो जाता : 
हैं । परन्ठ आख्यायिका के सम्बन्ध में यह बात नहीं होनी: चाहिये। 
आख्याग्रिका में तो मुख्य ब्रिच्नार केवन्न एक ही, और वह भी बहुत 
द्वी प्रत्यक्ष या स्पष्ट, होना चाहिए। बीच में कोई ऐसी बात 
नहीं आनी चाहिए पज़ससे पढ़ने वाले का ध्यान उस मुख्य विचार ' 
से हटकर किसी दूसरी ओर चला ज्ञाए । यदि किसी आख्ययिका 
का उद्देश्य ओर परिणाम दोनों ब्रिलकुल एक्र हों तो समझ 
लेना चाहिये कि उसके लेखक को अच्छी सफलता हुई है , 

पर आख्यायिक्रा लिखने में उद्देश्य और परिणाम की यह 
एकता प्रतिपादित करना ही सत्र से अधिक क्रठिन काम है। 
इसी ऋठिनता का ध्यान रखते हुए कुछ विद्वानों ने यद्द सिद्धांत स्थिर 

किया है कि बड़े बड़े उपन्यासों की अपेक्षा छोटी छोटी आख्याग्रि- 
काएँ लिखना ओर भी अधिक कठिन काम है। उसमें अधिक 
कौशल की आवश्यकता।है । एऋ विद्वान्‌ का मत है-“कुशललेखक ( 
बहुत अच्छी तरह विचार करके यह निश्चित्‌ करता है कि पाठकों के. 
हृदय पर मेरी रचना का अमुक प्रकार का प्रभाव पड़े, ओर तब 
उसी प्रभाव.या परिणाम पर ध्यान रखकर वड्‌ ऐपो घटनाओं की 
रचता करता है, जो अभीष्ट परिणाम उत्पन्न करने में सत्र से अधिक 
सहायक होती हैं । यदि उसके प्रारंभिक वाक्य से ही उस परिणाम 
का आरंम न हो, तो समझना चाहिए कि पहले ही प्रास में 
मक्षिका-पात हो गया । सारी रचना में एक भी ऐसा शब्द न होना 
चाहिए जो प्रत्यक्ष अथवा श्रप्रत्यक्तरूप से पाठकों को अभोष्ट परि- 
णाम अथता प्रभाव को ओर अ्रग्नसर न करता हो | इतते ध्यान, 
इतने कोशल ओर इतने साधनों से अन्त में जो चित्र प्रस्तुत होता 
है, वद्दी विचारशील और कलाकुशल प्रेक्षक को पूर्ण रूप से 
संतुष्ट कर सक्रता है । बस यही कह्दानी का शुद्ध ओर स्त्रच्छ रूप 
है और यद्द रूप उपन्यास को प्राप्त नहीं हो सकता।” अच्छी 
आउख्यायिकराएँ लिखने में इस परामशे का बहुत कुछ उययोग हो 
सकता है। 

आख़्यायिका में थोड़े से ही स्थान में कोई बड़ी बात 
बतलानी पड़ती है, इस लिये उसकी रचना की सभी बातों पर 
विशेष ध्यान देने को अवश्यक्रता होती है। उसमें सभी अना- 
वश्यक आर निरथंक बातें छोड़ दी जाती हैं, इस बात छा ध्यान 

रखा जाता है कि किसी बात का आवश्यकता से कम या अधिक 
विल्‍्तार न हो, घटनाओं का क्रम बिलकुल ठीक और गठा हुआ 
हो, और उसके सभी भिन्न भिन्न खंड या अक्ञः सारी आख्यायिकरा 
के अनुरूप ओर अधीन हों। उपन्यास में तो रचना-संबंधी दोष 
कहीं कहीं छिप भी जाते हैं, पर आख्यायिका में वे बहुत ह्वी स्पष्ट 
दिखाई देते हैं। आख्यायिका के संबंध में यही साधारण 
सूचनाएँ हैं, जिनका ध्यान रखना उपयोगी हो सकता है। 
नहीं तो उसक्री रचना का कोई निश्चित नियम नहीं बतलाया 
ज्ञा सकता | नियम आवें कहाँ से ? एक तो रचता-प्रणालो का 
संबंध विषय और उद्देश्य से है, ओर दूसरे किसो कला से 
संबंध रखने वाली छोटी छोटी बातें बतलाना या नियम 
निर्धारित करना बहुत ही कठिन होता है क्योंकि कला सम्बन्धी 
छोटी छोटी बातों का ठीक ठीक अनुमान तो उसका पूरा स्वरूप 
देख कर ही किया जा सकता है। 


इसी प्रकार यह बतलाना भी कठिन है कि किस उद्देश्य या 
लक्ष्य पर ध्यान रख कर आख्यायिका लिखी जानी चाहिए । 
यदि उपछ्की रचना से सम्बन्ध रखने वाली 
सभी बातों का ध्यान रखा जा सके, तो फिर 

श्फ्य प्रत्येक उद्देश्य और प्रत्येक साधन से आख्या- 
यिका लिखी जा सकती है। उससे पाठकों को हँसाया भी जा 
सकता है ओर रुलाया भी जा सकता है। उनको चकित भी किया 
क्षा सकता है ध्योग चछर यें भी जात्ता ता सकला है | उनको यनो- 


डद्देश्य या 

विज्ञान के भी कुछ सिद्धांत बतलाए जा सकते हैं और प्रेम फा 
प्रभाव या परिणाम भी दिखलाया जा सकता है । प्राचीन काल का 
दृश्य भी उनके सामने रखा जा सकता है ओर भविष्य का चित्र 
भी अंकित क्रिया जा सकता है। कोई रोमांचकारिणी अथवा 
शिक्षाप्रद घटना भी चित्रित की जा सकती है और जीवन का 
कोई अंश भी चित्रित क्रिया जा सकता है। अपना कोई अनुभव 
भी बतलाया जा सकता है और देश अथवा समाज को अवस्था 
भी बतज्ञाई जा सऊतो है। तात्पय्‌ यद् है कि सैकड़ों हजारों विषयों 
पर, आख्यायिक्राएँ लिखी. जा सकती हैं । यदि आप चाहें 
तो पहले अपने मन में आख्याथिक्ा को:कोई वस्तु निर्धारित कर 
लें और तब उसके अनुरूप चरित्र आदि ला कर उसमें आरोपित 
करें। अथवा आप कोई चरित्र चुन कर उसके अनुरूप वस्तु- 
विन्यास भी कर सकते हैं। अयबा यदि आपके मन में कोई 
विचार या सिद्धांत उद्भुत हुआ द्वो, तो उसके अनुरूप बस्तु- 
विन्यास ओर चरित्र-चित्रण भी कर सकते हैँ। आख्यायिकरा 
के सम्बन्ध में यद्दो ध्त्र बातें विशेष ध्यान देने योग्य हैं । उस 
की शेष श्रन्यान्य बातें प्राय: उपन्यास की अन्यान्य बातों से ही 
मिलती-जुलती हैं । 


उत्साह 
( श्री रामचन्द्र शुक्र ) 

दुःख की कोटि में जो स्थान भय॑ का है, आनन्द को कोटि मैं 
स्थान उत्साह का है । भय से हम आगामी दु ख के निश्चय से दुखी 
ओर भ्रयत्नवान्‌ भी होते हैं। मूल दुःख से भय की विभिन्नेता प्रयक्ना- 
वस्था और अप्रयन्रावस्‍्था दोनों में स्पष्ट दिखाई पड़ती है, पर 
आगामी सुख के निश्चय का प्रयत्नशून्य आनन्द मूल आनन्द से 
कुछ इतना भिन्न नहीं जान पड़ता । यदि किसी भावी आपत्ति की 
सूचना पाकर कोई एकदम ठक हो जाय, कुछ भी द्वाथ पैर न हिलावे, 
तो भी उसके दुःख को साधारण दुःख से अलग करके भय को 
संज्ञा दी जायगी, पर यदि किसी भ्रिय मित्र के आने का समाचार 
पाकर हम चुपचाप आनन्दित होकर बेडे रहें वा थोड़ा हँस भी दें 
तो यद्द हमारा उत्साइ नहीं कहा जायगा । हमारा उत्साद तभी 
फद्ठा जायगा, जब हम अपने मित्र का आगमन सुनते ही उठ खड़े 
होंगे, उससे मिलने के लिए चल पड़ेंगे और उसके ठहरने इत्यादि 
फा प्रवन्ध करने के लिए प्रसन्न मुख इधर से उधर दोौड़ते दिखाई 
एगे। प्रय्न या चेप्ठा उत्साद का झनिवास्य तत्षण दे। प्रयक्न- 

मिश्रित आनरद ही का नाम उत्साह है । हँसना, उछलना, कूदना 
आदि आनन्द के उल्लास की उद्देश्य-विद्दीन क्रियाओं को प्रयत्न 
नहीं कद सकते । उद्देश्य से जो क्रिया की जाती है उसी को प्रयत्न 
कहते हैं । जिसकी प्राप्ति से आनन्द होगा उसको प्राप्ति फे निम्धय 
से उत्पन्न जिप्त आनन्द के साथ हम प्राप्ति के साधन में प्रकृत्त होते 
हैं उस्ते तो उत्साह कहते दी हैं, उसके अतिरिक्त रुख के निम्थय 
पर उसके उपभोग की तेयारी या प्रयत्न जिस आनन्द फे साथ 
करते हैं उसे भी उत्साह कहते हैं। साधन-क्रिया में प्रवृत्त होने की 
अबस्था में प्राप्ति का निश्चय प्रयत्नाधीन या कुछ अपु्ण रहता है। 
उपभोग की तेथारी में प्रबृत्त होने की अवस्था में प्राप्ति का निश्चय 
स्वप्रयत्न से स्त॒तन्त्र अतः अधिक पूर्ण रहता है। पहली अ्रवस्था में 
यह निश्चय रहता है कि यदि दम काये करेंगे तो यह सुख प्राप्त 
होगा । दूसरी में यह निश्चय रहता है कि वह सुख हमें प्राप्त द्ोगा, 
अतः दम उसको प्राप्ति के प्रयत्न में नदीं बल्कि उपभोग के प्रयत्न 
में प्रवृत्त होते हैं। फरिसी ने कहा कि तुम यह काम कर दोगे तो 
तुम्हें यह वस्तु देंगे। इस पर यदि हम उस काम में लग गये तो यद्द 
हमारी प्राप्ति का प्रयत्न है । यदि क्रिक्षी ने कद्दा कि तुम्दारे अमुक 
मित्र आ रहे हैं ओर हम प्रसन्न होकर उनके ठदरने आदईि की 
तेयारी में इधर से उधर दौड़ने लगें तो यद्द हमारा उपभोग का 
प्रयत्न या उपक्रम है । कभी कभी इन दोनों प्रयत्नों को स्थिति 
पूर्वापर द्वोदी है, अर्थात्‌ जिस सुख की प्राप्ति की आशा से दम 
उत्साद-पूरो प्रयन्न करते दें उनकी प्राप्ति फे अत्यन्त निकर झा 

जाने पर हम उसके उपभोग के उत्लाह-पूर्णो प्रयत्न करते हैं उसकी 
प्राप्ति के अत्यन्त निकट आ जाने पर हम उसके उपभोग के उत्साह 
पूर्णा प्रयत्न में लगते हैं, फिर जिस क्षण वह सुख प्राप्त द्वो जाता है 
उसी क्षण से उत्साद की समाप्ति और मूल आनन्द का आरम्भ 


हो जाता है । 


इस विवरण से मन में यह बात बैठ गई होगी कि जो आनन्द 
सुख प्राप्ति से साधन-सम्वन्ध या उपक्रम-सम्बन्ध रखनेवाली 
क्रियाओं में देखा जाता है उसी का नाम उत्साह है। पर मनुष्य का 
अन्तःऋरण एक है इससे यदि वह किसी एक विषय में उःसाह-पूर्ण 
रहता है तो कभी-क्रभी अ य जिपयों में भी उप्त उत्साह की कलक 
दिखाई दे जाती है | यदि हम कोई ऐसा कार्य्य कर रहे हैं जिससे 
आगाभी सुख का पूरा निश्चय है तो हम उस काय्ये को तो उत्साह 
के साथ करते ही हैं, साथ अन्य कार्यों में भी प्रायः अपना उत्साह 
दिखा देते हैँ | यह्‌ बात कुछ उत्साह ही में नहीं, अन्य मनोवेगों में 
भी बराबर देखी जाती है | यदि हम किसी पर कुद्व बैठे हैं. और 
इसी बीच में कोई दूसरा आकर हमसे कोई बात पूछता है तो उस 
पर भी हम भुँमला उठते हैं । इस भँमकज्ञाहट का कोई निर्दिष्ट 
लक्ष्य नहीं । यह्‌ केवल क्रोध को स्थिति के व्याघात को रोकने की 
क्रिया है, क्रोध की रक्षा का प्रयत्न है। इस कु कलाहट-द्वारा हम यह 
प्रकट करते हैं कि हम क्रोथ में हैं ओर क्रोध द्वी में रहना चाहते हैं । 
इस क्रोध को बनाये रखने के लिए हम उन बातों से भी क्रोध द्वी 
संप्रह करते हैं जिनसे दूसरी अवस्था में दम विपरीत भावों को प्रदयण 

करते । यदि हमारा चित्त किसी विषय में उत्साह्वित है तो हम अन्य 
विषयों में भी अपना उत्साह प्रकट कर सकते हैं | यदि हमारा मन 
बढ़ा हुआ है तो हम बहुत से काम प्रसन्नतापूव कु करने के लिए 
तैयार हो सकते हैँ। इस व्यापार को हम मनोवेगों द्वारा स्तररक्षा का 
प्रय्न कद सकते हैं । इसो का विचार करके सलाम करने वाले 
लोग हाक्रिमों से मुलाक़ात करने के पदले अदृलियों से उनका 
मिज्ञाज पूछ लिया करते हैं। 


उत्साहयुक्त कम के साथ ही अनुकूल फल का आरम्भ है, 
जिसकी प्ररणा से कमे में प्रवृत्ति होती है । यदि फल दूर द्वी पर 
रखा दिखाई पड़े, उत्के परिक्ञान के साथ द्वी उसका लेशमात्र 
भी कर्म या प्रयत्न के साथ साथ लगा हुआ न मालूम पड़े तो हमारे 
हाथ-पाँव कभी न उठें और उस फल के साथ हमारा संयोग द्वी न 
हो । इससे किसी फल के अनुभूत्यात्मक अंश का क्रिश्वित्‌ संयोग 
उसी समय से होने लगता है जिस समय उसको प्राप्ति की 
सम्भावना विदित होती है और हम प्रयत्न में अग्रसर होते मैं । यदि 
हमें यह्‌ निश्चय हो कि अमुक स्थान पर जाने से हमें क्रिसी प्रिय 
व्यक्ति का दशन होगा तो हमारे चित्त में उस निश्चय का फज्न-स्वरूप 
एक ऐसा आनन्द उमड़ेगा जो हमें बैठा न रहने देगा । हम चल 
पड़ेंगे और हमारे अद्ग की प्रत्येक गति में प्रफुज्ञता दिखाई देगी । 
इस प्रफुज़ता के बल पर हम कर्मा की उस श्द्धला को पार कर 
सकते हैं जो फल तक पहुँचाती है । फल की इच्छामात्र से जो प्रयत्र 
किया ज्ञायगा वह अभावमय आर आनन्द-शून्य होने के कारण 

स्थायी नहीं दहोगा। कभी-क्भो उसमें इतनी अआऊु जता होगी कि 
पह उत्तरोत्तर क्रम का निर्वाद न कर सकने के कारण बीच ही में 
चूक जायगा। मान लीज़िर क्रि एक्र ऊँचे पवेत के शिखर पर 
बिचरते हुए किसी व्यक्ति को बहुत दूर नोचे तक गई सीढ़ियाँ 
दिखाई दीं ओर यद्द मालूम हुआ कि नीचे उतरने पर सोने की 
खान मिलेगी । यदि डसमें इतनी सजीबता है कि इस सूचना के 
साथ द्वी वह उस स्वणे के साथ एक प्रकार का संयोग अनुभव करने 
लगा तथा उसका चित्त प्रफुल्ल और शरीर अधिक सचेष्ट द्ो गया 
तो उसे एक्र-एक सीढ़ी स्वर्णमयी दिखाई देगी, एक-एक सीढ़ी 
उतरने में उसे आनन्द मिलेगा, एक एक क्षण उसे सुख से बीतता 
हुआ जान पड़ेगा ओर बह प्रसन्नता के साथ खान तक पहुँचेगा। 
उसके प्रयत्न काल को भी फल प्राप्ति काल के अन्तगेत द्वी समझना 
चाद्विए | इसके विरुद्ध यदि उसका हृदय दुबेल होगा और उसमें 
एष्छामात्र द्वी उत्पन्न होकर रह जायगी तो अभाव के बोध के कारण 

उसके चित्त में यददी होगा कि कैसे कट नोचे पडुँच जायें । उसे एक 
. एक सीढ़ी उतरना बुरा मालूम होगा और आश्चय नहीं क्रि वह 
या तो द्वार कर लोट जाय अधत्रां अड्बड़ा कर मुँद्द के बन गिर 
पड़े । इसी से कमे में दी फत के अवुभत्र का अभ्यास बढ़ाने का 
उपदेश भगवान्‌ श्रीकृष्ण ने फलासन्न-शूल्य कम के सिद्धान्त द्वारा 
इस प्रकार दिया है-- 

त्यक्तवा कर्मफज्ञासड्” नित्पतृप्तो निराश्रय:। 
फर्मेण्यभिप्रवृत्तोडपि नैव क्रिश्वित्करोति सः ॥ 


थ्री रामचन्द्र शुक्त र्१्५ 
कर्म से पृथक फल की विरोप आसक्ति से कम के लाधव 


की वासना उत्पन्न होती है, चित्त में यद्दी आता है कि फाम 
बहुत कम करना पड़े ओर फल लहुत-सा मिल जाय । शरकृष्ण 
के लाख सममाने पर भो भारतवासी इस वासना से प्रल्‍्त 
होकर कर्म से उद्दासीन दो बैठे और फल के इतने पीछे पढ़े कि 
गरसी में त्राद्मयण को एक कुम्हड़ा देकर पुत्र की कामना फरने 
लगे, चार आने रोज़ का ऋनुप्ठान बेठाकर व्यापार में लाभ, 
शत्रु पर विजय ओर न जाने क्या-क्या चद्दाने लगे । प्राप्त या 
उपस्थित वस्तु में आसक्ति. होनी चाहिए । कर्म सामने उप- 
स्थित रहता है इससे उसका लक्ष्य ही काफी है । जिस आनन्द 
से कम की उत्तेजना मिलती है या जो आनन्द्‌ कम करते समय 
मिलता है-वद्वी- उत्साह है। कर्म के मारे पर आनन्द-पूवेक चलता 
हुआ उत्साद्दी मनुष्य यदि अन्विम फल तक न भी पहुँचे तो भी 
उसकी दशा न कम करने वाले की अपेक्षा, अधिक अवस्थाओं में 
अच्छी रहेगी क्‍योंकि एक तो कमेकाल में जितना उसका जीवन 
घीता वह सुख में वीता; इसके उपरान्त फल्न की अप्राप्ति पर भी 
उसे यह पछतावा न रद्द कि मैंने यह्‌ प्रयत्न नहीं क्रिया । लोग कद्द 
सकते हैं कि जिसने निष्फज्ञ प्रयत्व करके अपनी शक्ति ओर घन 
आदि का कुद्र द्वास क्रिया उप्तकी अपेत्ा वद् अच्छा जो किनारे 
रदा। पर फन्त पहले से कोई बना-बनाया तैयार पदार्थ नहीं दोता। 
अनुकूज्ञ साथन कमे के अनुसार उसके एक-एक अन्न की योजना 
दोती है। इससे बुद्धि-द्वारा पूरी रूप से निश्चित किये हुए उप्रयुक्त 

साधन ही का नाम प्रयत्न है। किसी मनुष्य के घर का कोई प्रिय 
प्राणी बीमार हैं । व वेद्य के यदाँ से जबतक ओऔषध ला-लाकर रोगी 
फो देता है और इधर-उधर दौड़-घूप करता है तब तक उसके चित्त 
में जो सन्‍्तोष रद्दता है व उप्ते कदावि न प्राप्त होता यदि बह रोता 
हुआ बैठा रद्दता | इसके अतिरिक्त रोगी के न अच्छे होने की 
अवस्था में भी वह उस आत्मग्लानि के कठोर दुःख से बचा रहेगा 
जो उसे जीवन भर यद्द सोच सोच कर होता क्रि मैंने पूरा प्रयत्न 
नहीं किया । कमे में आनन्द अनुभव करने वाज्ञों ही का नाम कर्मस्य 
है । धरम ओर झ्दारता के जो महत्करम् दवोते हैं उनके अनुष्ठान में 
एक ऐसा अपार आननर भरा रहता है कि कर्ता को वे कर्म ही फल 
स्वरूप प्रतीत होते है | अत्याचार को दमन करने तथा क्लेश को 
दूर करने का प्रयत्र करते हुए चित्त में जो उल्लास ओर सन्‍्तोष 
होता है वही लोकोपकरारी कम्मबीर का सच्चा सुख हैं। उसके लिए 
सुख तब तकर के लिए रुका नहीं रहता जब तक क्िि फल प्राप्त 
न हो जाय, वल्कि उसी समय से थोड़ा करके मिलने लगता है जब 
वह काय्ये आरम्भ करता है । 

श्राशा और उत्साह में जो अन्तर है डसे भी विचार लेना 
चाहिए । आशा में सुख के निश्चय की अपूर्णता के कारण चेष्टा 
नहीं होती, पर उत्साह में क्रिया वा चेष्टा का होना जरूरी है । लोग 
बैठे-बैठे या लेटे-लेटे भी आशा करते दें पर उ त्सादित होऋर कोई 
पड़ा नद्टीं रहता । 





आशा 


( पं० बालऋृष्ण भट्ट ) 


हमारे यहाँ के ग्रंथकारों ने (काम! को मनसिज्ञ कहा है। 
यदि मनसिजञ-शब्द का अथे केवल इतना ही लिया जाय कि “ मन 
में उत्पन्न हुए भाव”, तो हमारी समभ में 'आशा' से बढ़कर मीठा 
फल देने वाली हृदय की विविध दशाओं में से दूसरी कोई दशा 
नहीं हो सकती | यद्यपि हमारे यहाँ कवियों ने 'स्मर! की दस दशा 
मानी हैं, किंतु उस रास्ते को छोड़ मोटे ढंग पर ध्यान दें और 
मान लें कि 'काम! या तो उस पशुबुद्धिरूपी मोहांधकार का नाम 
है, जो मनुष्य के लज्जा, नम्नता आदि गुणों की मीठी रोशनी का 
नाश कर देता है, और जो इस दशा में मनुप्य-जाति का कलंक है, 
अथवा संसार के सब संभव ओर असंभव प्रेम-मात्र का नमूना है, 
तब भी हम यद्द नहीं कट्ट सकते कि इन ऊपर लिखे हुए काम के 
दो रूपों के पाश में उतने लोग फँसे हाँ, जितने स्वेच्छया आनन्द्‌- 
पूवेक अपने को आशा के पाश में बाँधे हुए हैं । 'काम' एक रोग है, 
जिससे चादे थोड़ा-सा सुख भी मिलता द्वों, पर उस रोग के रोगी 


श्श्द आशा 


इसकी दवा अम्यत्र ही हूँढते हें । पर “आशा? को देखिये, तो वह 
स्वयं एक ऐसे बड़े भारी रोग की दवा है, जिसकी दूसरी दबा 
सोचना असंभव है । यह रोग नैराश्य है, जिससे दाहूणतर क्लेश 
की दशा मलुष्य के चित्त के लिये हो नहीं सकती | इस बास्ते ज्ञो 
दमारे यहाँ की कहावत है कि-- 
“आशा दि परम दुःखं नैराश्यं परम सुखम्‌।” 

यह हमारी समर में नहीं आता। यदि ब्ष के भिन्न-मित्न 
ऋतुओं की तरद मनुष्य के दृदय में भी तरइ-तरद की दशाश्रों 
का दौरा हुआ करता है और उसमें भो प्रोष्म, वर्षा, शिश्चिर 
इत्यादि ऋछु एक दूसरे के बाद आते हैं, तो यद्दी कद्दना पड़ेगा कि 
नैराश्य के विकट शीतकात्व की रात्रि के बाद आशा दी रूपी ऋतु 
राज के सूर्य का उद्य् होता है। हृदय यदि प्रमोद-उद्यान है, बो 
उसका पूर्ण सुख आशा दवी रूपी बस्लंत-ऋतु में दोता है । 

कया ईश्वर की महिय्रा इसमें नहीं देखी जाती क्रि दुखी>से- 
ठुखी जनों का ख्वेस्व चल्मा जाने प्री भी आशा से उनका स्राथ 
नहीं छूटता | यदि मान और प्रतिष्ठा बहुत बड़ी चीज़ है- जिसको 
उसके भक्त, धन के चले ज्ञाने पर भी, अपने गाँठ में बाँषे रहते हैं - 
तो सोचना चादिए हि बह क्रिवनी प्रिग्र वस्तु होगी, जो देब्रात्‌ 
प्रतिष्ठा भंग होने पर भो मनुष्य के हृदय को ढाइस और आराम 
देती है । आशा को यरि मनुष्श्र के जीवन-रूपी नौका का ढंग्रर 
कह्दें, तो ठीक होगा, क्योंकि जैसे बड़े-से-बड़े तूफान में जद्दाज त्वंपर 
के सहारे स्थिर ओर सुरक्षित रहता दै, वैसे द्वी मनुष्य श्री अप्रने 

जीवन में घोर विपदाओं को मेइलता हुआ आशा के सहारे स्थिर 
ओर निश्चलमना बना रहता है। मनुष्य के जीवन में क्रितना हो 
बड़ा-से-बड़ा काम क्‍यों न हो, उसके करने की शक्ति का उद्धव 
या प्रसव-भूभि यदि इस आशा ही को कहें, तो कुछ अनुचित न 
होगा, क्योंकि किसी बड़े काम में आशा से बढ़ऊर बुद्धिमत्ता की 
आनुमति देनेबाला और कौन मन्त्री होगा? मनुष्य के संपूर्ण 
जीवन को बुद्धिमानों ने विविध भावनाओं के अभितय की केवल 
रक्रभूमि माना है | परदे के पीछे से धीरे-धीरे वह शब्द बतला 
देनेवाला, जिससे हम चाह्दे जो पात्र बने हों ओर चाहे जिस रस 
के नाटक का अभिनय अपने चरित्र द्वारा करते दवों, उप्त में दढ़ता- 
पूबेक लगे रहते हैं, इस आधा के अतिरिक्त दूसरा और कौन 
उत्तेजक (77070 7087) है ? और भो यदि संसार को भिन्न-भिन्न 
कलह को रण-भूपि मानें, तो उम अपरिदाये रण-भूमि में घायलों 
फे घाव पर मरहम रखने वाला जर्राद्‌ आशा द्वी को कहना चादिए । 

जिस किसी ने संसार में आकर किसी बात का यत्न न किया 
हो ओर किसी क्स्तु की खोज में अपने को व डाल दिया दो, 
उससे बढ़कर व्यथे ओर नीरस जीवन किल्तका हो या ? जब यद्द 
बात है, तो क्तलाइये, किसी प्रकार के प्रयत्त-मात्र की जान आशा 
को छोड़ किसी दूसरे को कद्द सऊते हैं १ क्थ्रोंकि कैसे सम्भत्र दै 
कि मनुष्य छिसी प्रिय वस्तु को प्राप्ति के प्रयत्न में लगा हो और 
आशा से उसका हृदय शून्य हो १ करिप्ती काम के अमिल्षपित 
परिणाम में अस्त का गुण देना यद्द शक्ति सिवा आशा के 


२२० आशा 


और क्रिस में है ? संसार में जो कुछ भलाई हुई है या होगी, उस 
सब का मूल सद्दा प्रयत्त है ओर इस प्रयत्न की जान आशा है। 

क्या भूठी आशा से भी क्रिसी को कुछ दुःख द्वो सकता 
है ! क्या फूठी आशा से नैराप्य अच्छा है ? नहीं, नहीं, सच 
पूछिए, तो ऐसी कोई वस्तु संसार में है ही नहीं जिससे नेराश्य 
अच्छा द्वो, बल्कि नैराश्य से वढ़ कर बुरी दशा मन के वास्ते कोई 
हे ही नहीं । यदि आशा केवल सग-तृष्णा ही हे, तब भी वह ना 
उम्मेरी से अच्छी हे । इस आशा-रूपी प्रबल वायु से हृदय-रूपी 
सागर में ज्ञो दूर तक की तरंगें उठती हैं. डन तरज्ञों की अबधि 
नज़र में नहीं आ सकती । संखार मात्र इस आशा की रस्सी से 
कसा हुआ है | इसे हम कई तरह पर सिद्ध कर चुके हैं । 

अब आगे चलिए, स्वगे या वैदुण्ठ कया है? मनुष्य के 
हृदय में भाँति-भाँति की लालसा ओर आर्काँक्षा का केवल साक्षी- 
मात्र । वास्तव में स्वरग है या नहीं, इसका तक-वितके इस समय 
यहाँ हम नहीं करते | कहने का तात्पर्य केवल इतना ही है कि 
स्वर्ग शव्द की सत्ता ही मनुष्य के लिये प्रबल आशा का प्रमाण 
है, क्योंक्रि जब इस बात को सोच कर चित्त दुःखी होता है 
कि श्रपनी बुद्धि के अनुसार जैसा ठीक न्याय चाहिये, बेसा इस 
संसार में नहीं देखते, तो उसो चित्त के लिये स्त्रगे के सुखों के 
द्वारा समझानेवाली आह । को छोड़ ओर दूसरा कौन गुरु है ? 
आशा ही एक हमारा ऐसा सच्चा सुदृद्‌ है, जो लड़कपन से अन्त 
फाल तक साथ देता है, और आशा द्वी के द्वारा उत्पन्न वे 

भाव हैं, जो हम को मरने के बाद की दशा के बारे में भी सोचने 
को रुजू करते हैं । 


हमको कुछ ऐसा मालूम होता है क्रि अपने में आशा फो 
दृढ़ता चाहना ही मनुष्य के हृदय की प्राकृतिक दशा है । ध्यान दे 
कर सोचिए तो नेराश्य को अवस्था मनुष्य के जीवन में फेवल 
ज्षणिक है। नैराश्य के भाव मन में उदय होते ही चट आशा का 
अवलम्बन मिल जाता है. । कितने थोड़े समय के लिये आदमी 
नैराश्य को जी में जगह देता है, ओर क्रितती जल्द फिर उसको 
निकाल कर बाहर फेंफ़ देता है । सिर्फ यही बात इसका पक्का 
प्रमाण है कि प्राकृतिक द्वित मनुष्य का आशा दी में है । आशा ही 
बह पुष्टर है, जिसे खाकर आप जो चाहें, वह काम करिये, 
शिथिज्ञता ओर आलस्य आपके पास न फ्टकने पायेगा, क्‍योंकि 
यह असम्भत्र है कि आशा मन में हो, फिर भी मनुष्य शिर नीचा 
किए हुए रंज में वेठा रहे | आशा की उत्तेजना यदि मन में भरी 
- है, तो ऐसी कातर दशा आने द्वी न पावेंगी । इससे यदि आशा 
ही को आदमी की लिंदगी का बड़ा भारी फज़े मानें, तो कुछ 
- अनुचित नहीं है, क्योंकि हम देखते हैं क्रि आशा ही के विद्यमान 
रहने पर हम अपने सत्र फर्ज़ों को पुरी-पूरी तरहसे अदा कर सकते 
हैं। पर इसी के साथ द्वी एक बात और ध्यान देने योग्य है । वह 
यह कि सामान्य आशा को अपने जीवन को दृढ़ता के लिये अपना 
साथी रखना और बात है, पर किसी एक बात को प्राप्ति की आशा 
पर अपने जीवन-मात्र के सुख को निर्भर मानता दूसरी बात द्दै। 

पहले रास्‍्ते पर चलने से चारे जीवन में हमें सुख का सामना हो 
या दुःख का, हमे दोनों पें एक-सा रढ़ है, किन्तु दूसरे रास्ते पर 
चलने में यह चूक होगी क्रि हमने जिस आशा पर अपना बिलकुल 
सुख छोड़ रकखा है, वह आशा यदि टूट गई, तो हमारी ह्वानि 
ही हानि है । 

कहने का तास्‍्पये यह है कि जहाँ ईश्वर ने अनन्त ऐसे रास्ते 
मनुष्य की प्रकृति को दृढ़, सददनशील और विमल करने के 
खोले हैं, उन रास्तों में आशा हो पर चज्ञ कर मनुष्य शनैः शनेः 
अपना कार्य सिद्ध करता है। इस कारण मनुष्य को अपनी भलाई 
के लिये आशा से बढ़ कर और क्या द्वो सकता है और मित्रगयों 
को भी यदि आवश्यकता हो, तो आशा से बढ़ कर और कौन 
भेंट दी जाती है ? यदि अन्तकाल में चिक्रित्सक आशा ही के 
ह्वारा रोभी को प्राणदान तक कर सकता है, तो इससे 
बढ़ कर गुण आप क्रिस चीज़ में पाइएगा [सारांश यह 
कि इस संक्षार में अपनी ओर दूसरे की भलाई का परम आधार 
आशा ही है, ओर परलोक तो, हमने जेता ऊपर कहा, आशा का 
रूप ही है। अस्तु, हम भो यहो आशा करते हैं कि यह लेख आप 
लोगों को कुछ-न-कुछ रोचक हुआ ह्वोगा । | 


कलाकार 


( श्री माख्तत्ांल चंतुपेंदी ) 


कलाकॉर भूतकाल को, सुनदले भूतकाल को भी, अपनी 
इतर की आँखों की छोरों से इस लिए छूता है, कि वह अपनी 
श्राकांक्षा को एक माप बना ले और उसको उठाऋर जंब्र भविष्य 
की और रंख दे और उससे कुंड आगे अपनी कला-विन्दुओों की 
सौभा खींच दे, तो विश्व मैं युग से द्ोड लेती हुई अपनी एक अमर 
पीढ़ो दिखाई दे । यदि इंरादीं पर पहुँचे में रेल के टिकट काम 
आ जाया करते, तो कली के स्त्रगे को हम पत्थरों और कागज़ों से 
छू सकते थे। स्वृप्तों को पकड़ने का पथ टो अह्तर॒तर के स्वप्न- 
देश द्वी में से है । हवाई जदज्ञ पर चंड़् कर, जिस तरह हम 
द्विमालय, विन्ध्ये ओर सातपुड़ा की ऊँचाई-नीचाई से परे द्वो जाते 
हैं, श्रोर उच्चता की एकरसता में, एफ़रसता की उच्चता की दु नया 
में पहुँच कर, उसे पार करते होते हैं, उसी तरद जब दम अपने 
ह्वप्नों के ज्ञागरगा में होते हैं, तत्र हम अपनी पीढ़ियों फे ऐसे 
घोयुयाम बन जाया करते हैं। 

छल्ता की पीढ़ी 'अंगरुक्षियों की गिनती” पर द्वोती दवै। गंगा 


रर४ फलाकार 


से कृष्णा की दूरी ही की तरह, एक छुद्र की, दूसरे छुद्र से दूरी 
होती है, किन्तु उनमे इरादों के “अपनी पर आने! का सेतु बँध 
जाने पर, ज़माना का ज़माना, इस पार से उस पार, और उस पार 
से इस पार होता रहता है । उस कला का बाहन, कलाकार का 
विज्ञापन चिपक्राये रहने वाला शरीर नहीं है, न उनका वाहन 
विज्ञास है, न उल्लास, न सिप्तक है, न मुसुक | उसका वाहन तो वह 
प्रेरणा है,जिप्त पर वह अपने सस्पृर्ण इरादों ओर स्त्रप्तों को लेकर 
बठ जाती है, और तिस पर भी वह्‌ समय की दोड़ से ञआगे बढ़ 
जाया करती है। समय के साथ रहने पर तो सूरज ओर चाँद, 
अपने प्रकाश से उसे हरा कर बड़े बन जाने के अधिकारी हो जाते 
हैं। इसीलिए कलाकार, राहगोर का समय काटने की वस्तुमात्र 
नहीं होता, वह्‌ समय का पथ-प्रदर्शक, रादगीर होता है । 
कलाकार कैसे जाने क्लि उसका दिलवर उसका अपना है? 
विश्व-निर्माता ने उसे अपनाया है। निर्माता की तान में, अपनो 
तान मिल जाने की पहिचान तो ८ ही है न, कि भक्त-भावन को तरह 
भकक्‍त भी निर्माता हो । तभी तो मानव-दम्भ की कुटिलता और म्र॑दों 
की जटिलता के परे, 'सोहउमस्मि? के कुदड् मानो रह जावेंगे। 
निर्माण जिसक्रा बचपन हो, निर्माण जिसका अध्ययन, निर्माण 
जिसका चिन्तन हो, निर्माण जिसको कमाई, और निर्माण द्वी 
जिसका दद ओर आनन्द हो, जिपाद और विनोद हो, तत्र उसका 
निर्माण ही उसकी चिरसमाधि क्‍यों न दो ? उसे निर्माण की 
समाधि न कड़ें गे, यद्द तो पंचत्त्व को प्राप्त द्वोकर भो समाधि के द्वारा 

पीढ़ियों में, प्रेरणा फे रूप में जीवित रहने वाला, निर्माण ही कहा 
ज्ञावेगा । उस दिन भी निर्माता की ज़िम्मेवारी पूरी करने वाला, 
निर्माता की वह अपनी चीज़ होगी । 

रोज उत्थान के अभाव और पतन के पराकाष्ठा से भरा 
जाने वाला हमारा पेट, जीवन के प्रकटी करण की भूख अनुभव ही 
नहीं करता, किन्तु जो इस भूख को अनुभत्र करते हैं, उनका एक.न्त, 
अस्तित्व की बस्ती है; और उसकी निकरम्मी घड़ियाँ, कला के 
अस्तित्व का श्वासोच्छुआस हैं । फुपसत की घड़ियाँ कुद्ध लोगों की 
सतऊ को बढ़ियां हैं, कुइ लोगों को लाचारो की घड़ियाँ हैं, कुछ 
लोगों को कादिलो को घड़ियाँ; वे कु छ लोगों की नाश की भी 
घड़ियाँ हैं । फुरसत की घड़ियाँ, और वैसी हो फुरसत की घड़ियाँ 
कला के अस्तित्व की घड़ियाँ हैं, कला के विक्रास को घड़ियाँ हैं, 
कला के खिलवाड़ की घड़ियाँ हैं। वहाँ कला पुरुषारथवान होती 
है, और पुरुषार्थ, कला के चित्रों का रंग बन जाता है । 

उद्योगी विश्व + कहीं इत निकम्मोों को भो जीने दो । रेल- 
गाड़ी के पथिको, सकलपों के आने-जाने के लिए भी जमीन 
चाहिये। वे-फुरसत की ज़िन्दगी में कलाकार विश्व को देखने, 
देखते रहने, ओर देखते-देखते पुनः देखते रहने के लिए, आंखों 
ओर अडम्त्ररों से बाँध कर रखा जाता है । उस समय अपने को 
ओर अपनेपन को देखने का, उसे अपने को नहल।ने ओर सुदलाने 
का, वह अवसर ही नहीं पाता | फुरसत को घड़ियाँ, कज्ञाकार को 
अस्तित्व को आरायना दै, झआाराब्य को पूजा दै, आत्म-देव का 

अभ्यथ्थना है | वे उसके आत्म-संकरी्तन की नहीं, विश्व-संक्रीतन के 
लिए आत्म-दशन की घड़ियाँ हैं । उस समय उसकी खुली आंखें, 
समुँदे जगत की गुत्थियाँ सुलमाया करती हैं और मुदी आंखें, 
खुले जगत में विश्व के परम सत्य का रंग भरती रहती हैं । उस 
समय वे आंखें, ज्िस लोक को देखती हैं, उस लोक में उस कला 
करार और उसकी कला को भी देखती हैं । उसकी सेवा और उत्तकी 
तैयारी को भी देखती हैं | उसकी कमज़ो रियों और उसके पतन को 
भी देखती हैं । बहू अपने उत्थान से, उत्थान के शेप रहे हुए पथ को 
दूरी देखकर, अपनी नम्नता और धीरज्ञ को समेटता रहता है; और 
अपने पतन को देखकर उन्थान की करारी छलाँग मारने के लिए, 
बलों की आत्मा से; बल की प्रार्थना किया करता है। 
एकान्त जीवन का अचक्राश, कलाकर का वह मन्दिर है, 
हाँ वहू अपने को अकर्मए्य-कर्मण्यता के नास्तिक बन्दीगृह से 
बाहर निकरालता है; आकांक्षाओं की मूरत् बनाता है, चिन्तक पर 
रंग चढ़ाता है, ओर इस तरद अपने मूक वैभव को क़लम पर उतार 
ऋर, विश्व में भेजता है; जिसे देखकर, दुनिया क्री शत-शत वाणियां 
बाचाल हो उठती हैं | भला, ऐसे समय यह कैसे माना जावे, कि 
कला का अनुवाद भी द्वोता हे, उसको नक़ल भी उतारी जा सऋती 
है । इच्छाओं के आदशे का अनुवाद ? आदर्श की इच्छाओं की 
नकल ? 
कलाकार का जीन द्वंत में, अद्वत और अद्वोत में द्वोत को 
'पनुभूति होता है । जब बढ़ अपने ध्यनन्त-चिल्तन में उतरा द्वोता 

है तव वह कला-पिता के जोखिम भरे उल्लास से आभूषित और 
कुला-माता के प्राण-मय बोझ से बोभीला द्वोता है। किन्तु जब 
उसका चिन्तन उसकी क़॒ज्ञमम पर उतर आता है, तब वह, अपना 
ही कला-पुत्र होकर, विश्व फे अन्तरतर की सुकोमल गोदों में 
खेलता रहना है। चाह की तीत्रता और चिन्तन का माधुय ये 
दोनों द्वी तो वैज्ञानिक संवर्षण की वस्तुएँ हैं जिन से, चटख् पड़ने 
वाले प्रकाश को, अपने भिन्न-भिन्न रह्“ों के रक्त से गोला कर, 
अस्तित्व की अँगुलियों के द्वारा, विविधिता के पत्रक पर, कला- 
कार विश्वनिर्माता की, अपने मनमोडन की, कोई तसवीर खींचा 
करता है । जिप्तका आराध्य हर चीज़ में हो, और पहुँच की 
तीत्रता के माप से वह अपना” हो, तो कलाकार को आँखों ह्पौर 
श्रन्तर्‌ के प्रवेश के लिए; प्रकृति का सारा वैभव, और खतरों का 
समस्त भण्डार, अपने अन्तर का द्वार क्‍यों न खोल देंगे ? कला- 
कार की अँगुलियों की असफल खिलवाड़ों तक में, एक मनुद्दार, 
एक अपोल, एक वेदना, एक राँक़ी और एक बेत्रमी होती है। 
वहाँ, उस प्रकटी करण के समय, उसकी अँंगुलियॉ, उसे अपने 
आराध्य से कहीं अधिक मीठी मालूम द्वोने लगतो हैं किस गोद 
फे लिए कला दौड़ आती है ? उन आँखो के लिए जो कल्पकता 
की ममता और ममता की कल्पकता का अनुभूति के माप से 
अन्दाज़ा लगा सकें ! उस जानकारी की गोद पर, जो कल्ला को 
आकृति ओर प्रेरणा को मुँदी आँखों से देखकर शिवपी के खुले 
दृदय का श्याकलन कर सके, ध्यौर खुली आंखों से देखकर, छसृसि 

को विस्म्ृति के हवाले कर, कलाकार की वस्तु में समा सके । 

कलाकार क्या है ? वह अपने युग की, स्फूर्ति फे प्रकाश के 
रह्ग में डूबी, भगवान्‌ की प्रेरक और कल्पक कूची है । घसके 
स्वरों में रह्ट होते हें, रज्ों में स्वर होते हैं। उसके चित्रण को 
आत्मा सजोब होतो है, मंचों पर दिखाए जाने गाले नाटकों की 
तरह डसे समभने के लिए, खास पढ़े-लिखों की पल्टन ही की 
ज़रूरत नहीं होती । निन्‍्हें स्वप्न समझने को बुद्धि है, उनके पास 
कला का मूल्य हूँ । जो मुसकुराहट और बेचैनी को समझ सकते 
हैं, वे कलाकार को समझ सकते हैं । जो चीवन ओर मृत्यु को 
समझा करते हैं, वे उस समय कलाकार की भाषा को पढ़ा करते 
हैं। उन्हें देखकर, कलाकार अपने आँसुओं और उल्लासो' को 
चित्रित क्रिया करता है, वेचारे कल्पऊता के सत्य हो, पर कला- 
कार के लिए तो वे सत्य को कल्पयकता हैं । उन घड़ियो' का 
संचय ही, कलाकार का सम्पूर्ण जीवन है। 


वीरता 


( ५० श्यामबिद्वारी मिश्र तथा पं० शुकदेव बिहारी मिश्र ) 

बोग्त्व संसार में एक अमूल्य रत्न है । इसका विर्भाव 
उत्साद्द से द्ोता है । साहित्य शास्त्र में उत्साद ही उसका स्थायी भात र 
माना गया है, अर्थात्‌ बिना उत्साह के यह कभी स्थिर नहीं दो 
सकता । जिस पुरुष में किसी प्रकार का उत्साह नदीं है. वह 
किसी भी बात में कभी वीरता नहीं दिखला सकता । यद्द एक 
ऐसा गुण है कि जिसे न केवल वीर बरन्‌ कादर भी सम्मान 
की दृष्टि से देखता है। बीर_से चढ़कर स्वेप्रिय कोई भी नहीं होता 
ओर संसार पर वीरता का जितना प्रभाव पड़ता है उतना प्रायः 
ओर किसी गुणा का नहीं पड़ता | सत्य आदि भी बड़े अनमोल 
गुण हैं किन्तु जिवना आकस्मिक ओर रोमाश्कारी प्रभाव व॑ं:रत्व 
का पड़ेगा उतना सत्य आदि का क्रभी नहीं पड़ेगा । इसी लिए 
बोरत्व में जगन्मोददिनी शक्ति सभी अन्य गुग्यों से श्रेछ्ठतर है और 
यह कीर्ति का सबसे बड़ा वर्थेक है । कादरता में तिलमात्र आकषेण- 
शक्ति तथा भय में कुछ भी प्रीति योग्य नदी दै, कादस्वा का कोई 

भी अंश किसी का चित्त अपनी ओर आकृष्ट नहीं करेगा और भय 
में कोई भी ऐसा अंश नहीं है जो क्रिस्ी का प्रीतिभाजन हो सके । 

वीरत्व को बहुत लोगों ने सामथ्ये में भिला रक़ल्वा है क्रिन्तु 
इन दोनों में कोई मुख्य सम्बन्ध नहीं है। सामर्थ्य केवल इतना 
करता है कि बीरत्व की मद्दिमा बड़ा देता है। यदि वीर पुरुष 
घलद्वीन न हुआ तो उपकी वीरता वैत्षी नद्दीं जगमगाती जैसी कि 
बलवान्‌ बीर की । यदि दनुमान्‌ जो समुद्र न फलाँग गये होते तो 
भी उतने ही बड़े वीर होते जैसे क्रि अब्र माने जाते हैं किन्तु उनके 
महावीरत्व के चमकानेवाले उद्धि-उल्‍्लंघत ओर द्वोगरजल्-आनयन 
के ही काय्ये हुए। बोरत्व और पराक्रम में इतना द्वी भेद है । 
वास्तविक वीरत्व का मुख्य आधार शारो रिक बल न हो कर मानसिक्र 
बल दे जिसे इच्छाशक्रित कदते हैं । इस शक्ति का वेग कोई भी नहीं 
रोक सकता । एक पुरुप को डद्दाम इच्छाशक्ति से पूरी सेना में 
पुरुषत्व आ सकता है और एक कादर कभी-करभो पूरे दल की 
कादरता का कारण द्वो जाता दै। शरीर का वास्तविक राज़ा सन 
दी है । इसी की आज्ञा से शरीर तिल-तिल कट जाने से मुह नहीं 
मोड़ता और इसी की आज्ञा से एक पत्ते के खड़कने से भी भाग 
खड़ा द्वोता है । बुद्धि, अनुभव आदि इसके शिक्षक हैं । यही सत्र 
मिल कर इसे जेप्ा बनाते हैं वेसा ही यह बनता है । इच्छा (सी 
शिक्षित अथवा अशिक्षित मन को आज्ञा, है । मन जितना ही स्ढ़ 
अथवा ढावांडोल द्ोगा उसकी आज्ञा, इच्छा, वेसी ही पुर अथवा 
शिथिल द्वोगी । जिखका मन पूर्योतया शिक्षित ओर स्त्रत्रश है उसी 

की इच्छा में वजश्ञतरत्‌ दढ़ता होगी । बिना ऐसी इच्छाशक्ति के कोई 
पुरुष पूरा वीर नहीं हो सक्रता | इस-लिए दृढ़ता बीरत्व की सबसे 
बड़ी पोपिका है (| जिसका सन उचित काम 'ररने से तिलमात्र 
चलायमान होता हो नहीं और जो अनुचर काय्ये देखकर बिना 
उसे शुद्ध किये नहीं रह सकता, वह सच्चा वीर बट 4 

वीरता का द्वितीय पोषक न्याय है। बिना इसके वीरत्व 
शुद्ध एवं प्रशंसास्पद्‌ नहीं होता । न्याय के सच्चा द्वोने को बुद्धि 
की आवश्यकता है और साधारण न्याय को उदारता से अच्छी 
कान्ति प्राप्त होती है । अतः वीरता के लिए न्याय, शीलता, उदा- 
रता ओर बुद्धि को सदैव आवश्यकता रददती है | सच्चे वीर को 
अन्याय कभी सह्य नहीं द्ोगा । हमारे यहाँ वीरता का सर्वोत्कृष् 
उदाहरण भगवान्‌ रामचन्द्र का है । इन्ददीं को महाकबि भवभूति ने 
सहावीर की उपाधि से भूषित करके महावीर-चरित्र के नाम से 
इनकी जीवनी एक नाटक में लिखी है । दण्डक्रारण्य में ज्िस काल 
आपने निशिचरों-द्वारा भक्षित न्राह्मणों की अस्थियों का समूह 
देखा तो तुरन्त 'निशिचरहीन करों मद्दि, भुज् उठाय पण कीन्द'। 
यही उत्साह का परमोज्ज्वल उदाहरण था जो आपने निशिचरों 
से बिना कोई बैर हुए भी दिखलाया । समय पर आपने यद्‌ उद्दण्ड 
पया[ सत्य करके दिखला दिया । इनक्री इच्छा लोहे के समान पुष्ट 
थी जो एक बार जाग्रत्‌ होने से फिर दब नहीं सकती थी । इच्छा 
शोर कमे में कारण-काय्ये का सम्बन्ध है, सो फारण शिथिल 
द्ोने से कार्य का द्वोना कठिन द्वोता दै। कहते द्वी दें कि दिना 

एढ्रेच्छा के सदसहिवेडिनी बुद्धि की आज्ञा अरण्य-रोदन द्वो जाती 
: है। शुभ कार्य्यासम्म के विय्रत्र में कहा है क्लि विन्न-भय से अधम 
पुरुष किसी शुप्र काय्ये का प्रारम्भ नदीं करते और मध्यम श्रेणी 
फे लोग प्रारम्भ करके भी विन्न पड़ने पर उतने छोड़ बैठते हैं किन्तु 
उत्तम प्रकृतित ले हज़ार त्रिठ्नों को दबाकर एक बार का प्रारम्भ 
किया हुआ शुभ कार्य पूरा करके द्वी छोड़ते हैं । 

सत्यनिष्ठा भी शोय्य के लिए एक आवबरयक गुण है। वीर 
पुरुष लोभ को सदैव रोकेगा. ईमानदारी का आदर करेगा, असत्य- 
भाषण से बचेगा और अपना वास्तविक रूप छोड़कर कोई भी 
कल्पित भाव अथवा गुण प्रकट करने की स्वप्न में भी चष्टा न 
करेगा । संसार में साधारण पुरुष लोकमान्यता के लालच में 
सिद्धान्तों को भद्जः करते हुए बहुधा देखे गये हैं । सिद्धान्त-प्रिय 
पुस्ष माने जाने की इच्छा लोगों को ऐसी बलवती देखी गई है कि 
लोगों-द्वारा सिद्धान्तो माने जाने ही के लिए वे सबसे बड़े सिद्धान्तों 
को हँसते हुए चकनाचूर कर देंगे।जो लोकमान्यता के भय से 
सिद्धान्तों को भद्ग करने को तैयार नहीं है वद पुरुष सच्चा बीर 
कहलाने के योग्य है। इस विषय का परमो-ऋृष्ट उदाहरण दमारे 
सत्यकाम-जबाला-का मिलता है. जिस काल यह पुरुष-रत्न अपने 
गुरु के पास विद्याध्ययनार्थ उपस्थित हुआ ठो उन्होंने इसके माता- 
विवा का नाम पूछा सत्यक्राम ने माता का नाम तो जवबाला 
बतला दिया किन्तु पिता-विग्यक्र प्रश्न का यद्दी सीधा उत्तर दिया 
कि मेरा पिता अज्ञात है । 

इस उच< फो सुनकर सत्यकाम का गुछ अवाक्‌ रह गया, किन्तु 
भावी शिष्य की सत्थश्रियता से परम सन्तुष्ट होकर उसने आज्ञा दी 
कि तूही सत्य-प्रियता के कारण अध्यात्मविद्या का सर्वोत्कृष्ट अधि- 
कारी है। इतना कहकर गुरु ने उसे शिष्य किया ओर सत्यकाम 
का जबाला नाम रख उसे अपने शिष्यों से श्रेप्तर माना | समय पर 
यही सत्यवादी पुरुष न्रद्या-विद्या का स्रवोत्कृष्ट परिडत हुआ । इस 
पुरुष का घर सत्य का अवतार था, इसका मन नि पैल था और 
इसका बर्ताव उच्च था । इन्दीं बातों से यह ब्रह्म विद्या का सबसे ऊँचा 
अ्रधिकारी हुआ | इसी लिए यहद्द्‌ कद्दा गया है कि मन, बर्ताव और 
गृह मिलकर मनुष्य का चरित्र बनाते हैं । 
बीरत्व का सर्वेश्रेप्त समय वाल-व्य है। जितना उत्साह 
मनुष्य में इस काल में द्वोता दे उतना और किसी समय नहीं द्दोता। 
श्लाध्य चरित्रवान्‌ मनुष्यों को एक बालक जितना बड़ा मान सकता 
है उतना कोई दूसरा क्रमी न मानेगा । बाल-वय में मन सफेद काग्रज् 
की भाँति होता है। इस पर सुगमताप्‌वेक चाद्दे जो लिख सकते हैँ 
उदार चरित्रवालों में वीरपूजत की मात्रा अधिकता से द्वोती है ओर 
ऐसा प्रति पुरुष >िसी न किसी को श्लाछ्प एवं महाचीर अवश्य 
मानता है। केवल मह्दानोचों को द्वी संसार में कोई भी श्लाध्य नदीं 
समम पड़ता । जिसमें श्लाध्य चरित्र-पूजन को कामना बलबती 
होती है उस में वोरता कम से कम बी ज़-रूप से तो रहती द्वी है । 
स्यात्‌ इन्हीं विचारों से मारे यहाँ बीर-पूत्नन की रीति चलाई गई 
हो। बिना दूसरों फे गुण म्रदण किये हुए ज्ोग प्रायः उदारचेता 

नहीं होते । इसी लिए वीरों में को मलता ओर उदारता प्राय: साथ 
ही साथ पाई जाती है। प्रसन्न-चित्तता भी इन्हीं वातों का एक 
अड्ग है । कह्दा गया है कि बुराई रोकने का पदुला डपाय मानसिक 
प्रसन्नता है, दूसरा उपाय भी मानसिक्र प्रसन्नता है और तीसरा 
डपाय भी मानसिक्र प्रशन्नता ही है । विता इसके बुराई रुक ही नदीं 
सकती । मानसिक प्रसन्‍नता का प्रादुर्भाव प्रेम-भात्र से द्वोता है । 
जिल व्यक्ति से हम प्रेम करेंगे वह लोटकर दृमसे भी प्रेम करेगा । 
इसलिए जो संमार-प्रेर्म: होता है उससे सारा संसार प्रेम करता है । 
जिससे वह सदैव प्रसन्न रद्दता है । ऐसी दशा में वढ्‌ बुराई किसके 
साथ करेगा ? प्रायः देखा गया है क्रि अपने साथ किसघ्ती की खोटाई 
का मूल कल्पना मात्र होती है। हम स्त्रयं असभ्यता कर जैठते हैं 
ओर जब्र उसके प्रतिफल में हमारे साथ कोई असभ्यता करता है 
तब हम आत्म-प्रेम में अन्ध दोकर सम बेठते हैं कि वह निष्करारण 
हमारे साथ खोटाई करता है । इसलिए सम्भावित पुरुष को बुराई 
से सदैव बचना उचित है ओर क्षमा से अवश्य काम लेना चाहिए, 
क्योंकि वे जाने हुए भी हमारे द्वारा ज्ञमापात्र का अपकार दो 
जाना सम्भत्र है । खोटाई और निष्कलता का पहले हो से भय 
कभी न करना चाहिए, क्‍योंकि ऐवा करने से कोई इनको 
जीत नहीं सकता । इनभ्रो जीतने का सब्र से सुगम उपाय आशा 
हद्वी हं। इसी लिए कह्दों गया है कि अशा न दछोड़सेवाला स्व्रभाव 
भी बहुत ह्वी मूल्यवान्‌ है । 


स्वार्थत्याग बीरता का सबसे बड़ा भूषण द्वे। दास-भाव 

प्रदण करके यदि कोई जिद्ाह-बन्वन में पड़े तो उसफे इस के त्तेत्य 
में कुछन कुछ क्षति अवश्य पहुँचेगी। वीरवर हनुमान्‌ ने जब भगवान्‌ 
का दासत्त्र ग्रदूण किया तब आत्मत्याग का ऐसा अटल उदाहरण 
दिखलाया कि जीवन-परय्येनत कभी विश्ह ही नहीं झिया। इधर 
भगवान्‌ ने जिस काल यह देखा कि इतनो प्रज्ञा इनके द्वारा सीता- 

प्रदण फे कारण इन्हें उच्चाति-उच्च आद्श से गिरा समझती है तब 
इन्होंने प्राणोपम अर्द्धा द्विनो. सती. सीता तक्र का त्याग करके 
अपने प्रज्ञारखननवाले उं.चे कत्तंव्य को हाथ से नहीं जाने दिया ! 
बाल-बय में भो अपने पिता की बेमन की आज्ञा मानने तक से 
इन्होंने तिलमात्र सह्लोच नहीं क्रिया । आपने यावज्जीवन स्वारथत्याग 
ओर कत्तंव्य-पालन का ऊँचा आदश दिखलाया मानों ये सदेद्द 
कत्तब्य होकर प्रथ्वी पर अबतीया हुए थे । 
कायें-साफल्य- साधारण इृष्टि से तो वीरता का पोषक है 
किन्तु दाशेनिक दृष्टि से इसका शोये से कोई भी सम्बन्ध नहीं है । 
दाशनिक शुद्धता प्रति वाध्तविर बीर कमे में आ जाती है, चाहे 
बह निलमात्र भी सफल न हुआ हो और साधारण से साधारण 
पुरुप-द्वारा सम्पादित हुआ हो । एक साधारण सैनिक जो अपने 
सेनापति की श्राज्ञा से मोर्चे पर शरीर त्याग देता है, दाशेनिकर 
रृष्टि से, बड़े से बड़े विजयी के बरावर है। वीरता फे मल सूत्र 
कूत्तेन्य-प्राल्नन्‌ ओर स्वाथे-त्याग हैं । बिना इनके कोई मनुष्य 
वास्तविक वीर नहीं दो सकता। एकबार दो रेलों के लड़ जाने से एक 
एंज्ििन दाँऊनेवाला अपने एंज्िन में दबकर बायलर में चिपऋ रहदा। 


जमा 

बढ सतकप्राय था किन्तु उसके होश-इवास नहीं गये थ। इसलिए 
घह जानता था कि बायलर जल्द फटएर उड़ेगा, सो जब और लोग 
उसे छुड़ाने के लिए प्रयत्न करने लगे तत्र उसने उन सब्च को 
दाँ से यह कहकर खरेड्र दिया कि मैं तो मरा हो हूँ, तुम सत्र यहाँ 
प्राण देने क्‍यों आये हो, क्योंकि भाप के बल से भी वायलर फटना 
चाहता है जिससे सब के प्राण जायेंगे । मरणात्रस्था में भी दूसरों 
के लिए इतना ध्यान रखना बीरता का बड़ा लक्षण है । 
वीरत्व के लिए भय का देखना तक ठीक नहीं कद्दा गया 
है । इद्दी लिए हमारे यहाँ बीर को शूर कद्ते हैं क्रि अन्धे की 
भाँति वह भय को देख ही न सक्रे । बालऋ, स्त्री, दीन, दुखिया 
आदि के उद्धार में वीर पुरुष अपना जोवन तृण के समान दे देगा । 
या वीर नित्रेज, भीत. कायर और स्त्री पर कभी किसी प्रकार 
का अत्याचार न करेगा। संसार में जिसकी पदवी जितती ही ऊँची 
है उसे उतनी अधिक वीरता दिखलानी चाहिए, क्योंक्रि उसकी 
बीरता से संत्तार का बहुत अधिक लाभ हो सकता है । इन्हीं कारणों 
से राज्ना को सब से अधिक वीर होता चाहिए । कहा ही है-- 
'बवीरभोग्या वसुन्धण ।! किर भी छोटे से छोटे पुरुष को भी उच्च 
सिद्धान्तों से तिल मात्र नहीं हटना चाहिए, क्य्रोंकि थोड़ी सी बुगई 
भी संधार में अपना फन्न दिखलाये ब्रिना नहीं रहती । इसी से 
कटा गया है कि अनुभवी पुरुष को थोड़े से अवगुण की भी उपेक्षा 
न करनी चादिए, नहीं तो थोड़ा-सा अवगुणा उसमें अब्श्य 
आ ज्ञायगा ! 





धम्म॑ ओर अनुष्ठान 
( गोबर गणेश संहिता ) 

धम्मे दम लोगों के नन-नप्त की ब्तो हुई चीज़ है । इस 
लोक में दम लोगों ने धर्म के लिये सत्र कुड् विसजन कर दिया 
है और परलोक में यद्व धर्म दो हम लोगों का सम्बल दै । भारत- 
वासी जन्म से मरण तक निरवच्द्धित्त रूप से धम्मे कमाया करते 
है। इसी कारण उनके धम्मे को गठरी सत्र से भारो है। “ धर्म्मो- 
यान्तमनुत्रजेत्‌ *--परलोक में अकेला धम्म ही हम लोगों के साथ 
ज्ञाता है! इस कारण हम इस को छोड़ कर नहीं जा सकते । 

लेकिन इतना बड़ा लगेज ले कर बेतरणी पार करके पर- 
लोक का वीहड़ रास्ता ते करना क्‍या सदन है ? जान पड़ता है्‌ 
इसी से बेतग्णी पार करते समय हम लोगों के कपार पर आसमान 
फट पड़ता है। जगत की जिन जातियों का धम्मे-बोक हलका हद 
थे सब हँसते-हूँ८ते सहज सहज द्वी बेतरणी पार द्वो जाती हैं । 
जापानी, धम्मे की परत्रा नहीं करते, इसी से वे लोग 'द्वारि किरि- 

करके छड़े छरीदे तितनौक़ी की तरद डलटते चले जाते हैं। और 
हैजा, प्लेग ओर बुखार के रूप में जब यमदूत आकर हम लोगों 
के गले में रस्सी डालते ओर खींच कर घर्स:टते ले चलते हैं, तब 
हम लोग घम्मे की बढ़ी गठरी कपार पर लादे हुए बतरणी के 
पानी में आंखों का पानी मिला कर चुभकियाँ खाया करते हैं । 
क्वाइव ने तीन बार अपना प्राण आप ही लेने की कोशिश की 
थी। जान पड़ता है उनके माथे पर धर्म्म का उतना बड़ा बोम नहीं 
था | वच्नाल के राज्ञा लक्ष्यमगासेन अपने सभापरिडत जयदेत्र के 
श्रीमुख से गीतगोबरिंद सुन-सुन कर धम्मे का बोका भारी कर बैठे 
थे । इसी से उन्होंने इतिहास के सन्धिस्थल में पोथी पत्रा देख कर 
“य: पलायति स जीवति”' वाक्य की साथ्थकता प्रतिपादित की थी। 

हम लोग बातों से तो कहा करते हैं कि मरने के लिये सदा 
तेयार हैं और उदादरण में बता देते हैं कि हमारी परदादी मरते 
मर गयीं लेकिन गद्ढा जल के सित्राय उन्होने दवा की एक बूँद्‌ 
भी गले से नीचे नहीं उतारी । किन्तु दम लोगो' में सौ में निन्नानवे 
जब कठिन रोग के पाले पड़ते हैँ तब केबल वैद्य-डाक्टरो' की 
गोलिया ओर भिक्सचरों से ही सन्तुष्ट नदीं दोते, ऊपर से नवग्रह 
का शाति स्वस्त्यवन ओर काली-कमाक्षा के सामने जीव के बदले 
जीव देने को व्यवस्था कराया करते हैं । इस देश में सर्व साधारण 
लोग हैजा और चेचक के रोगी की सेवा करने से इनकार नहीं 
करते । पर इससे यद्द नहीं साबित होता के वे लोग मरने से नहीं 
छरते । संऋामक रोगी सकी सेवा-बरदाश्त में क्‍या ध्याफत होती है 

को नहीं जानने के कारण दी त्रिना सं्रोच के इन रोगियों की 
सेवाशुश्रपा किया करते हैं। 

हत्यारे डाकू के हाथ में पिस्तौल देखते ही जब हम लोग 
जी छोड़ कर भागते हैं, तत्र सझुट-विपत में पड़े हुओं के बचाने के 
लिये हम लोग काल के गाल में कहाँ कूद सकते हैं ? हम लोग मन 
के बल से कालभय दूर नदीं कर सकते. इसी कारण कालभयद्वारो 
मुरारी को बात बात में पुकारा करते हैं | जन्म लिया कि मरना 
तैयार है--जो जन्मता है उसको मरना पड़ता है, इस कारण जन्म- 
मृत्यु से पीछा छुड़ाने के लिए तो दम लोग सद्दा व्याकुन्न रहते हैं, 
परन्तु ज़रूरत पड़ने पर हजार बार आदमी का जन्म लेंगे ओर 
हजार बार आरजमो की तरद जान दंगे, हृदय में इस प्रकार की 
आकांक्षा का पोषण करना हम लोगों ने नद्हीं सीखा है । सीखा है 
फेवल घर करना। ओर धर्म ऐप्ता करना जिससे सदा के लिये जगत 
में आना जाता या जन्म लेना और मरना छूट जाय । 

हम लोगों ने सब खोकर एक भ्म को द्वी सार माना है। इसी 
कारण सभी कालों में हम लोग धम की दुद्ाई दिया करते हैं । जन्र 
कोई वलबान्‌ हम पर जुल्म करता है तत्र कहते है--'धमे देखता €। 
हमने सद्द लिया, लेकिन धमे नद्ीं सद्देगा धम द्वी के दरवाजे इसका 
इन्साफ द्वोगा ।” जितनी दी हम लोगों की कमजोरी बढ़ो है उतनी 
दी धमे को दुद्ाई बढ़ गई है । जो हम लोगों को लात माता है 
उसको इम लोग द्वाथ जोढ़ कर “धम्मावितार! छड्ते हें । ब्यगग वह 

शादू लस्वभाव का है तो उसकी समालोचना करने का क्रिप्ती को 
अधिकार नहीं, करने से अधमे होता है। 

हम लोग क्रिया हुआ पाष धोने के लिये प्रतिदिन कितना 
धर्म क्रिया करते हैं, इसका कुछ ठिकाना नहीं है । पेशाकार दया- 
राम बड़े निछ्ठावान्‌ आदमी हैं| वे जिस दिन जितनी वेर घूम लेते हैं 
उसके दूसरे दिन कचहरी जाकर सबसे पहले उससे दसगुने राम- 
नाम जपकर पाप का खाता ड्यौढ़ा कर देते हैं । दम लोगों के धम्मे 
के साथ कर्म का पग पग पर सम्बन्ध है। किस कुण्ड में किस 
तीथै के क्रिस अवसर पर स्नान करने से कोन पाप कटता और 
कौन स्वर्गलाभ होता है और कितने मन कोड़ी कहाँ दान करने से 
कौनपछ्ा पातक़ छूट जाता है, इन सबका हम लोगों के धम्मशाख््र में 
अच्छा स्केल बैँधा रक्खा है । 


हम लोगों के धम्म का बहिरद्न बहुत फैला हुआ है । हम 
लोगों के सब्र कामों में, पहनाव और पोशाक तक में, धम्मे विशेष- 
भाव से जकड़ा हुआ है । जम्हाई लेने पर चुटकी बन्नानी चाहिये, 
इस पर भी धभ्ष शास्र की रीति से कितनी ही वैज्ञानिक व्याख्या 
हैं। महापापी ररपिशाच भी माथे पर घोपदार शिखा रख कर 
समाज में विचरणा कर सकता हैं, उसके मस्तक पर वज्ञ पड़ने का 
डर नहीं रहता है। वयोकि शिखा एक तरह का (].2)777ण8 
(०४१७०(०7) है। दूसरी ओर समाज्ञक़ निछ्ठावान्‌ धम्मेघुरी य्‌ दल- 
पति पाँडे जी के उदर में अगर किसी तरह मुर्ग्मास या और कोई 
शुस्पाक पदार्थ प६ुंच हाय छो पिल्र जस रूमय उत्तकी ८ चोटी 

विशेष रूप से हाजमें की गोली का काम किया करती है । स्वर्गवासी 
सिन्द्दा साहब ब्राह्मण परिडतों की चोड़ी चोड़ी चुटियाँ रुपये फे 
ज्ञोर से कटाकर ग्लासकेस में रखते ओर उन पर नम्बर लगा दिया 
करते थे। जान पड़ता है इस देश के मन्दाम्रिप्रस्त लोगों के लिये 
उन्होंने परोपकार भाव से हाजमें की गोलियों की एजेन्सी खोलना 
विचारा था । बड़े आश्वय की बात तो यह है कि इसमें इतने गुणा 
रहते भी भारतप्रवासी पाश्चात्य सज्नों न इतने दिन हो गये, माथे 
पर शिखा रखना नहीं सीखा। और बड़े दुःख की बात है कि 
प्राचीन चीन जाति राष्ट्र-विप्लवके भैंवर में पड़ कर अपनी सदा की 
प्यारी वेणी विसजेन कर बैठी है । 


भारतवर्ष के सभी धम अनुष्ठानगत हैं । अनुष्ठान के बिना धमे- 
साधना नहीं होती । बकरा-ईद्‌ के समय इस देश के मुसलमान जो 
गौहत्या करते हैं, सो यद्द भी उनके धर्म का अधुष्ठान विशेष है । और 
हिन्दुओं की गोरक्षिणी सभा से जा गौमाता को पूजा ओर रक्षा 
की व्यवस्था द्ोती है वह भी एक धर्मानुछ्ठान है । इन धर्मानुष्ठानों 
की टक्कर में जो हरसाल लट्टुमलट्ठा हुआ करता ओर रक्त को नदी 
बहती है, उसे देखकर स्वर्ग में दवगण खुशी के मारे गला फुलाकर 
हँसते और भारतवासियों का धमनिष्ठा को सैकड़ों धन्यवाद प्रदान 
करते हैं । इधर मत्यलोक में, राजकम्मंचारी इस टक्कर के बीच निर्लिप्त 
भाव से खड़े रहकर पक्षापक्त के कानून के अनुसार डिग्री-डिस मिस 
करके शासन-दंड का गुरुत्व लघुत्व अनुभव किया करते हैं । वे 
स्तोस दिजदू-फ्रस्सनपानों पे धर्यालप्रानों छें स्वत्तत्त लीं छक्त सकते. 

क्योंकि प्रज्ञा को धर्म-रक्षा ही राजा का धर्म है। सुना है एक बार 
ज्ब यहाँ देशीय बहादुरों के वालंटियर या शौकिया सैनिक होने 
की बात उठी थी, तब नदिया और काशी के छात्रों ने विनती की 
थी कि सरकार बहादुर अगर हमको वालंटियर बनावे तो हम लोग 
कमर में रामनामी और पाँव में ख्ड़ाऊँ पहनकर रणाभूमि के तोप- 
लदी हुई गाड़ियाँ ठेलने को तैयार हैं | क्‍योंकि हसारे श्रह्मचय्ये में 
चमड़े का जूता और सिला हुआ कपड़ा पहनना निषिद्ध है। लेकिन 
सेना के अफसरों ने देखा कि लड़ाई पर चढ़ने के समय सब जगह 
इनके लिये करवाकोपिन्द, रामनामी, गद्भाजल ओर पूजञा-पाठ का 
सामान जुटाने की व्यवस्था न हों सकेगी, और इस कारया उनके 
धर्मानुष्ठान में खलल होगा । इसी डर से सरकार बहादुर ने उनकी 
प्रार्थना न मान कर दुःख प्रकाश किया था । 


ऐसा कौन सा उपाय है जिससे भारत-प्रजा का धर्म-विरोध मिट 
ज्ञाय, ओर साथ ही सब तरह से सबके घमम की रक्षा हो. इस का 
निश्चय करने के लिये एक बार मुझे कुछ दिनों तक देश के अनेक 
स्थानों में घुमना पड़ा था । मैंने पञ्माव जाकर देखा कि वहाँ सिख 
आर मुसलमानों में जितना धम-विरोध है उतना हिन्दू-मुसलमानों 
में नहीं । इसका कारण ढ्ंढने पर मालूम हुआ कि हिन्दू मुसल- 
मानों का थर्म-विरोध दूर करने के लिये गुरुनानक ने दोनों के धर्म 
शास्त्रों स॒ सार निकाल कर सामझ्ञस्यमृलक सिखधर्म की रचना 
को थी । मैने समझ लिया कि राम ओर रहीम दो सहोदरों को 


फर्य के सोमेंट से जोड़कर एक करने की फोशिश हुई थी | लेकिन 

फल यह हुआ कि एक होने के बदले राम ओर रहोम के सिवाय 
एक ओर तीसरे 'प्रन्थ साहब” तैयार हो गये हैं। और इन तीनों 
सहोदरों में 4हुत दिनों से पुस्तेनी सम्पत्ति के बटवारेका मामला चल 
रहा है । पज्ञाब का कौन सा अंश किसके भाग में पड़ेगा, इस 
विषय में अभी तक कोई राय नहों निकली है । 


बज्भाल के राजा राममोहन राय हिन्दू , मुसलमान और कस्तानों 
के बीच के ध्र्म-विरोध के त्रिभुत्को धममसमनन्‍्वय के गोलाकारवबृत्त 
०-4 थे लिये पर 3 ९ है 
में परिणात करने के लिये कोशिश करने जाकर एक चतुभुत घम- 
विश्राट बना गये हैं । राजा बहादुर के नव्ज्ञात मानसपुत्र ब्रह्म तमाज 
को हिन्दू .मुसलमान या कस्तान कोई भी अपनी गोद लेना कबूल 
नहीं करता ' आशा है, यह शिशु ज्ञोता ज्ञागता रहा तो समय पर 
चार आने का हकदार खड़ा होगा ओर अपना हिस्सा बैंटा लेगा । 


स्वदेशी आन्दोलन के समय एक विख्यात हिन्दू वक्ता ने 
कहा था -'आगे चल कर इस देश के मुसलमान मद्दाशयों को 
कण्टी धारण करा देने से ही सब बखेड़ा मिट जायगा |” इसी 
तरह स्वदेशी वक्ता अब्दुल याकूब ने अपने किसी द्विन्दू भित्र से 
कहा था--“नस्त समय द्विन्दुओं को एक बार कलमा पढ़ा लेने से 
दी सब धर्म-विवाद दूर हो जायेगा। इस समय इसके लिये ब्यथे 
मगज़ लड़ाने की जरूरत नहीं है ।” हिन्दू मुसलमान नेताओं की ये 
सब बातें सुन कर मैंने समझा क्रि कण्ठी घारण बनाम कल्ममा-पाठ 
का मामला फिलद्दाल मुल्तबी है, समय आने पर उसका विचार 
अमल्ल में आवेगा | 


स्छ्ड घमे और अनुष्ठान 


पर यह बात अच्छी नहीं है । भारत का धर्म-विरोध दूर 
हुए बिना जाति या नेशन सन्नठित नहीं हों सक्रती । हमारे 
पूवेबती धर्म-संस्कारकों से तो अब तक वह नहीं हो सक्रा, इस 
कारण मुझे दी अब इसको करना होगा-यहाँ के हिन्दू-मुसल- 
मानों का धमम-विरोध मुझ को ही हटाना होगा । मेरे बिना यह 
असाध्य साधन ओऔर किससे हो सकता है ? इसके लिये अगर 
गोबर गणेश को ग्यारहवाँ अवतार बनना पड़े तो भी चिन्ता नहीं । 
धर्म की ग्लानि होने पर ही अ्रवतार की जरूरत पड़ती है । ओर 
इस समय धमग्लानि बेतरह हो रही है, इसमें तो कुछ सनन्‍्देह ही 
नहीं है | ऐसे असंख्य हिन्दू हैं जो श्रह्मो और म्लेच्छ धम॑ की 
निन्‍्दा किये बिना जल ग्रदण नहीं करते। और ऐसे अनगिनत कट्टर 
मुसलमान हैं. जो काफिरों के धर्भ को निन्‍दा कर के द्वी सवाब 
कमाना मानते हैं | इसी तरद्द ऐसे अनेक मिशनरी पादरी हैं जो 
धम्म॑-प्रचार के समय ऐसा कोई धर्म नहीं जिसकी निन्‍्दा ग्लानि 
न करते हों । धमे की ज्ञितनी निन्दा ग्लानि है सब धर्म-विरोध 
से दी उन्पन्न हुआ करती है। इस धर्म-गलानि को दूर करने के 
लिये विरोध की जड़ उखाड़ना होगी और इसी काम को करने के 
लिये मैंने अवतार लिया है | इस कारया बहुत कुड द्वढ़-खोज के 
बाद मैंने यह ठीक किया है कि जब हिन्दुस्तान के सब धर्म 
आनुष्ठानिक बहिरज्ञ पर ही विशेष भाव से प्रतिष्ठित हैं और 
मूल में सब एक और अभेद हैं, तव एक विराट्‌ धर्म-सम्मिलन 
करने के लिये कुछ प्रधान प्रधान अनुपघ्ानों में जरूरत के मुताबिक 

घट बढ़ कर लेना द्वोगा, श्र्थात्‌ हिन्दू मुसलमान ओर कृस्तान 
धर्म के अनुष्ठा्ना को काट छांट कर कलम जोड़ना होगा। इस 
को मैं यहाँ दो चार उदाहरण देकर बतलाता हूँ। जैसे बच्चों का 
अन्न-प्राशन करने फे समय उनके मुंद्द में अन्न देने के साथ ही 
सुन्नत करा देना होगी । ऐसा करने से वे सब शिशु हिन्दू ओर 
मुसलमान दोनों परिवारों में पोष्य पुत्र रूप से लिये जा सकेंगे । 
हमारे ब्राह्मण पुरोद्दित, पश्डित, दाढ़ी मूछ घुटा कर माथे पर 
शिखा रखते हैं ओर मुल्ला माथे फे वाल मुंडा कर दाढ़ी रखते 
हैं। दोनों का मिलान करने के लिये श्राह्मणों को चिबुक पर 
चुटिया रखनी होगी । इससे वह््‌ चुटिया और दाढ़ी दोनों में चलेगी । 
हमारे देशी बारिस्टर जो चुटिया और मू छ-दाढ़ी सफाया कर के 
मुछकुन्द बनते हैं सो अच्छा काम नहीं करते । इससे न तो वे 
हिन्दू रहते हैं न मुसलमान । इस तरह दोनों से बाहर जाने की 
क्या जरूरत है ? अगर वे लोग'फ्रेज्ब कट' की दाढ़ी रखकर ठुट्ढी 
के आगे वाले वाल बीच से बढ़ने दें तो वे चुटिया रूप में द्िल्दू 
ओर दाढ़ी रूप में मुसलमान, दोनों चल सकते हैं । हिन्दू समाज 
में रामनामी लुज्जी जारी करना होगी ओर बधना का कमण्डल के 
रूप में व्यवहार करना द्वोगा । 


इस तरह समाज में परिवर्तित आचार चलाने से एक बड़े 
भारी नये तंत्र की रचना आवश्यक द्वोगी । इस कारण मैं भारत- 
वासियों के द्वित फे किये उसके रचने को वाघ्य हुआ हूँ। यह्द तंत्र 
लोक-समाज में गोचर-गशोश्ल लंत्र फे नाम से जाहिर होगा । इसमें 

मैंने पद्च सक्ार के साथ प5च पकार का योग क्रिया है ! पावरोटी, 
पाठा, पोलाव, पलाण्डु और पयज़ार ये प5-च पकार हैं । पहले का 
नाम जगजाहिर है । दूसरा बकरे का पर्य्याय है । तीसरा प्रसिद्ध 
खुराक है । चोथे का चलित नाम वियाज है । पाँचवाँ जूती-पयज्ञार 
मौलवी स्टाइल की हिन्दी में चलनसार है । जिस साधक के भाग्य 
में पिछले दो पकार का पूरा साधन होगा उसको शीघ्र द्वी सिद्धि 
रकक्‍्खी हुई है | यह्‌ तंत्र मेरा बनाया हुआ है,इस कारण इसका कोई 
अनादर न करे : मैं हर-पावेती के अंश से कलि के अन्त में जब 
गणेशदेव होकर उतरा हूँ, तब इस नवयुग के लायक नव-तंत्र रचने 
का मुझे पैतक अधिकार है । “अन्न सन्‍्देहों नास्ति ।! 


मैंने बड़े उत्साह से इस नवतंत्र का प्रचार शुरू कर दिया। 
करश्चियन मिशनरीगणा, रामकृष्ण मिशन के स्वामी लोग ओर 
त्रद्यसमाजी मुझे; ईर्षपा की आँख से देखने लगे । मेरे कई हिन्दू 
ओर मुसलमान चेले आ जुटे । एक दिन वे लोग आपस में शव- 
सत्कार को बात पर बहस करके मेरे पास नित्रटने के लिये आये। 
मैंने कहा -' हिन्दू और मुसलमानों की मसम्ृतसत्कार पद्धति का 
सामज्जस्य या मिलान करने के लिये मुर्दे को अधज्जला करके कत्र में 
दृफ़न करना होगा । समय आने पर जब में अपना शरीर छोड्टगा 
तब तुम लोग इसको आग में कुड जलाकर समाधि दे देना ” मेरी 
बात सुनकर दोनों दल ने धन्य धन्य किया। प्रचार के लिये मुमे 
अनेक सभाओं में वक्तुता देनी पड़ती थी। जहां जिस ढद्ढ के शोता 
देखता वद्दां में उसी ढक्क की वक्तूता देवा था। श्रोताश्रों में अधिक 

प्राह्यण परिडत देखता तो हवताद्देताद्‌ की जटिल समस्या को 
घटत्व पटत्व द्वारा और भी जटिल कर देता, और इस तरह वाकू- 
धारा बहाता कि लोग ताकते ही रह जाते थे। श्रोताओं में यदि 
मुसलमान अधिक देखता तो हसन हुसैन को बात लाकर कुरान 
शरीफ़ की दो चार आयतें कहकर सबको मोहित कर लेता था। 
अगर सभा में तिलक-त्रिपुए्डधारियों की भीड़ देखता तो गोपीभाव 
लाकर सब को मधुर रस में चुभकियाँ खिलाने लगता था। 

बकतृता देते देते मुके वकतृता की बादी हो गयी । एक दिन 
कालिज्ञ के लड़के मुझे स्वदेशी सभा में स्पोच देने'के लिये ले गये । 
मैंने "लाल पगड़ी” को बाढ़ देखकर चट राजनीति का केंटीला 
रास्ता छोड़ दिया और धमम के भीतरी रोस से स्वदेशी का ठेला 
ठेल दिया । कद्दा-'गौ की हड्डो से जो नमक रिफाइन किया जाता 
है उसको खाने से धरम रहेगा १” सबने एक सुर से कद्दा--'नदीं, 
नहीं । इस नमक को खाकर हम लोग गोभक्षक नहीं होंगे ।” इतने 
पर तो मुसलमान श्रोताओं का आँखें लाल द्वो गयीं। तब मैंने उन 
को ठण्डा करने के लिए कहा “सूअर के-रक्त से जो चिनी 
रिफाइन होती है वह्‌ सबके लिये अखाद्य है !” सभा म॑ कितने द्वी 
नेटिव क्रिश्वियन, विलायत से लौटे हुए हिन्दुस्तानी, नमःशूद्र और 
नीची जाति के अछूत मेदतर तक थे। उनकी ओर से कितने दी 
चिल्ला कर मरी बात का प्रतिवाद कर उठे । में धम्म के भीतर के 
स्वदेशी चलाने जाकर भक्रुआ बन गया । क्‍या करूँ, वक्‍ठृता का 
अल्निस आग यों ही स्वरींच-घसीट कर खतस कर दिया | जब में 

आसन पर बेठने लगा हिन्दुओं ने “बन्दे मातरम्‌! और 
मुसलमानों ने 'अल्लाहु अकबर” की आवाज की । इसको सुनते द्वी 
में फिर उठा ओर सममा-बुकाकर दोनों से “अल्लाहु मातरम्‌' 
कहलाया । एकता चाहने वाले छात्रों की खुशी का ठिकाना नहीं 
रहा । बड़े गुल-गपाड़े के साथ सभा विसर्जित हुई । उलफे दूसरे ही 
दिन अखबार में यों छपा:-- 


एक नया भय 

कौलेज हाल की कल की स्वदेशी मीटिंग में एक नया विकट 
भय प्रकट हुआ है । इसका नाम है 'गोबर गणेश” उसने चतुराई से 
हिन्दु-मुसलमानों के लिए एक ही नारा सोचा है “अल्लाहु मातरम्‌! 
वह धरम की श्राड़ में स्वदेशी का प्रचार करता है और ऐसा करते 
हुए उसने कल उत्तेजक वकृताएँ दीं जिससे हिन्दुओंकों मुसलमानों 
के विरुद्ध भड़काया । जहाँ तक हम जानते हैं वह्‌ एक पैगम्बर 
बनना चाहता है और कुछ लोग अनुगामी बना चुका है। यह स्पष्ट 
है कि वह हिन्दु-स्थान में 'महदी' का काम करना चाहता है ।” 

इसको पढ़ते ही मेरे पेट के चावल उछलने लगे । उसी दिन 
से जब स्वदेशी सभा का कोई नाम लेता तो मैं दूर ही से प्रणाम 
फरता था। मैं ध्मे-संस्कारक हूँ । धर्म सभा के सिवाय और कहीं 
बकतूता करने जाना ही मेरे लिये डचित नहीं है । एक दिन एक 
कीर्तन करनेवाली भजनमणएडलो ने मुझे नेवत बुलाया था । में जब 
उनकी सभा में गया तो देखा कितने ही नयी रोशनी के किरानी 
ब्फरैण पेंशन पाले वात्ने चूढे जम ये बेफे हें । फेल सं पण ग्क्ड़ा ट्ोक्स्प 

वक्‍तृता के लिए ज्यों ही मुँह खोला कि सब लोगों ने “हरे कृष्ण 
हरे कृष्ण!” कहकर अभिवादन किया । अब उत्साह पाकर मेरा मुँह 
बन्य परनोष्टे की तरह खुल गया और उसमें से रद्ग-बरह्न की 
लच्छेदार बातें निकलने लगीं। मैंने कहा-श्रोत्र, त्वचा, नेत्र, 
जिहा ओर घाण ये पाँच ज्ञानेन्द्रिय हैं, जिनके शब्द, स्पशे, रूप 
रस ओर गन्ध नामक पंचतन्मात्रा, और वाक , पाणि, पाद, 
पायु ओर उपस्थ ये पाँच कर्मेन्द्रिय, जिनकी क्रिया वचन, प्रहण, 
गमन, परित्याग, ओर आनन्द है । इन दशों इन्द्रियों का नियन्ता 
मन है । इसको मिलाकर सब ग्यारह इंद्रियाँ हैं। हम लोगों को 
देह में देही अर्थात्‌ आत्मा द्वी सब इंद्वियों का कर्ता है। यहाँ आत्मा 
अन्नमय, प्राणमय, मनोमय, विज्ञाममय और आननन्‍्द्मय इन्हीं 
पंच कोषों में रहना है । मैंने दिखलाया कि इस पंचकोष में आ्रात्मा 
केसे पूबे जन्म के कमेफल से आध्यात्मिक, आधिभोतिक आधि- 
दैविक त्रिविध दुःख भोग किया करता है। यही जीव का बन्धन 
है। जीव, श्रवण, मनन, निदिध्यासनादियुक्त कम्मंयोग, ज्ञानयोग 
ओर भक्तियोग के द्वारा यह बन्धन काटकर निर्विकल्प समाधि-प्राप्त 
होकर सायुज्य ओर निर्वाण मुक्ति पाता है| वक्तृता में मेंने जब 
तत्त्वमसि, द्वेताद्ेत और विशिष्टाद्वेतवाद की जटिल व्याख्या 
करके उसके साथ साक्षी चैतन्य और कूटस्थ चेतन्‍्य का दृटचक्र 
बाँधकर दालखिचड़ी पक्रायी, तब सभा में चारों ओर से जोर की 
हरिध्वनि होने लगी ' मैंने समझ लिया हे कि वकतृता का जो अंश 
जितना ही दुबाध्य और निरथेक द्वोता है उस अंश में उतनों ही 

बाहवाही मिलती है। धर्मप्राण हिन्दू ओता शब्दा्ंग्राही न होने 
पर भी भावसप्राही हैं, इसमें सन्‍्देह नहीं । 

उपसंदार में मैंने विवतबादी की अवतारणा करके रेखागणित 
और बीज-गणित को सहायता से विश्वप्नपंच में परत्रह्म की सत्ता 
प्रतिपादन करके मधुरेण्‌ समापयेत्‌ के मतलब से कहा--'त्रह्मज्ञान 
से परे लीला है लीलामय पर जो गोपी भाव है वह बहुत ऊँचे 
दरजे की साधना है । युग युग से प्रेममय, नित्य नयी नयी लीला 
दिखलाते आते हैं । इसी से भावमय भगवान्‌ रसराज़ आज भावरूप 
से अबतीयां हुए हैं ! उनकी बंशी प्राणोन्‍्मादकारियी है। डी 
वंशीध्वनि से हम लोगों की सूखी यमुना में बाढ़ आयी है । इसी 
से यमुना आज उलटी बह रही है। वही बंशीध्वनि सुनकर हम 
लोग कुल मान वहाकर पागल बने दोड़ रहे हैं । यह परकीया प्रेम 
है । हम लोगों के भाव का अभिसागर जटिला कुटिला नहीं जान 
सकतीं । इस प्रेम के खेल में ज्ञातिभेद नहीं है । हिन्दु. मुसलमान, 
ब्रह्मो, कस्तान सब इस प्रेम के अधिकारी हैं | हरिदास ने मुसलमान 
होकर भी यह क्रष्णाप्रेम पाया था । आज हम लोग हिन्दू मुसलमान 
इस प्रेम में उन्मत्त होकर आपस में मिलकर एकात्मा हो जायँगे। 

मेरी वकक्‍तता समाप्र होने पर बड़े ज्ञोर से ताली पीटी गयी। 
उसके बाद सभाभझ्ञः होने से पहले युवकों ने कीतन किया । 

कीतेन पूरा होने से पहले हो सभा के कई बूढ़े अ्रध्यक्ष 
राधकृष्ण राधाकृष्ण करते हुए उठकर चले गये । अधिकारियों 
ने सभा विसर्जन के बार मुझे बड़े आदर से सन्तुष्ट करके विद 

किया । कई दिनों पीछे सुना कि मेरी वक्तृता पर उप्र मण्डली में 
बड़ी बहस हो रही है। निष्ठाबान्‌ हिन्दू कहते हैं कि में हिन्दू समाज 
को तहस नहस कर देना चाहता हूँ | वे लोग रामनामी लुड्ली और 
सुन्नत कराने के पीछे लट्टू लेकर खड़े हो गये । धीरे धीरे हिन्दू- 
समाज में मेरे दलवालों का हुका पानी बन्द होने लगा। मुपत्रमान 
मौलवी लोग कहने लगे कि “हम लोग अगर उनके साथ नमाज न 
पढ़ें और एक पंक्ति में बैठ कर गो आदि का मांस भक्षण न करें तो वे 
लोग हम लोगों के साथ एक जाति होने को राज़ी नहीं हैं ?” अब 
हम॑ लोगों ने लाचार होकर त्रह्मसमाज्ञ के सेक्रेटरी को चिट्ठी लिखी 
कि वे लोग हम लोगों के साथ एक पाँतो में होने को राजी हैं या 
नहीं ? उन्होंने जवाब दिया कि 'इस समय एक ब्रह्मसमाज् के तीन 
समाज हो गये हैं. । आप लोगों को लेने से तीन को जगह चार 
त्रह्मसमाज हो जायेंगे ।” मेंने पीछे कई पादरियों से भी इस बारे में 
बातें कीं । उन्होंने कद्दा कि “हम उस सप्रय तक आप लोगों के 
साथ धमे ओर सामाजिक सन्धि करने पर राज़ो नहीं, जब तक 
आप लोग पिता पुत्र और पवित्रात्मा में विश्वास न करें और क्रूस 
में बिधे हुए यीशू को त्राण॒कर्त्ता न मान लें ।? ऐसे सक्ूट के समय 
एक शिशु-समाज बहुत दिन तक नहीं ठहर सक्रता । फिर तो हम 
लोगों का समाज दिनों दिन दुबला होने लगा और भारत का 
धर्म-विरोध दूर करने से निराश हो रद्दा । 


एक बार मेरे एक स्पिरिच्युलिप्ट मित्र भूत बुला कर मेरी इस 
समस्या का समाघान करने पर राज़ी हुए। एक दिन सन्ध्या के बाद 

हम लोग कई आदमी चक्र बाँध कर बेठे । हम लोगों में एक अच्छा 
मिडियम था। उस पर तीन चार दुष्ट भूत आये और ऊल-जलूल 
बक कर चले गये । उनके बाद सुप्रसिद्ध लेखक बंकिमचन्द्र चट्ठो- 
पाध्याय की आत्मा का आगमन हुआ । मैंने पूछा--“किस ढक्त से 
धमप्रचार करने से इस देश का धर्म-विरोध दूर हो जायगा ९”? 
उन्होंने कहा--' कोई भी धम प्रचार करो उससे धर्म-विरोध बढ़ने 
के सिवाय घटेगा नहीं । एक्रेश्वववाद पर जितने धर्म हैं वे सदा 
अपना अ्रपना प्राध्गन्य लिये रहेंगे । उनका एक करना असम्भव है। 
क्रिसी काल में जगत के सब मुसलमान ऊऋस्तान नहीं होंगे, न सब 
क्ल्‍्तान मुसलमान होंगे औ९ न सत्र हिन्दू मुसलमान या कृस्तान 
ही होंगे । इस कारण एकरेश्वरवाद के जितने आन्दोलन हैं सब 
साम्प्रदायिकता पैदा करते हैं । जितना मतवादी मतवाले बनेंगे 
उतना ही नये नये सम्प्रदाय उपजेंगे ।” 


मैंने पूछा --' तब किस उपाय से भारतवासियों का धर्म- 
विवाद दूर होगा ?? 

आत्मा ने कहा “भारतवासो अपने अपने धर्मानुष्ठान के 
त्रहिग्ड्न पर जितने ही ढीले होंगे उनका धर्म-विरोध भी उतना 
हो घटेगा । जितनी ही उनकी उधर से डदासीनता होगी उतना 
ही इस विरोध का लोप होता जायगा | मूल में सब धर्म एक हैं । 
जितनी लट्ग॒ुबाजी है सब उनके बहिरद्ग अनुठान से होती है । हर 
एक धर्म का अनुष्ठान उनके शरीर पर ऊभर-खाबर कोर-कांटे 
है । इनको घिस कर चिकना कर देने से सब सलिल हो जायेंगे । 

फिर वे टकरायेंगे भी तो टकर नहीं लेंगे ।” 
मैं -अनुछान का अड्ज कम करने से धर्म रहेगा केसे ? 
आत्मा - धर्म का बाहरी अंग जितना बढ़ता है भीतर को वस्तु 
उतनी ही कम होती है । कबत्री रदास ने कहा है -- 
माला फेरत जुग गया, गया न मन का फेर | 
कर का मनका छाँ ड़िके, सन का सनका फेर ॥ 
जहाँ बाहरी अनुष्ठान की बाढ़ है वहां भीतर में धम्मं का 
विशेष अभाव समभना । 


मैं-धर्म का आनुप्रानिक अंश छोड़ देने या कम कर देने 
से नीचे दरजे के लोग किस आधार से धमे-साधना करेंगे ? उन 
में तो असदाचार फैल ज्ञायगा, सब कुराह पर चलने लगेंगे। 


आत्मा क्‍यों ? दया, दान, सुत्ननता, सत्यभाषगा, परोपकार, 
आदि सदगुणों फे साथ तो कहीं कहीं धर्मानुष्ठानों का छत्तीस का 
सा नाता देग्वा ज्ञाता है। चोर डाकू देवी को बलि चढ़ा कर चोरी 
डकैती में हिम्मत बढ़ाते हैँ । सुरापायी तांत्रिक अनुष्ठान की 
आड़ में बेरोक शराब ढालते ओर व्यभिचार करते हैं । ज्ञो 
दुकानदार सारी देह में तिलक त्रिपुएड और भस्म रमा कर गले 
में बड़े बड़े दानों की तुलसी माला पहन कर कपिल मुनि का 
अवतार हो कर दुकान पर बैठते हैं, उन्हीं के यहाँ खचियों खरीदार 
ठगे जाते हैं। ज्ञो पुरोद्दित घोपदार शिख्ला भाड़ कर ज़ोर से घण्टा 
बज्ञाता और ऊंची आवाज़ से मन्त्र पढ़-पढ़ कर हृवनकुण्ड में 
बार बार आहति देता है, हवन का घी चुराने का अधिकांर उसी 

का अधिक देखा जाता है । कम समभ के लोग त्राह्मण-पंडितों का 
फतवा ले कर अनुष्ठान विशेष से साबिक पापों को काट कर नये 
पाप करने का पढ्ढ। लिखा लेते हैँ । इस तरह धर्माजुष्ठान की 
अधिकता से इस देश के लोगों का यथाथ॑ घर्मजीवन बनता नहीं 
बिगड़ता जाता है । 

यह्‌ कह कर बहल्लिमचनद्र की प्रेतात्मा अन्तर्थान हो गयी । 
उसके मुद्द से ये सत्र धम-विरुद्व बातें सुन कर मैंने समझता कि 
बह्लिम बाबू स्थूल शरीर में जो कुछ थे, सूक्ष्म शरीर में वे नहीं 
रहे । इसी लिये हम लोगों का उनके कहने पर विश्वास नहीं 
हुआ । तब हम लोग ओर किसी विख्यात पुरुष की आत्मा का 
आवाहन करने लगे । 

थोड़ी द्वी देर में मिडियम के माथे विवेकानन्द की आत्मा 
आयी । उनसे मैंने पूछा--/इस देश में धर्म्मानुप्ठान के बद्िरिज्न 
साधन की कभी होने पर लोग धर्मदीन, चरित्रद्दीन और 
अकमंण्य हो जायँंगे या नहीं और धर्मान्दोलन के बिना जातीय 
उन्नति हो सकती है या नहीं १” 

उन्होंने कहा--"मै इस का जवात्र उदाहरण से दूँगा । मैं चौन 
देश देख आया हूँ। चीनियों में ईश्वर-बरोधक कोई शब्द ही नहीं है। 
सारे चीन-साम्राज्य में घूमकर भी कोई निश्चय नड्ीं कर सकता कि 
चौनियों का धर्म कया है ? चीन में चालीस करोड़ आदमी बसते हैं। 
लेकिन वहाँ वालों में ऐसा कोई भी काम जारी नहीं है जिसको 
पमानुष्ठान कद्दा ज्ञा सके । सुनते हैं, चीन वाले बौद्धधर्मावलम्त्री 

हैं। बौद्धधर्म नास्तिकता और अद्दिंसावाद-मूलक है। चीन पाले 
नास्तिक तो अवश्य हैं, क्‍योंकि ईश्वरोपासना को परवाद नहीं 
करते; पर अहिंसा की बात ली जाय तो वे चुहे-चींटी 
तक नहीं छोड़ते । अहिंसा धर्म कहीं ओर होगा, चीन में तो 
वह बिलकुल नहीं है । चीनियों में इस तरह आनुष्ठानिक धर्म न 
होने पर भी यह कोई नहीं कह सकता कि वे चरित्रद्दीन या निकम्मे 
हैं। यद्यपि वे बहुत दिनों से अफ़ीम की पिनक में 'अंटा गफ़ील! 
पड़े रहे हैं तो भो उनकी नैतिक रीढ़ टूट नहीं गयी हैं | चीनी 
सौदागर जो ज़बान से कबूल कर लेते हैं बह तमस्सुक दस्तावेज के 
समान हो जाता है। वे कभी अपनी बात से नहीं लौटते । चीनी 
कारीगर जैसे शिल्पकुशज्न होते हैं, सो सभी लोग जानते हैं । 
'हिकमते चीन हुज्जते बंगाल' की मसल सर्वत्र मशहूर है । भारत- 
वे के हलजोते किसान ओर मज़दूरी करने वाले सब प्रकार के धमे 
कर्म करते रहने पर भी काम-काज़ में धोखा घूतेंता और लेने-देने 
के व्यवहार में जाल-करेब करके, मुकदमेबाज़ी में इजलास-मागे का 
कहुंण तोड़ने में ज़िन्दगी बिताते हैँ । उनकी बात पर भरोसा 
करने से काम नहीं चलता । गरज्ञ यह कि वाहरी धर्मानुप्ठान के साथ 
भीतर की धमवस्तु का बिलकुल ही कम सम्बन्ध देखा जाता है। 
धर्मानुछान और धरम संस्क्रार का जितना ही आन्दोलन होगा 
उतना ही धमे विरोध बढ़कर स्वादेशिक एकता का नाश द्वोगा । 
ज्ञापानी धर्म के मारे उन्मत्त नहीं होते | पर उनके ऐसी अजेय 
स्वदेशभक्त ज्ञाति जगत में कहाँ है ? मुसलमानों में आनुष्ठानिक 

धर्म की बड़ी तेज्ञी है। इसी कारण जगत की और सभ्यताओं के 
साथ इसलाम सभ्यता का सरेत्र ही संघर्ष ओर पराभव होता दिख- 
लाई देता है। इस युग में छत्रपति शिवाजी ने गेरुआ की ध्वज्ञा 
फहराकर गोौ-ब्राह्मण की रक्षा के मतलब्र से हिन्दू-साम्राज्य की 
प्रतिष्ठा के लिये कोशिश की थी । परन्तु उनकी वह चेट्रा व्यर्थ हुई । 
क्रसेड ओर जेहाद के दिन अब नहीं रहे । धर्मपताक़ा उड़ाकर 
लात के ज़ोर से मेदिनी कैंपाने का युग बीत गया । अब देशभक्ति 
का युग आया है । इसमें धरम्म॑निरपेत्त *ए७(0॥8॥3500 या स्वादे- 
शिक ज्ञातीयता ने सबसे ऊँचा आसन पाया है। आनुप्रानिक धर्म 
अब अलग अलग होकर इसके नीचे पड़े रहेंगे। 

यह कह कर विवेकानन्द की आत्मा चली गई। में उनकी 
बात सुनकर और अवाक हो रहा | जो सदा गेरुआ पहन कर धर्म्म 
धर्म करते हुए दुनिया भर घूमते रहे, वे ही अब प्रेतयोनि में ज्ञाकर 
धर्म को मिद्री के नीचे दबाने की सलाह देते हैं । उनकी राय में 
देश की मिट्टी ऊपर रहेगी और धर्म रहेगा उसके नीचे । तब 
मिट्टी के नीचे रहने से कुछ काल पीछे धर्म भी मिट्टी हो ज्ञायगा । 
पर हिन्दू अपना धम मिदट्री नहीं कर सक्रते | भारत के मुसलमान 
भी ऐसा करने पर तेयार नहीं हो सकते । क्योंक्रि उनक्रो सदा रूम 
के सुलतान और मक्के की ओर मुँह करके रहना होगा । उनके पैर 
जिस मिट्टी पर हैं, उसकी ओर ध्य/न रखने से उनका नहीं चलेगा। 

इसके बाद हम लोगों ने स्वदेशी भूतों के बदले विदेशी प्रेत 
पुकारे। थोड़ी ह्वी देर में एक ममदों भूत मिडियम के माथे पर आकर 

“बुँ सोया बैं सोया” कह कर हम सबका अभिवादन करने लगा। 
हम लोगों में एक सज्जन अनेक भाषाओं के जानने वाले थे। उन्होंने 
भूत की बातें समझ कर कहा--“यह फ्राँस के एक मशहूर 
आदमी की प्रेतत्मा है।” नाम पूछने पर उसने दांतन ([)१॥00॥) 
बतलाया । कहा --/हम फ्राँलीसी राष्ट्र-जिप्लब के समय मत्येलोक 
में थे । उस ज़माने में मेरी गिलेटिन में अपमृत्यु हुई थी। तब से 
मेरे नाम किसी ने गया में पिण्डदान नहीं क्रिया, इस कारण भूखा- 
प्यासा भटकता-भटकता अ्रत्र कुछ दिनों से गया-धाम के निकट 
आ पड़ा हूँ।? 


मुझे उसमे बातें करने की बड़ी उत्कण्ठा हुई है । मैंने समान 
और राष्ट्र की बहुत सी बातें उससे पूछी । उसने जवाब में कहा-- 
'करांसी विप्जव के समय हम लोगों ने धम, समाज और राष्ट्र तीन 
को चकनाचूर कर दिया ओर उन्हीं के ढेर पर साम्य,स्वाधीनता 
और मैत्री का करण्डा गाड़ा था। हम लोगों ने अच्छी तरह समझ 
लिया था कि धमे, समान ओर राष्ट्र ये तीनों एक सूत में पिरोये 
हुए हैं । इनमें से किसी दो को रखकर तीसरे को नष्ट करने से काम 
नहीं चल सकता । 'ण्गर तोड़ना हो तो तीनों को एक साथ ही तोड़ 
देना होगा और रखना द्वो, तो तीनों को एक साथ ही रखना होगा । 
हम लोगों को तोड़ने को ज़रूरत थी, इस कारणा तीनों को एक 
साथ ही तोड़कर उनका पास डाल दिया था । 

विदेशी प्रेतात्मा की यद्दी बात मुझे ठीक जैंची । लेकिन 
फ्रांस में ओर हमारे देश में बड़ा अन्तर है। शान्तिमय भारत के 

समाज ओर राष्ट्र को सब तरह से बचाना ही जब हम लोगों का 
उद्देश्य है, तब्र धर्म की भी ज़रूर इसके साथ सब तरह से रक्षा 
करनी हंगी । कलिकाल में धर्म नीचे गिरा जा रहा है । इस कारण 
अनुष्ठान ओर संस्कार को थून्दी देकर धर्म का पुराना भैँकड़ा हुआ 
घर किसी तरह खड़ा रखना होगा | यदि यह घर गिर जायगा, 
तो गोबर-गणेश और उसके ऐसे अगणित धर्मप्राण लोगों को सिर 
रखने को जगह नहीं रहेगी । 


१ 


शिक्षा के चार प्रकार 


( श्री काका साहब कालेलकर ) 


आज हम देखते हैं कि चार प्रधान आदर्शो को लेकर लोग 
शिक्षा ग्रहण करते हैं । शिक्षा का सत्रतते सामान्य ओर व्यापक 
कारण या हेतु है, स्वाथे। मेरी रुचि परिष्क्रत दो, समाज में में 
प्रतिष्ठित माना जाऊँ, लोग जितना कमाते हैं, उससे में अधिक कमा 
सकूँ, ऐशोआराम के अधिक साधन जमाऊँ, मनमाना और गैर- 
ज़िम्मेदार जीवन विताऊँ, ओर आखिर उस दशा को पहुँच जाएँ 
कि जहाँ जाने पर मुझे क्रिसी की पर्वाह न रहे, किसी के लिये या 
प्रति में ज़िम्मेदार न रहूँ , कोई मुफे उलाहना न ते सके और कोई 
मेरा कुछ विगाड़ न सके ” स्वाथे या धनोपाजन की इस शिक्षा फे 
मूल में कौदुम्बिक विचारों का गुनताड़ा लगा रहता है। स्त्री-पुत्र 
सुखी रहें, उन्हें हाथों से काम न करना पड़े, भविष्य की चिन्ता 
उन्हें न सताये, दिन-दिन प्रतिष्ठित समाज में उनका स्थान स्थिर 
द्वोता ज्ञाय, इन बातों को इन्तज्ञारी इस आदर्श के मूल में है। 
यद्द आदशे नितान्‍्त स्थार्थपूर्ण होता है।इस आदर्श का वरण 
करने वाले वक़्यों में निदेय स्पर्धा मात्र पाई जाती है | इस कारण 

इस आदशे पर चलने वालों में सामाजिक सदगुणों का विकास 
नहीं होता । जनसाधारण की भाषा में यह आदर्श स्पष्ट व्यक्त होता 
है । विवेकशील लोग इसी को दम्भ या आत्म-वंचना के आवरण 
में ढक कर काव्यमय बना देते हैं, लेकिन इस काभ्य के पीछे छिपे 
हुए सश्चे स्वरूप को पहचानना ज़रा भी मुश्किल नहीं । 


शिक्षा या तालीम का दूसरा उद्देश्य संस्क्रारिता है। संस्का- 
रिता पवित्र शब्द है | संस्क्रारिता का अर्थ है हर तरह क्री कुली- 
नता-खानदानी संस्करारिता का दूसरा अर्थ है पवित्र जीवन 
की स्वाभाविकता । तीसरे अर्थ में संस्कारिता सब शक्तियों 
के सुन्दर और परम्परानुकूल विक्राध का नाम है । संस्का- 
रिता में सब उत्तम शक्तियों का सुन्दर मिलाप होता है, लेकिन 
आज्ञ तो संस्कारिता का भी एक दूसरा नितान्त साधारगा अर्थ 
होने लगा है। जब आदमी खा-पीकर आराम से रहता है तब 
अपने अवकाश-प्रचुर जीवन को एक-न-एक काम में लगाये रखने 
के लिये ज्ञो अनेक प्रवृत्तियाँ सूकती हैं, उनमें से विशेष प्रकार की 
कुछ प्रश्न तियाँ संस्क्रत मानी जाती हैं । सुन्दर चित्र देखने और 
पसन्द करने की कला अवगत हो, संगीत में से अधिकाधिक 
रसपान करने की योग्यता हो, दुनियाँ के परिपक्व साहित्य की 
उत्तम रचनाओं से परिचय हो, गुणियों का सम्मान करने 
की कचि हो, समाज की दृष्टि से इष्ट माने ज्ञाने वाले हर एक 
कार्य में दिलचस्पी रखने की शक्ति हो, भोक्ता, आतिथ्य-त्रिय 
और आश्रयदाता के रूप में अपने ज्ोवन को सफल बनाने की 

सांमध्ये हो, तो मनुष्य संस्कारी माना जाता है । 

ये संस्कारी पुरुष प्रत्येक समाज के भूषण हैं । वर्गे-विशेष 
के लोकमत को शिक्षित बनाने में इनका हिसा प्रशंसनीय होता है। 
समाज की »('गार-रूप प्रवृत्तियां ऐसों ही का आश्रय पाकर जीवित 
रह सकती हैं| ऐसे लोग उदारता, साक्ष्विकता, व्यापक्र रसिकता 
ओर निष्पक्षता की रृष्टि से सहज ही प्रसिद्धि पा सकते हैँ। बिलकुल 
थोड़े प्रयत्न से होने वाले कामों में हाथ बटाकर ये लोग श्रेय फे 
भागी बनते हैं । इनके पास हर एक सुन्दर वस्तु का कुछ-न-कुछ 
अंश होता ही है । ये लोग किसी चीज़ के लिये भगीरथ प्रयत्र भले 
न करें, रात-दिन किसी-न-किसी काम में तो लगे ही रहते हैं । इस 
तरह की संस्कारिता से अनेक सुन्दर फल निकलते हैं। और कोई 
लाभ न होता हो; तो भी, धनवानों को बुरे व्यसनों से बचाने के लिये 
यह संस्क्रारिता ही एक प्रभावशाली साधन है । किसी समाज का 
दर्जा ठहराते समय यह्‌ बात खासकर देखी जाती है कि उसमें इस 
तरह की संशकारिता किस हद तक फेली हुई है । संस्कारिता के 
द्वारा मध्यम श्रेणी के गुणवान लोगों और अमीरवग के कला रसिक 
लोगों के बीच सुन्दर सम्बन्ध स्थापित होता है, ओर ऐसे सम्बन्ध 
में किसो को आश्रित-पन का शूल भी नहीं खटकता । 


शिक्षा का तीसरा आदशे है. सत्ता, सामथ्ये ओर ऐश्वय । 
महस्त्वाकांक्षा, अविरत उद्योग, कमज़ोरी का तिरस्क्रार ओर अन्धी 
जागरूकता, इस आदशे के मुख्य लक्षण हैं। दूसरों से में आगे 
कैसे बढ़, दर एक साधन, दर तरदद की सम्पत्ति मेरे दवाथ में केसे 

आवे, हर प्रकार के छोटे-बड़े मनुष्यों पर मेरा अधिकार कैसे जमे, 
इन्हीं बातों की आकुलता उस आदमी में पाई जाती है, जो इस 
आदर्श के रास्ते चलता है । ऐसे लोगों में दुनियां में क्या क्‍या हो 
रहा है, कौन से समय कौन मौका सथ सकता है, इस वात की 
चाणाक्षता खास तौर पर देखी जाती है | ऐसे लोग हर एक बात 
की जाँच करते हैं | हां, सिफे अपने आदर्श को जांच की कसौटी 
पर नहीं चढ़ाते । इस बारे में अन्धे बने रहना ही मानों इन्हें 
प्रिय होता है । 


इस आदर्श का शिक्ञाक्रम अत्यन्त महत्त्वाकांत्ती होता है । 
ऐसी बैसी कमज़ोर-पोची बातों को तो इसमें स्थान नहीं होता । 
ऐसे लोग इस बात की क्रिक्र ज़रूर रखते हैं क्रि संस्कारिता के 
साथ उनकी अनबन न हो, लेकिन यहां भी महत्त्वाकांज्षा की दृष्टि 
तो रहती ही है 


धनोपार्जन के लिए शिक्षा और सत्ता के लिए शिक्षा में 
माननेवाले शिक्षा मात्र को साधन-रूप मानते हैं, मगर संस्कारिता- 
वादी लोग सदा यही कहते पाये जाते हैं कि शिक्षा तो शिक्षा के 
लिए ही होनी चाहिए 


शिक्षा का चौथा आदर्श सेवा का है । जीवन का सर्वोच्च 
आनन्द सवा में है, सेवा द्वारा आत्मोन्नति और समाजोजन्नति 
दीनां सुसाध्य वन सकते हैं, सेवा ही में जीवन की क्रता्थता 

सन्निहित है, इस आदशे का यह निश्चय होता है-यही इसका 
दठिद्धान्त वाक्य है। 


इस आदश का ब्रती साधन जुटाठा, शक्ति का संग्रह करता, 
सत्ता का अनुभव करता तथा प्रतिष्ठा प्राप्त करता है, मगर इन्हें 
उसी हृद तक इशष्ट मानता है, जब तक ये उसके सेवा-कार्ये में 
मदद पहुँचाते”हैं। शेष सबको या तो विन्नरूप मानता है, या 
भाररूप । सेवा के आदश का पुजारी जब शिक्षा का क्रम तैयार 
करता है, तो बड़ी सूक्ष्म दृष्टि से विचार करके ऐसी कोई बस्तु 
छूटती नहीं, जो आवश्यक हो, ऐसी कोई चीज़ ध्यान बँटाती 
नहीं,जो अनावश्यक हो | इसका सौरभ मुख्यतः सेवक की एकाग्रता, 
सेवक की निष्ठा, उम्तक त्याग ओर संयम में दी होता है | वह 
जानता है कि संयम ही संस्कारिता का भूषण है, संयमहीन 
संस्कारिता अध:पतन की ओर से जानेवाली विलासिता है । वह 
जानता है कि नेतिक सत्ता तो संयम द्वारा ही मिलती और टिक्रती 
है । वह यद्द भी मानता है कि काये के लिए साधन का अभाव 
कपष्टरूप भले हो, विन्नरूप या आपरूप तो कदापि नहीं है, लेकिन 
साधन की अतिशयता में तो दोनों दोष आ जाते हैं | अतएवं सेवा 
की शिक्षा इस वात की चिन्ता रखती है कि कहीं साधन सम्पत्ति 
आवश्यकता से अधिक बढ़ न जाय । बह इस बात के लिये चिन्ता - 
शील रददतीं है कि कहीं जीवन-रस वहुशाख न वन जायेँ । 


सेवा की शिक्षा में दिव्य श्रद्धा होती है । गागर में सागर 

भरा द्वोता है। चाददे जिस एक दिशा में प्रगति करो, उसके द्वारा 
जीवन का सारा क्षेत्र सावित हो जायगा । लालच में फँस कर दूशों 
दिशाओं में भटकने की आवश्यकता नहीं । सत्य संकल्प ओर 
अ्विरत एकाग्र प्रयज्न हो तो साधन, सत्ता, संस्कारिता बगैर तमाम 
चीज़ें अपने आप उसके पास चली आवेंगी । हमें उनके पीछे पीछे 
भटकने की आवश्यकता नहीं । सेवक में यह्‌ अमर श्रद्धा होती है। 
इस कारण सेवा की शिक्षा को अपूर्णता का भय नहीं रहता, 
एकांगीपन की शंका नहीं रहती । अगर कोई खामी या कमी रही 
भी, तो वह जीवन द्वारा अपने आप परिपूर्ण बन जायगी । इतनी 
उसमें स्वस्थता रहती है, वह्‌ किसी वह्तु के अभाव में अस्वस्थ नहीं 
होती, न किसी की प्राप्ति में हृर्षोन्मत्त बनती है। यह्‌ उसका स्वभाव 
ही नहीं। पतिनिपष्ठ सती को कोड़म्बिक सुख्र कुछ कम नहीं- 
मिलता | पतिनिष्ठा के कारण हो वह विशाल कुट्ुम्ब में सरलता- 
पुवंक एक रूप द्वो जाती है और आशीर्वाद-रूप सिद्ध होती है। 
पतिनिष्टा के कारण ही वह त्याग और भोग का समन्वय कर 
सकती है, पतिनिप्ठा की वजह से ही वह शेष सब वस्तुओं की 
तरफ़ से लापर्वाह रहकर भी उसमें से उत्तमोत्तम रसपान कर 
सकती है । सेवाबृत्ति की भी यही स्प्रहणीय स्थिति होती है। 

हम यद्द ठो नहीं कह सकते कि ये चारों आदर्श एक दूसरे 
से एऋदम प्रथक्‌ रहते हैं । मनुष्य-जीवन इतना गूढ़ है कि उसके 
तमाम पहलनू एक दूसरे से सझुलित हैं। एक ही बृत्ति का सदा के 
लिए टिक सकना- स्थ'यी बन जाना कठिन है । एक हृद्द-विशेष 

तक तो उपयुक्त चारों आदशे एक दूसरे के अविरोधी भी हो सकते 
हैं । इसी कारण एक ही उद्देश्य को सामने रखने पर भी शिक्षा के 
क्रम में थोड़ी विविधता, विशालता ओर अव्यवस्था को भी स्थान 
देना पड़ता है, लेकिन अगर उद्देश्य स्पष्ट हो तो यह अव्यवस्था 
बहुत-कुछ कम हो सकती है ओर एकाग्रता में परिणत की जा 
सकती है । अभी शिक्षा पानेवालों में और शिक्षा देनेवालों में 
इस उद्देश्य को स्पष्टता नज़र नहीं आती | जो शिक्षा देश आज 
तक लेता आया है. उसका दावा चाहे जो हो, परिणाम पर से तो 
यही मालूम होता है कि वह धनोपाजेन फ्रे पीछे पागल हैं। तिस 
पर भी उसमें पुरुषाथे पूरा पूरा नहीं पाया जाता । उपाधि-बितर- 
णोत्सव के अवसरों पर गवनेर और वायसराय ज्ञो भापण करते 
हैं, उसका अथ तो उनके जीवन और राजनीति की व्याख्या पर 
से ही किया जा सकता है न ? इस शिक्षा के आदी लोग सरकार 
फे साथ असहयोग भले करें, वे इस शिक्षा द्वारा सूचित जीवन के 
साथ कचित्‌ द्वी असहयोग करते हैं।इसी कारण शिक्ता में 
राष्ट्रीयता या सेवा प्रधान शिक्षा की बात सद्दज ही उनके गले नहीं 
उतरती । उलटे इन बातों को सुन कर वे सचमुच द्वी उदास और 
अस्वल्थ बन जाते हैं | ज्ञिनके हृदय में स्वराज्य साधना का उदय 
ही न हुआ द्वो, वे सेवा परायण शिक्षा को पहचान न सकें, तो 
इसमें आश्चये द्वी क्या ? वे इस बात को कैसे समझ सकें कि सेवा 
प्रधान शिक्षा तो त्यागवृत्ति को द्वी उत्तेजन देती, और राष्ट्रीय 
उद्योग की प्रधानता को द्वी कबूल करती है ? लेकिन उनके न 

समभने का हमें दुख नहीं । जो राष्ट्रीय शिक्षा के ब्रती हैं, उनके 
सन में अगर इस सम्बन्ध में कोई शझ्ला न रहे तो समाज को 
सममाते उन्हें बहुत देर नहीं लगेगी। समाज दलीलों से न 
समभेगा उदाहरणों से न समभेगा, लेकिन वया फल चखने 
पर भी न ससभेगा ? ज़रूर समझेगा । 


आँख 
( श्री सत्य जीवन वर्मा एम० ए० ) 
सबेरे आँखें खुलीं तो आँखें उनींदी थीं। देखा तो कंज्ी 
आँखोंवाली बिल्ली सामने खड़ी है। ये भी कोई आँखें हें ? आँखें 
कटीली हों तब बात | यह नहीं कि कबूतरों की भाँति ग्िलाफ़ी 
अँखें लिये बैठे हैं। चंचल आँखों में स्फूत्ति दिखाई पड़ती है । 
आँखें चियाँ सी ( छोटी ) न हों । इतनी चोर की उनमें सुरमा भी 
न मालूम हो । घैंसी हुईं आँखें भी कोई आँखें हैं । आँखें मतवाली 
हों, मदभरी हों, रसभरी हों, रसीली हों, शरवती हों, तब आँख । 


संस्तार में रहना है तो चारों ओर आँख रक्खो। यदि आँख 
नहीं तो अच्छे बुरे की परख कोई क्या करेगा । और फिर यह भी 
नहीं कि बुराई पर ही आँख रहे । आँखें रहें तो ग्रीवों पर, बच्चों 
पर । यों तो आँखों का सभी काम अच्छा नहीं होता। आती हैं तो 
आफत-द्द से परेशान-जाती हैं तो... ! उठती हैं. तो फिर 
बद्दी परेशानी, बैठती हैं. तो...इश्वर न करे ! आँखें उठाइये तो 
अच्छाई की ओर। ओर ऐसे रहिए कि आपके देखते आपके 
मित्रों पर कोई आँख न उठा सके। उन्हें न सममाइये जो 'आँख 


$. 

डठा कर देखते भी नहीं, गबे के मारे जिनक्री आँख उलट गई हें; 
क्योंकि कभी ऐेसा समय आता है जब उनकी आँखें ऊँची नहीं 
होतीं । पर यह सब सिर्फ सामने होते, और नहीं तो आँख ओट 


पहाड़ ओट | 


पढ़ते पढ़ते आँखें कुड़आने लगती हैं। ऐसे आँख के अन्घे 
ओर गाँठ के पूरे कितने हैं जिन्हें लोग मूखे बना सकें । हमें तो 
यह पसन्द नहीं कि हम किसी की आँख के कांटे बनें, वर्ना हम तो 
ऐसा आँख का काजल चुराते कि लोग समभते कि उनकी आँखें 
चली गईं-उनकी आँखों में च्ञाला पड़ गया ढेला पड़ गया | आँखों 
का तेल निकलना ठीक नहीं। यह भी क्या कि रात-दिन सीना- 
पिरोना लिखना-पढ़ना । यदि यही हाल रद्दा तो आँखों के तारे भी 
मन्द पड़ जाँयँगे । आँख कान स्बोल कर रहना चाहिए। मगर जब 
तक अपने पर बीतती नहीं तब तक आँखों का पर्दा भी नहीं 
डठता । उनकी बात जाने दीज्षिए, जिनकी आँखों का -पानो ढल 
गया है । वे जो चाहें कर ड लें । पर जिसकी आँख का पानी ढल 
गया वह समाज की आँखों क्री किरकिरी बन गया । हमसे आप 
क्या कहते हैं, आँख की बदी भों के आगे ? अजी, उसकी बुराई 
तो मेरी बुराई । वे मेरे मित्र | और आप तो आँख की सूइयाँ 
निकालना चाहते हैं | केत्रल शिक्रायत से तो काम नहीं बनेगा । 
समाज्ञ का सुधार केवल शिकायत से नहीं होता है । 

थोड़े दी दिन हुए मुझे जाने क्‍या हो गया। चलता हूँ तो 
आँखों के आगे अंधेरा छा जाता है, चिनगारियाँ छूटने लगती हैं, 

आँखों के तारे छूटने लगते हैं । आँ'वें नाचने लगती हैं। और आप 
ऐसे समय आँखों के आगे पलकों को बुराई करने आये हैं। यह 
सत्र कहीं छिपी रहेगी। मेरी बात मानिये । बच्चों को अपनी आँखों 
के आगे रखिये। दूसरों के घर भेज कर उन्हें आँखों से ओम 
करना ठीक नहीं। कितने ऐसे हैँ ज्ञो सन्‍्तान के विरह में इतने 
रोये-घोये कि आँखों को रो वैठे । तत्र उतको आँखें खुलीं और वे 
उन्हें दोष देने लगे । मेरी बातें आपको आँखों में खटकतो होंगो 
पर मैं तो तुम्दारी आँखें खोलना चाहता हूँ। इसके लिए क्रिसो 
महात्मा के यहाँ न जायें । एक मित्र को बात भी महृत्त्मा के 
उपदेश से कम नहीं । 


दुनियाँ में एक से एक बढ़कर चीजें हैं। क्रिस किस पर 
आँख गड़ाते रहेंगे। अगर कहीं गड़ी तो उसे लेकर ही छोड़ंगे 
पर सब से आँखें मिलाना ठीक नहीं | छिप-छिप कर नशा पीना 
छिप जाय पर आँखें चढ़ती हैं. तब मुँह से सीधे बात भी नहीं 
निकलती । तब आप किसी की आँखों से बच नहीं सकते। लोगों 
की आँखें चरने नहीं चली ज्ञातीं। आपका आंख चसकाना, आँखे 
फाड़ फाड़ कर देखना, आँखें चुराना, आँखें छत से लगाना, आखें 
छिपाना, आँखें सपकना आदि देखने से लोगों की आँखें चूक नहीं 
सकती । आपकी आँखें टेंगी हों तो इसे देखकर घर वालों को 
अखें ठरडी नहीं होबेंगी । आप चाह्दे कितना ही आँखें टेढ़ी करें 
पर आपकी दशा सुनते ही घरवालों की आँखें डबडवा आवेंगी। 
सब यही कहेंगे कि बुराई पर आँख न डालो । आप रुष्ट हो जावेंगे 

खाना छोड़ बैठेंगे, पर दो दी दिन के उपवास से आँखें ढकर-ढकर 
करने लगेंगी । फिर तो तुम्हारी पहली सी भोली सूरत देखने के 
लिए लोगों की आँखें तरसने लगेंगी। आप आँखें क्‍या तरेर रहे हैं 
मेरी बातें आप भले ही आँखों तले न लावे'- उन्हें तुच्छ सममें-- 
आजकल का जमाना ही ऐसा है । सच कह्दिए तो लोग आँख 
दिखाते हैं, पर आँख दीदें से डरा करो । पाप का फल अ्रच्छा नहीं 
होता । देखने वाला ऊपर है। ज़रा सीं आँख दुखी तो देखते-देखते 
आप क्या-से क्या हो जाते हैं | आँख देखते रहा नहीं जाता, नहीं 
तो हमसे कथा वास्ता | हम अपनी आँखों देखो बात कहते हैं कि 
आप खुद आँखें दोड़ावें तो ऐसे बहुत कम आदमी मिलेंगें, जो खरी 
खोटी सुनावें। सच कहने व.ले बहुत कम हैं | जरा दुनिया की ओर 
आँखें उठाइये, आँखें खोल कर चलिये । 

सबेरे से ऐसी तेज़ धूप निकली है कि आँखें चकारचोंध द्दोती 
हैं। सामने के मन्दिर की पीतल की कलसी ऐसी चमकती है कि 
आँखें नहीं ठहरतीं । अभी उस दिन की वात है कि वहाँ एक स्त्री 
पूजा करने आई थी । उसका हाथ छूट गया । वह आँखें नीची किए 
खड़ी रही | कुछ बोलती ही न थी । अपने समाज की यह्‌ दशा 
देखकर आँश्थों नीची हो जाती हैं। आप किसी से कहिए तो लोग 
आँखें निकालने लगेंगे, आँखें नीली-पीली कर चढ़ दोड़ेंगे | पर 
क्या उनकी आँखें फूट गई हैं जो अपनी स्त्रियों पर आँखें नहीं 
१३तीं । हिन्दू समाज सदियों से अकमेण्य हो रहद्दा है । उसकी 
आंखें तो मोक्त का मार्ग देखते-देखते पथरा गई हैं । ज़रा पश्चिम को 

देखिये । अपनी स्त्रियों को आँखों पर बैठाते हैं। पर हमने मानों 
आँखो' पर ठीकरी रखलोी है, जान-बूक कर अनजान बनते हैं । 
प्रत्यक्ष बातों पर भी आँखों में पट्टी बाँधते हैं । हमारी आँखों पर 
तो परदा पड़ा है। सच्ची बातें क्योकर मन में ध्सेंगी । मानी हुई 
बात है कि आँखो पर पलकों का बोर नहीं होता। अपनी चीज़ का 
रखना किसी को भारी नहीं मालूम पड़ता। सभी अपनों को आँखो' 
पर रखते हैं | पर हमारे समाज्ञ के लिये हमारी विधवाएँ भार हों 
रहीं हैं। अब ज़रा आँखें फैज्ञायये । समय बदल गया है। ज्ञरा 
आँखें फाड़ कर देखिये । ज़माने की आँखें फिर गई हैं| पर हमारी 
तो आँखें फूटी हैं कि सामने की वस्तु भी हमें नहीं दीखनी 
यहो कारण है कि दुनियाँ भी हमसे आँखें फेर रही है। 
फेवल धमम-म्रन्थों में आँख फोड़ने से काम न चलेगा । आँखें मूँद 
कर भी कोई समझदार काम करता है ! इससे तो अच्छा है कि 
आँखें बन्द द्वो जाँय | आँख बचाकर कोई काम करना बुराई को 
बढ़ना है । 

संसार ऐसा स्वार्थी है कि काम निकल आने पर आँखें बचाता 
फिरता है। लोगों की आरखें बदल जाती हैं। सामने पड़ेंगे तो 
आँख बराबर न करेंगे । पकड़े गए तो आँखें बद्दाने लगेंगे । ओर 
नहीं तो पहले स्वागत में आंखें बिछाते थे । अपनी कद्दते थे, हमारो 
सुनते थे। हमारा दुःख सुन उनकी आँखें भर आती थीं, जब तक 
हमें देख न लेते, तब तक उन्हें सन्‍्तोष न होता था। पर अब ज़रा 
कुछ फद्दिये तो आँखें भी टेढ़ी कर लेंगे । मामला बनता दो तो ऐसी 


र्र आँख 


आँख चमका देंगे कि सब भड़क जाय । और पूछने पर ऐसी आँखें 
सलेंगे मानो सो कर उठे हैं। अगर चूके तो किए वही आँखें मार 
कर काम बिगाड़ना । यही तो कारण है कि वे आँखें नहीं मिलाते। 
ओर कहीं आँखों का सामना हुआ भी तो आँख में आँख डाल 
देंगे, और ऐसी डिठाई से ताकेंगे मानो उनका आचरण किसी की 
आँखों में खटकता द्वी नहीं । इसी पर तो आँखों में खून उतर आता 
है । पहली भेंट में तो आँधों में घर कर लेंगे, और ऐसे आँखों में 
चढ़ जायेंगे जैसे परम मित्र हों | पर ज़रा सां अधिकार मिला कि 
आँख। में चरबी छा जायगी, क्रिसो को पहचानेंगे भी नहीं ? लोगों 
की यह्‌ हरकत क्‍या किसी की आँखों में चुभती नहीं ? पर उनक्री 
आँखों में तो टेसू फूला है-अपना ही सा देखते हैं । जी में आता 
है कि उनकी आँखों में तकुआ भोंक दूँ, तब आँखों में तरावट 
मिले । दूसरों की आँख में धूल झोकते हैं ! उनके आँखो' में धूल 
भमोकने से किसी की आँखें थोड़ी फूट जावेंगी । वे समझते नहीं कि 
दूसरो की आँखो' में धूल देना कोई आसान काम नहीं । 

उन्हें देखिये अपने वच्चो' को पालते हैं । कितना लाड़-प्यार 
करते हैं और हैं भी कैसे सुन्दर ! एक बार देख लो तो आँखो' में 
बस जाँय । इसी से तो सभी उन्हें आँखों में रखना चाहते हैं । ज़रा 
सा बीमार पड़े तो माँ आँखो' में रात काट देतीं है । उनके नोकर 
ऐसे हैं कि आँखों में शील नहीं । दुख-सुख में साथ देनेवाले नहीं 
काम पड़ेगा तो आँखें मोड़ लेंगे । किस को फुसरत है कि इन पर 
आँख रक्‍्खे । माँ अपने बच्चो के फेर में रहती है। पिता आफ़रिस 

में रहते हैं। दूसरे के बोलने पर नोकर आँखें दिखाने लगते हैं । 
ऐसे नोकर जल्दी ही आँखों से उतर जाते हैं । अगर यही चाल 
रही तो नौकर रखने की कोन कह्दे, कोई उन्हें आँख से भी न 
देखना चाहेगा। जो रक्खेगा भी, वह यही सोचता रहेगा कि ये 
जल्दी जाँयं-- आँख फूटे पोर जाय । 


रहस्यवाद 
( श्री सदगुरु शरण अबस्थी ) 


हिदी-संसार में रहस्यवाद के सम्बन्ध में विचित्र विचित्र 
धारणायें व्यक्त की जा रही हैं। ऐसे ऐसे कवियों को भी रहस्य- 
बादी कवियों की कोटि में ढकेला जा रहा है, जो रहस्यवाद से 
कोसों दूर हें । वास्तव में भाव-गम्भीरता. भाषा-हलिप्रत्व तथा 
विचार जटिलता के कारण अभिव्यक्ति में जो दुरूहूता आ जाती 
हैं, वह रहस्यवाद नहीं है । हिंदी-रहस्यवाद्‌ का वरतंमान स्वरूप 
पश्चिमीय प्रतिकृति है । अँगरेज़ी के प्रसिद्ध कोष में रहस्यवादी 
उस व्यक्ति को कहते हैं, जिसे ज्ञानातीत सत्य के आध्यात्मिक 
निरूपणा में विश्वास हो। कभी कभी अध्यात्म-संबंधी विचित्र 
धारणा के उपहास के लिये ओर कभी कभी ईश्वर और संसार 
सम्बन्धी असाधारण विवेचना को मखोल उड़ाने के लिये भी 
रहस्यवाद शब्द्‌ का प्रयोग किया जाता है। 

ईश्वर और संसार का सम्बन्ध, संसार की क्रियाशीलता का 
रहस्य, उसकी उत्पत्ति और लय का इतिहास सारे संसार को 
प्रादिकाल से मुग्ध किये है । इस मुग्धता में विस्मय है, विस्मय में 

उद्देगापक्‍्नि है! इसी लिये चित्त छुबड्द और अशांत रहता है। क्षोभ 
ओर अशान्ति में सुख का हास होता है। अतएव सुखापेक्ती नर- 
समाज का चिंतनशील समुदाय इस गुत्थी को सुलभाने के लिये 
अपनी सारी शक्ति अनन्तकाल से व्यय कर रहा है । ससीम ज्ञान 
असीम ज्ञान को खोन्न का अभ्यास अनंतकाल से कर रहा है, 
परन्तु उसमें शांति नहीं मिली । अतएब असीम हृदय के अन्वेषण 
के लिये ससीम हृदय उत्कंठा से निकला । यही रहस्यवाद का 
मूल उद्गम है ॥चिंतन-जगत में जो त्रह्मवाद अथवा अद्वेतवाद है, 
भावना-जगत में वही रहस्यवाद कहलाता है ॥ 
भारतीय म्रंथों में रहस्यवाद की सुन्दर व्याख्या गीता के 

श्रधों लिखित श्लोक में मिलती । 

सर्वेभूतेपु येनेके. भावगम्ययमीक्षते । 

अविभक्तं विभक्ते पु तज्ज्ञान विद्धि सात्विकम्‌ | 


परन्तु काब्यगत रहस्यवाद का ज्ञान से संबंध न होकर 
हृदय से है । मानसिक विकास-द्वारा ज्ञान से ऐक्य अनुभव करना 
दूसरी वात है, और भावातिरेक-द्वारा हृदय से भावात्मर ऐक्य 
स्थापित करना दूसरी बात । काव्यस्वोीकृत रहस्यवाद का संबंध 
दूधरे प्रकार से है, पहले प्रकार से नहीं । यद्यपि अंततः दोनों का 
आशय एक ही है, परन्तु साहित्य में दोनो के क्षेत्र भिन्न हैं। एक 
को दर्शन के और दूसरे को काव्य के अंतर्गत रकखा गया है । 

रहस्यवाद वास्तव में कोई वार” नहीं है। यह एक प्रकार 
की मानसिक स्थिति है। भिन्न भिन्न रहस्यवादियों ने समूचे तथ्य 


रजाई रहस्यवाद 


का कोई न कोई अंग-निरूपण करके सन्‍य की अभिव्यक्ति में कुछ 
न कुछ नई बात कही है | उस मद्गान अखंड शक्ति के आलोक का 
आभास भक्तजनों का प्रथक्‌ प्रथक्‌ कोण से मिला है । 
सुनि हस्ती कर नाँव, अँधरन टोवा धाय कै। 
जेहि टोबवा तेहि ठाँव, मुहमद सो तैसे कहा ॥ 

रहस्यवादियो' की अपनो मनोवृत्तियों ने उसका रूप सँवारा 
है । यही कारण है कि पहुँचे हुए संतों के अनुभव एक दूसरे से 
भिन्न और कहीं-कहीं पर परस्पर विरोधी दिखाई देते हैं । अंगरेज़ी 
कवि वरडेसवर्थ को देवी अभिव्यक्ति का साक्षात्कार श्रकृति के 
सान्निध्य से प्राप्त हुआ था, और इसी लिये वह प्रकृति का उपासक 
था, परन्तु वही प्रक्ृति का स्थूल स्वरूय दूसरे रहस्यवादी कबि 
ब्लेक के लिये अग्बंड सत्ता के अवगत करने में विरोध उपस्थित 
करता था । 

वास्तव में रहस्यवादी मानता है क्रि देती स्फूर्ति का कोई-न- 
कोई स्फुलिंग जीव के निर्माण में निद्तित है। उसी स्फुलिंग-द्वारा-- 
उसी दैवांश द्वारा--वह उस अखंड सत्ता की अनुभूति कर सकता 
है । रहस्यवादी का यह विश्वास है कि जिस प्रकार बुद्धि द्वारा 
मनुष्य भौतिक पदार्थों का निरूपणा करता है. उसी प्रकार अध्यात्म 
भावना-द्वारा-मनुष्य रहस्यमय अखंड सत्ता का अनुभव कर सकता 
है । परन्तु बुद्धि और भावना के न्षेत्र भिन्न-भिन्न हैं । रहस्यवादी 
उसे मुर्ख सममता है, जो अध्यात्म-निरूपया में बुद्धि का प्रयोग 
करता है । 

यह करनी का भेद है, नाहीं बुद्धि विचार । 

बुद्धि छोड़ करनी करो, तो पाओ कछु सार ॥ 
“कबीर! 
रहस्यवादी जीव के विभिन्न चित्रों और जनन्‍्मांतर के विभिन्न 
संस्करणों के समूचे संकलन को एक साथ तारतम्य में देखता है । 
इसी लिये उसे जन्‍्मांतर में विश्वास करना पड़ता है। आत्मा की 
नित्यता उसके रहस्यमय भाव-प्रासाद की नींव है। “न जायते 
म्रियते वा क॒दाचन” अथवा “न हन्यते हन्यमाने शरीरे” रहस्य- 
वादी के अ्रद्वेतवाद की पुष्टि ही करते हैँ । इस प्रकार के जन्‍्मांतर 
में विश्वास किसी जाति विशेष के रहस्थवादियों तकही सीमित 
नहीं है , जन्मांतर सिद्धांत के घोर विरोधी ईसाई में भी रहस्य- 
वादी कवि रहते हैं। जन्मजन्मांतरवाद के कढट्रर विरोधी मुसल- 
मान-धम के पोषक कविवर मलिक मुहम्मद जायसी ने भी सफ़ी 
ग्हस्यवादी होने के कारण जन्‍्मांतरवाद के चित्र खींचे हैं। 
“बद्मावत' का 'सुआ' पूर्व जन्म का ब्राह्मण था। कबीर ने तो 
खुल्लमखुल्ला जन्‍्मांतर माना है । इसी प्रकार स॒फ़ो कबि जमालुद्दीन 
रूमी, हाफ़िज़ ज्ञामी हज्ज़ाम इत्यादि मुसलमानों में भी आत्मा 
की पुनर्भावना के चित्र मिलेंगे। भारतवर्ष के सन्‍त कवि तो जन्‍्मां- 
तर के विश्वास के साथ-साथ विक्रासवाद को भी कहीं कहीं स्वीकर 

करते दिखाई देते है:ः-- 
जन्म एक गुरु-भक्ति कर, जन्म दूसरे नाम | 
जन्म तीसरे मुक्ति-पद, चौथे में निर्वान॥ 


रडउ८ रहस्यवाद 


परन्तु यह सावंभौमिक सिद्धांत नहीं है कि प्रत्येक रहस्य- 
वादी जन्मांतर को माने ही | अँगरेज़ी साह्वित्य में इसके अपवाद 
उपस्थित हैं । 
धर्म-प्रचारक, विज्ञान-बेत्ता, तार्किक और दाशेनिक तथा 
रहस्पवादी में बड़ा भारी अन्तर है । विज्ञान-वेत्ता की भाँति रहस्य- 
वादी रहश्योद्घाटन के लिये बुद्धि से काम न लेकर अपनी निन्नी 
भावना और आंतरिक प्रेरणा का प्रयोग करता है। द्शनकार 
नवीन शोध को सोधे सामने लेकर अभिव्यक्त करता है। रहस्प्र- 
वादी उसका परोक्ष नदिशेन करता है। वह अनुभव करता है कि 
उसने अखंड ज्योति की लपक देखी । उसने अनहद शब्द सुना है । 
उसने अम्रत-कुण्ड के छींटो' से स्नान किया है । 
भरत अमिय रस करत ताल जहेँ, शब्द उठे असमानी हो । 
सरिता उमड़ि सिंधु कहेँ सोकै, नहिं कछु जात बखानी हो ॥ 
भाषा भात्रों के विकास से हमेशा पीछे रहती है । भाव को 
उत्पत्ति के बादतद्रप भाषा गढ़ी जाती है। भाषा चाहे कितनी 


ही विकसित क्‍यों न हो, भावों की यश्रेष्ट व्यंचना सम्भव नहीं, इसी 
लिये रहस्यवाद की कविताओं में प्रतीकों का प्रयोग अनिर्वाय रूप 


में पाया जाता है | रहस्यवादियों का इन प्रतीकों के त्रिना काम ही 
नहीं चल सकता है । रहस्योद्घाटन की अभिव्यक्ति कितनी कठिन 
€. इसका अनुमान केवल एक ही बात से हो सकता है, लगभग 
सभी सन्त कवियों ने उस अखण्ड ज्योति के साक्तात्कार के प्राप्त सुख 
को अभिव्यक्ति में गूंगे के खाए हुए गुड़ की उपमा दी है। कारण 

यह कि सभी कवियों की व्यंज्नना की कठिनता एक सी है। प्रतोक- 
प्रयोग की भावना फे अंतगेत संसार के ऐक्य की भावना निहित है। 
इसी लिये रहस्यवादी उसे अपनाता है । वह भो विश्वास करता है 
कि सब पदार्थों में तिरोहित साम्य है । मानबी प्रेम में देवी भ्रम का 
आध्याधार देखता है, इसी लिये संकेत-द्वारा उसमें देवी प्रेम का 
आरोप करता है । प्रकृति में गिरती हुई पंक्तियों को देखकर मानव- 
समाज के ध्वंस का रहस्य सामने आ जाता है। हिलते हुए वृक्त से 

प्रकंपित वृद्ध शरीर का चित्र उपस्थित हो जाता है । 

बाढ़ी आवत देखि करि तरुवर डोलन लाग । 
में कटे की कछु नहीं पंखेरू घर भाग ॥ 
'कबीर! 
प्रतीक-प्रयोग से अभिव्यक्ति में शक्ति आ जाती है । देनिक 
जीबन में दांपत्य-प्रेम अत्यंत तीत्र ओर व्यापक है। समूचे जीवन- 
क्षेत्र में उसका प्रभाव अद्वितीय है । इसी लिये कबीर, जायसी 
मीरा, दादू, द्रिया इत्यादि संतों में उसकी भरमार है. । वास्तव में 
दांपत्य-प्रेम के दी विशद्‌ मनोविकार-द्वारा किसी अंश में रहस्य 
भावमय अखंड स्वरूप के दोनों पक्षों-संयोग ओर विप्र लंभ-- 
को कुछ-न-कुछ अभिव्यंजना हो सकती है, अन्यथा असंभव है । 
गौने जाना, सिल्ञसिली गेल में चलना, विरस में तड़पना सब 
प्रतीक द्वी है। 

रहस्यवाद तथ्य फे आलोक का मानसिक प्रतिवतेन है । कुछ 
ऐसे रहस्यवादी हैं, जो सारे निगृढ़ रहस्यों फो क्रमशील . निर्वंधना 


र८० रहस्यवाद 


का साक्षात्कार करते और उसे ज्यों-की-त्यों व्यक्त करते हैं। कबीर 
को ऐसा ही रहस्यवांदी कद्दना चाहिये । इस साक्षात्कार की 
उपलब्धि की तीन अब्स्थायें हैं-पूवे-तद्रूप, तद्रूप तथा प्रागतद्रप 
तद्रूप होने के श्रयास की आदिम अवस्था से लेकर तद्रूप होने तक 
को अबस्था को पूवे तद्रूप अवस्था कद्दते हैं । तन्मय हो जाने को 
अवस्था को तद्रुप अवस्था कहते हैं। तथा तल्मय द्वोने के परे की 
अबस्था को प्राग-तद्रप अवस्था कहते हैं । हिंदी में कबीरके रहस्य- 
बाद में तीनों परिस्थितियां मिलती हैं । 


नाटक में रहस्यवाद की उद्भावना संसार में कहीं नहीं हुई । 
शेक्सपियर आदि नाटककार रहस्यवादी नहीं हैं । रहस्यमयी 
भावनाये' दशकोंके लिये सुबोध नहीं कही ज्ञा सकतीं । शेक्सपियर 
की कृतियोंमें अध्यात्मवादकी अभिव्यक्ति अवश्य है। अध्यात्मवादी 
आर रहस्यवादी में थोड़ा भेद है | अध्यात्मवादी व्यक्तक्रिया-कलाप 
ओर गल्पात्मक स्वरूप-विधान के कारण ही खोज में चिंतित रहता 
है । परंतु रहस्यवादी ऐसा अनुभव करता है कि वह प्रत्येक तथ्य 
के अंतिम निष्कर्प को जानता है । इतिद्दास की भाँति युग के साथ- 
साथ किसी क्रम से रहस्यवाद का विकास नहीं हुआ । किसी 
ताकिंक क्रम के कटहरे में रहस्यवाद की किसी स्थिति को बंद 
करना भी कठिन है । हाँ देश-काल की परिस्थितियों द्वारा स्वरूप 
में कुछ परिवतेन अवश्य द्वो गया है। हिंदू सिद्धांतानुकूल प्रकृति का 
आवरण आत्मा को परोक्ष-सत्ता के निरूपण में विन्न उपस्थित 
करता है आर बह उसके परित्याग की भावना को अत्यन्त तीब्रता 

के साथ व्यक्त करता है। सूफ़ी इस प्रतिरोध को नहीं मानता । सूफ़ो 
भावना से प्रेरित हों कर कबीर ने लिखा है-- 


मूये पीछे मत मिलो, कहै कबीरा राम । 
सोना माटी मिल गया, फिर पारस केहि काम || 

कबीर इस मिट्टी को-इस शरीर को-प्रतिबन्ध न मानकर 
उसे भी सोना बनाना चाहते हैँ ।इस महान्‌ सत्ता के सम्पर्क से 
जड़-प्रकृति भी चैतन्यमयी हो सकती है । परन्तु उसी समय तक, 
जब तक उसमें स्वयं उस महान्‌ शक्ति का स्फुलिंग उपस्थित है । 
सारा विश्व एक बृहत्‌ क्रिया-कलाप का गत्यात्मक पिंड है। उसी 
में अखएड सत्ता का हृदय-जिसे ईश्वर कह सकते हें-- है, और 
बही सारे स्व॒रूपों ओर नाम-रूपों की ज्ञाति, उद्गम और ध्वंस 
का केन्द्र है। इसकी सम्यक्‌ जानकारी अभ्यासी क्रमश: ही उप- 
लब्ध कर सकता है। उसकी उन्नति उतनी ही गति से होगी, 
जितनी वेगवती उसकी उपास्य-भावना है, और जितना अधिक 
उसका हृदय परिष्कृत है। उपासना का अ्रभिप्राय स्थूल देववाद 
की भावना से प्रेरित हो कर पूजा इत्यादि करने का नहीं है। 

भारतवपे में अद्वेतवाद केवल चिंतन-जगत्‌ तक ही रहा। 
इस की कुछ झलक उपनिपदों में अवश्य मिलती है, वेसे सारा 
संस्कृत-काञ्य-साहित्य रहस्यवाद से दूर है । यह अवश्य है कि देश 
की सुख-सम्रद्धि से मनुष्य वाह्ममुखो अवश्य रददता है, परन्तु जिश्त 
भारतवर्ष में बड़े-बड़े ऋषि-मुनियों ने अपनी अंतह् ष्टि के पैनेपन से 
संसार को चकित कर रखा है, वह रदृस्‍्यचाद की अभिव्यक्ति से 


स्पर रहस्यवाद 


बचा रहे, यह विचारणीय अवश्य है। यहाँ का सारा 
संस्क्रत-कान्य रहस्यवाद से अधिकतर बचा रहा है । भारतीय धम्मे 
में मूर्ति-पूजा की स्थापना करके भावना के लिये एक नई उब्रेरा 
भूमि तैयार की गई | सारी भावना प्रतिभा में संमिलित कर दी 
गई । सारे संस्क्रत-कवबियों ने नितांत अर्वाचीन हिंदी-कवियों को 
छोड़ कर, सारे हिंदी-कवियों ने अपनी भावना के विस्तार के लिये 
भगवान के साकार स्वरूप को ही आलम्बन बनाया । इन अवतारी 
स्तरूपों पर जनता का हृदय भी टिक्रा । चित्रों की सुन्द्र-से-सुन्दर 
व्यज्जना दिखाई देने लगी । हिंदी कवियों में-ऋबीर, जायसी और 
कहीं-कहीं सूर मं--ज्ञों रहस्यवाद की झलक यत्र-तत्र दिखाई देती 
हैं, वह सूफ्री मत के प्रभाव के कारण । सूक्रियों के लिये तो यह 
प्रसिद्ध ही है कि वे “पर्दे थ्रुताँ ' में “नूरे खुदा” देखते हैं, और 
बुतों के सामने सिज्दा करना उतना ही पाक समभते हैं ज्ञितना 
कि खुदा के सामने । इसी लिए कट्टर सुन्नियों ने सूफ़ियों को 
काफिरों के दुल में खदेड़ दिया । 

व्यक्त-स्त्ररूप पर अधिक अनुरक्ति ने सूफ़ियों में अंतह प्र 
के अभ्यास को मंद कर दिया। वे अधिक्रतर बाह्य सौन्दर्य 
तक ही सीमित रदे। किसी-किसी परिस्थिति में उनके मनो- 
भाव में विक्रार उत्पन्न हो गया, और सॉोंदये-बाहुल्य का 
५भाव मनोमुग्वकारी न रह कर स्थूल इन्द्रियों में प्रकम्पन उत्पन्न 
करने लगा । सोंदर्य हृदय में गड़ा तो, परन्तु विस्मय परिपाक 
स्वरूप गत्यात्मक महान्‌ अक्षय परोक्ष सोंद्य आलोक की ओर न 

ले जाकर मांस-पिंड तक ही सीमित रह गया । इसी से लोग 
बिगड़े, और बुरी तरह बिगड़े । अमूृते, गुण, दया, दाक्षिण्य, 
करुणा आदि के विश्व-रूप सोंदय तक उनकी पहुँच न हो सकी । 
मूते पदार्थों तक ही उनका सन टिका । करुणा-सम्पन्न व्यक्ति पर 
मुग्ध होकर सूफ्री रहस्य भावना में लीन हो सकते थे, परन्तु करुणा 
के अमूते गुण पर नहीं । हिन्दी-साहित्य के वतेमान रहस्य वादी 
कवियों ने क्रिसी अंश तक इस कमी को पूरा किया है | जयशंकर 
प्रसाद के अजातशत्रु-नामक नाटक में करुणा की व्याख्या में कवि 
किस प्रकार रहस्यवादमय हो जाता है, उसका उदाहरण नीचे दिया 
ज्ञाता है-- 


गोधूली के राग-पटल में स्नेहांचल फहराती है । 
स्निग्ध उप के शुश्र गगन में हास-विलास दिखाती है ॥ 
इत्यादि 


रहस्यवाद का सूफ़ीवाद पर जो बुरा प्रभाव पड़ा, उसी से 
प्रेरित होकर सूफ़ी लोग अपने कतंव्य की इतिश्री इसी में सममने 
लगे क्रि वे सुन्दर ख्री ओर सुन्दर बालक को ओर आँखें फाइकर 
देखें । इसी से वे पेहिक विलास में पड़ गये, और भारतीय प्रवाह 
पहले मूर्तिपूजा की ओर भुका, और श्रब॒गुणों के सूक्ष्म सोंदर्य 
के आलोक में सच्चे रहस्यत्राद का चित्र खड़ा कर रहा है । 


स्पुरुज्ञन नामक एक अँगरेज़ विद्वान ने रहस्यवाद पर एक 
प्रन्थ लिखा है, जिसमें उसने रहस्यवादी कवियों को उनकी 

चिंतन-प्रणाली फ्रे अनुसार कुछ कोटियों में विभाजित किया है 
उनकी कुछ चर्चा नीचे दी ज्ञांती है-- 
(१) प्रेम और सोंदर्य-संबंधी रहस्यवादो । 
(२) दाशनिक रहस्यवादी । 
(३) धार्मिक और उपासक रहस्यवादी । 
(४) प्रकृति-संबंधी रहस्यवादी । 
पहले कोटि में अँगरेज़ी का प्रसिद्ध कवि शैली आता है । 
हिंदी के प्राचीन कवियों में ज्ञायसी, कबीर ओर नवीन कवियों में 
भारतीय आत्मा” और “नवीन” इस कोटि में आ सकते हैं । 
दूसरी कोटि में अंगरेज़ी कवि ठजैक और कहीं-कहीं त्राउनिंग 
हैं । हिंदी में जय॒शंकरप्रसादन्नी इस कोटि में आ सकते है । 
गोस्त्रामी तुलसीदासजो का केशव, कद्दि न जात का कहिए! 
बिनय-पत्रिक्रा का प्रसिद्ध छंद इसी कोटि में आता है। 
तीसरी कोटि में सीरा, निगु शिये कवि दादू इत्यादि और 
कहीं-कहीं प्रेमवादी जायसी तथा कुतबन आते हैं । तुलसीदास 
रहस्यवादी नहीं हैं, परन्तु लनका 'सियाराम सय सब जग जानी' 
पद इसी कोटि में ही आता है । 
चौथी कोटि में अँगरेज़ी कवि बईसब्थ आते हैं । हिन्दी के 
बतेमान कवियों में सुमित्रानंद्न पन्‍त ओर रामनरेश त्रिपाठी के 
कुछ पद इस कोटि में आ जाते हैं । 
फ़ारस और इंग्लेंड के रहस्यवाद के इतिहास से एक बात 
ता स्पष्ट द्वी है कि जनसत्तात्मक विचारों की क्रांति से बहुधा 

रहस्यमयी भावना का प्रादुर्भाव द्वोता है । हींटस साहब आयरलैंड 
निवासी हैं । कबीर समाज के नीच जुलादे थे। कभी-कभी बाह्य 
परिस्थितियों को प्रतिकूलता से भी अभ्यंतर-मुख हो कर लोग 
रहस्यवादी द्वो जाते हैं । 

यह बात न भूलनी चाहिये कि किसी विशेष “बाद' में पड़ 
कर कविता अपना महत्व खो बेठती है । रहस्यम्री भावना बड़ी 
सुन्दर वस्तु है। कविता में उसकी निबंधना कविता के स्वरूप 
को अत्यन्त आकषेक बना देती है । परन्तु कब वह कविता की 
शक्ति किसी 'वाद' विशेष के निरूपण में लगाई जाती है, चाहे 
बह अद्वेतवाद द्वी क्यों न हो, तो वह कविता न रह कर फेवल 
तुकबंती ही रह जाती है। कवीर ने ही जहाँ कहीं रहस्यमयी 
भावना के बिना हद्वी रहस्यवाद के निरूपण्‌ के लिये कविता के पद 
खड़े किए हैं, वहाँ के छनद बिलकुल नीरस हैं | उदाहरण के लिये 
देखिए-- 

जल में कुम्भ, कुम्भ में जल है, बाहर-भीतर पानी । 
फूटा कुम्भ जल जलहिं समाना यह तत कथौं गियानी ॥ 

वतेमान युग की कविता में यद्यपि कबीर की भाँति केवल 
“वाद!” के निरूपण की कविता में नीरस पद्म संभवतः न मिलेंगे, 
परन्तु उटपटांग चित्रों की भरमार हैं | इनके बीचमें पड़कर सच्चे 
चित्रों और मार्मिक कवियों को भी लोग संदेह से देखते हैं । 
भारतीय आत्मा” तथा बालकृष्ण शर्मा कहीं पर रहस्यवाद 
के अच्छे अच्छे चित्र उपस्थित करते हैं | प्रसाद जी एक दाशेनिक 


स्पा रहस्यवाद 


वृत्ति के कवि हैं । बह प्रायः रहस्यवादी कवि कछ्े जा सकते हैं, 
परन्तु उनमें सवेत्र रहस्यवाद नहीं है । हां, उनकी चिंतन-शैली 
ठुरूद्र अवश्य है. और उनके चित्र संश्छिष्ठ हैं । उपमायें उनकी 
अनूठी और भाव-व्यंजना नितांत नवीन है | पं० सुमित्रान'दनजी 
पन्‍त अधिकतर विस्मयत्राद के रूपक सामने रखते हैं । रहस्यवादी 
अधिक न होकर वह “विस्मयवादी' कहे जा सकते हैं । अन्योक्ति 
का अधिक सहारा लेने के कारण उनके चित्र दुरूह हो गए हैं । 
इसी लिये लोगों ने उन्हें रहस्यत्रादी कहना आरम्भ कर दिया। 
“निराला” जी की पंक्तियों में जहां-कदीं रहस्यवाद लाने का प्रयास 
“किया गया है, वहाँ तुक़त्दियों का स्वरूप दिखाई देता है । यह 
स्पष्ट समझ लेना चाहिये कि वतेमान हिंदी के कवियों में रहस्य- 
वादी बहुत कम हैं । समासोक्ति अश्त्रा अन्योक्ति में रहस्यवाद 
देखना भ्रम है । दुरूहवाद और रहस्यवाद दो भिन्न भिन्न बातें हैं । 


कनत+ 0 ++ 


पत्र-लेखन-कल्ना 
( श्री बनारसीदास चतुबंदी ) 
सन्‌ १८८७-- 

२१ वर्ष का एक फरासीसी युवक पेरिस की एक मामूली गली 
में अपने छोटे-से कमरे में वैठा हुआ है । बहू कला और गान-विद्या 
का प्रेमी है। अभी द्वाल द्वी में टाल्सटाय की पुस्तक “' ५४)४॥ 
33 40 9७ 00॥6 ?” (हमारा कत्तेब्य क्या है ? ) छपी है। इस 
पुश्तक में टाल्सटाय ने कला सम्बन्धी प्रचलित विचारों पर काफी 
जोरदार आज्तिप किये हैं । इस पुस्तक को पढ़कर युवक्र की 
मानसिक स्थिति डावाँडोल हो गई. क्‍योंकि अब तक वह टाल्सटाय 
को अपना आदश मानता रहा है | उसने मन में सोचा कि चलो, 
टाल्सटाय को एक चिट्ठो द्वी लिख दूँ, वह महान लेखक मेरे जैसे 
मामूली युवक के पत्र का उत्तर तो भला क्‍यों देने लगे । उसने 
टाल्सटाय को एक पत्र भेज् दिया, जिस में उसने अपनी शह्लाएँ 
लिखीं थीं, ओर कुछ दिनों तक उत्तर की प्रतीक्षा भी की, फिर 
इस बात को भूल ही गया । कुछ सप्ताह इसी प्रकार बीत गये । एक 

दिन शाम के वक्त धह अपने कमरे पर लौटा, तो कया देखता है क्रि 
फरासीसी भाषा में एक लम्बी चिट्टो क्दां से आई है। उसको 
खोलने पर मालूम हुआ कि यह्द तो टाल्सटाय का पत्र है। यह पत्र 
३८ पृष्ठ का था, या यों कह्िये कि एक छोटा-सा ट्रेक्ट ही था । 
उस अपरिचित साधारण युवक को टाल्सटाय ने “प्रिय बन्धु' लिखा 
था। पत्र के प्रारम्भिक शब्द थे--“तुम्हारी पहली चिंद्री मुझे 
मिली । उससे मेरा हृदय द्रवित हो गया। पढ़ते-पढ़ते आंखों में 
आंसू आ गये ।” इसके बाद टाल्मटाय ने अपने कला-सम्बन्धी 
विचार उस पत्र में प्रकट किये थे--“दुनियां में वद्दी चीज़ क़ीमती 
है, जो मनुष्यों के पारस्परिक सम्बन्ध को दृढ़ करे, जो उनमें 
अ्रातृ-भाव स्थापित करे, और सच्चा कलाकार वही है, जो अपने 
सिद्धान्तों तथा विश्वासों के लिये त्याग और बलिदान करने के लिए 
तैयार हो । सच्चे पेशे की पहली शर्ते कला का प्रेम नहीं, बल्कि 
मानव-जाति से प्रेम है । जिनके हृदय में मनुष्य-जाति के प्रति 
प्रेम है, वे ही कभी कलाकार की हैसियत से उपयोगी काये 
करने की आशा कर सकते हैं ।” टाल्सटाय के विछ्तृत पत्र का 
सारांश यही था । 

इस पत्र ने उस युवक के हृदय पर बड़ा भारी प्रभाव डाला। 
सबसे महत्त्वपूणं बात उसे यह जेंची कि इस विश्व-विख्यात 
महापुरुष ने मेरे जैसे एक अपरिचित युवक को इतनी लम्बी और 
सहदयतापूर्णो चिट्ठी भेजी है। ओर तब से उस युवक्र ने यह 
निश्चित कर लिया कि यदि कोई आदमी अपने सक्ूट के समय में 


पत्र-लेखन-कला र्दह 


अन्तरात्मा से कोई पतन्न भेजेगा, तो में अवश्य ही डसका 
उत्तर दूँगा, क्योंकि सझ्ूटप्रस्त मनुष्य की सेवा ही कलाकार का 
सर्वोत्तम गुण है । 


इस घटना को आज ४६ वर्ष होने आये । इन ४६ वर्षों में 
उस युवक ने, जो आज रोमाँ गोब्ये के नाम से संसार में प्रसिद्ध दो 
चुका है, धज़ारों द्वी चिट्ठियाँ लिखी हैं और महस्त्रों दी व्यक्तियों के 
लिए पथ प्रदशेक का काम किया है | टाल्सटाय की उस एक चिट्ठी ने 
ज्ञो बीज बोया था, वह आज वटबृत्त के रूप में लहलद्द। रहा है । 
रोमाँ रोलाँ के लिखे हुए इज़ारों द्वी पत्र, जो साहित्यिक दृष्टि से 
भी अत्यन्त महत्त्वपूर्ण हैं, संसार के भिन्न-मिन्न व्यक्तियों के पास 
सुरक्षित हैं। जिस दिन टाल्सटाय ने उस पत्र के लिखने में अपने 
समय के कुछ घंटे व्यय किये थे, उन्होंने म्वप्न में भी यह्‌ ख्याल न 
किया होगा कि आगे चल कर मेरा यह्‌ पत्र इनना सफल होगा । 

इस घटना से पत्र-लेखन-कला का महत्त्व प्रकट होता है । 
क्या दी अच्छा दो, यदि दम लोग-खास तौर से हिन्दी-लेखक 
ओर सम्पादक- इस बात को हृदयज्ञम कर ले' । पत्र-लेखन-कला 
पर अधिक लिखने के पहले एक बात स्पष्ट कर देने की आवश्यकता 
है, बह यह कि जो आदमी बज्ञात खुद श्रच्छा नहीं है, वह अच्छा 
पत्र-लेखक दर्गिज्ञ नहीं बन सकता | कृत्रिम ढद्ग से लिखे हुए पत्रों 
की पोल बड़ी आसानी से खुल ज्ञाती है। जिस तरह कोई कुशल 
व्यापारी रुपये को हाथ लेते द्वी खरे ओर खोटे सिक्के की पदचान 
फर लेता है उसी तरद्द किसी सुसंस्क्ृत आदमी के-लिए स्वभाविक 

आर बनाबटी पत्रों में मेद करना कोई मुश्किल बात नहीं है। इसके 
सिवा बने हुए पत्र काग्रज़ी नाव की तरह हैं ज्ञो चल नहीं सकते । 
काठ की हाँडी क्री तरह केबल एक बार आप उनसे काम ले सकते 
हैं । श्रच्छा पत्र-लेखखक वनना अत्यन्त कठिन है । अन्य ज्षेत्रों में तो 
आपको थोड़े से आदमियों का मुकाबला करना पड़ता है, पर यह 
क्षेत्र तो ऐसा है, जिसमें दुनिया आपकी प्रतिद्वन्द्विता के लिए 
खड़ी है. क्‍योंकि चिट्रियाँ तो लाग्बों-करोड़ों ही आदमी नित्यप्रति 
लिखा करते हैं । 

ग्वेद की बात है कि हिन्दी-साहित्य-सेवियों ने इस कला के 
महत्व को अभी तक नहीं समभा । हिन्दी में अभी तक एक भी 
ऐसी पुस्तक नहीं निकली, जिसमें इस कला पर विस्तारपृवेक 
लिखा गया हो, और जिन महानुभावों ने पुस्तकें लिखी हैं, वे खुद 
इस विषय के विशेषज्ञ नहीं । इन पंक्तियों के लेखक को चिट्टी 
लिखने का एक व्यसन-सा रहा है, ओर पिछले पचीस वर्ष में उस 
ने हज़ारों ही चिट्टियाँ लिखी हं!गी और सेंकड़ों ही चिट्रियों का 
संग्रह रनके पास है । 

हिन्दी क्षेत्र के कितने लेखकों, कवियों तथा सम्पादकों से 
पत्र-व्यवह्ार करने का सौभाग्य हमें प्राप्त हुआ है, उनमें पूज्यव॒र 
पंडित महाबीर प्रसाद द्विवेदी, स्वर्गीय पंडित पद्मर्सिह शर्मा, 
स्वर्भीय गणेश शह्लुर विद्यार्थी और स्वर्गीय पंडित श्रीधर पाठक 
मुख्य हैं। नवीन लेखकों के नाम हम यहाँ जान-बूक कर छोड़ रहे 
हैं । उनका ज़िक्र हम द्वितीय लेख में करेंगे । 

यदि पत्र-लेखन-कला के सब गुणों को मिलाकर देखा 
जाय, तो निस्सन्देह स्वर्गीय पंडित पद्मर्सिद्द शर्मा इस कला फे 
आचाये सिद्ध होंगे। उनका मुक़ाबला करने वाला पत्र-लेखक 
हिन्दी-क्षेत्र में अब तक कोई नहीं हुआ और न निकट-भविष्य में 
इसकी आशा ही की जा सकती है । पत्र-लेखन फे लिए जिस 
फुरससत की आवश्यकता होती है, वह्‌ स्वर्गीय शर्मा जी के पास खूब 
थी, और साथ ही भाषा पर भी उनका पूणे अधिकार था। इन सब 
से बड़ी वात यह थी कि वे अत्यन्त सहृदय आर ज़िन्दादिल 
आदमी थे | इसलिए वे कलम के रास्ते काग्रज्ञ पर कलेजे को 
उड़ेल कर रख स ते थे। उनकी सम्भाषगा-शक्ति और स्मरणा- 
शक्ति भी अद्भुत थी । ग्रज यह कि अच्छे पत्र-लेखक में जो 
गुण होने चाहिए, वे उनमें आश्वयजनक मात्रा में विद्यमान थे । 

पत्र-लेखक़ों में मि० ऐण्डू |ज़ के मुकाबले के आदमी बहुत 
कम निकले गे । स्वयं कवीन्द्र रवीन्द्र ने 'मोरिया' नामक जहाज़से 
अपने १४ जुलाई सन्‌ १६२९ के पत्र में मि० ऐण्ड्र _क़को लिखा था-- 

* एक बात में मैं आपका मुकाबला करने की आशा भी 
हर्गिज्ञ नहीं कर सकता । पत्र-लेखक के हैलियत से आप श्रद्वितीय 
हैं ।'” इनके बाद गुरुदेव ने लिखा था -“आपके पत्र एक के बाद 
एक इस प्रकार आते हैं, जैसे प्यासी ज़मीन पर वर्षा का जल, और 
आपके लिए पत्र लिखना उतना ही स्वाभाविक है, जितना 
शान्ति-निफेतन के शाल-चश्त्तों के लिए बसन्‍त ऋतु में नवीन 
पत्रों का धारणा करना ।”! 


शहर श्री बनारसीदास चतुर्वेदी 
सि० ऐण्ड्र ज़्ञ की जो प्रशंसा कविवर ने की है, उसमें 


अत्युक्ति नहीं, पर स्वयं कुविवर पत्र-लेखकों में शिरोमणि हैं। जो 
महानुभाव उनके अंगरेज़ी पत्रों को पढ़न चाहें, वे ज़्ाज एलन के 
यहाँ छपी हुई उनकी '[,०(६९०॥5 (0 8 ए"४टात? (एक मित्र को 
पत्र) नामक पुस्तक पढ़ सकते हैं । इस संग्रहमें अनेक पत्र लाजवाब 
हैं, और उनका सोन्दये तो पढ़ने पर ही प्रकट होता है। ऋवोन्द्र 
के बंगला पत्र तो उनसे भी अच्छे हैं । 
माननीय श्रीनिवास शास्त्री के पत्र उनकी सुसंस्क्रति के प्रबल 
प्रमाण हैं | उनका एक छोटा-सा पत्र भी पत्र-लेखन-कला का नमुना 
होता है । उनके हस्ताक्षरों को देखते हो हृदय में उत्कंठा हो जाती 
है कि पत्र खोलकर जल्दी-से-जल्दी पढ़ा जाय । पढ़ते ही तबीयत 
खुश हो जाती है | संयत भाषा, चुने हुए शब्द, अद्भुत गुण- 
प्राहकता, स्वाभाविक विनम्रता और सहज स्नेह का ऐसा विचित्र 
सम्मेलन भला ओर कहाँ मिल सकता है ? माननीय शास्त्री जी 
यद्यपि हिन्दी नहीं जानते, पर कविवर रहीम फे निम्न-लिखित 
दोष्टे को उन्होंने अवश्यमेव हृदयंगम कर लिया है-- 
“ज् गरीब सों हित करें, धनि रहोम वे लोग | 
कहा सुदामा वापुरो, कृष्ण मिताई योग ॥” 
“प्रिय मित्र और भाई फिक्र न करो । प्रत्येक जाति के 


'नोवन मे उन्नति और अवनति फे क्रम आया द्वी करते हैं ।” किसी 
भी निराश व्यक्ति को उत्साहित करने के त्तिए मानसीय शास्त्रीजी 

के पत्र टानिक का काम कर सकते हैं । इन पंक्तियों के लेखक की 
तरह के लाखों ही आदमी शास्त्रीजो को चाहे जब मिल सकते हैं 
पर शास्त्रीज़ी की उदारता भी अद्भुत है। 


शाश्रोजी के पत्रों की मधुर स्मृति बहुत दिनों तक बनी 
रहती है, पर इससे विपरीत कोटि के पत्र भी कभी-कभी हमें मिलते 
रहते हैं, और उनसे किसी भी सहृदय मनुष्य फे हृदयाकाश में दुख 
की पटा छा सकती है । प्रशंसा से जो प्रफुल्लित न हों और निन्दा 
से जो विचलित न हों, ऐसे मनुष्य सन्‍्त-ध्षमात्र में दी पाये 
जाते हैं । 


यदि आपको कोई लिखे--''तुम धूतं दो, मू हो, पाखण्डी 
हो, भांडु हो, अहंकारी हो, अ।डम्बरी हो, पतित हो, वेपेंदी के लोटे 
हो, तुम्हारा कोई सिद्धांत नद्वीं, कोई इमानदारी नहीं, तो इस 
विष का पान करने के लिए आपको भगवान शिवशंकर की योग्यता 
प्राप्त करनी होगी । हमारे साहित्य-क्तेत्र का दुर्भाग्य है कि ऐसे 
पत्र-लेखक हमारे यहाँ विद्यमान हैं, ओर वे अयने तथा दसरों के 
जीवन में कठुता का प्रवेश प्राय: किया करते हैं । इस प्रकार के 
अनेक पत्र पाकर हम इस परिणाम पर पहुँचे हैं कि जिन्हें कब्ज़ 
रहता है--शारीरिक या मानतिक-अथवा जिन्हें मन्दापक्‍्मि अथवा 
'अकल अजीरन रोग! दै वे ही ऐमी चिट्टियाँ लि सकते हैं । 
जिसका पेट साफ नहीं रहता, उसके लिए पेट का साफ होना 
मुश्किल है । पत्रों में तो नहीं, दाँ, वातचीत में ऐसी अक्तम्य भूलें 

हमसे भी कई बार हो चुकी हैं, ओर उनका प्रायश्वित्त कर लेने 
पर भी हमें आज भी उनके लिए लज्जा अनुभव द्वोती है । पत्रों 
का पेट से कितना घनिष्ठ सम्बन्ध है, इस बात को हम अच्छी तरह 
समझ गये हैं । एमसेन ने एक जगह लिखा है-- 

“ मनुष्य का कतेव्यं है कि वह हमारें लिए जीवन तथा प्रकृति 
फो मधुर बना दे, यदि बह ऐसा नहीं कर सकता, तो बेहतर है कि 
वह पैदा ही न होता ।”? 

॥ न 
॥ 2३ ५ ३ 
३० 


3. 


